
FORORD. 



Disse Forelæsninger, der have været holdte i Foraars- 
semestret 1899, have havt til Opgave at yde Læger 
og medicinske Studerende en Vejledning i Diagnosen og Be- 
handlingen af de almindeligt forekommende Sygdomme i 
Næsehulen, Svælget og Strubehovedet. 

Fremstillingen falder i tre Hovedafsnit, hvoraf det første 
omfatter en anatomisk Indledning samt nogle fysiologiske 
Bemærkninger. Jeg har i den anatomiske Indledning forudsat 
Grundtrækkene i de ovenfor nævnte Kaviteters Bygning be- 
kendt og væsentligst givet en Beskrivelse af de topografiske 
Forhold samt af Slimhindernes Anatomi, da et nøje Kendskab 
hertil er nødvendigt for Forstaaelsen af de her optrædende 
Sygdommes Pathogenese, Symptomatologi og Diagnostik samt 
for Tilegnelsen af Færdighed i deres Behandling. Uagtet den 
nye anatomiske Nomenklatur endnu ikke har vundet Indgang 
her hjemme, har jeg dog anset det for rigtigst at anvende 
denne som værende rationel og Resultatet af højt ansete 
Anatomers fleraarige Overvejelser. 

Det andet Hovedafsnit omhandler de øverste Luftvejes 
almindelige Ætiologi, Symptomatologi, Diagnostik og The- 
rapeutik. Da der ideligt henvises til dette Afsnit i den spe- 
cielle Del, kan jeg ikke noksom anbefale Læserne af denne 
Bog at gøre sig bekendt med dette. 

I det tredie og sidste Afsnit, dér omfatter Bogens 3die — 
7de Del, gøres de enkelte Sygdomme i de øverste Luftveje 
til Genstand for Omtale. De Bestræbelser, jeg overalt har 

gjort for at gøre Fremstillingen kort r- og som bl. a. have 
bevirket, at denne Lærebog fremtræder som den mindste af 
alle hidtil offentliggjorte — samt Forelæsningernes ovenfor 
nævnte Formaal, have havt til Følge, at alle sjældnere fore- 
kommende Sygdomme ere behandlede meget kort. Paa den 
anden Side ere alle de Sygdomme, som enhver praktiserende 
Læge jævnligt møder, behandlede ret udførligt. Ved Frem- 
stillingen af Sygdommenes Therapi har jeg endvidere kun 
beskrevet de Behandlingsmethoder, som enhver Læge er i 
Stand til at beherske. Endeligt er i dette Afsnit paa flere 
Steder henvist til de kirurgiske og medicinske Lære- og 
Haandbøger, forsaavidt disse give udførlige Fremstillinger af 
de paagældende Sygdomme og deres Behandling. 

Billederne, der illustrere denne Bog, ere for største Delen 
reproducerede efter store originale Væggetegninger, der ere 
benyttede ved de afholdte Forelæsninger, og i hvilke det 
oftest var mig magtpaaliggende at understrege og tillige 
ogsaa skematisere noget de Forhold, det gjaldt om at belyse. 
De store Fotografier, der pryde Bogen, ere udførte af Hr. 
Reservelæge ved Kommunehospitalets 4de Afdeling Chr. T. 
Hansen, hvem jeg skylder megen Tak for den fortræffelige 
Maade, hvorpaa de ere tagne. Instrumenter og Apparater 
har jeg forevist ved Forelæsningerne, men har ikke anset 
det for rigtigt at optage Pladsen med at afbilde dem, da de 
findes i alle de almindeligt forekommende Instrumentkataloger. 

Det er mig endelig en kær Pligt at takke min tidligere 
Assistent ved Kommunehospitalets Klinik for Øre-, Næse- og 
Halssygdomme, Hr. cand. med. & chir. N. P. ERNST, fordi denne 
har gennemlæst mit Manuskript, førend dette gik i Trykken, 
og herunder givet mig mange nyttige Vink til mindre Æn- 
dringer og Tilføjelser. 

Kjøhenhavn^ i Marts igoo. 

Holger Mygind. 

A. Anatomi. 



re øverste Luftveje omfatte Næsehulerne, der ere par- 
rede, Næsebih ulerne, der bestaa af flere Par, samt Svælget 
og Strubehovedet, der ere uparrede Kaviteter. 

I. Næsehulen (Cavum nasi). 

Næsehulens Form og dens Yægge. En Forestilling om 
Næsehulens Form og dens Vægges Grundtræk faar man bedst 
ved at tænke sig hvert Hulrums Vægge som Flader af et firesidet 
Prisme med to perpendikulært stillede Grundflader (Fig. i, 
AB CD og Al Bl Cl Dl), der repræsentere Næsehulens forreste 
og bageste Væg, og som begge ligge i det frontale Plan. 
Prismets tredje perpendikulære Flade (A D Di Ai) er Næse- 
skillevæggen, der ligger sagittalt i Legemets Midtlinie. Den 
ligeoverfor liggende, skraatstillede Flade (B C Ci Bi) repræsen- 
terer den med de 3 Conchæ forsynede laterale Næsevæg. 
Endeligt forestille de to ligeoverfor hinanden liggende paral- 
lele smalle Flader, der løbe horisontalt (DC Ci Di og AB Bi Ai), 
henholdsvis Næsehulens Loft og Bund. 

Næsehulens Højde er c. 4,5 Cntm.; dens Bredde i Loftet er 
c. 2 Mm., ved Bunden c. 1,5 Cntm.; Længden er c. 6 — 7 Cntm. 

Forreste Væg af Næsehulen dannes opadtil af den 
ydre Næse ; nedadtil aabner den sig i Vestibulum nasi (Fig. 2, 1), 

Mygind: Øverste Luftveje. ^ 



Næsehulens Anatomi. 



der atter aabner sig paa Legemets Overflade ved det hori- 
sontalt stillede Næsebor, Naris. Grænsen mellem Vestibulum 
og den egentlige Næsekavitet markeres paa den laterale Væg 
af en af Slimhinde dækket Fremragning, Limen nasi^^'x^. 2, 2). 




, Fig. I. Næsehulen et firesidet Prisme. 

Ch. Choana dext. 

Bageste Væg dannes opadtil af Forfladen af Os sphe- 
noideum (Fig. 5, Ss), nedadtil optages den af den til Næse- 
svælget førende Aabning: Choana (Fig. i, Ch). 

Den mediale Væg, Næseskillevæggen, Septum nasiy 
er i sin forreste Del hyppigt bøjet til den ene Side, under- 
tiden afvexlende bøjet til den ene og den anden Side. Dens 
Grundlag er ossøst i den bageste, større Del: Septum osseum, 
der er dannet af Lamina perpendicularis ossis ethmoidei 
(Fi&- 3> Lp) og af Vomer (V), medens dens forreste Del, der 
paa Grund af dets Bevægelighed kaldes Septum mobile, har 
dels et brusket Grundlag, Cartilago septi nasi s. quadran- 
gularis (Cs), og dels et mindre, af Bindevæv og Hud dannet, 
Septum membranaceum (Sm). 

Den laterale Væg har den mest komplicerede Byg- 
nings af samtlige Vægge og spiller en stor Rolle i Næsehulens 
Fysiologi og Pathologi. Dens Grundlag er udelukkende ossøst, 




Fig. 2. De øverste Luftveje. Sagittalt Snit gennem Legemets Midtlinie. 

I. Vestibul. 2. Limen. 3. Atrium meat. med. 4. Operculum. 5. Concha inf. 6. Concha 
med. 7. Concha sup. 8. Sin. sphenoid. 9. Tonsilla pharyng. (forstørret). 10. Lab. post. 
tubæ audit. 11. Plica salpingophar. 12. Palat. molle. 12 -f- Sammes Bagflade. 13 Arcus 
pharyngopalat. 14. Tonsilla palat. 15. Arc. ant. atlant. 16. Dens epistroph. 17. Cart. 
epiglott. 18. Os hyoid. 19. Spatium præepiglott. 20. Hursa thyreohyoid. 21. Cart. thy- 
reoid. 22. Plica aryepliglott. 23. Cart. aryt. 24. Cart cricoid. 4- Recess. pharyng. lateral. 

bestaaende væsenligst af de mediale Flader af Maxilla superior 
og af Massæ laterales ossis ethmoidei. Disse Knogler faa 
ogsaa Betydning for Næsehulen derved, at de indeholde de 
fleste af Næsens Bihuler, til hvilke Indgangsaabningerne saa 

ledes komme til at ligge i Næsehulens laterale Væg. Hvad 
der navnlig karakteriserer denne, er Fremspringningen af de 
3 Conchæ nasales (se Fig. 2 og 4) : Concha inferior, Concha 
media og Concha superior, hvortil kan slutte sig en Concha 
suprema. De naa alle tre lige langt bagtil, men Concha 
superior er betydelig kortere end Concha media, og denne 
atter kortere end Concha inferior (se Fig. 2). De variere alle 




Fig. 3. Næseskillevæggen. 

Cs. Cart. septi. Lp. Lam. perpendic. oss. ethmoid. Sm. Sept. membranaceum. Ss. Sin. 
sphenoid. V. Vomer. Lp + V = Sept. osseum. Cs -V Sm = Sept. mobile. 

meget i Form og Størrelse. Concha nasalis inferior (F'ig. 2, s 
og 4,10), hvis Grundlag er en selvstændig, til Næsehulens 
laterale Væg hæftet muslingeformet Knogle, er tilspidset og 
lav fortil, medens dens bageste Ende er kølleformet opsvulmet; 
dens frie Rand er ofte konvex nedad paa sin Midte. Concha 
nasalis media (Fig. 2, e og 4, 5), hvis ossøse Grundlag er en 
integrerende Del af Os ethmoideum, er omvendt noget op- 
svulmet i sin forreste Del, Operculum (Fig. 2, 4), som træder 
saa meget stærkere frem, som den laterale Næsevæg foran 
denne er noget fordybet, dannende Atrium meatus nasi medii 
(Fig. 2, 3), hvorimod den bageste Ende er tilspidset. Concha 

nasalis superior (Fig. 2, 7 og 4, 2) er af ringe praktisk Betyd- 
ning, da den er meget lille, sjældent bliver Sæde for selv- 
stændige Sygdomme og tillige i Reglen ikke kan ses ved 
Rhinoskopien. — Ved de tre Conchæ spaltes den laterale 
Del af Cavum nasi i de 3 Meatus nasi, medens den mediale 




Fig. 4. Næsehulen. Frontalt Snit, bageste Snitflade. 

o. Lam. cribros. i. Cell. ethmoid. 2. Concha sup. 3. Bulla ethmoid. 4. Meat. sup. 

5. Concha med. 6. Tuberc. scpti. 7. Limbus hiatus semilun. 8. Meat. med. 9. Hiatus 

semilun. 10. Concha inf. 11. Meat. inf. 12. Orbita. 13. Sin. maxill. (venstre stærkt 

formindsket). x Infundib. ethmoid. x x Meat. commun. 

Del danner et sammenhængende Rum : Meatus nasi communis 
(Fig. 4, xx) , hvis øverste Del ofte benævnes Fissura olfactoria. 
Meatus nasi inferiør (Fig. 4,11) begrænses nedad af Næse- 
hulens Bund, opad af Konkaviteten af Concha inferior. Den 
er den længste af Næsens Gange og indeholder helt fortil, 
oppe under Konkaviteten af Concha inferior, den nasale Aab- 
ning af Ductus nasolaaymalis, — Meatus nasi mediuSy der 

ligger mellem den konvexe Flade af Concha inferior og den 
konkave Flade af Concha media (Fig. 4, s), er et udvalgt 
Sted for pathologiske Forandringer og har desuden Interesse 
derved, at de fleste af Næsens Bihuler aabne sig i denne. 
Fjernes Concha media, præsenterer den med Slimhinde be- 
klædte laterale Væg af Meatus medius sig paa følgende 
Maade (se Fig. 5). Fortil træffes først et fremspringende Parti, 
Agger nasi (A), til hvilket forreste Ende af Concha media 
støtter sig; fra Agger udgaar en smal Vold, der løber ovenfra 




Fig. 5. Næsehulens laterale Væg; Concha med. delvis fjernet, ligesaa de 

laterale ^2^%%,^ af Cell. ethmoidales. 

A. Agger. Be. Bulla ethmoid. Ce. Cell. ethmoid. Cm. Concha med. Lhs. Limbus 

hiatus semilun. Oe. Ostia ethmoid. ant. & med. Oe i. Ostia ethmoid. post. Of. Ostium 

frontal. Om. Ostium maxill. Oma. Ostium maxill. access. Sf. Sin. frontal. Ss. Sin. 

sphenoid. x Infundib. ethmoid. 

Og forfra, nedad og bagtil med en svag Konkavitet opad og 
bagtil; dette er den dS. Processsiis tincinatus fremkaldte Slim- 
hindevold: Limbus hiatus semilunaris (Lhs), der danner den 
forreste og nederste Begrænsning af en halvmaaneformet 
Spalteaabning, Hiatus semilunaris (Fig. 4, 0), der fører ind til 
en dyb Fure med et lignende bueformet Forløb, som Hiatus, 
og som benævnes Infundibulmn ethmoidale (Fig. 5 x ogFig. 4, x). 
Den bageste Begrænsning af Hiatus semilunaris og Infundi- 
bulum dannes af Ydervæggen af en kugleformet opsvulmet 

Sibenscelle, Bulla ethmoidalis (Be). Denne træder ofte saa 
stærkt frem, at den tydeligt ses ved Rhinoscopia anterior, 
lateralt for Concha media, og den kan trænge Concha media 
saa stærkt medialt, at den ved første Øjekast kan antages 
for at være Concha media. Infundibulum er fladere nedadtil 
og bagtil og gaar her over i den bageste Del af Meatus 
medii laterale Væg; opadtil er den dybere og ender i Ostiunt 
frontale (Of), der hyppigt ikke fører direkte ind i Sinus fron- 
talis, men i en kanalagtig Forlængelse af denne, Ductus 
nasofrontalis. I øverste Del af Infundibulum ses tillige to 
eller flere Aabninger: Ostia ethmoidalia anterioi'a et media, 
der føre ind til de forreste og midterste Sibensceller. I 
nederste, bageste Del af Infundibulum træfies en større oval 
Aabning i Slimhinden: Ostium maxillare [Om], der fører ind 
til Sinus maxillaris; man kan altsaa kun naa ind til denne 
Hule ved først at gaa igennem Hiatus semilunaris, et For- 
hold, der er af praktisk Vigtighed. Ostium maxillare er langt 
mindre end den i Overkæbebenets nasale Flade værende 
Hiatus maxillaris y der dels udfyldes af forskellige Benlameller, 
dels af Slimhinden i Næsehulen og Sinus maxillaris; paa ikke 
macererede Præparater er derfor den til Hiatus maxillaris 
svarende Del af den laterale Næsevæg meget tynd og delvis 
membranøs (Zuckerkandl'S »Næsefont an eller«), og her 
findes der ofte et Ostium maxillare accessorium (Oma). — Meatus 
nasi superior (Fig. 4, 4) er kun en kort Spalte, hvori de bageste 
Sibensceller aabne sig (Oe^). Sinus sphenoidalis (Ss) aabner 
sig ved sit Ostium sphenoidale ikke i denne Næsegang, men 
i en bag denne liggende lodret forløbende Fordybning: Recessus 
sphenoethmoidalis (se Fig. 5). 

Loftet er meget smalt. Det bestaar fortil af et nedad 
og fortil skraanende Parti, hvis Grundlag dannes af Os frontis 
og Os nasale, bagtil af et horisontalt Parti, dannet af Lamiyia 
cribrosa, hvori talrige Aabninger, igennem hvilke Lugte- 
nervens Grene gaa. 

Bunden eller Gulvet er dannet af Processus palatinus 

ossis maxillaris og Lamina horizontalis ossis palatini og skraaner 
bagtil i Legemets oprejste Stilling svagt nedad. 

2. Næseslimhindens Bygning« Vestibulum nasi har en 
Beklædning, hvis Bygning nærmer sig Hudens, og som er 
forsynet med talrige Haar (Vibrissæ) og Talgkirtler. I selve 
Cavum nasi har Slimhinden en forskellig Karakter i »Regio 
olfactoria« og i »Regio respiratoria.« >Regw olfactoria« om- 
fatter kun et meget lille Parti i Fissura olfactoria (se Fig. 6). 

Slimhinden er her tynd og gul- 
lig; dens Epithels øverste Cy- 
linderceller fimre ikke, og den 
indeholder spredte Støtte- og 
Lugteceller; dens Kirtler ere 
tubuløse [Bowman]. i t^ Regio 
respiratoria < er Slimhinden rød 
og tyk, opnaaende paa Concha 
inferior en Tykkelse af 5 — 7 
Millimeter. Medens den paa 
Septum er løst forbunden med 
Underlaget (hvad der begun- 
stiger Dannelsen af Abscesser 
ogHæmatomer her) og glat paa 
Overfladen, er Forholdet anderledes paa den laterale Væg. Her 
smelter nemlig Slimhindens dybe Bindevæv sammen med det 
underliggende Periost, og paa Conchæ, og navnlig paa Concha 
inferior, er Slimhinden ofte rynket paa Overfladen, særlig bagtil. 
I »Regio respiratoria« træffes øverst (se Fig. 7): (i) et fler- 
laget Cylinderepithel, hvis overfladiske Celler bære Fimrehaar. 
Dernæst følger (2) en homogen Basalmembran, der er per- 
foreret af fine Kanaler, der gennem Slimhindens Lymferum 
staa i Forbindelse med de subarachnoidale og subdurale 
Rum og under denne (3) en tyk Tunica propria, hvori talrige 
acinøse Kirtler, Blodkar og kavernøse Rum (se nedenfor) samt 
prægløse Celler, hvilke sidste ere særligt udtalte lige under 




Fig. 6. Udbredelsen af Nerv. olfac- 
torius (efter Zuckerkandl). 

s. Sept. nasi (opslaaet). 

Epitheliet (»det adenoide Lag«, se Fig. 7, s'). I Dybden 
fortætter Slimhindens Bindevæv sig til (4) et periostealt Lag. 

3. Næseslimhindens Kar- 
system. Næseslimhindens Ar- 
terier, der fortrinsvis stamme 
fra A. sphenO'palatinay ere, i 
Forhold til Venerne, faa og 
snevre. Deres Hovedstammer 
ligge i Slimhindens dybeste 
Lag, hvorfra de sende talrige 
smaa Grene til det under- 
liggende Periostlag, samt en 
Mængde lodret opstigende, 
proptrækkerformede , større 
Grene op mod Overfladen. 
Medens den til hver Kapillær- 
slynge hørende Arteriegren er 
snever, ere de tilsvarende. 
Blodet bortførende Venegrene 
meget vide og tiltage hurtigt 
i Lumen, og overalt i Slim- 
hinden kontrastere de talrige 
og stærkt udvidede Vene- 
plexer stærkt imod de faa 
og snevre Arterier. Paa en- 
kelte Steder i Næsen, og da 
navnlig paa Concha inferior, 
paa Randen af Concha media 
og paa bageste Ende af 
denne og af Concha supe- 
rior, samt paa en i Højde med 
Concha media paa Septum 
liggende Fortykkelse af Slim- 
hinden, Tuberculum septi (Fig. 4, e), bliver den omtalte stærke 
Udvidning af Venerne saa betydelig, særlig i Slimhindens 




Fig. 7. 



Næseslimhindens histologiske 

Bygning. 

1. Epithel. 2. Membr. basil. 3. Tiinica pro- 
pria. 3'. Sammes adenoide Lag. 4. Perio- 
steale Lag. A. Arterie. Cc. Corpus caver- 
nosum. Cc*. Sammes kortikale Lag. F. Fol- 
likler. G. Glandulæ acinosæ. V. Vener. 

dybere Lag, at Slimhinden her næsten fuldstændigt optages 
af disse kolossale Veneudvidninger, som ligefrem omformes 
til kavernøse Rum, der danne et sammenhængende Ci^/^j* 
cavernosum.y Fig. 7, Cc (»Schwellkorperc). I Slimhindens 
overfladiske Lag ere de kavernøse Rum snevre og Mellem- 
rummene smaa (»det kortikale Lag« af Corpus cavernosum, 
Fig. 7, Cc^) ; i den dybe Del derimod ere saavel Hulrummene 
som Interstitierne store. Efter at Blodet har passeret disse 
kavernøse Rum, gaar det over i talrige store Venestammer, 
der have samme Leje som Arterierne, men som sprede sig 
stærkere til Slutningen, gaaende bl. a. ogsaa op i Cavitas 
cranii og i Orbita. Tilstedeværelsen af dette kavernøse Væv, 
der i Hviletilstanden er fyldt (»kompressibelt kavernøst Væv«), 
og som altsaa er indskudt mellem de fra Kapillarnettene 
kommende Vener og de afledende Venestammer, bevirker en 
langsom Gennemstrømning af Blodet i visse Afsnit af Næsen, 
hvis Inspirationsluft derved opvarmes betydeligt. 

II. Næsebihulerne (Sinus paranasales). 

1. Eæbehulen (Sinus maxillaris s. Antrutn Highmori). 
I denne, i Størrelse og Form stærkt varierende Bihule kan 
man skelne mellem en mod Alveolerne vendende Kant, 
Alveolarkanten, og 4 Flader. Af disse sidste benævnes 
(i) den øverste, horisontalt liggende: Orbitalvæggen, 
(2) den forreste laterale med Fossa canina forsynede : den 
faciale Væg, (3) den bageste laterale: den zygomatiske 
Væg, samt (4) den mediale, sagittalt stillede: den nasale 
Væg. De 3 sidste Flader ere perpendikulært stillede. Af 
disse Vægge er den zygomatiske den tykkeste, medens Hu- 
lens tyndeste Væg repræsenteres af den ovenover Concha 
inferior liggende Del af den nasale Flade. Hvor Processus 
alveolares rage op i Hulen, er Væggen ogsaa i Reglen tynd, 
ja kan endog helt mangle. Sinus maxillaris er udklædt af 
en tynd Slimhinde, hvis Bygning ligner Næseslimhindens, 

hvor denne er tyndest. Kæbehulen staar ved det tæt under 
Loftet liggende Ostium maxillare (Fig. 5, Om) og undertiden 
ogsaa ved et Ostium maxillare accessorium (Oma), i Kom- 
munikation med Næsehulen (se S. 7 samt Fig. 4 og 5). 

2. VdJiåehvlen (Sinus frontalts) . Pandehulen ligger inde- 
sluttet mellem Pandebenets to Benlameller saaledes, at den 
mediale Væg af begge Hulheder er fælles. Hulen strækker 
sig. i Form af en smal tresidet Pyramide, hvis Basis ligger 
over Orbita, temmelig højt op i Os frontis og varierer saavel 
i Højde, som i Bredde, overordentlig meget. Hulen kommu- 
nicerer ved Hjælp af Ostium frontale (Fig. 5, Of) eller Ductus 
nasofrontalis med øverste Del af Infundibulum (se S. 7), 
men kan ogsaa aabne sig direkte i Cavum nasi. Dens Slim- 
hinde er som Kæbehulens. 

3. Sibenscelleme (Cellulæ ethmoidales). De i Massæ 
laterales af Sibenet liggende talrige Hulrum adskilles i (i) 
de forreste Sibensceller, der aabne sig i eller i Nærheden af 
Infundibulum ved Ostia ethmoidalia anteriora (se Fig- 5, Oe), 
(2) de mellemste Sibensceller, der ved Ostia ethmoidalia 
media aabne sig sammesteds, og endelig (3) de bageste Sibens- 
celler, der ved Ostia ethmoidalia posteriora (Oe^) aabne sig 
i Meatus nasi superior. Sibenscelleme have stor Tilbøjelighed 
til at voxe blæreformet ind i Næsehulen og dens Bihuler, 
forsnevrende disse betydeligt, ligesom de ogsaa kunne, voxe 
ind i Concha media [Concha bullosa, se under Næsehulens 
Formanomalier). 

4. Eilebenshulen (Sinus sphenoidalis) . Kilebenshulen svarer 
i Form og Størrelse nogenlunde til Os sphenoideum. Den 
aabner sig ved Ostium sphenoidale i Recessus sphenoethmoi- 
dalis (se Fig. 5). 

III. Svælget (Pharynx). 

Pharynx har Form som et nedad tilspidset, tragtformet 
Rør, som kun i sin øverste, fortil bøjede Del har ossøs Til- 
hæftning. I den forreste Væg findes 3 store Aabninger, der 

føre ind resp. til Næsehulen, Mundhulen og Strubehovedets 
Indre, og Pharynx deles derefter i 3 Afsnit: Pars nasalis, 
Pars oralis og Pars laryngea. 

1. Næsesvælget (Pars nasalis pharyngis s. Rhinopharynx 
s. Epipharynx), Den Del af Pharynx, som ligger ovenfor et i 
Forlængelsen af Næsehulens Bund lagt horisontalt Plan be- 
nævnes: Næsesvælget. Dettes Form kan føres tilbage til en 

Tærning, af hvis Kanter 
dog flere ere afrundede. 
Man kan derfor beskrive 
det som havende 6 Flader 
eller N'^gg^. (i) Den 
forreste Væg (Fig. 8, 
ABC D), er stillet i 
det frontale Plan og er 
kun dannet af Næseskille- 
væggens bageste , frie 
Rand, idet der paa begge 
Sider af denne findes to 
store, ovale Aabninger, 
Choanæ, der føre ind til 
Næsehulen (Ch) ; denne 
Væg er c. 3V2 Cntm: bred 
og c. 3 Cntm. høj. (2) Den 
understeVæg(AB, Bi Ai) er erstattet af en vid Aabning, 
der tilvejebringer en direkte Kommunikation med Pars oralis 
pharyngis. Næsesvælget kan dog faa et virkeligt Gulv ved 
Løftning af den bløde Gane, mod hvis frie Rand de øverste 
Bundter af Muse. constrictor pharyngis, s. cephalopharyngeus, 
da kunne lægge sig, dannende derved den saakaldte Passavajif s 
Fold^ der sammen med Palatum molle kan aflukke Pars nasalis 
fuldstændigt fra Pars oralis pharyngis. Næsesvælgets (3) øverste 
Væg (Fig. 8,1) ligger i det horisontale Plan, dannende Kavitetens 
Loft; Grundlaget i denne Væg er dannet af Underfladen afCorpus 
ossis sphenoidei og af Pars basilaris ossis occipitis indtil Tuber- 




Fig. 8. Næsesvælget en Tærning. 
Ch. Choanæ. i. Loftet. 2. Fornix. 3. Bagvæg. 

culum pharyngeum (seFig. 2). Næsesvælgets Loft gaar under 
Dannelsen af en lang bueformet Hvælving Fomix (Fig. 8, 2), 
over i (4) den bageste Væg (Fig. 8, s); dennes ossøse 
Grundlag er væsentlig dannet af Arcus anterior atlantis^ hvis 
nederste Rand sættes som nederste Grænse af Rhinopharynx. 
Næsesvælget har endelig (5 og 6) to Sidevægge, der vel 
ere uden ossøst Grundlag, men som støtte sig til 'Processus 
pterygoidei. De danne Bunden i Fossæ retromaxillares. 

Næsesvælgets Slimhinde er overalt temmelig tyk, og er 
i Kavitetens Loft med sin udvendige Flade hæftet til Fibro- 
cartilago basilaris (Udgangspunkt for Fibromer og Fibrosar- 
komer), der paa Fornix og Bagvæggen fortsætter sig direkte 
over i Fascia pharyngobasilaris. Slimhindens forskellige Lag 
ere (i)et fimrende, flerlaget Cylinderepithel, (2) en Membrana 
basilaris, hvorpaa følger (3) Slimhindens Tunica propria, der 
ved (4) et submukøst Lag af Bindevæv er hæftet til den 
omtalte fibrøse Kappe. I de dybere Lag af Tunica propria 
og i Submucosa findes talrige Slimkirtler, men hvad der 
særligt karakteriserer Næsesvælgets Tunica propria er dens 
Omdannelse til adenoidt Væv, der i Fornix naar en enorm 
Udvikling, idet Slimhinden her er stærkt fortykket, bugtende 
sig frem i sagittalt stillede Længdefolder og Kamme. Disse, 
saavel som Slimhindens dybere Lag, bestaa af et fint Net- 
værk af Bindevæv, i hvis Maskerum der er indlejret prægløse 
Celler, der paa talrige Steder aflejres endnu tættere, dan- 
nende de saakaldte solitære Follikler. Hele denne Masse 
af adenoidt Væv i Fornix, med dens Epithellag, benævnes 
Pkarynx tonsillen y Tonsilla pharyngea (Fig. 2, 9), hvis midterste 
spalteformede Fordybning, Recessus pharyngeus medius^ gaar 
helt ind eller næsten helt ind til Fascia pharyngobasilaris*). 
Hos Voxne aftager det adenoide Væv i Pharynxtonsillen 



*) Naar denne Spalte udvider sig i Dybden og strækker sig op tilTuber- 
culum pharyngeum , benævnes dens udvidede Del : Bursa pharyngea, 
der muligen er Hypophysegang. 

stærkt, og denne atrofierer i Reglen efterhaanden. Ogsaa 
paa Sidefladerne danner Slimhinden Fremstaaenheder og For- 
dybninger; den stærkeste af disse sidste er Ostium pharyn- 
geum tubæ auditivæ [s. Eustachii] (Fig. 2, Fordybningen 
foran 10), hvis bageste Begrænsning er en stærkt fremtrædende 
Vold, Labium posterius tubæ auditivæ (Fig. 2, 10). Fra denne 
strækker der sig nedad en af et Muskelbundt fremkaldt 
Længdefold, Plica salpingopharyngea (Fig. 2, 11), hvis nederste 
Del (Fig. 9, P) under pathologiske Forhold ofte tegner sig 
tydeligt paa Sidevæggen af Pars oralis pharyngis. Bag den 
bageste Tubalæbe og den øverste Del af Plica salpingo- 
pharyngea ligger der en rendeformet Fordybning, deri Rosen- 
miillerske Grube , Recessus pharyngeus lateralis (Fig. 2, x og 
Fig. 9 x). 

2. Mandsvælget (Pars oralis pharyngis s, Mesopharynx) . 
Denne Del af Pharynx strækker sig nedad til Cornua majora 
ossis hyoidei. Dets Væg bestaar af følgende Lag (se Fig. 9) : 
(i) En med Pladeepithel beklædt, ret tyk Slimhinde, hvori 
adenoid Infiltration og spredte Slimkirtler; (2) et, i Nær- 
heden af Midtlinien tyndt, til Siderne tykkere Lag af temme- 
ligt løst submukøst Væv, Tela submucosa, med talrige Slim- 
kirtler; (3) en udenpaa Submucosa liggende fibrøs Hinde : Fascia 
pharyngobasilaris, hvis Udgangspunkt opad er omtalt ovenfor. 
Pharynxvæggens yderste Lag dannes af (4) en sammen- 
hængende Tunica muscularis, der fortrinsvis bestaar af tvær- 
løbende Bundter, Muse. constrictor pharyngis ^ mellem hvis 
Bundter der indflettes Længdebundter af Muse. stylopharyngeus . 
Svælgets Muskelhinde er ved (5) et rigeligt, løst Bindevæv, 
der opfylder Rummet mellem Pharynx og Hvirvelsøjlen, 
Cavum retropharyngetim, løseligt knyttet til (6) Prævertebral- 
musklernes Fascie et Forhold der tillader en storFprskydelighed 
af Pharynx. I det retropharyngeale Rum, der nedad fort- 
sætter sig i Mediastinum posticum, findes talrige Lymfekirtler 
(Phlegmone, Absces). Fortil aabner Pars oralis pharyngis 
sig i Cavum oris ved Isthmus faucium (Fig. 9, AA'), der be- 

staar af 2, bag hinanden liggende Slimhindefolder, der begge 
indeslutte Muskelbundter : Forreste Ganebue, Arcus glosso- 
palatinus (Fig. 9, A), og bageste Ganebue, Arcus pharyngopala- 
tinus (Fig. 9, A'). Imellem disse to Folder dannes der paa 
hver Side en Fordybning i Slimhinden, Sinus tonsillaris, som 
for største Delen er optaget 
af Ganetonsillen, Tonsilla 
palatina (Fig. 9, T), foran 
hvis nederste Del Arcus 
glbssopalatinus sender en 
flad, opad tilspidset, trekantet 
Slimhindefold, Plica trian- 
gularis^ frem; den øverste 
Del af Sinus tonsillaris, 
liggende mellem forreste 
og bageste Ganebue og 
øverste Pol af Tonsillen, 
benævnes Fossa supraton- 
sillaris. Bag den bageste 
Ganebue træffes det neder- 
ste Afsnit af Plica salpingo- 
pharyngea (Fig. 9, P), og 
bag denne igen en Fure 

Fig- 9 Ai ^^^ ^^ ^"^ Fort- 
sættelse af Recessus pharyn- 
geus lateralis [s. Rosen- 
muelleri]. Ovenfor Isthmus 
faucium begrænses Pharynx fortil af Velum palatinum med 
Uvula, og nedenfor Isthmus af Basis lingvæ. 

3. Strubesvælget (Pars laryngea pharyngis s. Hypo- 
pharynx). Pars laryngea pharyngis naar nedad til nederste 
Rand af Cartilago cricoidea. Nederste Grænse ligger c. 15 Cntm. 
fra Fortænderne og har kun en Vidde af c. 1V2 Cntm. 
Bagvæggen og Sidevæggene danne en direkte Fortsættelse 
af de tilsvarende N'æ.ggt i Pars oralis, medens forreste Væg 




Fig. 9. Pars oralis pharyngis. Horison- 
talt Snit. 

z. Tunica mucos. 3. Tun. submucos. 3. Fascia 
pharyngobas. 4. Tun. muscular. 5. Gav. retro- 
pharyng. 6. Fascia prævcrtebr. 7. Mm. præver- 
tebrales. 8. Vertebra cervic. A, Arcus glosso- 
palat. A'. Arcus pharyngopalat. P. Plica 
salpingopharyng. T. Tonsilla palat. x . Recess. 
pharyng. lateral. 

er dannet af Strubehovedets bageste Væg, hvori findes en 
stor Aabning: Aditus laryngis, paa begge Sider af hvilken 
Recessus pyriformis (Fig. 15, 12) er beliggende; i denne ses 

en Fold, Plica nerui laryngei 
superioris (Fig. 15, 13). 

IV. Strubehovedet (Larynx). 

Strubehovedet er opbygget 
af 3 uparrede Bruskstykker: 
Ringbrusken, Cartilago cricoidea 
(Fig. 2, 24 og 10, 9), Skjoldbrusken, 
Cartilago thyreoidea (Fig. 2, 21 og 
I4> s) og Strubelaagsbr usken, 
Cartilago epiglottica (Fig. 2, 17) 
og 3 parrede : Tudbruskene C^r//- 
lagines arytænoid^i (Fig. 2, 23 og 
10, 4), San torinis Bruske, Carti- 
lagines comiculatæ (Fig. 10, s), 
og Wrisbergs Bruske, Cartila- 
gines cuneif ormes (Fig. 10, 2). 
Bruskene ere forbundne ind- 
byrdes og med Trachea og Os 
hyoideum, dels ved Ligamenter 
og dels ved Ledforbindelser, 
og de enkelte Dele ere bevæge- 
lige mod hinanden og mod Om- 
givelserne, ved Hjælp af Muskler. 

Larynxmuskleme. Disse ere dels extra- dels intra- 
laryngeale. De vigtigste intralaryngeale Muskler ere de, som 
ved deres Sammentrækning modificere Stemmeridsens Form 
og Stemmelæbernes Spænding. Stemmeridsens Formfor- 
andringer skyldes væsentligst Aabning og Lukning af Stemme- 
apparatet f Glotiis). Glottisaabner er kun Muse. cricoarytæ- 
noideus posticus [t^PosUcus^ Fig. 10, s), der udspringer fra Bag- 




Fig. 10. Strubehovedets Bagflade; 

Slimhinden afpræpareret (efter 

Henle). 

I. Epiglottis. 2. Cart. cuneiform. [Wris- 
bergi]. 3. Cart. corniculat. [Santorini]. 
4. Cart. aryt. 5, M. arytæn. transv. 6. 
M. arytænoid. obliqv. 7. M. aryepiglott. 
8. M. cricoarytænoid. post. 9. Cart. cri- 
coidea. 10. Cart. thyrcoid. 



Strubehovedets Anatomi . 



17 




Fig. II. Horisontalt Snit 
gennem Cartt. arytænoideæ 
& thyreoidea. Pilenes Ret- 
ning angive Virkningen af 
»Posticus.« 



fladen af Cart. cricoidea med Bundter, som samle sig vifte- 
formet og hæfte sig til Processus muscularis Cart. arytænoideæ. 
Dens Virkning ses af Fig. 1 1 : den drejer Cart. arytænoidea 
omkring dennes lodrette Axe, saa at 
Spidsen af Processus vocalis svinges 
lateralt. Glottislukkerne ere væsentligt 
to: Muse. cricoarytænoideus lateralis 
og Muse. arytænoideus. Muse. cricoary- 
tænoideus lateralis j ofte kaldet »Late- 
ralis«, udspringer fra øverste Rand 
af Cart. cricoidea og hæfter sig til 
•Proc. muscularis Cart. arytænoideæ. 
Den er Antagonist til »Posticus« og 
fremkalder ved sin Kontraktion en 
lignende Rotation af Cart. arytænoi- 
dea som »Posticus«, men i omvendt 
Retning (se Fig. 12), hvorved Stemme- 
ridsens intermembranøse Del (se 
nedenfor) lukkes. Muse, arytænoideus 
bestaar af to Bundter, et forreste 
transverselt, der gaar fra Bagfladen 
af den ene Cart. arytænoidea til Bag- 
fladen af den anden. Muse, arytæ- 
noideus transversus (»Transversus« 
Fig. 10, 5), og et bageste X- formet 
Bundt, Muse. arytænoideus obliqvus 
(»Obliqvus«, Fig. lO, e). Muse. arytæ- 
noideus bevirker ved sin Sammen- 
trækning (Fig. 13), at de to Cartt. 
arytænoideæ glide ind mod Midtlinien 
og samtidigt noget opad paa Ring- 
bruskens Ledflade, saaledes at deres 
mediale Flader nærme sig til hinanden: hele Stemmeridsen 
lukkes. Muse. thyreoarytænoideus intemus (»Internus«), ligger 
imellem Stemmelæbens to Slimhindeplader (Fig. 14, e), ud- 

Mygind: Øverste Luftveje. 2 




Fig. 12. Som Fig. ii. Virk- 
ningen af »Lateralis«. 




Fig. 13. Som Fig. ii. Virk- 
ningen af »Transversus« (og 
»Obliqvus«). 

gaaende fra Bagfladen af Cart. thyreoidea og hæftende sig 
til Processus vocalis; den benævnes ogsaa Muse. vocalis. 
Dens Funktion er at spænde Stemmelæberne (som samtidigt 
hermed gøres tyndere), ligesom den maaske ogsaa bidrager 
til Stemmeridsens Lukning. Foruden denne aktive Spæn- 
ding af Stemmelæberne, kan der ogsaa finde en mere passiv 
Spænding af disse Sted ved Hjælp af Muse. erieoarytænoideus. 
Denne udspringer paa Forfladen af Arcus cartilaginis cricoi- 
deæ og hæfter sig til nederste Rand af Cart. thyreoidea og 
er saaledes, i Modsætning til alle de ovenfor nævnte Muskler, 
extralaryngeal. Ved dens Sammentrækning bringes Skjold- 
brusken til at nikke forover, saaledes at Stemmelæbernes- 
Insertionspunkt paa Brusken fjernes fra Cart. arytænoidea: 
Stemmelæberne strammes passivt og Stemmeridsen forlænges. 

Larynxslimhinden. Slimhindens Lag ere følgende: (i) et 
fimrende Cylinderepithel; den øverste Indgang til Larynx er 
dog beklædt af et flerlaget Pladeepithel, der strækker sig ned 
mellem de to Cartt. arytænoideæ og herfra langs den frie 
Rand af Stemmelæberne. Under Epithelet findes (2) en ho- 
mogen Basalmembran, og under clenne igen (3) Slimhindens 
Membrana propria, der er rig paa Kirtler og elastiske Traade ; 
disse sidste fortætte sig i det nedenfor Stemmelæberne lig- 
gende Afsnit til en sammenhængende Membrana elastiea, der 
paa Stemmelæbernes frie Rand ere temmelig tyk, dannende 
Lig. voeale (Fig. 14, 5). Under Slimhinden findes et (4) sub- 
mukøst Bindevæv, der er meget rigeligt paa Forfladen af 
Epiglottis samt paa dennes Siderande (men ikke i Midten af 
Randen), i Plicæ aryepiglotticæ, i Regio interarytænoidea, i 
Plicæ ventriculares samt tildels ogsaa i det under Stemme- 
ridsen liggende Afsnit af Larynxkaviteten. 

Larynxslimhinden modificerer i højeste Grad det Rum^ 
der er grundlagt af Strubehovedets kartilaginøse og liga- 
mentøse \'^gg^. Dette sker dels derved, at den opadtil 
trækker sig bort fra Cart. thyreoidea, saaledes at denne Brusk 
kun i ringe Udstrækning danner Begrænsning af det egent- 

lige Larynxrum (se Fig. 2 0^14), og dels og navnlig derved, 
at Slimhinden paa to Steder sender horisontalt stillede Dupli- 
katurer fra Siderne ind mod Midtlinien: Plicæ vocales og 
Plicæ ventriculares. Herved inddeles Larynxkaviteten natur- 
ligt i 3 ovenover hinanden liggende Rum. Af disse ligger 
det øverste Larynxrum ovenover Plicæ ventriculares, det 
nederste nedenfor Plicæ vo- 
cales (se Fig. 14). 

Det øverste Larynx- 
rum, Vestibulum laryngis 
(Fig. 14, 9), staar ved Hjælp 
af en vid, hjærteformet, bagtil 
nedad skraanende Aabning, 
Aditus laryngis^ i Forbindelse 
med Pars laryngea pharyngis. 
Aditus laryngis begrænses 
fortil af Epiglottis (Fig. 15, 1), 
til Siderne af Plicæ aryepi- 
glotticæ og bagtil og nedad 
af den øverste frie Rand af 
den mellem Cartt. ærytænoi- 
deæ udspændte Slimhinde, 
hvilken Rand, der benævnes 
Incisura interarytænoidea (se 
Fig- iSjs); ^^ bred under dyb Inspiration, medens den for- 
svinder fuldstændigt under Dannelsen af en høj Tone. I Plicæ 
aryepiglotticæ (Fig. 15, s), der ere kraftige Slimhindefolder 
med rigeligt submukøst Bindevæv og talrige Kirtler, frem- 
bringe de deri liggende tvende Bruske, i Forbindelse med de dem 
omgivende Kirtler (Fig. 10, 2 og 3), to tydelige Fremragninger 
paa hver Side: øverst Tuberculum cuneiforme s. Wrisbergi 
(Fig. 15, e) og nederst Tuberculum comiculatum s. Santorini 
(Fig. 15, 7), der ligger umiddelbart oven over Spidsen af den 
tilsvarende Cartilago arytænoidea (se Fig. 10). I øverste 
Larynxrum dannes forreste Væg af Bagfladen af Epiglottis; 




Fig. 14. Larynx. Frontalt Snit. 

I. Epiglottis. 2. Plica ventricul. 3. Lig 
ventricul. 4. Plica vocalis (øverste Flade' 
4^. Do. (nederste Flade). 5. Lig. vocale, 
6. M. thyreoarytænoid. int. 4 + 5+6. La 
bium vocale. 7. M, thyreoarytænoid. ext 
8. Cart. thyreoid. 9. Vestib. laryngis. 10. Ven 
tricul. laryngis. 11. Regio hypoglottica. 

umiddelbart over nederste Grænse af det øverste Larynxrum 
findes her en af Kirtler fremkaldt Fremragning: Tuberculum 
epiglotticum (Fig. 15, 2). Forfladen af Epiglottis er i sin 
øverste Del beklædt med Slimhinde, der slaar sig over paa 
Basis lingvæ under Dannelsen af 3 Folder: Plica glosso- 
epiglottica media (Fig. 15, 0) og Plicæ glossoepiglotticæ laté- 
rales (9), mellem hvilke findes to Fordybninger: Valleculæ 
epiglotticæ (15); Overgangen til Pharynxslimhinden sker ved 





Fig. 15. Cavum laryngis, set ovenfra. 

o. Plica glossoepiglott. med. i. Epiglottis. 2. Tuberc. epiglott. 3: Plica ventricul. 4. La- 
bium vocale. 5. Plica aryepiglott. 6. Tuberc. Wrisbergi. 7. Tuberc. Santorini. 8. In- 
cisura interarytænoid. 9. Plica glossoepiglott. lat. 10. Plica pharyngoepiglott. 11. Re 
cessus pyriform. 12. Plica nervi laryng. sup. 13. Pars laryngea pharyngis. 14. Cornu 
sup. cart. thyreoid. 15. Vallecula epiglott. 

Hjælp af 2 Plicæ pharyngoepiglotticæ (lo). Den nederste Del 
af Forfladen af Epiglottis vender imod et af rigeligt Binde- 
væv og talrige Kirtler opfyldt Rum (Fig. 2, 19) , der fortil 
begrænses af Membrana hyothyreoidea, foran hvilket igen 
findes Bursa thyreohyoidea (Fig. 2, 20). Sidefladerne afVesti- 
bulum laryngis dannes af den laryngeale (mediale) Flade af 
Plicæ aryepiglotticæ, medens Bagfladen dannes af den mellem 
de to Cartt. arytænoideæ liggende Del af Slimhinden: Regio 
interarytænoidea. Nedadtil gaar den laryngeale Flade af 
Plicæ aryepiglotticæ umiddelbart over i »de falske Stemme- 
h^-^LViåtf^^Plicæ ventriculares ^\g.\/\,i og 15,3), i hvis frie Kant det 
elastiske Væv er fortykket, dannende Ligamentum ventriculare 

(Fig. 14, s). Den mellem de to Plicæ ventriculares liggende 
Spalte benævnes: Rima vestibuli^ der betegner Grænsen 
mellem øverste og mellemste Larynxrum. Samtlige til 
øverste Larynxrum hørende, ovenfor beskrevne Dannelser ere 
synlige ved den laryngoskopiske Undersøgelse. Ved denne 
ses af det midterste Larynxrum kun dettes mediane 
uparrede, mellem Ventrikulær- og Stemmefoldernes frie Rand 
liggende Del, medens der af de to parrede, til Siden lig- 
gende Partier, kun ses disses spalteformede Indgangsaabninger: 
Orificia ventriculi, hvoraf hver ligger imellem den tilsvarende 
Plica ventricularis og Plica vocalis. Hele den øvrige Del af 
det mellemste Larynxrum poser sig paa hver Side op lateralt 
for Plicæ ventriculares og op imod Plicæ aryepiglotticæ, samt 
nedad paa Siderne af Plicæ vocales; disse Rum ere Ventri- 
culi laryngis s. Morgagni (Fig. 14, 10). Det mellemste La- 
rynxrum gaar igennem Stemmeridsen, Rima glotddis, over i 
det nederste Larynxrum. Medens Rima vestibuli er en 
stabil Aabning, er Rima glottidis under Intonation en snever 
ligeliniet Spalte, under Respirationen en vid Trekant med 
Basis bagtil, idet de den begrænsende Dele, Stemmeapparatet, 
Glottis^ ere i høj Grad bevægelige. Den mellem Processus 
vocales liggende Del af Stemmeridsen benævnes : Pars inter- 
cartilaginea, den foran dette Parti liggende: Pars intermem- 
branacea (se Fig. ii — 13). Hver Plica vocalis indeslutter 
den i Form prismatiske Muse. thyreoarytænoideus ihternus 
s. vocalis (Fig. 14, e) og danner sammen med denne og med 
Processus vocalis. Kirtier, elastisk Væv o. s. v. : Stemmelæben, 
Labium vocale (Fig. 14, 4 + 6 + 6 og Fig. 15, 4). Denne er 
en prismatisk, læbeagtig Dannelse, i hvis frie Rand Membrana 
elastica (se S. 18) fortætter sig til Lig. vocale (Fig. 14, 5), 
der saaledes repræsenterer Stemmelæbens frie, mediale Kant. 
Bagtil indeslutter Plica vocalis Processus vocalis cart. arytæ- 
noideæ; Processen ses ofte tydeligt under den her tynde og 
fast tilhæftede Slimhinde. Fortil samle de to Stemmelæber 
sig i en spids Vinkel, Co77imissura. — Det nederste La- 



22 Strubehovedets Anatomi. 

rynxrum, Regio hypoglottica, danner et af Cart. cricoidea 
grundlagt kort Rør, der ved Ostiiun tracheale gaar umiddel- 
bart over i Trachea. 

Kar og Nerver. Hovedarterierne ere A, thyreoidea supe- 
rior og inferior. Den første afgiver A, laryngea superior. 
der naar ind til Larynxkaviteten gennem Membrana hyo- 
thyreoidea, og A. cricothyreoidea , der gaar ind igennem 
Lig. cricothyreoideum. Venerne følge Arterierne. Lymfe- 
karrene fra Vestibulum udmunde i Glandler, der ligge uden- 
paa Membrana hyothyreoidea, de øvrige i de nedenfor Cart. 
cricoidea liggende Glandler. Begge de tilførende Nerver, 
Nervus laryngeus superior og inferiør udgaa fra N. vagus. 
N. laryngeus superior ses i Bunden af Recessus pyriformis, 
hvor den danner Plica nervi laryngei superioris (Fig. 15, 12); 
dens Ramus internus forsyner Slimhinden, efter at være gaaet 
gennem Membrana hyothyreoidea, med talrige sensitive 
Traade (stærk Sensibilitet), medens dens Ramus externus inner- 
verer Muse. cricothyreoideus. N. laryngeus inferiør slynger 
sig paa højre Side op under A. subclavia, paa venstre Side 
under Arcus aortæ og løber opad paa Siden af Trachea, idet 
den paa venstre Side ligger mellem denne og Oesophagus, 
og gaar tilsidst ind under nederste Rand af M. constrictor 
pharyngis, for at afgive motoriske Grene til samtlige Larynx- 
muskler undtagen M. cricothyreoideus. 



B. Fysiologi. 

1. De øverste Luftvejes Funktion som Luftledere. De 

øverste Luftvejes væsentligste Funktion er at lede Luft- 
strømmen til og fra Lungerne under henholdsvis In- og Ex- 
spirationen. Medens den Retning, hvori Luftstrømmen ledes 
i de fleste Afsnit af de øverste Luftveje, fremgaar tydeligt 
af disse Hulrums Form og Leje, ere Forholdene i Næsehulen 

mere indviklede. Forsøg have godtgjort, at den inspirerede 
Luftstrøm stiger først temmelig lodret op fra Naris, indtil 
den har ramt Agger nasi og Operculum samt den tilsvarende 
Del af septum, dernæst hvirvles den bagtil og tillige skraat 
nedad, for at træde ud af Choana. Exspirationsluften tager 
en lignende Vej i modsat Retning. 

1 det Rum, som de øverste Luftveje frembyde for Re- 
spirationsluften, er der ikke meget Overskud af Plads. Syge- 
lige Tilstande fremkalde derfor let utilstrækkelig Passage for 
Luften. Optræder en saadan i Næsen eller Næsesvælget 
(Nasalstenose), kan Mundhulen overtage disse Regioners Funk- 
tion (Mundrespiration). Optræder den derimod i Svælget, 
Strubehovedet (Larynxstenose) eller i Luftrøret (Tracheal- 
stenose), opstaar der Fare for Individet. 

2. De øverste Luftvejes Funktion med Hensyn til at 
modificere Inspirationsluften. De øverste Luftveje have ogsaa 
den Funktion (i) at opvarme den inspirerede Luft, (2) at af- 
give Fugtighed til denne, og (3) at filtrere den for Urenheder, 
saasom Støv, Kim o. s. v. Dette sker udelukkende ved Hjælp 
af Slimhinden, hvis hele Bygning er lempet herefter, særligt 
i Næsehulen, hvor den inspirerede Luft kommer i Berøring 
med en stor Overflade, paa Grund af Væggenes stærke Ind- 
og Udbugtninger, og hvor Slimhindens ejendommelige Kar- 
system (se S. 9) er i høj Grad gunstigt med Hensyn til 
Luftens Opvarmning og Mættelse med Fugtighed. Forstyr- 
relser af de nævnte tre Funktioner opstaa næsten udelukkende 
ved Næse- og Næsesvælgsygdomme. 

3. De øverste Luftvejes Funktion som Dele af Stemme- 
organerne. Samtlige øverste Luftveje deltage, om end i meget 
forskellig Grad, i Stemmedannelsen. De ere med andre 
Ord ikke alene Dele af Respirations-, men ogsaa af Stemme - 
organerne, og Stemmen afficeres derfor ofte ved deres 
Sygdomme. Stemmens Grundlag er Tonen, der opstaar ved 
Stemmelæbernes Svingninger under Exspirationsluftens Tryk, 
idet Toneapparatet virker som en Tungepibe med membra- 

nøse Tunger. Det nedenfor Stemmeridsen liggende Afsnit 
af de øverste Luftveje fungerer som et Vindrør, medens det 
ovenfor liggende Afsnit, i Forbindelse med andre Afsnit af 
Stemmeorganerne, virker som Ansatsrør, hvis Form og Form- 
forandringer modificere Stemmens Klang og Styrke. Syg- 
domme i og omkring Glottis modificere derfor Stemmens 
Tonegrundlag, medens saadanne, der sidde ovenfor, modificere 
dens Klang og Styrke. 

4. Funktioner, særlige for enkelte Afsnit. Foruden oven- 
nævnte for samtlige Afsnit fælles Funktioner have de en- 
kelte Regioner Funktioner, der ere særlige for en eller 
flere af dem. 

Strubehovedets Funktion som AabnerogLukker 
for Respirationsluften. Stemmelæberne ere det eneste 
Afsnit af de øverste Luftveje, der formaar aktivt at aabne 
og lukke for Respirationsluften. Denne Mekanisme benyttes 
særligt til Fjernelse af Slim, fremmede Legemer o. s. v. 
paa den Maade, at Stemmeridsen afvexlende lukkes og 
aabnes under et stærkt Exspirationstryk (Hoste, Rømmen, 
Nysen o. s. v.). 

Næsehulens Funktion som Lugteorgan. Denne 
Funktion staar i nøjeste Forbindelse med Næsehulens Virksom- 
hed som Forpost i Respirationens Tjeneste, idet talrige for 
Inspirationsluften uheldige Tilblandinger derved bemærkes 
og ofte fjernes øjeblikkeligt. Forstyrrelser af denne Funk- 
tion ere meget hyppige ved Næsesygdomme 

Svælgets Funktion i Deglutitionens Tjeneste. 
I Pharynx krydses Respirations- og Digestionsorganerne; dette 
Organ har derfor en særlig Funktion som intet af de andre 
Afsnit af de øverste Luftveje — maaske med Undtagelse af 
Epiglottis, hvis Funktion i flere Henseender endnu er gaade- 
fuld — nemlig som Synkningsapparat. Sygelige Tilstande 
i Svælget give derfor ofte Synkningsbesærligheder. 



ANDEN DEL. 



De øverste Luftvejes Sygdommes almindelige Ætiologi, 
Symptomatologi, Diagnostik og Therapeutik. 



I. Almindelig Ætiologi. 

1. B[øn. Sygdomme i de øverste Luftveje træfifes hyp- 
pigere hos Mænd end hos Kvinder, maaske fordi hine ere 
mere udsatte for mange af de uheldige Paavirkninger, der 
ere af ætiologisk Betydning for disse Sygdomme, saasom 
stærkt skiftende Temperatur, vexlende og barsk Vejrligs 
Misbrug af Alkohol og Tobak, Overanstrængelse af Stemme- 
organerne, o. s. V. 

2. Alder. Barnealderen er særligt disponeret til Syg- 
domme i de øverste Luftveje (Skrofulose, Uvanthed med 
skiftende Temperatur, akute Infektionssygdomme); ogsaa i 
Pubertetsperioden samt hos unge Individer træffes visse Syg- 
domme i de øverste Respirationsveje paafaldende ofte. I 
den ældre Alder blive de atter hyppige paa Grund af Indi- 
videts formindskede Modstandskraft, tilstedeværende Organ- 
sygdomme o. s. V. 

3. Hereditet. Denne ætiologiske Faktor spiller utvivl- 
somt en stor Rolle, hvilket bl. a. viser sig ved paafaldende 
hyppig Optræden af adenoide Vegetationer i Næsesvælget 
blandt Søskende, ved Forekomsten af Rhinitis hos Forældre 
og Børn, o. s. v. 

3. Katarrhalsk DispositioiL Kun ved at antage Til- 
stedeværelsen af denne, maaske ogsaa paa Anelighed be- 
roende, ætiologiske Faktor, kan man forklare forskellige, 
ejendommelige Forhold ved den Maade, hvorpaa katarrhalske 
Sygdomme i de øverste Luftveje undertiden optræde. Den 
katarrhalske Disposition viser sig navnlig ved særlig stærk 
Tilbøjelighed til hyppige akute Katarrher af en Del af de 
øverste Respirationsveje eller af samtlige disse ; det maa dog 
erindres, at der i saadanne Tilfælde altid er permanente 
Forandringer her, der tildels kunne forklare saadanne An- 
falds Optræden. Som umiddelbar Aarsag til saadanne Anfald 
kan oftest paavises visse klimatiske eller thermiske Forhold 

Skiften af Vejrlig, Temperatursvingninger, Indvirkning af 
en kold Luftstrøm paa en begrænset Del af Legemets Over- 
flade, o. s. V. , og man er særlig tilbøjelig til at antage Til- 
stedeværelsen af en katarrhalsk Disposition i saadanne Til- 
fælde, hvor den umiddelbare Aarsag er paafaldende ringe 
eller slet ikke lader sig paavise. Den katarrhalske Disposi- 
tion er imidlertid vistnok ofte et Udtr\'k for den arthritiske 
eller urinsure Diatese, som ikke sjældent lader sig paavise 
ved andre karakteristiske Symptomer. 

4. Uheldige hygiejniske Forhold. Her skal særligt frem- 
hæves de skadelige Virkninger af fugtige. Boliger med ringe 
Adgang af Sol og Lys, slet ventilerede Rum, uhensigts- 
ma'ssig Klædedragt, snevre Halslinninger, mangelfuld Motion 
i frisk Luft o. s. v. 

5. Sygdomme, der medføre Forstyrrelser af Ernæringen 
og af Cirkulationen. Blandt disse kunne fremhæves Skrofu- 
lose, Klorose, Anæmi, Piethora, kroniske Sygdomme i 
Lungerne, Hjertet, Nyrerne og Fordøjelsesorganerne. 

6. Sygdomme i de nederste Luftveje. Disse kunne 
fremkalde Sygdomme i de øverste Luftveje ikke alene ved 
at forplante sig direkte, men ogsaa igennem de Ernærings- og 
Cirkulationsforstyrrelser, de ofte give Anledning til (Bron- 
chitis chronica, Emphysema, Ftisis o. s. v.). 

7. Sygdomme i Nervesystemet. F'orskellige Former af 
Krampe og Lamhed kunne fremkaldes ved Lidelser af det 
centrale og perifere Nervesystem (Hysteri, Tabes, dissemineret 
Sklerose o. s. v.). 

8. Akute Infektionssygdomme. Blandt disse spille navnlig 
Difterien, Skarlagensfeber, Mæslinger og tyfoid 
Feber en stor Rolle som Aarsag til akute Sygdomme i de 
øverste Luftveje, og kroniske Lidelser datere sig ofte fra 
disse Sygdomme. 

9. Kroniske Infektionssygdomme. Syfilis, Tuberku- 
lose og Lupus ere af største Betydning, idet disse Syg- 
dommes pathologiske Produkter ofte deponeres i de øverste 
Luftvejes Slimhinde. 

10. Misbrug af Tobak og Alkohol. Disse to Giftes uhel- 
dige Indvirkning viser sig ofte særligt tydeligt i de øverste 
Respirationsveje. 

11. »Forkelelsesaarsager«. Blandt de saa hverdagsagtigt 
optrædende og dog saa gaadefulde Indflydelser, der sammen- 
fattes under Navnet »Forkølelsesaarsager«, ere de hyp- 
pigste pludselig Skiften af Vejrlig og af Temperaturer, Ind- 
virkning af kold eller relativ kølig Luft paa en begrænset 
Hudoverflade, og Blottelse af en ellers bedækket Legemsdel. 
Disse Indflydelser fremkalde >Forkølelse«, der fortrinsvis 
viser sig som en akut Katarrh af et eller flere Afsnit af de 
øverste Luftveje. Der er ofte et paafaldende Misforhold 
mellem Aarsagens Intensitet og Virkningens Styrke, hvilket 
Misforhold særligt er fremtrædende, naar det paagældende 
Individs Varmeproduktionsevne i Øjeblikket er nedsat, f. Ex. 
paa Grund af, at Vedkommende ikke er i Bevægelse eller 
er træt, eller der er tilstede en katarrhalsk Disposition, ar- 
thritisk Diatese o. s. v. 

12. Bakterier. Visse Sygdomme i de øverste Luftveje 
vides med Sikkerhed at skyldes direkte bakteriel Infektion 
(difteritiske og gonorrhoiske Betændelser, Tuberkulose o.s. v.j; 
om andre antager man bestemt, at de skyldes en saadan 

Aarsag (Erysipelas, visse flegmonøse Betændelser o. s. v.), og^ 
om atter andre ere Meningerne i saa Henseende delte (Ozaena 
genuina). 

13. Direkte Aarsager. Blandt disse kunne nævnes Ind- 
aanding af meget varm eller kold Luft, af irriterende Luft- 
arter, af Støv, o. s. V., Indbringelsen af fremmede Legemer, 
o. s. V. 

II. Almindelig Symptomatologi. 

1. Almindelige Forstyrrelser. Disse findes konstant ved 
de akute betændelsesagtige Lidelser af de øverste Respira- 
tionsveje og jævnligt ogsaa ved de kroniske Sygdonime i 
disse Regioner. 

Feber. Temperaturer paa 38,5—39,0^ C. findes almin- 
deligvis ved de akute katarrhalske Betændelser i de øverste 
Luftveje. Ved de med Dannelsen af krupøse og difteriske 
Pseudopiembraner ledsagede Slimhindeaffektioner samt ved 
saadanne, der forløbe med Abscesdannelse, kan Tempera- 
turen stige til betydeligere Grader. 

Andre almindelige Forstyrrelser. Blandt disse 
kunne nævnes Hovedpine, Svimmelhed, Uoplagthed 
til Arbejde, mangelfuld Udvikling af Aandsevnerne 
som Symptomer, der ikke sjældent ledsage særligt de til 
Næsen og Næsesvælget lokaliserede Sygdomme. Aarsagen 
hertil maa væsentligst søges i det S. 10 omtalte Forhold, at 
der er en nær Forbindelse mellem Blodkarrene i disse Re- 
gioner og Hjernehindernes. 

2. Aandedrætsforstyrrelser. Den Omstændighed, at de 
øverste Luftveje fortrinsvis fungere som Ledere af Respira- 
tionsluften, har til Følge, at disse Regioners Sygdomme for- 
trinsvis give Respirationsforstyrrelser. Disse optræde særligt 
hyppigt ved Lidelser af Næsen og Næsesvælget, sjældnere 
ved Sygdomme i Strubehovedet og Luftrøret, hvor de paa 
den anden Side optræde med langt alvorligere Symptomer. 
Den hyppigst optrædende Aandedrætsforstyrrelse er Stenosen, 

som er meget forskellig i Karakter, alt eftersom den op- 
træder i de øverste eller i de nederste Afsnit. 

Nasalstenose. Ved denne forstaas en Forsnævring i 
Næsen eller Næsesvælget af en saadan Art, at Luftens frie 
Gennemgang gennem Næsehulen indskrænkes (partiel 
Stenose) eller ophæves (total Stenose). Da der under 
normale Forhold kun er et ringe Overskud af Rum for Re- 
spirationsluften i de nævnte Regioner, er det ofte kun ringe 
Forøgelser af Slimhindens Volumen, som fremkalde Stenose, 
særligt i Tilfælde, hvor Næsehulen i Forvejen er forsnævret 
af en eller anden Grund. Nasalstenosen skyldes hyppigst 
katarrhalsk Svulst af Slimhinden, men ogsaa Nydannelser 
(Polypi nasi, Vegetationes adenoides), indtørrede Sekretmasser 
(Ozaena genuina) samt medfødte eller i den tidlige Alder 
erhvervede Deformiteter af det ossøse eller kartilaginøse 
Grundlag i Næsehulen (Deviationes et Cristæ septi) kunne 
hindre Luftens frie Gennemgang gennem denne. Stenosens 
Sæde er sjældent i Vestibulum (Ardannelser), men hyppigt 
i selve Cavum nasi, og da navnlig den bageste Del af 
samme (Hypertrofi af Slimhinden paa bageste Ende af con- 
cha inferior) eller i Næsesvælget (adenoide Vegetationer); i 
Næsehulen er det næsten udelukkende Sygdomme i dennes 
nederste Afsnit, der give Stenose (Meatus medius og inferior, 
nederste Del af Meatus communis). Nasalstenosen kan være 
ensidig eller dobbeltsidig, konstant eller vexlende, og i 
sidste Tilfælde efter en remitterende eller intermitterende 
Type. Ofte vexler Stenosen saaledes, at altid den ene Side 
er fri (Rhinitis hypertrophica vasomotorica). 

Nasalstenosen giver sig objektivt tilkende paa følgende 
Maade. I lettere Tilfælde bemærkes kun den Lyd, som 
Respirationsluften fremkalder ved at passere den forsnævrede 
Kavitet, idet Inspirationslyden i Reglen er noget stærkere 
end Exspirationslyden. I stærkere udtalte Tilfælde iagttages 
tillige, at Patienten anvender Mundrespiration, som i de 
sværeste Tilfælde (f. Ex. ved store adenoide Vegetationer) 

fuldstændig afløser Xasalrespirationen , som da ophæves. 
Mundréspirationen bemærkes oftest stærkest under Søvnen, 
fordi den bliver mere larmende formedelst den bløde Ganes 
Slubren frem og tilbage under In- og Exspirationen (Snor- 
ken), og fordi der under den liggende Stilling lettere kommer 
Blodoverfylding i den svulne Slimhinde i Næsen eller Næse- 
svælget. 

Af og til kan Nasalstenosen ogsaa give sig tilkende, 
ved at Næse vin gerne suges ind mod Septum ved 
hver Inspiration paa Grund af Slaphed af deres musku- 
løse Del. 

Som Qernere Virkninger af Nasalstenosen kunne nævnes 
saadanne, der opstaa, fordi Næseslimhindens Indflydelse paa 
den inspirerede Luft ophæves (se S. 23), og blandt disse særligt 
Tilbøjelighed til Katarrher af de nedenfor liggende Luftveje. 
Mangelfuld Udvikling af Brystkassen samt visse Deformiteter af 
Næseskelettet kunne ogsaa optræde som en Følge af total 
Nasalstenose i Barndommen (se fremdeles under adenoide 
Vegetationer: Habitus adenoides). Endvidere kunne Tæn- 
derne blive skorpedækkede og Tungen tør og skorpet. 
Endelig kan Nasalstenosen, naar den er komplet og har 
varet i lang Tid, fremkalde en udtalt Sløvhedstilstand. Hos 
Pattebørn kan en akut Nasalstenose fremkalde alvorlige For- 
styrrelser paa Grund af, at Fatningen vanskeliggøres. 

Laryngostenose. Det for det frie Aandedræt vig- 
tigste Rum i Larynx er Stemmeridsen, omkring hvilken 
pathologiske Forandringer netop ofte lokalisere sig. Naar 
saadanne ikke desto mindre kun undtagelsesvist føre til en 
Tilstand, der erkendes som Laryngostenose, da ligger det 
dels i Stemmelæbernes store Abduktionsevne og dels i, at 
Forandringerne ofte udvikle sig langsomt og gradvis, hvor- 
ved Individet lidt efter lidt vænner sig til at respirere gennem 
en forsnævret Stemmeridse. Hos Patienter, til hvis Lunger 
der ikke stilles særlige Fordringer, er det derfor ofte for- 
bavsende at se betydelige Grader af Forsnævring af Rima 

glottidis, uden at der er Symptomer paa Stenose. Børn, og- 
navnlig mindre Børn, danne dog en Undtagelse paa Grund 
af de snævre Rumforhold i den normale barnlige Larynx. 
Udvikler Laryngostenosen sig imidlertid akut, indtræder der^ 
selv i den forholdsvis rummelige voxne Larynx, hurtigt 
Symptomer paa Stenose. Disse bestaa, saavel ved den akute, 
som ved den langsomt udviklede Stenose, i Begyndelsen 
kun i en ejendommelig let hvæsende Lyd, StridoVy der op- 
staar ved Respirationsluftens Passage gennem det forsnæv- 
rede Sted i Larynx. Denne Lyd er i Begyndelsen oftest kun 
hørlig ved Inspirationen, og naar der lægges særligt Beslag 
paa Patientens Respiration, f. Ex. ved stærkere Legems- 
bevægelser. I de højere Grader af laryngeal Stenose, bliver 
Stridor stærkere udtalt; tillige ser og føler man Larynx be- 
væge sig op og ned, henholdsvis under Exspirationen og In- 
spirationen, de supplementære Respirationsmuskler tages i 
Brug, Munden aabnes. Næsevingerne udspiles, Ansigtet bliver 
kongestioneret. I mere udtalt Grad indtræder der Cyanose 
af Ansigtet, Dødsangst og Indtrækning af Jugulum og Epiga- 
striet. Laryngostenosen er hyppigst akut, fremkaldt ved 
akute hæftige Slimhindebetændelser, særligt saadanne, der 
skyldes en difterisk eller anden Infektion; sjældnere er den 
kronisk, fremkaldt ved Ardannelser, Svulster eller Paralyser 
af Stemmelæberne. 

Trachealstenose. Denne ligner i sine Virkninger 
meget den ovenfor beskrevne laryngeale Stenose og fortjener 
derfor Omtale her. Den adskiller sig dog i sine udtalte 
Grader fra Larynxstenosen derved, at Excursionerne af 
Larynx ere meget smaa eller manglende under den for- 
cerede In- og Exspiration, og ved at man udvendig paa 
Luftrøret føler de Svingninger, som Luftens Gennemgang 
gennem Forhindringen fremkalder, stærkest eller udelukkende 
under Exspirationen, medens disse ved Laryngostenosen for- 
trinsvis eller udelukkende føles ved Inspirationen. 

Hoste. Hoste, der ligesom de følgende Symptomer 

maa betragtes som en Respirationsforstyrrelse, eftersom det 
er en Afvigelse fra de normale Respirationsbevægelser, led- 
sager meget ofte Sygdomme i Larynx og Trachea. Ogsaa 
ved Sygdomme i Pharynx træffer man ikke sjældent Hoste 
(»H aishoste«), medens dette Symptom kun undtagelsesvist 
optræder ved irritative Tilstande i Næsen (»Næsehoste«). 
Hosten skyldes ofte en forøget Sekretion eller en irritativ 
Betændelse, men kan ogsaa være et rent Reflexfænomen. 

Rø mm en. Denne er ligesom Hosten en stærk og 
pludselig Exspiration, men er mere vilkaarlig. Under Røm- 
men rettes Exspirationsstrømmen mod Bagfladen af Svælget, 
og ud imellem Tungeroden og den bløde Gane. Den er et 
hyppigt forekommende Symptom ved Sygdomme i Svælget, 
hvor der er dannet Sekret, som Patienten ønsker at befries 
for; ofte er det imidlertid kun Fornemmelsen af Sekret eller 
af et fremmed Legeme, der bringer Vedkommende til at 
rømme sig. 

Ny s en. Ved Nysen, der er en u vilkaarlig Respirations - 
bevægelse, rettes den pludseligt frigjorte Exspirationsstrøm 
gennem Næsen, idet den bløde Gane pludseligt aabner for 
Næsesvælget. Dette Symptom forekommer hyppigt ved Syg- 
domme i Næsehulen, særligt hos nervøse Patienter, hos hvem 
det kan antage Karakteren af en Neurose. 

Foruden de nys omtalte optræder der ofte andre for- 
cerede Respirationsbevægelser ved Sygdomme i Næsen, 
Næsesvælget og Svælget. De ere baade inspiratoriske og 
exspiratoriske, ere alle vilkaarlige og have til Hensigt at 
fjerne Sekret fra disse Regioner (Snøften, Snusen, Harken, 
Udsugning af Næsesvælget o. s. v.). 

3. Stemmeforstyrrelser. Sygdomme i de øverste Luft- 
veje virke meget ofte ind paa disses Funktion som Dele af 
Stemmeorganerne. Har Sygdommen sit Sæde i Strube- 
hovedet, afficeres Stemmens Tonegrundlag (Hæshed, Aphoni, 
Diphtoni, Fistelstemme), medens Stemmens Klang (se S. 24) 
lider ved Sygdomme i Stemmeorganernes Resonatorer: Svæl- 

get, Næsesvælget og Næsen (lukket Snøvlen, aaben Snøv- 
len, o. s. V.). 

Hæshed [Raucedo). Betegnelsen Hæshed omfatter de 
forskellige Arter og Gradationer af Urenhed af Stemmens 
Tone, idet denne er tilsløret, > belagt«, rii, skrattende, o. s. v. 
Konstant er ogsaa Stemmens Styrke aftaget. I lettere Grad 
viser Hæshed sig kun lejlighedsvis, f. Ex. ved langvarig 
Brug af Stemmen ved Tale eller Sang, o. s. v. Hæshed er 
næsten altid et sikkert Tegn paa en Lidelse af den ene 
•eller begge Stemmelæber; dog kan Sygdommen ogsaa have 
sit Sæde i disses Omgivelser, som ved serøs Infiltration, 
Ardannelse o. s. v. hindre Stemmelæbernes frie Bevægelighed. 
En egen Form af Hæshed træffes i Pubertetsalderen hos 
Drenge under Stemmens »Overgang« (Mutatio vocis): Stem- 
men slaar pludselig over fra Bryst- til Falsetregister og om- 
vendt. Denne Form af Hæshed kan ogsaa findes ved visse 
Nervelidelser i Larynx. 

Aphoni. Denne Forstyrrelse repræsenterer den højeste 
Grad af Hæshed, hvor Stemmelæbernes Svingninger ere saa 
stærkt reducerede, at der slet ikke dannes nogen Tone. Da 
Stemmens Styrke ogsaa er stærkt afficeret ved Aphonien, 
kan man, naar denne er tilstede, kun høre Patientens Tale 
i hans umiddelbare Nærhed. Aphonien skyldes udbredte 
pathologiske Forandringer af Stemmelæberne eller komplet 
Paralyse af begge disse; i sidste Tilfælde kan Paralysen 
saavel skyldes organiske Forandringer i N. recurrens som 
ogsaa være af funktionel Natur (»hysterisk Aphoni«). 

Diphtoni. Herved forstaas Dobbelttonen i Stemmen; 
den opstaar ved at Stemmeridsen deles i to Afsnit ved en 
paa Stemmelæbens frie Rand siddende Fremragning, hvor- 
ved den foran og bagved denne liggende Del af Stemme- 
læberne svinger hver for sig. Denne Anomali skyldes hyp- 
pigst Tilstedeværelsen af en af de saakaldte »Sanger- 
knuder«, eller en anden lille Tumor. 

Fistelstemme. Abnorm høj Stemme af lignende Be- 

skafifenhed, som den hos Kastrater forekommende, træffes 
undertiden hos Mænd. Den skyldes i Reglen en urigtig- 
Brug af Strubehovedets Muskler og kan da hæves ved 
Øvelse. 

Lukket Snøvlen (Rhinolalia clausa). Naar den oven- 
for Svælget liggende Del af de øverste Luftveje er væsent- 
lig formindsket i Rumfang ved Svulst af Slimhinden, Ny- 
dannelser eller lign., forandres Stemmens Klang, og denne 
Stemmeanomali kaldes »lukket Snøvlen«. Har Hindringen 
væsentligst sit Sæde i Næsens forreste Del, faar Stemmen 
den for Enhver fra akute Næsekatarrher bekendte i^ nasale 
Klang«, hvis Karakter beror paa en Forstærkelse af Reso- 
nansen i Næsehulen og Næsesvælget, fordi Lydbølgerne 
have Vanskelighed ved at undvige. Er derimod Næse- 
hulens bageste Afsnit eller Næsesvælget tilstoppet, formind- 
skes Stemmens Resonans; Stemmen faar i udtalte Til- 
fælde en »død Klang«, fordi Luften i Næsehulen og dens 
Bihuler ikke giver Resonans, og særligt de nasale Lyde m,. 
n og ng modificeres stærkt under Talen. 

Aaben Snøvlen (Rhinolalia aperta). Forskellige pa- 
thologiske Forhold i Næsen og Svælget kunne bevirke, at 
der under Talen undviger for megen Luft gennem Næse- 
hulen. Stemmen faar da en ejendommelig Klang, der ogsaa 
betegnes som Snøvlen, men som til Forskel fra den ovenfor 
omtalte kaldes »aaben Snøvlen«. Den hyppigste Aarsag er 
Parese eller Paralyse af Ganesejlet, Perforationer i Ganen og- 
Ganespalte samt uheldig Vane. 

»GrødetStemme«. Denne Stemme-Modifikation kendes 
fra Iagttagelse af Patienter med Hypertrofi af Ganetonsil- 
lerne. Sangerne, der have denne Stemmeanomali siges at 
synge med »Smør«. 

4. Sekretionsforstyrrelser. Medens der under normale 
Forhold ikke afsondres mere Sekret fra Slimhinden i de 
øverste Luftveje, end at Overfladen er fugtig, er der under 
sygelige Tilstande næsten altid en Hypersekretion, sjældent 

en formindsket Sekretion, og ofte tillige en Forandring af 
Sekretets Beskaffenhed. Hypersekretionen naar sin højeste 
Grad ved visse Næsesygdomme, og maa betragtes som et 
Symptom af vasomotorisk Karakter (Hydrorrhoea nasalis s. 
Rhinorrhoea) . De kvalitative Forandringer af Sekretet vise 
sig hyppigst i Form af mukopurulent eller purulent Afson- 
dring fra Slimhinden; dette Sekret kan ofte være meget 
sejgt og have Tilbøjelighed til Indtørring, og de derved 
dannede Skorper kunne være meget fastsiddende, — en 
Ejendommelighed, man navnlig træffer ved visse Sygdomme 
i Næsesvælget og Næsehulen. Sekretet fra de øverste Luft- 
vejes Slimhinde kan fremdeles indeholde Tilblandinger af 
Støvpartikler o. lign., hvorved det farves sort; grønlig Farve 
kan opstaa ved Tilblanding af bestemte Bakterieformer, og 
rødlig eller brunlig Farve ved Tilblanding af Blod. Det 
purulente Sekret kan endeligt være ildelugtende; dette er 
navnlig Tilfældet ved Sygdomme i Næsens Bihuler og ved 
den genuine Ozaena samt Syfilis og Cancer. 

Det forøgede og i kvalitativ Henseende forandrede Se- 
kret fra de øverste Luftvejes Slimhinder har altid Tilbøjelig- 
hed til at bevæge sig fra det Sted, hvor det er dannet, til 
et lavere liggende Sted. Heri ligger en stor Fare for sekun- 
dære Lidelser af de lavere liggende Respirations veje og et 
Fingerpeg for Behandlingen i Retning af at begynde denne, 
naar flere Afsnit af de øverste Luftveje samtidigt ere syge- 
ligt forandrede, med det øverste; ikke sjældent ser man da 
de lavere liggende Regioner vende tilbage til deres normale 
Tilstand, udelukkende ved en lokal Behandling af den øver- 
ste syge Region. Paa visse Punkter af de øverste Luftveje 
kan imidlertid en større eller mindre Del af det abnorme 
Sekret fjernes vilkaarligt eller uvilkaarligt; saaledes kan det 
fjernes spontant fra Næsehulen gennem de forreste Næse- 
aabninger i Form af Udflod eller ved Nysen, ligesom det 
ogsaa kan bortfjernes ved Pudsning af Næsen; fra Næse- 

svælget ved indsugende og »harkende« Bevægelser, fra 
Svælget ved Rømmen o. s. v. 

5. Blødning. De med Ulcerationsprocesser komplicerede 
Sygdomme i de øverste Luftveje give ofte Blødninger, der 
kunne naa betydelige Grader, naar de stamme fra Næse- 
slimhinden. Blødninger kunne ogsaa skyldes den forcerede 
Afstødning af fastsiddende Skorper, men vise sig da i Reglen 
kun i Form af Blodstriber i Sekretet. De S. 9 omtalte 
Ejendommeligheder ved Næseslimhindens Karsystem samt 
den Omstændighed, at Karrene her paa flere Steder ikke 
alene ligge meget overfladisk, men ogsaa stærkt udsatte for 
traumatiske Indvirkninger, ere Aarsagen til, at Blødninger 
fra Næseslimhinden (Epis taxis) ere meget hyppige. Disse 
ere endvidere karakteriserede ved, at den lokale Aarsag til 
disse ofte er meget ringe eller endog slet ikke til at paa- 

' vise (habituel Epistaxis), saa at man maa søge den til Grund 
liggende Aarsag enten i en vis ubekendt Disposition eller 
ogsaa i Qernere liggende Sygdomme, der betinge Cirkula- 
tionsforstyrrelser (Morbus cordis. Nyrelidelser, Phthisis pul- 
monum o. s. v.) eller i en Skørhed af Karrene (Hæmophilia). 

6. Motilitetsforstyrrelser. Kramper forekomme næsten 
udelukkende i Larynx (Lary ngo spasmus s. Laryngtsmus stri- 
dulus) og væsentlig kun hos Børn. Paralyser og Pareser 
forekomme ret hyppigt i den bløde Gane, særligt som Følge 
af Difteri, samt i visse Former af Hemiplegi, sjældent i Svæl- 
gets Bag- og Sidevægge; i Larynx ere de ikke usædvanlige 
og kunne her skyldes dels betændelsesagtige Sygdomme i 
Musklerne, dels perifere eller centrale Lidelser. 

7. Sensibilitetsforstyrrelser. Neuralgier ere sjældne, 
undtagen ved Sygdomme i Næsebihulerne. Smerter fore- 
komme ved akute flegmonøse Affektioner, ved ondartede 
Nydannelser, ved Ulcerationsdannelse og ved Hypokondri 
og Hysteri. Hyperæsthesi er ret almindelig, særligt ved 
Sygdomme i Næsehulen og Svælget hos nervøse Individer. 
Anæsthesi forekommer ved en enkelt Næsesygdom (ge- 

nuin Ozaena). Sjældent optræder dette Symptom i Pharynx 
og Larynx, og da hyppigst som Følge af Sygdomme i Cen- 
tralnervesystemet (Sklerose, Bulbærparalyse, Hysteri). Paræ- 
sthesi (Dysæthesi) er meget almindelig ved Svælgsyg- 
domme hos nervøse og særligt hos hypokondre Patienter; 
den ytrer sig oftest i Form af Følelsen af fremmed Legeme, 
der i Reglen lokaliseres til et Sted, der ligger betydelig 
lavere end det, hvor Sygdommen sidder, saaledes ved Syg- 
domme i Oropharynx til Larynx. 

8. Reflexnexiroser. Berettigelsen til at opstille denne 
Gruppe af Symptomer maa søges i det Forhold, at der 
under normale Omstændigheder kan udløses forskellige Re- 
flexer fra de øverste Luftvejes Slimhinde, f. Ex. Nysen og 
Taareflod ved Pirring af Næseslimhinden, Hoste ved Irritation 
af Svælgslimhinden, o. s. v. Reflexneuroserne optræde for- 
trinsvis ved Sygdomme i Næsehulen, altsaa som n as a le- 
Re flexneuroser. De kunne, ligesom Reflexerne, opfattes 
som Funktionsforstyrrelser, der opstaa ved, at en Irritation 
af en centripetalt ledende, sensitiv Nerve overføres gennem 
Centralnervesystemet til en centrifugal Nerve, hvis Funktions- 
forstyrrelse kan være af motorisk, sekretorisk eller vaso- 
motorisk Art, og de optræde, i deres typiske Form, anfalds- 
vis. Deres Afhængighed af en primær Lidelse af de øverste 
Luftvejes Slimhinde er det ofte vanskeligt i individuelle 
Tilfælde at paavise, og Afgørelsen maa oftest træffes ex 
juvantibus. De optræde næsten' udelukkende hos Individer 
med andre tydelige nervøse Symptomer, og det store Mis- 
forhold, der ofte er mellem Neurosens og den primære Li- 
delses Intensitet, tvinger os til ofte at betragte Lidelsen i 
Luftvejene som et underordnet Moment. 

a) Motoriske Reflexneuroser. Asthma var den 
første Neurose, hvis Afhængighed af Næsesygdomme, og da 
særligt af Polyper, blev paavist (VOLTOLINI 1871), hvor- 
efter fulgte Opstillelsen af en Mængde andre (Hach 1882), 
hvis Betydning senere er blevet stærkt omdisputeret. Den 

forekommer hyppigst hos Mænd og kan optræde som typisk 
»nervøs« Asthma, som asthmalignende Anfald og endelig-t 
som en anfaldsvis optrædende Følelse af ikke at kunne 
trække Vejret dybt, maaske* ogsaa som »Mareridt« og 
»Alpetryk« under Søvnen. De stærkt stenoserende Næse- 
lidelser have mindre Tilbøjelighed til at give Asthma, end 
saadanne, der kun delvis ophæve Nasalrespirationen. — 
Hostekrampe optræder sjældent ved Sygdomme i Næse- 
hulen, men undertiden ved Lidelser i Svælget og Strube- 
hovedet. — Nysekrampe optræder ofte i Begyndelses- 
stadiet af akute Katarrher og ved kroniske Katarrher af 
Næseslimhinden uden Lejlighedsaarsag eller ved meget ringe 
Foranledninger (Lufttræk, Inhalation af lidt Støv, o. s. v.). — 
Glottiskrampe (Laryngospasmus, Spasmus glottidis. Spas- 
mus laryngis, Laryngismus stridulus) optræder sjældent ved 
Næselidelser, ikke ved Svælglidelser, men hyppigt ved Syg- 
domme i Larynx, særligt hos Børn. — Facialiskrampe 
er enkelte Gange iagttaget ved Sygdomme i Næsehulen. — 
Epilepsiens og epileptiforme Anfalds Afhængighed af 
visse Næsesygdomme er tvivlsom. Det samme gælder 
Chore a. 

b) Vasomotoriske Reflexneuroser. Blandt disse 
spiller Høfeberen (Hayfever) den største Rolle. Denne 
gaadefulde Lidelse optræder fortrinsvis hos Englændere og 
Amerikanere, og blandt disse særligt hos Mænd af den vel- 
staaende og dannede Klasse. Den begynder i Reglen i 
Alderen omkring 40 Aar, optræder næsten udelukkende hos 
nervøse Individer og er i høj Grad arvelig. Den er udtalt 
periodisk i sin Optræden, idet den er knyttet til Sommer- 
maanederne (Catarrhus æstivus), i England til Forsommeren, 
i Amerika til Midten af Sommeren og Efteraaret. Denne 
periodiske Optræden skyldes den Omstændighed, at dens 
Symptomer fortrinsvis opstaa ved Indvirkninger af forskellige 
Græs- og Blomsterarters Pollenkorn paa Næseslimhinden, 
som oftest er Sæde for en hypertrofisk Katarrh. Dens 

Symptomer ere : Nasalstenose, rigelig vandagtig Sekretion fra 
Næseslimhinden, stærke Nyseanfald, Injektion af Conjunc- 
tivæ og Taareflod, samt let almindeligt Ildebefindende; ofte 
-er der tillige asthmatiske eller asthmalignende Anfald. — 
Flygtigt Erythem (Erythema fugax) i Form af anfaldsvis 
optrædende Hyperæmi af den ydre Næse og den tilgræn- 
sende Del af Ansigtet er en ret hyppig Følge af Katarrher 
af Næseslimhinden; det kan fremkomme ved Sindsbevægelse, 
Indtagelsen af Maaltider, Nydelsen af Vin, o. s. v. — Mi- 
græne ses af og til i Afhængighedsforhold til Lidelser i 
Næsen eller dens Bihuler. 

c) Sekretoriske Reflexneuroser. Hypersekre- 
tion fra Næseslimhinden i Form af anfaldsvis optræ- 
dende, rigelig, vandagtig Afsondring optræder ikke sjældent 
ved den af udprægede vasomotoriske Forstyrrelser ledsagede 
kroniske hypertrofiske Rhinitis og kan blive meget betydelig 
(Hydrorrhoea nasalis, Rhinorrhoea) . Samtidig kan der ogsaa 
optræde Taareflod og undtagelsesvis S al i vat ion. 

d) Andre Reflexneuroser. Trigeminusneuralgi 
kan efter den S. 37 givne Definition egentlig ikke opfattes 
som en Reflexneurose, men snarere som en Irradiation af et 
perifert virkende Irritament; den forekommer særlig ved 
Sygdomme i Næsebihulerne samt ved Rhinoliter og Tumorer 
i Næsekaviteten i Form af Supra- og Infraorbitalneuralgier 
samt Tandsmerter. — Hovedpine i Form af vedvarende 
trykkende Smerte eller en Fornemmelse af Tyngde, Tryk 
o. lign., forekommer ret hyppigt ved Sygdomme i Næse- 
hulen, Næsebihulerne og Næsesvælget. Naar den udgaar 
fra sidstnævnte Sted, optræder den ofte som Nakkehovedpine, 
men kan iøvrigt lokaliseres til Panden, Issen og Tindingerne. 
Hvorvidt den altid skyldes en Reflexhyperæmi i Dura mater, 
er tvivlsomt; thi det maa erindres, at saavel Cerebrospinal- 
vædsken, som Hjernehindernes venøse Rum staa i direkte 
Forbindelse med Næsens lymphatiske og vepøse Rum (se 
S. lO). — Svimmelhed hidrører maaske ogsaa i en Del 

Tilfælde fra cirkulatoriske Forstyrrelser. Den optræder ikke 
sjældent ved Næsesygdomme og af og til ved Sygdomme i 
Strubehovedet (Larynxsvimmelhed). — Aprosexia (af « 
privativum og iigoaéxsiv toV vovv^ at henvende Opmærksom- 
heden paa noget) er væsentlig karakteriseret derved, at Ved- 
kommende har Vanskelighed ved at fæste sin Opmærksom- 
hed længe og intensivt paa ^Joget, saaledes som det 
f. Ex. er nødvendigt ved Tilegnelsen af et vanskeligt Stof 
gennem Læsning, ved Regning o. s. v. Desuden lider ofte 
Hukommelsen, og der kan samtidigt findes Hovedpine^ 
Svimmelhed og andre nervøse Symptomer. Dette Symptom 
forekommer særligt i Pubertetsalderen og hos unge Mænd 
og skyldes i første Tilfælde oftest adenoide Vegetationer, i 
sidste Næsesygdomme, der ere forbundne med Nasalstenose. 
9. Forstyrrelser af Lugtesansen. Disse forekomme saa- 
vel ved saadanne Næselidelser, som medføre en Sygdom i 
Regio olfactoria, som ogsaa ved saadanne Sygdomme i 
Næsehulen og Næsesvælget, som medføre en Ophævelse af 
Nasalrespirationen. Den hyppigste Anomali af Lugtesansen 
er Anosmien, o: en Ophævelse af Lugtesansen; Ophævelsen 
kan være saavel fuldstændig, Anosmia totalisy som ufuldstæn- 
dig, Anosmia partialis. Sjældnere optræder en forøget Evne 
til at percipere Lugtestoffer, Hyperosmia, samt Parosmiay 
som karakteriseres ved, at Patienten perciperer Lugtestoffer^ 
der ikke findes i den inspirerede Luft. Parosmien ytrer sig 
oftest ved, at den perciperede Lugt er af ubehagelig, raad- 
den eller lignende Art, Kakosmia. Anosmien og Parosmien 
kunne være af central Oprindelse (Tumor cerebri, Fractura 
baseos cranii etc). Anosmien er ofte en Følge af akute 
eller kroniske Katarrher af Næseslimhinden, særligt saadanne, 
der ere ledsagede af Polypdannelse, men kan skyldes direkte 
Indvirkning af forskellige Stoffer, f Ex. Kokain, Ammo- 
niak o. lign., ligesom ogsaa vedvarende Inspiration af et 
Lugtestof oftest sløver Perceptionen for dette. Kakosmien 
er dog ofte ikke en Parosmi, men skyldes tilsted værende 

ildelugtende Sekret, hvis ilde Lugt almindeligvis ikke perci- 
peres af Omgivelserne ; den findes særligt ved Bihulelidelser. 
10. Dysphagi. Vanskelighed eller Smerte ved Synkning 
optræder hyppigt ved Sygdomme i Svælget, særligt ved 
stærkere akute Betændelser af denne Region samt ved Ul- 
cerationsdannelse paa Epiglottis og Slimhinden i Aditus 
laryngis samt ved Pareser. Ikke sjældent kunne Smerterne 
ved Synkningen straale ud i Øret. 



III. Almindelig Diagnostik. 

Diagnosen af en Sygdom i de øverste Luftveje støtter 
sig dels til Anamnesen, dels — og væsentligst — til den 
objektive Undersøgelse. Denne sidste foretages fortrinsvis 
ved Hjælp af Synet; men Følelsen, Hørelsen og Lugtesansen 
maa ofte ogsaa tages i Brug. 

1. Anamnese. Oplysninger fra Patienten eller dennes 
Omgivelser spille i mange Tilfælde en underordnet Rolle^ 
ja kunne endog være vildledende (f. Ex. ved Paræsthesier i 
Pharynx), men i adskillige Tilfælde yde de et værdifuldt 
Bidrag til Diagnosen (f. Ex. ved Bihulelidelser, fremmede 
Legemer i Larynx o. s. v.), ligesom de ogsaa i mange Til- 
fælde vejlede Behandlingen. 

2. Ydre Inspektion. Denne Form af objektiv Under- 
søgelse giver undertiden værdifulde diagnostiske Oplysninger^ 
f. Ex. ved adenoide Vegetationer, ved genuin Ozaena, ved 
Lidelser i Sinus frontalis, ved Stenose af Næsehulen og 
Larynxrummet samt Trachealrøret, ved Defekter af Næse- 
skillevæggen med Deformiteter af ydre Næse, o. s. v. 

3. Rhinoscopia anterior. Denne Undersøgelsesmethode^ 
der har til Opgave at undersøge Næsehulen (eventuelt Næse- 
svælghulen) gennem de forreste Næseaabninger, kan kun 
læres ved praktisk Øvelse. Som Lysgiver kan man ofte 
nøjes med at anvende diffust Dagslys, der reflekteres fra et 
foran det ene Øje anbragt perforeret Hulspejl af c. g Cntm.'s 

Diameter og med en Brændvidde af c. 15 Cntm. Spejlet 
kan befæstes til Hovedet ved Hjælp enten af et om Panden 
og Nakken gaaende Baand af Læder (ikke af Elastik) eller 
ved et Brillestel (se Fig. 16). Til en mere indgaaende Under- 
søgelse, særligt af Næsekavitetens laterale Væg, er en kraftig 
Petroleumsbrænder, en Gasbrænder (bedst med Auers Gløde- 




Fig. 16. Rhinoscopia anterior. 

net) eller Sollyset at foretrække for Dagslyset; til at reflek- 
tere Sollyset fordres dog et plant Spejl. Benyttes en kunstig 
Lyskilde, anbringes denne gunstigst i Højde med Patientens 
ydre Øre og bedst tilhøjre for Patienten (se Fig. 16). Spejlet 
anbringes saaledes, at Undersøgerens højre Øje befinder sig 
lige bagved Spejlets Aabning, idet man sørger for, at 
Spejlet ikke skygger for det venstre Øje, da begge Øjnes 
Samvirken forøger Billedets Tydelighed. Patientens Hoved 

bør, saa vidt muligt, bringes i Højde med Undersøgerens, 
og Afstanden mellem begge bør gøres saa kort som muligt. 
Ved at løfte Patientens Næsespids stærkt opad, opnaas noget 
Indblik i Næsehulen, særligt naar Næseaabningerne ere vide ; 
men til en indgaaende Inspektion fordres en Udvidning af 
Nares ved Hjælp af en Dilatator med to Brancher, som ved 
et jævnt Tryk, der ikke maa smerte Patienten, fjerner Ind- 
siden af Ala nasi fra Septum membranaceum. Som en 
hensigtsmæssig Dilatator kan anbefales det af KRAMER kon- 
struerede Næsespeculum (se Fig. i6). Det er af Vigtighed, 
at Patientens Hoveds vertikale Axe falder sammen med 
Legemets, saaledes som vist i Fig. i6, naår det gælder om 
at undersøge de underste Afsnit af Næsehulen ; for at kunne 
inspicere det mellemste og øverste Afsnit, er det nødvendigt, 
at Hovedet efterhaanden bøjes bagtil, idet man styrer saavel 
denne som andre nødvendige Bevægelser af Patientens Hoved 
med den højre Haand, medens den venstre benyttes til at 
fatte Dilatatoren. 

Et væsentligt Supplement til den beskrevne Fremgangs- 
maade er Næseslimhindens Kokainisering samt Brugen af 
Sonde, ligesom man ofte faar et betydelig videre Indblik 
ved Dilatation af Vestibulum og forreste Del af Næsehulen 
ved Hjælp af Vattampons. 

Kokainiseringen af Næsehulens Slimhinde har 
til Opgave, dels at fremkalde en Analgesi af denne, hvorved 
Sondering og operative Indgreb lettes betydeligt, og dels at 
fremkalde en Kontraktion af Slimhinden, saaledes at man 
bliver i Stand til at skelne mellem den Svulst, der skyldes 
Overfyldning af de kavernøse Rum, og den, der er fremkaldt 
ved Hypertrofi og Hyperplasi, idet denne sidste Art af Svulst 
ikke bringes til at svinde ved Kokainets karforsnevrende 
Virkning. Kokainiseringen sker bedst ved Indlæggelsen i 
Næsehulen af en Tampon af hygroskopisk Vat, der er gjort 
fugtig ved 5 — lO Draaber af en svag Kokainopløsning (For- 

kommer, at Patienten ofte er meget ømfindtlig for Spejlets 
Berøring af Svælget, naar en saadan finder Sted, saaledes 
at der opstaar Kløgningsbevægelser. Disse kunne dog i 
mange Tilfælde overvindes ved Pensling med en 4 % Kokain- 
opløsning. Hertil kommer, at Afstanden mellem den bløde 
Gane og Svælgets Bagvæg ofte er for kort til at give en 
ordentlig Adgang for Lyset, ligesom ogsaa et langt Gane- 
sejl eller en lang og slap Uvula kan hindre Indblikket. I 

saadanne Tilfælde kan man 
^T^^ _ opnaa friere Indblik ved at 

løfte Uvula og Ganesejlet 
opad og fortil ved Hjælp 
af en Ganehage. Der gives 
imidlertid Patienter, som 
det er umuligt at anvende 
Rhinoscopia posterior paa; 
hos saadanne erstattes denne 
Undersøgelsesmethode af 
Digitalexplorationen af Næ- 
sesvælget. Det kan imid- 
lertid ikke noksom frem- 
hæves, at Antallet af Pa- 
tienter, der ikke lade sig 
undersøge ved Rhinoscopia posterior, bliver færre, jo mere 
Øvelse Undersøgeren erhverver sig. Hvorledes det post- 
rhinoskopiske Spejlbillede ser ud, fremgaar af Fig. 18, der 
imidlertid — i Overensstemmelse med hvad der ovenfor er 
fremført — ikke gengiver Billedet saaledes, som det ser ud 
i et enkelt Øjeblik, men Totaliteten af de ved Spejlets for- 
skellige Indstillinger fremkaldte Spejlbilleder. 

5. Pharyngoscopi. Undersøgelse af Pharynx ved Øjets 
Hjælp kan ske saavel ved direkte som ved reflekteret Be- 
lysning, uden andre Hjælpemidler end en Spatel eller lign. 
til at trykke Tungeroden ned med. Enkelte Patienter kunne 
dog selv aktivt trykke Tungeroden ned. Det er ofte af 




Fig. 18. Det postrhinoskopiske Billede. 

I. Septum. 2. Concha med. 3. Concha inf. 
4. Ostium pharyng. tubæ audit. 5. Lab. post. 
ostii pharyng. tubae aud. 6. Recessus pha- 
ryng. lateral. [Rosenmuelleri]. 7. Fornix. 
8. Uvula (Bagflade). 

Vigtighed at undersøge nøjere Fossa supratonsillaris, Rummet 
bag Plica triangularis, Tonsillernes Lakuner samt Svælgfuren 
bag den bageste Ganebue ved Hjælp af en kraftig Sonde. 

6. Laryngoskopi. Undersøgelsen af Strubehovedets 
(samt Luftrørets) Indre finder Sted ved Hjælp af det saa- 
kaldte Laryngoskop, o: et kredsrundt, paa et langt Skaft 
under en stump Vinkel anbragt 
Spejl, som bør benyttes saa 
stort, Patienten tillader det 
(indtil 2V2 Cntm.). Det anbrin- 
ges, efter at være let opvarmet 
for ikke at bedugges, saaledes 
foran Uvula, trykkende denne 
lempeligt, men bestemt opad 
og bagtil, at den spejlende 
Flade vender nedad mod Adi- 
tus laryngis, som tillader det 
videste Indblik, naar Epiglottis 
trækkes opad og fortil ved Hjælp 
af Fremtrækning af Tungen. 
Dette sker bedst ved at Under- 
søgeirens venstre Pege- og Tom- 
melfinger omfatter Tungespid- 
sen, efter at denne er omviklet 
med et Stykke af et Lomme- 
tørklæde eller lignende (Fig. 19). 
Som Lyskilde anvendes paa den S. 42 nævnte Maade Sol- 
lys eller kunstigt Lys fra en kraftig Lysgiver (se Fig. 22), 
der anbringes ved Patientens højre ydre Øre. Der benyttes 
samme Reflektor som ved Rhinoskopien. I Spejlbilledet af 
Larynxrummet repræsenterer den øverste Del Strubehove- 
dets forreste Afsnit, den nederste Del dettes bageste 
Afsnit. Venstre Halvdel af Strubehovedet ses i den Side af 
Spejlet, der svarer til Undersøgerens højre Side, altsaa til 
Patientens venstre Side (se Fig. 19, hvor der findes en 




Fig. 19. 



Paa ' 



Laryngoskopi sk Spejl 
in situ. 
Labium vocale en Tumor. 

lille Tumor paa venstre Stemmelæbe). Dette er af Betydning 
at erindre for Begynderen, fordi denne er tilbøjelig til at op- 
fatte Spejlbilledet som identisk med det Billede man vilde faa, 
hvis Øjet var anbragt paa Spejlets Sted. For at kunne overse 
Larynx- og Trachealrummet i størst mulig Udstrækning, 
er det nødvendigt at foretage smaa Bevægelser, særligt om- 
kring Spejlets Tværaxe, samt at lade Patienten afvexlende 
trække Vejret dybt og intonere et højt: »Æh« eller >Æhæ«, 
eller »Hih«, hvorved man ogsaa faar Stemmelæbernes og 
Strubelaagets Bevægelighed at se, ligesom man ogsaa herved 

faar Larynx løftet i Vejret. Fra 
Patientens Side kunne følgende 
Vanskeligheder opstaa ved Laryngo- 
skopien. De Partier, det laryngo- 
skopiske Spejl berører, kunne være 
saa hyperæsthetiske, at der opstaar 
Kløgninger eller endog Brækninger 
ved mindste Berøring; denne Van- 

r^w^^^^^pK'-'— ^ skelighed overvindes dog ofte ved 
: X^^^^/' Øvelse, ligesom den ogsaa kan over- 

/'' vindes øjeblikkeligt ved Pensling af 

Tungeroden, den bløde Gane og 
Mundsvælgets Bagvæg med en 4 ^/o 
kan fremdeles være vanskeligt at 
overvinde Tungens Modstand under dens Fremtrækning, 
ligesom dens Basis kan hvælve sig opad og skjule Indblik- 
ket; denne Vanskelighed kan kun overvindes ved Øvelse. 
Det samme er Tilfældet med Patienter, der ikke kunne into- 
nere, saalænge Spejlet er paa Plads. Fremdeles kan Epi- 
glottis lægge sig ned over Introitus, skjulende denne; man 
maa da trække Epiglottis opad og fortil ved Hjælp af en 
lang krummet Sonde. Endelig kunne stærkt forstørrede 
Ganetonsiller vanskeliggøre Indblikket; man maa da anvende 
-et lille Spejl eller foretage Amygdalotomi. 

Til Studering af Enkelthederne i det laryngoskopiske 




Fig. 20. Larynx set fra oven. 



Kokainopløsning. Det 

Billede anbefales det Læseren at anbringe et laryngosko- 
pisk Spejl ovenover Fig. 20, hvis Enkeltheder ere nøjere 
betegnede i Fig. 15. 

En egen Form af 
Laryngoskopi er den 
saakaldte >Autosko- 
pi«, som rettere be- 
nævnes direkte La- 
ryngoskopi. Ved 
denne trækkes Epiglot- 
tis meget stærkt fortil 
og opad, ved at Spidsen 
af den af Kirstein sær- 
ligt dertil konstruerede 
Tungespatel, der ogsaa 
egner sig godt til al- 
mindelig Brug, hages 
fast mellem Epiglottis 
og Tungeroden. Ved 
Anvendelse af en kraftig 
Belysning, bliver man 
da i Stand til at se di- 
rekte ned i Larynx- 
Tummet. Ved denne 
Undersøgelsesmethode 
■er man imidlertid kun 
i Stand til at se de 
bageste Partier af La- 
rynxrummet; den er 
tillige meget ubehage- 
lig for Patienten, og hos mange er Indblikket meget ringe, 
-eller endog = o. 

7. Den elektriske Gennemlysning. Denne anvendes 
særligt til at gennemlyse Ansigtets Knogler ved formodede 
Lidelser af Næsens Bihuler. Gennemlysningen finder Sted 

Mygind: Øverste Luftveje. 4 




Fig. 21. Digitalexploration af Næsesvælget. 

ved at anbringe en særligt dertil konstrueret elektrisk Gløde- 
lampe i Patientens Mundhule eller, hvor Talen er om Lidel- 
ser i Sinus frontalis, i Loftet af Orbita, efter at Undersøgelses- 
værelset er gjort absolut mørkt. 

8. Digitalexplorationen af Næsesvælget. Digitalexplo- 
rationen af Næsesvælget finder Sted paa følgende Maade 
(Fig. 2i). Patienten anbringes staaende eller siddende med 
let foroverbøjet Hoved; Undersøgeren stiller sig dernæst 
paa Patientens venstre Side, idet han med sin højre Haand 
støtter Patientens Hoved ind mod sig, og samtidig — om 
fornødent — forhindrer Pat. i at lukke Munden, ved at 
trykke Kinden ind mellem Kindtænderne. Undersøgerens 
venstre Haands Pegefinger bringes nu, efter at være renset 
grundigt, let krummet ind i Patientens Mund. Saasnart Fin- 
gerens Pulpa føler den bløde Ganes frie Rand, lader man 
den glide op i Næsesvælget, hvis Yd^gge dernæst palperes, 
ligesom man ogsaa er i Stand til hos mange Individer at trænge 
et Stykke ind i Næsehulens bageste Del, og særligt palpere 
de bageste Ender af Conchæ inferiores og mediæ. 

IV. Almindelig Therapeutik. 

1. Generel Behandling. Den Læge, der ved Behand- 
lingen af Sygdomme i de øverste Luftveje udelukkende 
tager Sigte paa den lokale Behandling af disse, idet han 
glemmer den organiske Forbindelse, der findes mellem de 
øverste Luftveje og det øvrige Legeme, vil hyppigt lide 
Skuffelser. Det maa navnlig erindres, at mange Sygdomme 
i Næsen, Næsesvælget, Svælget og Strubehovedet ligefrem 
skyldes Sygdomme andetsteds (se Side 26 — 27), og at det 
derfor er af største Vigtighed at behandle den primære Li- 
delse. Ligeoverfor mange af de katarrhalske Affektioner 
maa der endvidere lægges en betydelig Vægt paa den fore- 
byggende Behandling. Denne bestaar væsentligst i Hærd- 
ning af Huden ved Hjælp af hyppig Færden i frisk Luft og: 



c. 

i Anvendelsen af kolde Afvadskninger, samt i Anlæggelsen 
af en hensigtsmæssig Klædedragt (Undertøj af Uld, varmt 
og for Fugtighed uigennemtrængeligt Fodtøj, o. s. v.). Pa- 
tienter, der ere tilbøjelige til akute Katarrher af de øverste 
Luftveje, bør endvidere være moderate med Hensyn til 
Nydelsen af Tobak og Alkohol, undgaa Ophold i Rum, der 
ere for stærkt opvarmede eller daarligt ventilerede, ikke ud- 
sætte sig for Træk eller stærkt skiftende Temperatur, o. s. v. 
Et indskrænket Forbrug af Sukker, stivelseholdige Nærings- 
midler samt moderat Spisen med forholdsvis rigeligere For- 
brug af Grøntsager, er af Vigtighed for saadanne Patienter, 
hvis Tilbøjelighed til akute Katarrher hviler paa en urinsur t: 

Diatese. y^ 

2. Udskylninger. Da mange Lidelser af de øverste ^ 

Luftveje ere forbundne med Afsondring af Pus, er der ofte **^' 

Indikation for Udskylning af de forskellige Kaviteter. 3* 

Udskylning af Næsehulen. Til Udskylning af Næse- c 

hulen anvendes almindeligvis kun en 2 ^/o lunken Kogsalt- 
opløsning (Formel i). Man bør ikke lade Patienten »snuse« 
en saadan Saltopløsning eller andre Opløsninger op i Næsen, ^ ^ / 
da der derved kan opstaa akut Suppuration i Mellemøret 5 > i 
eller i Sinus frontalis, men lære Vedkommende enten at O CT 

hælde Opløsningen ind i Næsehulen ved et vidt Glasrør *tJ ur 

eller lign., eller ogsaa at anvende et særligt Udskylnings- ^ '•^ 

apparat. Hvor der kun behøves en mindre Mængde Ud- C 

skylningsvædske, kan den simple og billige Ballonnæsesprøjte ^ 

af blødt sort Gummi anvendes. 1 Tilfælde, i hvilke en rige- ^ 

ligere Udskylning attraas, anvendes en mindre Klysopumpe, ^ 

til hvis Slange er befæstet enten et snævert Glasrør eller, — < 

hvis en stærkere Overrisling af hele Næsekaviteten ønskes, 
et W.Meyers »Korskatheter«, der føres saa langt ind i Næse- 
hulen, at dets Spids naar ind i Næsesvælghulen. Under 
Udskylningen føres dette Katheter langsomt tilbage igen, 
samt drejes i forskellige Retninger, hvorved man opnaar, 
at Vandet berører alle Dele af Næsekavitetens samt Næse- 

svælgets Vægge. Ved Anvendelsen af Næseudskylning, bør 
følgende Brugsregler indprentes Patienten: (i) Sørg for, at 
Vandet har en passende Temperatur (c. 35 ^C); (2) anvend ikke 
for stærkt Tryk; (3) paase, at Vandet løber ud af den mod- 
satte Næseaabning; (4) lad Vandet, hvis der er ulige god 
Passage gennem de to Næsekaviteter, løbe ind i den, hvor 
der er mindst god Passage (for lettere at komme ud af den 
modsatte Side); (5) foretag ingen Synkningsbevægelser under 
Skylningen; (6) hold Aandedrættet tilbage, eller lad dette 
foregaa gennem Munden under Udskylningen; (7) puds ikke 
Næsen efter Udskylningen paa anden Maade, end ved at 
blæse Luften ud igennem en Side af Næsen ad Gangen, og 
uden for stærkt Exspirationstryk; (8) gaa om Vinteren ikke 
ud i Kulden umiddelbart efter en Næseskylning. Reglerne 
2 — 7 sigte paa 'at undgaa Indtrængen af Vand og Pus i 
Tubæ Eustachii. 

Udskylning af Næsesvælget. Pars nasalis pha- 
ryngis kan, foruden at udskylles fra Næsen med W. MEYERS 
Korskatheter, ogsaa udskylles fra Pars oralis, ved at føre et 
i Spidsen bøjet, paa en Klysopumpe anbragt. Glasrør op bag 
Velum. Denne Form af Udskylning kan i Reglen kun ud- 
føres af Lægen, da det ofte kan være lidt vanskeligt at føre 
Røret op bag det uvilkaarligt spændte Ganesejl. Til Udskyl- 
ningsvædske anvendes en Kogsaltopløsning, hvortil kan sættes 
en ringe Mængde klorsurt Kali eller lidt Menthol-Borsyre- 
pulver (Formel 3 og 4). Til Brug i Hjemmet kan anbefales 
et c. I Cntm. vidt, 12 Cntm. langt Glasrør, der fyldes med 
Opløsningen, som derpaa hældes ned gennem en af de for- 
reste Næseaabninger, idet Patienten slapper Ganesejlet saa- 
ledes, at Vædsken kommer ned i MundSvælget, hvorfra den 
fjernes gennem Munden. 

Udskylning af Mundsvælget (>Gurgling«). Ved 
Udskylning af Pars oralis pharyngis søger man ikke alene 
at fjerne tilstedeværende Pus og Slim, men ogsaa at paa- 
virke Slimhinden direkte ved at tilblande visse medikamen- 

tøse Stoffer i Udskylningsvædsken. Udskylningen udføres 
paa den Maade, at Patienten tager en Mundfuld af Udskyl- 
ningsvædsken og lader denne glide tilbage og nedad ved 
dens egen Vægt, idet Hovedet bøjes bagover; i det Øjeblik 
Vædsken staar i Begreb med at løbe ned i Oesophagus, 
gylpes den op og udspyttes. Dette gentages 3 — 10 Gange. 
Den almindelige Maade at udskylle Mundsvælget paa under 
Frembringelsen af »gurglende« Lyde er meget uvirksom. 

Udskylning af Strubehovedet. Dette finder Sted 
ved Hjælp af et krummet Rør, der under Anvendelse af det 
laryngoskopiske Spejl føres ned bag Epiglottis. Stemme- 
ridsen lukkes uvilkaarligt, saasnart Udskylningsvædsken be- 
rører Larynxslimhinden. Der er kun sjældent Brug for 
denne Form af Udskylning. 

3. Anvendelse af Vædsker i Støvform. Forskellige Me- 
dikamenter kunne, ved at opløses i Vand eller i flydende 
hvid Vaselinolie, anbringes paa større Flader af de øverste 
Luftvejes Slimhinde ved at bringes under et stærkt Tryk, 
saaledes at Opløsningen »pulveriseres« o: omformes til en 
fint fordelt, i Luften svævende, støvformet Masse. De almin- 
deligt benyttede »Refraicheurs« af bedre Kvalitet kunne an- 
vendes hertil, idet Spidsen af Røret anbringes i de forreste 
Næseaabninger, naar Medikamentet agtes appliceret i Næse- 
hulen, og i Mundhulen, naar det gælder Larynxrummet; i 
sidste Tilfælde foretager Patienten dybe Indaandinger, der 
dog ikke maa være for stærke, da der derved let opstaar 
Kongestioner til Hovedet. Til Næsesvælget anvendes enten 
et særligt dertil konstrueret lige Rør, der føres ind i Næse- 
hulen (Troeltsch's Næsespray) eller et i Spidsen opadbøjet 
Rør, der føres op bag Velum. Ved Anvendelsen af »Pulve- 
risatører« opnaas der i Reglen ogsaa en Udskylning af de 
paagældende Kaviteter. 

4. Inhalationer. Ved disse søger man at paavirke større 
Slimhindeflader ved Hjælp af Medikamenter, der bringes i 
Dampform og indaandes. Der forefindes en Mængde for- 

skellige Inhalationsapparater. I mange Tilfælde er det imid- 
lertid tilstrækkeligt at fylde en mindre Krukke halvt med 
spilkogende Vand og deri komme vedkommende Medika- 
ment; de frigjorte Vanddampe ledes ved Hjælp af en, af en 
stiv Serviet eller lign. dannet, stor Tragt, hvis smalle Ende 
omfatter Næse og Mund, ind i Næsehulen og Mundhulen 
under dybe Inspirationsbevægelser, der dog ikke maa være 
saa stærke, at de fremkalde Svimmelhed eller Følelse af 
Tryk i Hovedet. 

5. Anvendelse af pulverformede Medikamenter. Pulver- 
formede Medikamenter indblæses i Næsehulen ved Hjælp af et 
lige Glasrør, i Næsesvælgrummet ved Hjælp af et bag Gane- 
sejlet indført bøjet Glasrør, enten med en lille Gummiballon, 
eller ved at den behandlende Læge puster Medikamentet 
ind med Munden. I Næsehulen kunne Patienterne selv ind- 
puste Pulveret ved at forbinde Glasrøret med en c. ^/4 Alen 
lang, tynd Gummislange, i hvis anden Ende findes et andet 
Glasrør, der kan anbringes i Patientens Mund. 

6. Penslinger. Medikamenter i Opløsning kunne appli- 
ceres direkte paa Slimhinderne ved Hjælp af Vat, der er 
anbragt paa en Metalholder. I Næsekaviteten kan en almin- 
delig lang Sonde anvendes som Holder for Vattet; til Næse- 
svælget og Strubehovedet anvendes særligt dertil konstrue- 
rede bøjede, glatte Metalstave, og til Mundsvælget en lang 
vinkelbøjet Pincet. Pensling af Larynx bør altid foretages 
under Ledelse af det laryngoskopiske Spejl (Fig. 22). Metal- 
stavene, der anvendes, bør være fuldstændig glatte, og 
Vattet bør ikke være hygroskopisk, da det i saa Tilfælde 
ikke hæfter til den glatte Metalflade. Forinden Vattet vikles 
om Staven, bør denne gøres let fugtig. Er Slimhinden 
dækket af Slim eller Pus bør dette fjernes grundigt før 
Penslingen. 

7. Anvendelse af kemiske Ætsmidler. Disse anvendes 
fortrinsvis i Næsehulen og i Pars oralis pharyngis. 

Lapis. Dette Middel kan anvendes enten som Lapis- 

stift eller som Lapis mitigatus eller bis mitigatus (Formel 
33 o& 34)> d^^ opvarmes saa stærkt, at den bliver flydende, 
hvorpaa en Sondespids dyppes deri og afkøles. Forud- 
gaaende Kokainisering af Slimhinden er næsten altid nød- 
vendig. Efter Anvendelsen neutraliseres med en Saltopløsning. 
Trikloreddikesyre. Dette krystallinske Ætsmiddel 




Fig. 22. Pensling af Larynx under Laryngoskopi. 



virker dybere end Lapis; den efter Anvendelsen følgende 
Reaktion er ogsaa stærkere. Spidsen af en Sonde omvikles 
med en meget ringe Mængde hygroskopisk Vat, og dette 
bringes da ned mellem Krystallerne, der have stor Tilbøje- 
lighed til at flyde hen under Opbevaringen ved at indsuge 
Luftens Fugtighed. Naar Vattet er fuldstændig imbiberet 
med den stærkt concentrerede Syreopløsning, pensles Slim- 
hinden dermed, indtil man ser en hvid Skorpe dannet paa 

Overfladen. Trods forudgaaende Kokainisering, fremkalder 
Ætsmidlet dog undertiden nogen Smerte. 

Krom syre. Ætsning med Kromsyre virker endnu 
dybere og fremkalder en endnu stærkere Reaktion. Af 
denne sidste Grund bør man kun undtagelsesvis anvende 
den i meget snævre Næsehuler, da Reaktionssvulsten be- 
virker, at ligeoverfor hinanden liggende Slimhindeflader lægge 
sig mod hinanden og let voxe sammen. Man anvender bedst 
krystalliseret og fuldstændig vandfri Krortisyre, hvoraf nogle 
faa Krystaller bringes til at hæfte til Sondespidsen, der der- 
paa forsigtigt opvarmes i en Flamme, indtil Kromsyren er 
smeltet, hvorefter der ved Afkøling danner sig en brunrød, 
amorf Masse. Der fremkaldes ved Ætsningen en gul Skorpe 
paa Slimhinden, hvorpaa der foretages en Neutralisation ved 
Udskylning med en Opløsning af Kogsalt eller tvekulsurt 
Natron. Ætsskorpen afstødes i Reglen efter nogle Dages 
Forløb, og det underliggende Saar bruger almindeligvis flere 
Uger til at hele. Undtagelsesvis kan den paafølgende Reak- 
tionssvulst af Slimhinden blive ret betydelig, og der kan 
undertiden ogsaa udvikle sig en Angina umiddelbart efter 
Ætsningen. Det er altid mest hensigtsmæssigt at udskylle 
Næsehulen dagligt, saalænge der er purulent Afsondring 
efter Ætsningen, samt jævnlig at indblæse Borsyrepulver. 

8. Galvanokaustik. Den ved Elektricitet glødende Platin- 
traad virker dybere end de kemiske Ætsmidler, men frem- 
kalder ogsaa i Reglen større Reaktion. Som Elektricitetskilde 
anvendes et særligt dertil konstrueret Batteri eller en Akku- 
mulator. Den kan overalt i de øverste Luftvejes Slimhinder 
anvendes punktuelt, og efter Fladen i Næseslimhinden. Det 
er af Vigtighed, for at undgaa Blødning, at Platin traaden 
aldrig bliver stærkere opvarmet end til Rødglødhed, og at 
den fjernes fra Slimhinden, førend den er afkølet. Ved stil- 
kede Nydannelser kan den galvanokaustiske Slynge anvendes, 

9. Kold Slynge. Saaledes benævnes den paa et lang- 
skaftet Metalhaandtag anbragt Staaltraadsslynge i Modsæt- 

ning til den galvanokaustiske Slynge. Den anvendte Staal- 
traad maa hverken være for stiv eller for blød og maa be- 
nyttes frisk ved hver Operation. En tynd Klaverstræng er 
at foretrække. Den kolde Slynge har sin Hovedanvendelse 
paa Næseslimhinden ved Hypertrofier af denne og ved Po- 
lyper, men kan ogsaa anvendes til Fjernelse af forstørrede 
Ganetonsiller og af Strubehovedsvulster. Til Næsen anvendes 
^ bedst den af KRAUSE konstruerede Slynge. 

10. Standsning af Blødninger. Blødninger fra de øverste 
Luftvejes Slimhinder standses mest hensigtsmæssigt ved saa- 
danne Midler, som begunstige Dannelsen af et Koagel i det 
blødende Kar paa en naturlig Maade. Den naturlige Koagel- 
dannelse hindres ofte paa Grund af, at den blødende Slim- 
hinde befinder sig i en irritativ Tilstand med stærk arteriel 
Hyperæmi, hvortil ofte kommer venøs Stase paa Grund af 
hindret Blodafløb; hertil slutter sig i Reglen to andre hin- 
drende Momenter: Patientens Bevægelser og Angst. Betyd- 
ningen af dette sidste Moment belyses bedst af den Kends- 
gerning, at Næseblødning ofte ophører ved Lægens Ankomst. 
Er Angsten særlig stærk, eller er der stærke, uvilkaarlige 
reflektoriske Bevægelser af Musklerne i de øverste Luftveje 
(Hoste, Nysen, Harken o. s. v.), er i cntgram Chloretum 
morphicum per os eller subkutant indiceret i Tilfælde af 
svære Blødninger. Da selv smaa Bevægelser af Patienten 
ofte hindre Koageldannelsen, er absolut Ro noget af det 
første, der paabydes Patienten, og Lægen kan ikke være 
for minutiøs i saa Henseende i sine Forskrifter (ikke bevæge 
Hovedet, ikke harke Blod op, ikke spise o. s. v.). Slim- 
hindens irritative Tilstand behandles bedst ved at lade den 
i Ro; den Berøring en lokal Undersøgelse og Behandling 
fremkalder, forøger ofte Irritationen, særligt naar dette sker 
ved mindre øvede Hænder. Den blødende Patient bør end- 
videre anbringes i en passende Stilling; kun altfor ofte 
træffer Lægen Patienten med foroverbøjet Hoved over et 
Vandfad o. s. v., hvorved det frie Blodafløb fra Slimhinderne 

i de øverste Luftveje forhindres. Den gunstigste Stilling er 
en bekvem siddende Stilling med Understøttelse af Hovedet, 
der bør holdes lige op, idet man tillige sørger for, at intet 
trykker Halsen; hos Patienter, der ere udmattede af Blød- 
ninger, er den liggende Stilling at foretrække. Den beskrevne 
Behandlingsmethode understøttes endelig af Regimen frigi- 
dum, med Anvendelse af kolde Omslag eller af Ispose ud- 
vendig paa den blødende Region. Sekale er ofte et for- 
træffeligt Hjælpemiddel, der ved alvorligere Blødninger bedst 
gives i Form af subkutane Indsprøjtninger af lo cntgram 
Extractum fluidum Secalis cornuti (der bedst opbevares i smaa 
tilsmeltede Glasbeholdere). Den punktuelle Behandling af 
det blødende Parti, hvilken man maa gribe til, naar den 
omtalte Behandling med Ro, Regimen frigidum etc. mislykkes, 
har bedst Chance ved Epistaxis, særligt fordi denne Form 
af Blødning i de fleste Tilfælde udgaar fra et bestemt Punkt 
paa forreste nederste Del af Septum (Locus Kieselbachi) tæt 
ovenfor Gulvet, hvor Slimhinden er tynd og fast hæftet til den 
underHggende Brusk; men selv her kan det være vanskeligt 
at se det blødende Punkt paa Grund af det stadigt frem- 
vældende Blod. Naar det blødende Punkt er fundet, forsøger 
man først i nogle Minutter en lokal Kompression med steri- 
liseret Vat, hvis blodstillende Virkning befordres betydeligt, 
naar det er fugtet i en lO^o Antipyrinopløsning, hvorimod 
man advares mod Kokain, da dettes karforsnævrende Virk- 
ning snart afløses af den modsatte. Lykkes det ikke paa 
denne Maade at standse Blødningen, anvendes Ætsning med 
Lapisstift eller med Trikloreddikesyre eller Brænding med 
en rødglødende Sonde. Ved alvorligere Blødninger efter 
Tonsillotomi kan Saarfladen indgnides med et Pulver, frem- 
stillet friskt af lige Dele af Acid. gallicum og Acid. gallo- 
tannicum. Kun i Nødstilfælde bør man skride til Tampo- 
nade af Næse- og Næses vælghulen; thi dels fremkalder 
Tamponaden ofte en stærk Irritation af Slimhinden og dels 
indfinder Blødningen sig ofte, naar Tamponaden fjernes. 

Tamponade af Næsehulen udføres bedst ved Hjælp af ca. 
I Cntm. brede, i å 2 Meter lange Strimler af sterilt Gaze, 
Jodoform- eller Xeroformgaze, der under Rhinoscopia anterior 
pakkes ind i Næsehulen, Centimeter for Centimeter, idet det 
første Stykke føres saa langt som muligt tilbage. Lykkes 
det ikke heller paa denne Maade at standse Blødningen be- 
nyttes Belloc's Rør, hvis Anvendelse kendes fra de kirur- 
giske Haandbøger, og som ogsaa benyttes til Tamponade 
ved Blødninger fra Næsesvælget. Tamponaden bør altid 
fjernes efter 24 — 36 Timers Forløb. 

11. Massage af Slimhinden. Denne udføres udelukkende 
paa Næsens og Svælgets Slimhinde ved Hjælp af korte og 
hurtigt ovenpaa hinanden følgende Gnidninger af Slimhinden 
ved Hjælp af en med Vat, imbiberet med Vaseline eller lig- 
nende, forsynet Sonde eller Pincet. 

12. Lokal Anæsthesi. Til operative Indgreb og til ad- 
skillige Undersøgelsesmethoder er det i høj Grad hensigts- 
mæssigt at fremkalde en Anæsthesi (eller rettere Analgesi) 
af Slimhinden. Hovedmidlet hertil er Chloretum Cocaicum. 
Det saltsure Kokain anvendes i Reglen i en Opløsning, 
hvortil er sat en ringe Mængde Resorcin eller Sublimat for 
at hindre Skimmeldannelse. 1 Næsehulen anvendes Kokainet 
i en Opløsningsstyrke af 2 — lO^o (Formel 43 — 46); kun 
undtagelsesvist behøves en 20% Opløsning. Det anbringes 
bedst paa Slimhinden ved Hjælp af en mindre Tampon af 
hygroskopisk Vat, der fugtes med 5 — 15 Draaber af Opløs- 
ningen, og som indføres i Næsehulen, hvor den lades liggende 
i 5 — 15 Minutter. At den fulde Virkning er opnaaet, er- 
kendes ved at Slimhinden er stærkt bleg og at kraftig Be- 
røring med Sonden er absolut smertefri. Det er af Vigtighed 
at iagttage, at Tamponen ikke indeholder for meget Kokain- 
opløsning, da denne ellers let kommer ned i Svælget og 
synkes, hvorved der opstaar Forgiftning (se S. 44). I Rhino- 
pharynx anbringes Kokain bedst ved Hjælp af en bøjet Staal- 
stav omviklet med hydrofob Vat, og i Pharynx oralis ved 



6o Universel Anæsthesi. 

Hjælp af en Pincet; paa disse Steder anvendes den samme 
Styrke af Opløsningen som i Næsehulen. Strubehovedets 
Slimhinde anæstheseres bedst ved Hjælp af en Larynxpensel, 
lavet ved at omvikle en bøjet Staalstav med hydrofob 
Vat (se S. 54), der er stærkt imbiberet med en Opløsning 
af 10% Styrke; til Fjernelsen af Svulster og ved lignende 
Operationer er det ofte nødvendigt at anvende en 20% 
Opløsning. 

Antipyrin. Dette Middel virker omtrent som Kokain, 
men langt svagere. Det anvendes paa samme Maade i en 
vandig Opløsning af 3 — 10% Styrke enten alene eller sammen 
med Kokain (Formel 49). 

Eukain. Chloretum Eucaicum har vistnok en mindre 
udtalt anæstheserende Virkning end Kokain, men er ogsaa 
mindre giftig og har tillige den i enkelte Tilfælde heldige 
Egenskab, at den ikke virker kontraherende paa Karrene. 
Den anvendes i en Styrke af 4—10% (Formel 47). 

Holokain. Dette Middel synes i enhver Henseende at 
ligne Eukain og anvendes i samme Dosis (Formel 48). 

13. Universel Anæsthesi. Hovedmidlerne ere Kloro- 
form, Æther og Bromæthyl. 

Kloroform. Anvendelsen af Kloroform til universel 
Bedøvelse ved Operationer paa de øverste Luftveje fordrer 
en ganske særlig Agtpaagivenhed, da det er en Kendsgerning, 
at der er et paafaldende stort Antal Tilfælde af Kloroformdød 
ved disse Operationer og særligt ved Fjernelsen af adenoide 
Vegetationer. Anvendes Kloroform ved denne sidste Opera- 
tion, bør Narkosen være saa overfladisk, at Hostereflexen 
endnu er tilstede, og at Patienten vaagner op umiddelbart 
efter at Instrumentet har forladt Næsesvælget. 

Æther. Dette Narkosemiddel synes mindre farefuldt 
end Kloroform, men indvirker ofte irriterende paa de øverste 
Luftvejes Slimhinder. 

Bromæthyl. Ved Operationer, der kun vare nogle 
Sekunder (f. Ex. Fjernelse af adenoide Vegetationer, Næse- 

TREDIE DEL. 

Næsehulens Sygdomme. 



De til Næsehulen lokaliserede Sygdomme ere hyppigst 
Slimhindebetændelser af samme pathologisk-anatomiske Art, 
som man træffer andre Steder i Legemet (katarrhalske, kru- 
pøse, difteriske, o. s. v.). Ret hyppigt manifestere de kro- 
niske infektiøse Sygdomme sig i Næsehulen, ligesom man 
ofte træffer Svulster af forskellig Art, fremmede Legemer og 
af og til Konkrementer. Først skulle dog Næsehulens Form- 
anomalier samt nogle enkelte, til Vestibulum nasi lokaliserede 
Lidelser omtales. 

A. Formanomalier. 

Formanomalier af Næsehulen forekomme meget hyppigt. 
En stor Del af dem give sig tilkende ogsaa ved Form- 
anomalier af den ydre Næse. 

I. Medfødte Formanomalier. 

Som sjældent forekommende, medfødte Formanomalier 
kunne nævnes: Tillukning af Nares, Mangel af Choanæ, 
delvis eller fuldstændig manglende Septum ogdob- 
belt Septum. Meget hyppigt forekommer en medfødt for- 
mindsket Diameter af Næsehulen fra Side til Side i 
Forbindelse med forøget Diameter forfra bagtil, visende sig ud- 
vendig som en smal og lang, tillige ofte krummet, ydre Næse 



Leptorhini og Platyrhini. 

[Leptorhini^ Fig. 23 og 25). Denne Næse, som i sin typiske 
Form optræder som et Familiemærke i gamle Slægter (»aristo- 
kratisk Næse«), og som næsten udelukkende findes hos 
Dolikocephaler, har stor praktisk Betydning, idet den dis- 
ponerer til visse pathologiske Tilstande. Den er saaledes 





Fig. 23. Leptorhini. Profil. 



Fig. 24. Platyrhini. Profil. 



mere »udsat« for traumatisk Indvirkning, hvad der er en af 
Grundene til, at den ofte er noget skæv, og som ogsaa bi- 
drager til Dannelsen af Deviationer af Septum (se S. 65), 
ved hvis Tilstedeværelse Næsekaviteten yderligere forsnevres 
fra Side til Side. Den disponerer fremdeles, paa Grund af 
sin Sneverhed, til katarrhalske og hypertrofiske Betændelser 
i Slimhinden, og disse ledsages let af betydelig Nasalstenose. 
Endelig ledsages de nævnte Processer ofte af Hyperæsthesi af 
Slimhinden og af andre nervøse Fænomener, særligt nasale 
Reflexneuroser. Modsætningen til Leptorhinien er Platyrhinien 

Fig. 26. Platjrrhini. En face. 



UitUUt hcdre betegnes som en »Harnenæse« (Fig. 26). Den 
optratdi'r natsten udelukkende hos Brachycephaler, og dis- 
|)onerer til visse pathologiske Tilstande, der danne en stærk 
Morlsa*tnin^ til de ved den leptorhine Form forekommende. 
Disse Tilstande ere særligt atrofiske Betændelser i Næsekavi- 
teten med yderligere Forøgelse af dennes Rummelighed, 
Tilbøjelighed til Indtørring af Slimhinden og dens Sekreter 
paa (irund af den langsomme Indstrømmen af den betydelige 
Luflma»ngde, samt til Opstaaelse af visse torpide Fænomener, 
visend(? sig væs(»ntlig ved Anæsthesi samt Mangel paa naturlige 
Kedexer, og Reflexneuroser forekomme kun undtagelsesvis. 

II. Erhvervede Formanomalier. 

1. Anomalier af Næseskillevæggen. Disse overgaa i 
Hyppighed og Betydning langt de øvrige Formanomalier af 
Næsehulen; de ere væsentligst lokaliserede til den bruskede 
Del af Septum, paa Grund af dennes store Eftergivelighed 
for Tryk ved ulige Væxt og ved Traumer. 

Deviationes septi. Herved forstaas Bøjninger og Krum- 
ninger af Næseskillevæggens Flade. Disse ere næsten altid 
saaledes, at de præsentere sig tydeligst i det frontale Plan, 
ligesom de i Reglen ere betydeligt mere udtalte i den 
bruskede, end i den benede Del, hvilken sidstes bageste 
Afsnit næsten altid er lige. De ere saa hyppige, at en lige 
Næseskillevæg snarest er sjældnere end en skæv. De op- 
træde i Reglen først efter den anden Dentitions Begyndelse, 
-ere hyppigere hos mandlige end hos kvindelige Individer, 
og ere særlig hyppige hos Leptorhiner. De skyldes dels 
ulige Væxt af Næsehulens forskellige Dele, dels Traumer. Bøj- 
ningerne og Krumningerne findes med omtrent lige stor Hyppig- 
hed at vende Konvexiteten mod venstre, som mod højre 
Side. De forvexles af Begyndere let med Svulster eller 
Hypertrofier af Næseslimhinden, og spille for Undersøgeren 
ogsaa en Rolle derved, at de ret hyppigt hindre Indblikket 
i Næsehulens bageste Afsnit samt Indførelsen af Instrumenter. 
De kunne indskrænke Næsehulens Kavitet stærkt og derved 
bidrage meget til, at der opstaar Nasalstenose. Deviatio- 
nerne optræde med følgende 4 Typer: (i) den C-formede 
Krumning (Fig. 27, A); (2) den S-formede Krumning (B); 
{3) den hageformede Krumning (C) og (4) den vinklede Bøj- 
ning (D). Der findes hyppigt Cristadannelse paa den kon- 
vexe Side af Deviationen (E). 

Cristæ & Spinæ septi nasi. Som Crisiæ septi (Engl. 
spurs) betegnes kam- eller listeformede Fortykkelser, der 
væsentligst bestaa af Brusk, men som ofte ogsaa indeholde et 
ossøst Grundlag. Er Aflejringen af Brusk- og Benvæv mere 

Mygind : Øverste Luftveje. 5 

Deviationes & Cristæ septi nasi. 



begrænset, saa at der kun dannes en knopformet Fremrag- 
ning, bruges Betegnelsen Spina septi. Cristæ kunne være saavel 
ensidige (Fig. 27, E), som dobbeltsidige (G), og løbe oftest 

Fig. 27. Deviationes & Cristæ septi samt Luxatio septi. 



skraat bagfra og ovenfra fra Sammenstødsstedet mellem Næse- 
skillevæggens 3 Plader (se Fig. 3) nedad og fortil mod Spina 
nasalis anterior. De have samme Betydning for Undersøgeren 
og for Patienten, som Deviationerne. 

Luxatio Septi nasi. Denne Formanomali skyldes en For- 
skydning af den nederste, forreste Rand af Cartilago septi 



Perforatio septi nasi. 

mod Septum membranaceum (Fig. 27, H). Man faar et 
tydeligt Billede af dette Forhold ved paa sig selv foran et 
Spejl aktivt at forskyde Septum membranaceum mod Septum 
cartilagineum. 

Perforatio Septi nasi. Aabninger, der forbinde de to 
Næsekaviteter med hinanden, ere ingenlunde sjældne. De 
kunne vistnok være medfødte, men 
ere hyppigst Resultatet af efter 
Fødslen optrædende destruktive Pro- 
cesser, som ofte ere afløbne, naar 
Perforationen kommer til Under- 
søgelse. Perforationen er da hyp- 
pigst glatrandet, begrænset af en 
mere eller mindre cicatriciel Slim- 
hinde, og vexlende i Diameter fra 
noget under en Cntm, og indtil 
en saadan Størrelse, at den indtager 
næsten hele Septum. Den kartilagi- 
nøse Del af Septum er langt mere 
udsat for at perforeres, end den 
ossøse. Der er hyppigst kun en 
enkelt Perforation; af og til træffes 
dog to eller endog flere. Aarsagen 
er jævnligt ikke til at udfinde, men 
almindeligvis skyldes Perforationen 
Ulcerationsdannelse (Syphilis conge- 
nita & acquisita, Lupus, Diphtheria, 

Nydannelser, Blyforgiftninger o. s. v.). En særlig Form af 
langsomt forløbende Ulcerationsdannelse repræsenterer det 
saakaldte Ulcus perforans septi, der dels skyldes lokale Irrita- 
menter (Indaanding af Metalstøv, Boring med Fingeren o. s. v.), 
dels maaske ogsaa en cirkumskript katarrhalsk Betændelse. 
Perforationer af Næseskillevæggen medføre ofte ingen Gener 
for Patienten; saalænge Ulcerationsdannelsen er i Gang, kommer 
det dog let til Blødninger. Større Perforationer, der berøve 




Fig. 28. Saddelnæse. 

Fremkaldt ved syfilitisk Destruk- 
tion af Septum og Ossa nasi. 

den ydre Næse dens faste Understøttelse, bevirke dog jævnlig 
stærkt defigurerende Formanomalier af den ydre Næse. Den 
hyppigste Anomali er en Affladning af den nedenfor Aper- 
tura pyriformis liggende Del af den ydre Næse. Saafremt 
en Del af den ydre Næses ossøse Grundlag samtidig gaar tabt, 
afflades ogsaa Næseroden; denne Form, der hyppigst skyldes 

Syfilis, benævnes »Saddelnæse« 
(Fig. 28). Indtræder der samtidigt 
med Perforationsdannelsen en ar- 
agtig Sammentrækning af Septum 
cartilagineum, kan Næsespidsen 
skyde sig kikkertformet ind i 
Apertura pyriformis (»Kikkert- 
næse« eller »Lorgnetnæse« 
Fig. 29), en Deformitet, der dog 
ogsaa kan skyldes aragtig Sammen- 
trækning alene. Rammer Ar- 
sammentrækningen Septum men- 
branaceum alene eller fortrins- 
vis, kroges Næsespidsen nedad 
(»Falkenæse« eller »Papegøje- 
næse«, Fig. 30). 

Behandlingen af erhver- 
vede Anomalier af Næse- 
skillevæggen. Perforationerne 
ere temmelig utilgængelige for Be- 
handling, hvorved der jo i Reglen 
heller ikke er noget at opnaa. Deviationerne, Cristæ samt 
Spinæ hindre derimod i mange Tilfælde den frie Nasalrespi- 
ration; de ere imidlertid ofte meget vanskelige at fjerne uden 
ved Hjælp af komplicerede Behandlingsmethoder og særlige 
Instrumenter og fordre i Reglen ogsaa Taalmodighed saavel 
fra Lægens, som fra Patientens Side. Som almindelig Regel 
maa det derfor fraraades den praktiserende Læge at ind- 
lade sig paa en orthopædisk eller blodig Behandling af de 




Fig. 29. Kikkertnæse. 

Frembragt ved Arkontraktion af Sep- 
tum membranaceum efter Absces. 



Concha bullosa. 

nævnte Formanomalier af Næseskillevæggen. Med en skarp 
boutonneret Kniv kan det dog lykkes at Qerne den karti- 
laginøse Fremragning af Cristæ og Spinæ efter forudgaaende 
Kokainisering ; Vanskelighederne fremkomme ofte ved Efter- 
behandlingen, hvor det gælder om at holde Saarfladen fri 
for den, oftest umiddelbart ligeoverfor liggende laterale Væg 
af Næsehulen, da der let kommer 
Sammenvoxning af Væggene. 

2. Anomalier af den laterale 
Væg af Næsehulen. Af disse, der 
ere ret hyppige, ere de vigtigste 
følgende. 

Volumenforøgelse af Con- 
cha media. Concha media er 
ikke sjælden forøget i Størrelse og 
ogsaa forandret i Form. Særligt 
kan dens forreste Ende være blære- 
formet opsvulmet. Denne Anomali, 
5om benævnes Concha bullosa^ kan 
skuffende ligne en Nydannelse og 
kan forsnevré Næsehulen stærkt 
(Fig. 32). 

V o 1 u m enforøgelseafBulla 
ethmoidalis. Bulla ethmoidalis 
springer ikke sjældent, især ved Fig. 30. Falkenæse. 

Rhinitis atrOphica, Saa stærkt frem Fremkaldt ved ArkontrakHon af Sep- 
^ ' tum membranaceum efter Lupus. 

fra den laterale Væg (se Fig. 31), 

at den ses ved direkte Inspektion, og den kan ved sin Form 
og ved at trænge Concha media til Side komme til at ligne 
fuldstændigt en Concha media. 

Volumenformindskelse af Concha media og in- 
ferior. Ved den atrofiske Rhinitis kan saavel Concha media, 
som navnlig Concha inferior (se Fig. 31), formindskes stærkt 
i Størrelse og tillige forandres saa meget i Form, at Conchaen 
kun danner en listeformet Fremspringning paa den laterale 




70 Synechiæ cavi nasi. 

Væg. Ved denne Formanomali forøges Næsehulens indre 
Rum betydeligt. 

Sammenvoxninger mellem Næsehulens Vægge. 
Saadanne forekomme ikke sjældent, særligt mellem Septum 
paa den ene og Concha media eller Concha inferior paa den 
anden Side (Fig. 32). De kunne være saavel af fibrøs, 
som af ossøs Natur, og kunne spænde sig som broformede 




Fig. 31. Frontalt Snit af Cavum nasi. Rhinitis atrophica foetida med Vo- 
lumenforøgelse af Bullæ ethmoidales og Atrofi af Conchæ inferiores. 

Strænge eller Bjælker mellem de to Vægge. De skyldes 
hyppigst katarrhalske eller andre Slimhindebetændelser, lige- 
som de kunne hidrøre fra operative, særligt kaustiske Indgreb. 
De kunne hæves med Kniv, Galvanokauter eller Mejsel, men 
reproducere sig let, naar der ikke anvendes langvarig Omhu 
ved Efterbehandlingen, da der i Reglen findes en saa kort 
Afstand mellem de ov^erfor hinanden liggende Vægge. 

B. Sygdomme i Vestibulum nasi. 

Tvende Hudsygdomme, Eczemet og Furunkulosen, kunne 
lokaliseres til Vestibulum nasi. 



I. Eczema vestibuli. 

Det til Hudbeklædningen i Vestibulum lokaliserede Eczem 
er hyppigst af kronisk Art, visende sig som tørre eller let 
vædskende smaa Papler, der ere tilbøjelige til at dækkes af 
Skorper. Hyppigt optræder der tillige smaa Fissurer, som 
kunne faa stor Betydning ved at blive Udgangspunktet for 
Erysipelas faciei, og ofte ogsaa suppurative Betændelser i 
Haarsækkene [Sycosis) og Haarkirtlerne [Furunculus) , hvad 
der yderligere forøger Skorpedannelsen i Næseindgangen. 
Behandlingen bestaar først og fremmest i at fjerne eventuelt 
tilstedeværende Næseslimhindelidelser med irriterende Sekret, 
idet dette ofte er Aarsagen til Hudaffektionen. Det ukom- 
plicerede Eczem behandles lokalt med Indlæggelse af Vattam- 
pons, besmurte med en Salve (Formel 52 — 54). Hvor der 
er Fissurer, pensles disse med en Lapisopløsning eller der 
indlægges hver 2 — 5 Dag Tampons med Lapisopløsning (i — 25). 

II. Furunculosis vestibuli. 

Ogsaa denne Hudlidelse er ofte fremkaldt ved Indvirk- 
ning af irriterende Sekret fra Næsehulen, hvorved Hudens 
Kirtler blive Sæde for Betændelse med Dannelse af smaa 
Pustler, der efter deres Bristning dækkes af Skorper. Syg- 
dommen behandles med Tampons imbiberede med Sublimat- 
glycerin (Formel 56) eller en 3 Vo Borsyreopløsning; Vat- 
tampons hver 2 — 5 Dag med Lapisopløsning (1—25) virke 
ofte understøttende. 

C. Slimhindebetændelser. 

III. Rhinitis acuta catarrhalis. 

(RÅinitis simplex acuta; Coryza). 

Denne Sygdom bestaar i en akut forløbende Katarrh 
af Næseslimhinden, der svulmer saa betydeligt op, at Næse- 
hulen stenoseres delvis eller fuldstændigt; det ved Katarrhen 
afsondrede Sekret er i Begyndelsen serøst, bliver senere 
mukopurulent og tilsidst næsten helt purulent. 

Ætiologi. Optrædende som selvstændig Sygdom (»idio- 
pathisk«) kan den simple akute Rhinitis skyldes Indaanding 
af irriterende Luftarter, stærkt opvarmet og tør Luft, Støv 
og forskellige andre mekaniske, kemiske og thermiske Irrita- 
menters direkte Indvirkning paa Næseslimhrnden ; fremdeles 
Paavirkninger af et ubekendt Infektionsstof, hvis Tilstede- 
værelse man nødes til at antage bl. a. fordi Sygdommen ofte 
viser en epidemisk Optræden, bl. a. indenfor Familier, hvor 
det ene Individ kan iagttages angrebet efter det andet. Den 
hyppigste Aarsag er dog de paa en gaadefuld Maade vir- 
kende forskellige »Forkølelsesaarsager« (se S. 2^). Syg- 
dommen, der er overordentlig hyppig, forekommer særligt i 
For- og Efteraaret, angriber med samme Hyppighed de to 
Køn og hyppigere Børn end Voxne. Individer, der lide 
af kronisk katarrhalsk Rhinitis ere særlig tilbøjelige til akut 
Rhinitis. »Symptomatisk« optræder Rhinitis acuta ved flere 
Infektionssygdomme, saasom Morbilli, Rubeolæ, Influenza o. a, 

Pathologisk Anatomi. Stærk Forøgelse af de prægløse 
Celler i Slimhindens Tunica propria, hvorfra disse vandre ud 
i Epithelet og frem til Overfladen, med delvis Afstødning 
og Degeneration afEpithelcellerne. Angaaende det makrosko- 
piske Fund, se S. 73. 

Symptomer. Den typiske Rhinitis acuta ligner i sympto- 
mato'logisk Henseende og i sit Forløb meget en akut Infek- 

tionssygdom og kan ligesom denne begynde med et »Prodromal- 
stadium« med Træthed, Uoplagthed, rheumatoide Smerter 
o. s. V. De lokale Symptomer ere : Fornemmelse af Tørhed, 
Hede eller Kløe samt Spænding i Næsen, Nysen, mangelfuld 
Luftpassage gennem Næsehulen (»Snue«), rigelig, serøs Af- 
sondring, formindsket Lugtesans samt en for akut Rhinitis 
ejendommelig, metallisk, »nasal« Klang af Stemmen. Af og 
til iagttages Herpesudbrud i Nærheden af de forreste Næse- 
aabninger. Ofte kommer der samtidigt en katarrhalsk Affek- 
tion af et eller flere andre Afsnit af de øverste Luftveje. 
Efter 2 — 3 Dages Forløb aftage de subjektive Symptomer, 
der ofte ledsages af lette Febrilia, samtidig med at Sekretet 
fra Næseslimhinden antager en mukopurulent KaraTcter, for 
tilsidst at blive næsten fuldstændig purulent; efter 8 til 14 
Dages Forløb ophører den purulente Afsondring efterhaanden 
fuldstændigt. Hos Pattebørn forløber den akute Rhinitis 
ofte med langt stærkere udtalte Symptomer; navnlig kan 
Nasalstenosen være saa betydelig, at Fatningen vanskeliggøres 
i høj Grad. 

Komplikationer og Følgetilstande. Den akute Katarrh 
af Næseslimhinden breder sig ofte til nærliggende Slimhinder 
(Rhinopharynx, Tubæ auditivæ, Næsebihulerne o. s. v.) eller op- 
træder samtidigt med Katarrher af disse Regioner. I det 
purulente Stadium kan Sekretet undertiden ved Rensning af 
Næsen ved forceret Luftudblæsning presses op i Tuba Eustachii 
og fremkalde en akut Katarrh eller Suppuration af Mellem- 
øret, og en saadan kan ogsaa opstaa ved direkte Forplantelse 
af Katar rhen. 

Objektiv Undersøgelse. Slimhinden viser sig intens højrød 
og stærkt svullen; naar der ikke er en ægte Hypertrofi til 
Stede, svinder Svulsten næsten fuldstændig ved Kokainisering, 
der tillige formindsker Slimhindens intense røde Farve (se 
S. 43). Om Sekretets Beskaffenhed, se under Symptomer. 

Diagnose. De under den vasomotoriske Rhinitis (se S. ^^) 
optrædende Kongestionstilstande (»nervøs Snue«) forvexles 

ofte med akut Rhinitis, eftersom de optræde med en akut 
Nasalstenose og med forøget Afsondring, Nysen o. s. v. 
Karakteristiske for et Anfald af »nervøs Snue« ere følgende 
Forhold: Anfaldet optræder uden Prodromer i umiddelbar 
Tilslutning til en Lejlighedsaarsag, der ofte er højst ubetydelig; 
det begynder pludseligt og med stor Voldsomhed og led- 
sages af et meget rigeligt serøst Udflod, og ophører atter 
hurtigt og pludseligt uden at efterfølges af et Stadium ined 
purulent Afsondring. Endelig gentage Anfaldene af den 
vasomotoriske Rhinitis sig ofte med meget korte Mellemrum. 
Objektivt kan den akute Rhinitis adskilles fra den »nervøse 
Snue« derved, at Kokainisering ved denne sidste fremkalder 
en fuldstændig Iskæmi af Slimhinden. 

Prognose. Denne er god; men Sygdommens Kompli- 
kationer og Følgetilstande kunne dog undtagelsesvis faa alvor- 
ligere Betydning. 

Behandling. Med Hensyn til den profylaktiske Behand- 
ling, se S. 50. Den abortive Behandling kan give gunstige 
Resultater, naar den indledes tilstrækkelig tidligt: Applika- 
tion paa Næseslimhinden af en svag Kokainopløsning i 
Sprayform (Formel 12), en 4% Kokainopløsning i Vaftam- 
pon (se S. 43) eller af Kokain i Pulverform (Formel 41). Men- 
thol, der ikke besidder Kokainets giftige Egenskaber, kan 
anvendes i Spray (Formel 9) eller i Pulver (Formel 42). Ind- 
aanding gennem Næsen af et »Olfactorium anticatarrhale« 
(Formel 57) kan ogsaa bidrage til at kupere en akut Rhinitis. 
Den abortive Behandlings Hovedmiddel er dog Opium (Vinum 
thebaicum crocatum gtt X — XV vespere) i Forbindelse med 
sveddrivende Midler og Sengeleje. Selv om det ikke lykkes 
at standse Sygdommen ved denne Behandling, mildnes dens 
Symptomer og forkortes dens Forløb dog ofte herved. Trækker 
*det purulente Stadium i Langdrag, ses ofte god Nytte af 
Indblæsning i Næsehulen af Lapispulver (Formel 39) hver 
2den Dag i Forbindelse med Næseudskylning (NB. Forsigtig- 
hed ved betydeligere Stenose). Mange Patienter hjælpes dog 

bedst ved at behandles for den kroniske hypertrofiske 
Rhinitis, der i Reglen ligger til Grund for deres hyppige 
akute Rhiniter. 

IV. Rhinitis acuta blennorrhoica. 

(Blennorrhoea nasalis^J ; Rhinitis acuta purulenta)^'^'). 

En sjældenere forekommende, meget intens katarrhalsk 
Betændelse af Næseslimhinden, der er meget stærkt svullen 
og rød, afsondrende lige fra Begyndelsen af et rigeligt og 
fuldstændig purulent Sekret. Den skyldes hyppigt en akut 
Infektionssygdom og da særlig Erysipelas, Scarlatina og Variolæ, 
men kan ogsaa skyldes gonorrhoisk Infektion. Den optræder 
fortrinsvis hos Børn og giver heftige lokale og generelle 
Symptomer, men har dog i Reglen, naar den ikke kom- 
pliceres, et godartet Forløb. 

Behandlingen bestaar i hyppige Udskylninger med 2 % 
Borsyreopløsning eller Saltvand, men disse maa dog udføres 
med største Forsigtighed paa Grund af den betydelige Nasal- 
stenose (se S. 52). Desuden kan anvendes Indblæsning af 
Borsyrepulver eller Lapispulver (Formel 39). 

V. Rhinitis chronica hypertrophica. 

(Rhinitis chronica hyperplastica) . 

Rhinitis chronica hypertrophica bestaar i en kronisk for- 
løbende Næseslimhindebetændelse, der fører til Nydannelse 
af Bindevæv, hvorved der indtræder en Volumenforøgelse af 
Næseslimhinden. 

I en Del Tilfælde er Slimhinden kun tiltaget meget lidt 
i Tykkelse, og saadanne grupperes undertiden under Beteg- 



•) Dette Navn anvendes undertiden ogsaa til at betegne den af Stoerk 
beskrevne kroniske Blennorrhoe af Næseslimhinden (se S. 97). 
■ ••) Herved forstaas ogsaa undertiden en Rhinitis acuta simplex i det puru- 
lente Stadium. 

nelsen Rhinitis chronica simplex, I andre Tilfælde er Bindevævs- 
hypertrofien enorm, antagende Svulstform, hvilken Form 
undertiden betegnes som Rhinitis polypoides. 

Som en særiig Form af Rhinitis chronica hypertrophica 
bør udsondres den vasomotoriske : Rhinitis vasomotorica. 
Denne er i symptomatologisk Henseende karakteriseret ved 
stærkt fremtrædende Funktionsforstyrrelser af Næseslimhin- 
dens vasomotoriske Nervesystem, hvilke vise sig i Form af 
stærk Blodoverfyldning af Karrene og særligt af de kavernøse 
Rum og ofte ogsaa en deraf følgende abnorm serøs Exsuda- 
tion fra Slimhinden samt andre nervøse Forstyrrelser. Denne 
Blodoverfyldning er ofte periodisk og afvexler da med peri- 
odisk Iskæmi af Slimhinden. Denne Form har ogsaa en 
egen Ætiologi (se nedenfor), ligesom den oftest er let at er- 
kende ved den objektive Undersøgelse (se S. 80). 

Ætiologi. Den er den hyppigste af alle Næsens Syg- 
domme, angribende særligt mandlige Individer i 20 — 40 Aars 
Alderen. Den vasomotoriskeForm angriber dog fortrinsvis 
Kvinder i 30—50 Aars x\lderen, idet dog en særlig Afart af 
denne træffes hos yngre Mænd. Blandt de prædisponerende 
Aarsager kunne nævnes: Katarrhalsk Diatese eller Dyskrasi 
(se S. 26), urinsur Diatese, Skrofulose, Klorose og andre anæ- 
miske Tilstande. Ved Rhinitis vasomotorica spiller en nervøs 
Konstitution en stor Rolle (»nervøs Snue«). De mere direkte 
virkende Aarsager ere: fugtigt Klima, stærke og hyppige 
Temperaturvexlinger, ugunstige hygiejniske Forhold, Ophold 
i stærkt opvarmede, slet ventilerede Rum, uhensigtsmæssig 
Klædedragt, stillesiddende Liv, Overernæring, overdreven Ny- 
delse af Tobak og Alkohol, Cirkulationsforstyrrelser, Fordøjelses- 
sygdomme o. s. V. Visse til Næsehulen lokaliserede Forhold 
ere af stor Betydning: Leptorhini (se S. 63), erhvervet Sneverhed 
af Næsehulen, samt overhovedet alle saadanne Abnormiteter, 
der medføre en mangelfuld Ventilation af Næsehulen (Devia- 
tiones & Cristæ septi, Vegetationes adenoides, Corpora aliena, 
o. s. V.). 

Pathologisk Anatomi. Mikroskopisk viser Næseslim- 
hindens Epithel snart Fortykkelse, snart Afstødning af de 
øverste Cellelag. De væsentligste Forandringer træffes i Tunica 
propria, i hvis subepitheliale Lag der er en betydelig For- 
øgelse af det normale adenoide Væv. Kirtlernes Acini og 
Udførselsgange ere ofte stærkt udvidede; det samme er Til- 
fældet med de i Slimhindens dybere Lag liggende Kar, og 
da særligt Venerne, og de kavernøse Rum, hvis Vægge til- 
lige ere fortykkede. Overalt optræder der nydannet Bindevæv, 
der kan danne fibrøse Strøg og Bjælker. 

Symptomer. Disse ere mange og forskelligartede. 

Nasalstenos e. Denne og alle dens Følger (se S. 29) 
er Sygdommens Hovedsymptom. Den er ofte af en inter- 
mitterende eller remitterende Type, og ofte vexler den ene 
Side med den anden, alt eftersom Næseslimhindens kaver- 
nøse Rum ere fuldstændigt eller delvis fyldte eller tømte. 
Ved Rhinitis vasomotorica optræder Stenosen meget pludse- 
ligt og med stor Voldsomhed, ofte indledet af stærke Nyse- 
anfald, ved de mindste ydre Paavirkninger eller uden saa- 
danne, og kan, idet den ofte ledsages af rigelig serøs Af- 
sondring, give Symptomer, der ligne den akute Næsekatarrhs, 
men som svinde hurtigt og pludseligt igen, uden at den 
serøse Afsondring gaar over til at blive purulent [»nervøs Snue^). 
I mange Tilfælde træde dog disse, fra vasomotoriske Forstyr- 
relser hidrørende Symptomer mindre stærkt frem, og Nasal- 
stenosen er af mere stabil — omend altid noget skiftende — 
Karakter;; dette er særligt Tilfældet med den Form af Rhi- 
nitis hypertrophica, der er forbunden med en betydeligere 
Nydannelse af Bindevæv i Slimhinden. Under Forløbet af 
saavel denne, som af den vasomotoriske Form, optræder der 
dog ofte Anfald af akut katarrhalsk Rhinitis, og det er ofte 
dette Forhold, der bevirker, at Patienten søger Lægehjælp. 

Sekretionsforstyrrelser. Der er sjældent formindsket 
Afsondring fra Næseslimhinden med Tørhedsfornemmelse ; 
langt hyppigere træffes forøget Sekretion, der ved den rene 

hypertrofiske Form viser sig som en stedse tilstedeværende 
mukøs eller mukopurulent Afsondring, der stadig glider 
ned i Næsesvælget og (jernes herfra ved inspiratoriske Be- 
vægelser, men ogsaa — særligt hos Børn — kan vise sig 
som Udflod. Ved den med udtalte vasomotoriske Forstyr- 
relser forløbende Form af Rhinitis hypertrophica er Sekre- 
tionen mere serøs, optrædende anfaldsvis og undertiden i 
overordentlig rigelig Mængde (Hydrorrlioea nasalis s, Rhi- 
norhoeaj, saa at Patienten idelig maa benytte sit Lomme- 
tørklæde (indtil 12 om Dagen), eller endog maa bruge et 
Vandfad til Opsamling af Afsondringen. De nævnte Sekre- 
tionsforstyrrelser ere ofte mindre udtalte i Aarets varme 
Maaneder. 

Forstyrrelser af Lugtesansen. Fuldstændig eller 
partiel An os mi (se S. 40) af forbigaaende eller varig Karakter 
forekommer ret ofte. Hyperosmi og Parosmi (se S. 40) 
kunne undtagelsesvist forekomme, især hos nervøse Individer. 

Næseblødning. Dette Symptom optræder ikke sjældent. 

Forstyrrelser af Talestemmen. Naar de hyper- 
trofiske Forandringer af Slimhinden ere stærkt udtalte, eller 
naar de kavernøse Rum ere stærkt fyldte, faar Stemmen den 
under Rkinolalia clausa omtalte Klang (se S. 34). 

Reflexneuroser. Saa godt som alle de S. 37 om- 
talte, som Reflexneuroser betegnede, nervøse Symptomer 
kunne optræde, særlig ved den vasomotoriske Form. 

Andre Symptomer. Blandt disse kunne fremhæves 
en vedvarende, i Intensitet dog skiftende. Rødme af 
Næsespidsen, Tryk over Næseroden, Hovedpine, 
Svimmelhed, Aprosexi (se S. 40), Depression og 
andre nervøse Fænomener. 

Komplikationer og Følgetilstande. Polyper og andre 
benigne Svulser af Næseslimhinden træffes af og til. Meget 
hyppigt optræder der katarrhalsk Betændelse af Slimhinderne 
i nærliggende Kaviteter: Næsebihulerne, Næsesvælghulen, 
Svælget, Strubehovedet og Mellemøret. I denne sidste Re- 

gion kan der ogsaa optræde akut og kronisk Suppuration, 
der paavirkes heldigt, naar Næselidelsen helbredes. Kronisk 
Conjunctivitis forekommer ret hyppigt. Endeligt kunne de 
forskellige ved Nasalstenosen fremkaldte sekundære Tilstande 
optræde (se S. 30). 

Objektiv Undersøgelse. Objektivt ses Rødme og Svulst 




Fig. 32. Frontalt Snit af Cavum nasi , bageste Snitflade. Hypertrofi af 

Slimhinden paa begge Conchæ inff. samt Concha med. sin.- Concha med. 

dext. blæreformet (Choncha bullosa). Deviation af Septum. 

af Slimhinden samt hyppigt tillige Hypersekretion fra dennes 
Overflade. 

Rødmen af Næseslimhinden er i Reglen, naar denne 
ikke befinder sig i en forbigaaende irritativ Tilstand, ikke 
stærkt udtalt. Ved en, særligt hos yngre Mænd optrædende 
Form af Rhinitis vasomotorica er Slimhinden dog permanent 
irritativ rød, og Farven afbleges kun langsomt og ufuld- 

stændigt under Kokainisering, som ogsaa kun langsomt og 
ufuldstændigt formaar at nedsætte den store Ømfindtlighed 
for Berøring, der findes i disse Tilfælde. Paa den anden 
Side er Slimhinden ved den almindelige vasomo toriske Forvi 
paafaldende bleg, næsten iskæmisk af Udseende, selv uden 
Paavirkning af Kokain, forudsat at Patienten undersøges udenfor 
et »Anfald«. 

Svulsten af Slimhinden er i Reglen stærkest udtalt 
paa Concha inferior (Fig 32), og oftest betydeligere paa den 

bageste Ende af samme, 

hvilket navnlig ses tydeligt ved 

Rhinoscopiaposterior(Fig.33). 

i jSfiiV.L.^^^1^ fc ' ^^" præsenterer sig meget 

I I fc^% «^B J I forskellig i de forskellige Til- 

^ B^^*^K^^y y fælde af Rhinitis chronica 

hypertrophica og kan ogsaa 
variere meget i det enkelte 
Tilfælde, alt eftersom de 
kavernøse Rum ere fyldte 
eller ikke. Dette sidste For- 
hold er navnlig fremtrædende 
ved den almindelige vasomo- 
toriske Rhinitis, hvor man 
snart ser hele Næsekaviteten 
tillukket af den enormt svulne Slimhinde, snart ser denne 
ligge slap, sammenfalden og ofte tillige rynket paa Over- 
fladen; Rynkerne kunne dog udglattes og forskydes ved 
Sonden. Der kan imidlertid ved denne Form ogsaa fore- 
komme ret betydelig, permanent, af Bindevæv fremkaldt 
Hypertrofi. Ogsaa ved den simple Rhinitis hypertrophica 
kan Fyldningen af de kavernøse Rum bevirke, at Slimhindens 
Svulst synes betydelig større, end den i Virkeligheden er. Den 
paa denne Maade fremkaldte Turgescens af Slimhinden kendes 
derpaa, at Sonden formaar at fremkalde et dybt Indtryk i 
Slimhinden, der imidlertid hæver sig øjeblikkeligt igen, saa- 



^i&- 33- Postrhinoskopisk Billede af 
Rhinitis chronica hypertrophica med 
betydelig, diffus Svulst af Slimhinden 
paa bageste Ende af Conchæ inff. & 
medd. I Rhinopharynx adenoide Vege- 
tationer. 

snart Trykket ophører; Slimhinden kan herved faa Lighed 
med en elastisk Pose fyldt med Bomuld eller Luft (»Bom - 
uldssvulst«, »Luftpudesvulst«). Denne ejendomme- 
lige Svulst er ogsaa karakteriseret derved, at den reduceres 
meget betydeligt ved Kokainisering (se S. 43), medens den 
ved Hyperplasi af Bindevæv fremkaldte Svulst kun i 
ringe Grad paavirkes herved. Ved betydelige Grader af 
Hypertrofi af Slimhinden fremkalder Sonden et dybt Indtryk, 
der langsomt udjævnes, og 



Svulstens Konsistens kan 
ligefrem være dejgagtig. Ved 
denne Form er Svulstens 
Overflade ofte særlig foldet 
eller endog »papillomatøs« 
paa bageste Ende af Concha 
inferior og Concha media; 
Folderne kunne ikke udglattes 
og ligge, særlig paa Concha 
inferior, saa regelmæssigt og 
skære sig saa dybt ind, at 
den bageste Ende faar Ud- 
seende af et Papillom, eller — paa Grund af den afrundede 
Form — af et Brombær (»Brombærsvulst«). Ved Rhino- 
scopia posterior ses disse Hypertrofier af Slimhinden ofte 
meget tydeligt (Fig. 34); de have i Reglen en blaalig eller 
graalig Farve. 

Den abnorme Slimsekretion viser sig ofte ved, at 
den mukøse eller let mukopurulente Afsondring spænder sig 
broformigt fra den laterale til den mediale Væg af Næse- 
hulen. Hos Børn er Sekretionens purulente Karakter ofte 
stærkt udtalt. 

Prognose. Den rene hypertrofiske Form paavirkes ofte 
gunstigt ved en passende Behandling; den vasomotoriske 
Form, hvor de pathologiske Forandringer af Slimhinden ere 

Mygind : Øverste Luftveje. 6 



Fig. 34. Postrhinoskopisk Billede af 

Rhinitis chronica hypertrophica med 

»Brombærsvulst« paa bageste Ende af 

begge Conchæ inff. 

mindre udtalte, men hvor Patientens nervøse Tilstand spiller 
Hovedrollen, frembyde en mindre god Prognose. 

Bohandling. Den generelle Behandling er af største 
Betydning, særlig ved den vasomotoriske Form (frisk Luft, 
kolde Afvadskninger, passende Diæt, Jern, Arsenik o. s. v.); 
ofte er det af Vigtighed at udfinde de Qernere Aarsager 
(se S. 76) og eventuelt forsøge at hæve disse. 

Næseskylning. Denne Behandlingsmethode (seS. 51) 
bør kun anvendes i Tilfælde, hvor Afsondringen fra Næse- 
slimhinden er purulent eller overvejende purulent. 

Indblæsning af pulverformede Medikamenter. 
Lettere Grader af diffus Hypertrofi, og særligt saadanne, der ere 
forbundne med mukopurulent eller purulent Afsondring, paa- 
virkes ofte heldigt af Indblæsning af Lapispulver (Formel 39 a) 
hver 2 — 4de Dag; efter nogen Tids Brug kan en stærkere 
Blanding benyttes (Formel 39 b) med længere Mellemrum. 
Ved den vasomotoriske Rhinitis kan denne Behandling ogsaa 
gøre Nytte. 

Lapispensling. Den ved permanent irritativ Rødme 
af Slimhinden karakteriserede Form af Rhinitis vasomotorica 
(se S. 79) paavirkes undertiden heldigt ved Penslinger af 
Slimhinden med en 5 % Lapisopløsning hver 3 — 5te Dag. 

Kemiske Ætsmidler. Lapis egner sig kun til de 
lettere Former af Hypertrofi. Ved middelmaadig Hypertrofi 
er Trikloreddikesyre og Kromsyre de bedste Midler (séS. 55); 
ofte virker deres Anbringelse paa Conchæ inferiores alene 
tilstrækkeligt til at retablere den frie Nasalrespiration. 

Galvanokaustik. Dette Middel fremkalder en stær- 
kere Virkning, men har ogsaa flere Ulemper (se S. 56). Den 
galvanokaustiske Slynge til Afsnøring af betydeligere, afgræn- 
sede Hypertrofier benyttes ofte, men har ikke nogen Fordel 
fremfor den kolde Slynge. 

Kold Slynge (se S. 56). Anvendelsen af kold Slynge 
er særdeles virksom ved større, begrænsede Hypertrofier, og 
særligt de paa den bageste Ende afConcha inferior siddende; 

men det fordrer en Del Øvelse at anlægge Slyngen, særligt 
i snevre Næsekaviteter. 



VI. Rhinitis atrophica simplex. 

(Rhinitis chronica atrophica simplex.) 

Denne Sygdomsbetegnelse omfatter alle de Former af 
kronisk Katarrh af Næseslimhinden, i hvilke der findes 
diffuse eller lokaliserede atrofiske Forandringer af Slimhinden 
eller af dens ossøse Grundlag, uden at det kommer til Dan- 
nelsen af et ildelugtende, skorpeagtigt Sekret, som ved den 
foetide atrofiske Rhinitis. 

Den træffes ikke sjældent, særligt hos klorotiske Kvinder, 
men overses ofte, da den kun giver ringe Symptomer. Objek- 
tivt ses Slimhinden bleg, slet ernæret, delvis dækket af Mu- 
kopus eller Pus; der er ofte Platyrhini (se S. 64) og en abnorm 
Rummelighed af Næsekaviteten, til Dels fremkaldt ved en 
Formindskelse af Concha inferior. 

Den behandles med Næseskylning og let stimulerende 
lokale Midler, saasom Indblæsning af Lapispulver (Formel 39). 

En særlig Form er den saakaldte T^Å/«//^^ sicca anterior, 
der viser sig som en til forreste og nederste Del af Septum 
cartilagineum lokaliseret atrofisk Tilstand af Slimhinden, der 
her er tør, indskrumpet og let blødende ved Berøring, f. Ex. 
naar Patienten fører en Pegefinger op i Næsen. Det kan 
undertiden komme til Dannelsen af et Saar, der har Tilbøje- 
lighed til at gaa i Dybden og til at optræde symmetrisk, 
hvorved der kan opstaa Perforation af Septum (Ulcus perforans 
septi). Rhinitis sicca anterior behandles bedst med Indlæg- 
gelsen af Tampons af Vat imbiberet med Borsyreopløsning 
til Opblødning af Skorperne med paafølgende Ætsning med 
Trikloreddikesyre eller Brænding med glødende Platintraad. 

VM. Rhinitis atrophica foetida s. Ozaena. 

(Rhinitis chronica atrophica foetida s. Ozaena genuina 
s, Ozaena simplex). 

Den foetide atrofiske Rhinitis, eller som den ofte kaldes 
med en kort, ret betegnende Benævnelse: Ozaena {o^aiva, 
o: en ildelugtende Hævelse i Næsen), er en ejendommelig 
Form af kronisk katarrhalsk Betændelse af Næseslimhinden, 
karakteriseret ved, at der indtræder atrofiske Forandringer 
af denne og dens ossøse Grundlag og særligt af Concha 
inferior, samtidigt med at der afsondres et purulent Sekret, 
som indtørrer til Skorper, der udbrede en ejendommelig ilde 
Lugt*). 

Ætiologi. Sygdommens Ætiologi er endnu uopklaret 
og omtvistet i mange Henseender. Den optræder ofte hos flere 
Medlemmer af samme Familie og forekommer hyppigere hos 
saadanne Individer, der ere ugunstigt stillede i hygiejnisk og 
social Henseende, samt hos svækkede, slet ernærede Per- 
soner, og da særligt hos saadanne, der høre til tuberkuløse 
Familier. Skrofulose og hereditær Syfilis have sikkert nogen 
ætiologisk Betydning. Den findes sjældent før Pubertetsalderen 
og i den senere Alder, men træffes hyppigst hos Individer i 
Alderen 15—35 Aar, og med langt større Hyppighed hos 
kvindelige, end hos mandlige Individer. Visse til Næsen 
knyttede lokale Forhold, der ofte findes ved Ozaena, ere 
maaske ogsaa af ætiologisk Betydning: Platyrhini (se S. 64) 
med forøget Tværdiameter af Næsehulen, ringe Udvikling af 
Concha inferior, adenoide Vegetationer o. s. v. Sygdommen 
antages af Flere for at være af bakteriel Oprindelse (Ozaeno- 
coccus). 



•) Ogsaa andre Næselidelser kunne være ledsagede af Dannelsen af ilde- 
lugtende Skorper, f. Ex. den syfilitiske Caries o. s. v. ; men disse bør 
ikke, saaledes som det ofte sker i kirurgiske Haandbøger, betegnes 
som Ozaena. 

Pathologisk Anatomi. Næseslimhindens Epithel er ofte 
omdannet til et mangelaget Pladeepithel, der er Sæde for en 
Deskvamationsproces. I Tunica propria findes en betydelig 
Rundcelleinfiltration , der i udtalte Tilfælde giver Plads for 
nydannet Bindevæv, som bevirker, at Slimhinden skrumper 
ind og atrofierer; Atrofien rammer ogsaa det periostale Lag 
samt det underliggende Benvæv, særligt Concha inferior, der 
formindskes stærkt i Størrelse. Ofte findes større Øer, særligt paa 
Operculum, hvor Slimhinden viser hypertrofiske Forandringer. 
Resultatet af de foreliggende pathologisk-anatomiske Under- 
søgelser samt en Del andre Forhold peger hen paa, at den 
genuine Ozaena rettest bør opfattes som en Trofoneurose. 

Symptomer. De subjektive og objektive Symptomer ere 
stærkt udtalte ved denne Sygdom, og kun faa Individer, der 
bære den, undgaa, at deres egen eller deres Omgivelsers 
Opmærksomhed henledes paa dens Tilstedeværelse. 

Foetor. Dette er Hovedsymptomet (»Stinknase«), 
der dog ofte ikke bemærkes af Patienten selv, enten fordi 
der er Anosmi eller paa Grund af det Forhold, at et nor- 
malt Lugteorgan sløves for et bestemt Lugtestof ved stadigt 
at paavirkes af dette. Den foetide Lugt er af en ejendommelig 
»sødladen« Karakter, og kan være saa intens, at den er 
uudholdelig for Omgivelserne. Den udgaar udelukkende fra 
det afsondrede purulente Sekret, efter at dette er indtørret 
til Skorper. Den foetide Lugt ved Patientens Udaanding 
kan medføre Depression og Skyhed for Omgang med Andre. 

Udstødning af Skorper. Dette finder Sted med 
længere Mellemrum og ofte først efter større Anstrængelser, 
hvorunder der kan opstaa Kløgning og Brækning. 

Nasalstenos e. Trods Næsehulens abnorme Vidde, er 
der ofte hindret Nasalrespiration paa Grund af Næsehulens 
Opfyldning med Skorper. 

Næseblødning. Mindre Næseblødninger opstaa ofte 
ved Patientens Anstrængelser for at fjerne Skorperne. 

Anosmi. Dette Symptom er ret ofte til Stede. 

Andre Symptomer. Hovedpine eller Tryk i Hovedet, 
med særlig Lokalisation til Næseroden og Panden, Svimmel- 
hed, Fordøjelsesbesværligheder (paa Grund af, at det 
purulente Sekret glider ned i Ventriklen), og Tørhed i 
Svælget forekomme ofte, ligesom der meget hyppigt er en 
udtalt Klorose. 

Objektiv Undersøgelse. Den ydre Næse vækker ofte 
Mistanke om Tilstedeværelsen af en genuin Ozaena, idet 
der er udtalt Platyrhini (se S. 64). Den typiske platy- 
rhine Ozaenanæse er lille, uudviklet; Næseroden er affladet, 
forholdsvis bred. Næsespidsen tynd, ofte opadvendt. Den be- 
nævnes ofte »Saddelnæse«, men bør rettere betegnes som 
en typisk Barnenæse (Fig. 26). Ved Undersøgelsen af 
Cavum nasi er den foetide Lugt og Skorpedannelsen det 
først fremtrædende objektive Tegn. Skorperne ere fortrins- 
vis lokaliserede til Conchæ mediæ og disses nærmeste Om- 
givelser, samt til den tilsvarende Del af Septum. Naar de 
Qernes, vise de ofte Afstøbninger af de Partier af Næse- 
væggen, hvor de have siddet. Ikke sjældent kunne de dog 
udfylde saa godt som hele det Indre af Næsehulen. Deres 
Farve er smudsig graa eller grønlig, deres Konsistens fast 
og tør, idet dog det nærmest Slimhinden liggende Lag er 
mere slimet og fugtigt. De sidde temmelig fast og Qernes 
ofte kun med Vanskelighed og under Fremkaldelse af 
lettere Blødning. De ere stærkt ildelugtende. 

Efter Fjernelsen af Skorperne, hvilket ofte først sker 
ved Anvendelsen af Gottsteins Tamponade (se S. 89), ses 
Næsehulen paafaldende vid, dels paa Grund af en For- 
øgelse af dens Tværdiameter — et Forhold, der er et 
Udtryk for Platyrhinien , dels paa Grund af formindsket 
Volumen af Concha inferior (Fig. 35). Dette sidste 
objektive Fund er konstant og pathognomonisk , medens 
Concha media kan være saavel atrofisk, som af normalt 
eller forøget Volumen. Den forøgede Rummelighed bevirker, 
at man paafaldende tydeligt ser Næsesvælgets Bagvæg, ligesom 

man ofte ogsaa har direkte Indblik til Forfladen af Os sphe- 
noideum. Det frie Indblik til Næsehulens dybereliggende Af- 
snit og til Næsesvælget er særligt udtalt, naar Concha inferior 
er reduceret til en lav Liste eller Kam paa Næsens laterale 
Væg. Ofte præsentere Bulla ethmoidalis sig meget tydeligt 
(se Fig. 31). Næseslimhinden er paa Concha inferior og 




^jg« 35- Frontalt Snit af Cavum nasi ; bageste Snitflade. Rhinitis chronica 
atrophica foetida med betydelig Atrofi af Conchæ inferiores og stærk For- 
øgelse af Næsehulens Diameter fra Side til Side. 

omliggende Dele, samt paa den tilsvarende Del af Septum, 
oftest bleg, kollaberet, slap og i det Hele frembydende et 
Udseende, som tydeligt angiver dens mangelfulde Blodtilførsel 
eller dens atrofiske Tilstand, og den ligger fast ind mod 
Underlaget*). Paa Concha media er Slimhinden oftest højrød, 

•) Den atrofiske Tilstand er dog ofte langt mere tilsyneladende end virkelig, 
hvilket viser sig ved, at Slimhinden svulmer op, bliver succulent og 
naturlig farvet ved Anvendelsen af stimulerende Midler, saasom Salt- 
vandsudskylninger , Massage, Indsprøjtning af Serum o. s. v. Dette 
kan ogsaa ske spontant uden paaviselig Grund. 

nobret, let blødende ved Berøring, samt blød og slap af 
Konsistens. Oftest findes udtalte hypertrofiske Slimhindepar- 
tier, særligt paa forreste Ende af Concha media og paa bageste 
Ende af Concha inferiør. Ved Sondering viser det sig ret 
ofte, at Slimhinden er mindre ømtaalelig for Berøring end 
normalt, og undertiden er der ligefrem Anæsthesi. 

Komplikationer og Pølgetilstande. I Næsesvælget findes 
ofte adenoide Vegetationer eller en atrofisk Katarrh. I Pars 
oralis pharyngis optræder der ofte Katarrh, og særligt den 
Form, der benævnes Pharyngitis sicca. Næsens Bihuler ere 
undertiden Sæde for Suppuration. Mellemøret er særdeles 
ofte angrebet (Otitis media chronica catarrhalis, og særligt 
dennes skierotiske Form, Otitis media chronica suppurativa), 
og Øjensygdomme kunne ogsaa forekomme ved Forplanteise 
af Sygdommen gennem Ductus nasolacrymalis. 

Diagnose. Ozaenaen adskiller sig fra andre, n^ed ilde Lugt 
og Skorpedannelse, forbundne Næselidelser ved den atrofiske 
Tilstand af Concha inferiør, ved Slimhindens atrofiske, slet 
ernærede Udseende, og ved at der ikke findes Ulcerationer 
paa Slimhinden eller lokale ossøse Lidelser. Hovedvægten 
ved Diagnosen bør lægges paa Tilstedeværelsen af en i Vo- 
lumen formindsket Concha inferiør, af et atrofisk eller slet 
ernæret Udseende af Slimhinden, samt af foetide Skorper. 
Det bør dog erindres, at disse sidste kunne mangle periodevis. 

Prognose. Atrofiske Forandringer af Slimhinden og dens 
ossøse Grundlag kunne ikke undergaa nogen væsentlig Bed- 
ring ved nogen Behandling; en saadan kan imidlertid ofte 
befri Patienten for de Symptomer, der volde størst Besvær: 
den foetide Lugt og Skorpedannelsen. 

Behandling. Næseskylning kan ikke undværes i 
noget Tilfælde af Ozaena. En lille Gummiballon er ofte 
utilstrækkelig, da der fordres en større Mængde Vand 
og et stærkere Tryk af dette til Fjernelsen af Skorperne. 
I de fleste Tilfælde bør derfor W. MEYERS Korskatheter, an- 
bragt paa en kraftig Klysopurnpe anvendes (se S. 51). Til 



Rhinitis atrophica foetida s. Ozaena. go 

Udskylning anvendes bedst en Saltopløsning (Formel i), even- 
tuelt (ved stærk Foetor) med Tilsætning af Borsyre (Formel 2) 
eller (ved stærkt fastsiddende Skorper) med Tilsætning af 
klorsurt Kali (Formel 3). Udskylninger bør foretages 2 — 6 
Gange daglig; hver Gang benyttes mindst V2 Liter Udskyl- 
ningsvædske. 

GOTTSTEINS Tamponade. I Tilfælde, hvor Skorperne 
ikke kunne Qernes grundigt ved en rigelig Næseskylning,, 
yder den af GOTTSTEIN angivne Tamponade god Hjælp. 
Den anvendes paa følgende Maade. Et Stykke hygroskopisk 
Vat sammenpresses nogenlunde fast saaledes, at det danner 
en tenformet, 4 — 5 Cntm. lang og paa Midten ca. V2 Cntm. 
tyk Tampon, idet Tykkelsen dog bør variere efter Rum- 
forholdene i Næsehulen. " Ved Hjælp af en Pincet eller en 
særligt dertil konstrueret, paa et Haandtag befæstet Skrue,, 
som ogsaa Patienten kan lære selv at bruge, bringes nu Tam- 
ponen saa højt op i Næsehulen, at den ligger fast imod 
Konvexiteten af Concha media, idet man søger at bringe 
den op, saavel mellem Conchaen og Septum, som mellem 
denne og den laterale Væg. Den nederste Del af Næse- 
hulen lades fuldstændig fri, saaledes at Patienten kan respi- 
rere gennem denne Naar Tamponen fjernes efter ^A — 2 
Timers Forløb, følge i Reglen Skorperne med denne, idet 
den ad rent mekanisk Vej har frembragt en forøget Afson- 
dring af Næseslim, som ved at samle sig mellem Slimhindens 
Overflade og Skorpernes Underside bringer disse til at løsnes. 
GOTTSTEINS Tampon har tillige en stimulerende Indvirk- 
ning paa Slimhinden; ønsker man at forøge denne Indvirk- 
ning, kan Tamponen imbiberes med en Jod-Jodkalium - Op- 
løsning (Formel 26) , men appliceres da kun hver 2 — 5te Dag. 
Gottsteins Tamponade kan derimod anvendes en eller flere 
Gange daglig. 

Massage af Slimhinden. Efter forudgaaende Kokai- 
nisering — ved en mindre følsom Slimhinde uden en saadan 
— anvendes en med Vat omviklet Sonde i 2 — 5 Minutter 

ad Gangen (se S. 59). Paa Vattet kan anbringes Menthol- 
Vaseline (Former29) eller Ichtyolsalve (Formel 55). 

Andre lokale Behandlingsmethoder. Indblæsning 
af Lapispulver (Formel 39) hver, eller hver 2den Dag, efter 
forudgaaende Udskylning af Næsehulen, kan anvendes i 
lettere Ozaenatilfælde. Subkutane Injektioner af normalt 
Serum virke stærkt stimulerende paa Næseslimhinden i en 
Dosis af 10 Cbcntm., men give ofte de bekendte Serum- 
tilfælde (Exanthem, Ledaffektioner). Behandling af Slimhinden 
med Elektrolyse har i de sidste Aar faaet flere Tilhængere. 

Generel Behandling. Jodjern samt Jern og Arsenik, 
rigelig Motion i frisk Luft, rigelig Ernæring o. s. v. under- 
støtter ofte den lokale Behandling. 

Viii. Rhinitis fibrinosa. 

(Rhinitis crouposa s. Rh. membranacea s. RJi. pseudomem- 

branacea). 

En, særligt hos Børn optrædende akut eller subakut 
Næseslimhindebetændelse, der fører til Dannelsen af en hvid, 
let afløselig Pseudomembran, der reproducerer sig hurtigt, 
hver Gang den afstødes. Sygdommen er sjælden. 

Denne Næsesygdom, som synes at staa i en vis For- 
bindelse med Difteri, trodser al Behandling, indtil den efter 
I — 2 Ugers Forløb forsvinder af sig selv. 

IX. Rhinitis diphtherica. 

Den difteriske Betændelse af Næseslimhinden er i 
pathologisk-anatomisk Henseende ikke forskellig fra den i 
den øvrige Del af Luftvejenes Slimhinde optrædende, men 
optræder hyppigst sekundært ved svære Former af Svælg- 
difteri. 

Dens væsentligste Symptomer ere : fuldstændig Ophævelse 
af Nasalrespirationen, rigeligt serøst, senere sero-purulent eller 

punileDt Xæseudflod samt Xæseblodning. Objektivet ses en 
enorm Svulst og intens Rødme af Xæseslimhinden , h\-is 
Overflade i stor Udstrækning er dækket af graalige, smudsig- 
farvede Pseudomembraner, der ere tenmielig fastsiddende 
og let give Blødning, naar de §emes ; ved Podning fra Slim- 
hinden paa\ises LøFFLERS Bacil. 

Rhinitis diphtherica er altid at betragte som en alvorlig 
Manifestation af den difteriske Infektion, hvorfor Sygdommen 
indicerer en tidlig og energisk Serumbehandling samt An- 
vendelsen af Midler, der kunne stimulere Hjerte virksomheden 
og holde Kræfterne oppe. Den behandles lokalt ved Ind- 
læggelsen af Kokain tampons (Formel 43' og Indblæsning af 
pulveriseret Borsyre eller Aristol. Xæseudsk\ininger ^Pormel 2 
kunne lindre Symptomerne, men bør foretages med den 
største Omhyggelighed paa Grund af den betydelige Xasal- 
stenose. 

X. Rhinitis erysipeiatosa. 

Erysipelas faciei , og da særligt en saadan , som er ud- 
gaaet fra Fissurer i Vestibulum, giver af og til Anledning 
til denne Xæselidelse, der dog ogsaa kan opstaa ved Ud- 
bredelsen af en primær Phar>'ngitis erysipeiatosa. 

Næseslimhinden svulmer meget stærkt op, givende An- 
ledning til total Nasalstenose , og er intensiv rød. Sekretet 
er i Begyndelsen serøst, senere purulent. 

Behandles lokalt som foregaaende Sygdom. 



XI. Rhinitis phiegmonosa. 

Som Følge af Traumer, fremmede Legemer, akute In- 
fektionssygdomme, ulcerative Processer og af ubekendt Grund 
kan den akute Rhinitis i sjældne Tilfælde antage en fleg- 
monøs Karakter. 

Næseslimhinden svulmer betydeligt op under stærke 
Smerter og fremkaldende fuldstændig Nasalstenose. Hyppigt 

ender Sygdommen med Abscesdannelse, der fortrinsvis finder 
Sted paa forreste Del af Septum mellem Brusken og Peri- 
chondriet (Abscessus septi nasi)*). Abscessen præsenterer 
sig da umiddelbart indenfor Næseaabningen som en højrød, 
spændt, fluktuerende Svulst, efter hvis Incision Heling i 
Reglen hurtigt indtræder. Ikke sjældent indtræder der dog 
en sekundær Skrumpning af Cartilago septi med Indtrækning 
af Næsespidsen (> Kikkertnæse«, »Lorgnetnæse«, se Fig. 29). 



XII. Rhinitis caseosa. 

(Rhinitis cholesteatomatosa) . 

Ved Rhinitis caseosa forstaas en ejendommelig og tem- 
melig sjældent forekommende Næseslimhindebetændelse, der 
fører til Dannelsen af et ved Deskvamation af Epitheliet 
dannet osteagtigt, stærkt stinkende Sekret. Ofte findes der 
dybere liggende Lidelser til Grund for Sygdommen (Sinuitis 
purulenta, Polypi nasi. Caries o. s, v.). 



D. Infektiøse Nydannelser. 
XIII. Lupus vulgaris cavi nasi. 

Primære Aflejringer af Lupusknuder i Næseslimhinden 
forekomme af og til, men den intranasale Lupus er dog 
langt hyppigere sekundær efter Ansigtslupus, som meget 
hyppigt breder sig ind i Næsehulen. 

Den intranasale Lupus holder sig fortrinsvis til Næse- 
hulens forreste og nederste Regioner, angribende særligt 
Septum mobile, hvis kartilaginøse og membranøse Grundlag 



* ) Absces i Næseskillevæggen kan ogsaa opstaa som Følge af et traumatisk 
Hæmatom, ligesom der ogsaa her kan udvikle sig en kold Absces. 

hyppigt gaar tabt i mindre eller større Udstrækning, saaledes 
at der dannes en Perforation af Skillevæggen. Der kan som 
Følge heraf optræde de S. 6^ omtalte i Figg. 28 — 30 afbil- 
dede Deformiteter af den ydre Næse. De intranasale Lupus- 
knuder, der have deres Sæde i Slimhindens overfladiske Del, 
udbredende sig her efter Fladen, ere gennemsnitlig af et 
Hirsekorns Størrelse. De ere bløde og slappe, let blødende 
ved Berøring; paa deres Overflade ses i Reglen kun en 
sparsom Mængde mukopurulent Afsondring. Undtagelsesvis 
danne de lupøse Knuder en begrænset, fremragende Svulst 
(»Lup om«), i Størrelse varierende fra en Ærts til en stor 
Hasselnøds. 

De lupøse Knuder i Næsehulen destrueres bedst ved 
Udskrabning med skarp Ske eller ved Galvanokaustik. Denne 
Behandling understøttes ved daglig Indlæggelse af Sublimat- 
tampons (Formel 56). 

XIV. Tuberculosis cavi nasi. 

Den intranasale Tuberkulose er ogsaa en Slimhinde- 
affektion. Den er en sjælden Lidelse og er endnu sjældnere 
primær. 

Sygdommen lokaliserer sig fortrinsvis til den nederste 
og forreste Del af Septum, hvor den viser sig enten i Form 
af Ulcerationer, der kunne medføre Perforation, eller som 
granulationsagtige, smaa, let blødende Knuder, der undtagelses- 
vis samle sig til en begrænset Tumor (»Tuberkulom«). 

Næseslimhindetuberkulosen ligner i høj Grad den intra- 
nasale Lupus og kan oftest kun adskilles fra denne, ved at man 
tager Hensyn til, hvorvidt Patienten lider af Tuberkulose eller 
Lupus af en anden Legemsdel. Den kan ogsaa frembyde 
stor Lighed med Syfilis, fra hvilken den dog adskiller sig 
ved sit mere indolente Udseende, den mere blege Slimhinde, 
og en mindre stærk purulent Afsondring, samt ved sin 
Lokalisation til forreste Del af Septum. Ofte er det dog 
først Virkningen af Jodkalium, der afgør Sagen. 

Nasaltuberkulosen behandles bedst ved Udskrabning 
med skarp Ske og paafølgende Anvendelse af Tampons med 
Mælkesyreopløsning (Formel 20 og 21). 



XV. Lepra cavi nasi. 

Den tuberøse Form af Lepra angriber meget hyppigt 

^^ Næseslimhinden, paa hvilken de leprøse Knuder hurtigt hen- 

X falde, dannende udbredte og dybtgaaende Ulcerationer. Disse 

cj føre ofte til Dannelsen af store Perforationer i Septum og til 

^ 13 Destruktion af Næsehulens ossøse Vægge med paafølgende 

tr 3 Deformitet af ydre Næse, som næsten altid er Sæde for 

^ ^ leprøse Knuder. 

u ^ 

> -^ > XVI. Syphilis cavi nasi. 

r? '^ ;J Aflejring af syfilitiske Sygdomsprodukter i Næsehulen 

^ .^ «. er ikke ualmindelig og er for Patienten en højst ubehagelig 

Cfc _^ -^' Lokalisation, idet den ofte fremkalder betydelige Deformi- 

> uj teter af den ydre Næse og af saa karakteristisk Udseende, 
^ at de henregnes til den syfilitiske Infektionssygdoms Stig- 

Å lir mata, der mærke Individet for hele Livet. 

Den syfilitiske Initialinduration er overordentlig sjælden 
.^' i Cavum nasi. 

p:; Sekundære Affektioner.. Saadanne optræde af og til, 

i men ere lidet karakteristiske. De vise sig nemlig sjældent i 

z;^ Form af Papler paa Næseslimhinden [Rhinitis syphilitica papu- 

iosa), men i Reglen som en Katarrh eller et Erythem [Rki- 
nitis syphilitica erythematosa), som ikke væsentlig adskille 
sig fra en ikke specifik Katarrh. Hos Smaabørn viser Affek- 
tionen sig ganske som Rhinitis blennorrhoica (se S. 75j. 

Tertiære Affektioner. Tertiære Aflejringer i Næsehulen 
ere langt hyppigere og i Reglen ret karakteristiske. Ved 
den akkvirerede Syfilis optræde disse enten tidligt (i — 3 Aar 
efter Infektionen), eller ogsaa temmelig sent (8 Aar og senere). 
Det samme er Tilfældet med den tertiære intranasale, heredi- 

tære Syfilis, der dog ogsaa kan optræde meget kort Tid 
efter Fødslen (nogle Uger), og som fremkalder de samme 
Symptomer, som den akkvirerede. 

Symptomer. Den tertiære syfilitiske Lidelse af Næse- 
hulen begynder som en Gummiknude eller som et ikke skarpt 
afgrænset Infiltrat enten i selve Slimhinden eller i dennes 
ossøse eller kartilaginøse Grundlag, idet Næseskillevæggen, og 
da særligt dens bageste Del, er Locus electus. Gummi- 
knuderne og Infiltraterne, der kunne optræde saavel enkeltvis 
som flere samtidigt, give ofte kun ringe lokale Symptomer 
i Begyndelsen. Senere indfinder der sig en betydelig Nas al - 
stenose, der er ledsaget af et purulent, ofte grønligt og 
ildelugtende Næseudflod, der af og til er blodblandet. 
Lugtesansen gaar i Reglen tabt. Der optræder ofte Smerter 
over Næseroden, særligt om Aftenen. Gummiknuderne og 
Infiltraterne blive hurtigt Sæde for Henfald, og dette rammer 
ikke alene Slimhinden, men ogsaa den underliggende faste 
Væg. Efter kort Tids Forløb, og oftest temmelig pludseligt, 
viser Henfaldet af en Del af Næseskillevæggen sig 
ved en Deformitet af den ydre Næse, og det er ikke 
sjældent først dette Fænomen, der henleder Patientens Op- 
mærksomhed paa Alvorligheden af den Næselidelse, han 
maaske slet ikke har ænset videre. 

Objektiv Undersøgelse. Objektivt ses den ydre 
Næse ofte paafaldende bred -over Roden paa Grund af perio- 
stitiske Aflejringer over Ossa nasi og omliggende Bendele, 
som ogsaa kunne være Sæde for Destruktion. Ved Rhino- 
scopia anterior findes Næsehulen opfyldt af gule, gulbrune 
eller grønlige Skorper samt af flydende Pus, efter hvis Fjer- 
nelse Næseslimhinden ses stærkt, uregelmæssig svullen og 
højrød, frembydende et udtalt irriteret Udseende. Det er 
ofte vanskeligt at faa et godt Indblik i Næsehulen paa Grund 
af Slimhindens Svulst, der navnlig er betydelig paa Septum, 
hvor der paa et eller flere Steder ses let blødende granuløse 
Masser; ved at indføre Sonden i disse viser det sig. at denne 

let gaar igennem Skillevæggen og kommer frem paa den 
modsatte Side: der er dannet en Perforation, i hvis Rande 
man ofte føler denuderet Ben, idet Sygdommen som ovenfor 
omtalt er særlig tilbøjelig til at angribe Septum osseum. 
Ved Sondens Hjælp opdages ikke sjældent Fistelgange, de^ 
føre op under Huden paa Næseroden, eller ind i Sinus max- 
illaris, eller ned i Mundhulen o. s. v. Endeligt kan der findes 
Sekvesterdannelse, Polyper og Empyem i Sinus maxillaris og 
i andre Bihuler. 

De ved den tertiære intranasale Syfilis fremkaldte Defor- 
miteter af den ydre Næse ere dels de S. 6^ beskrevne og i 
Figg. 28 — 30 afbildede, dels, i særlig svære Tilfælde, den 
saakaldte »Kløverbladsnæse« eller* Bulldognæse«, der 
opstaar, naar den ydre Næses Bløddele fuldstændig mist« 
deres Støtte og falde fladt ned paa Ansigtet, idet Alæ nasi 
vende fortil og Nares reduceres til tværliggende Spalter. 

Naar Processen i Næsehulen er afløben, ses denne ofte 
paafaldende rummelig paa Grund af aragtig Indskrumpning 
af Næseslimhinden samt fuldstændigt eller delvist Tab af 
Conchæ og af Septum. Næsten konstant træffes Perforation 
af Næseskillevæggen, særligt i dennes ossøse Del, og ofte 
findes flere Perforationer. Ret hyppigt vedbliver der, trods 
rationel Behandling, at holde sig begrænsede kariøse Pro- 
cesser i Næseskelettet med Granulations- og Polypdannelse, 
Afsondring af flydende og skorpedannende Pus o. s. v. 

Diagnose. Den tertiære intranasale Syfilis er i Reglen 
let at diagnosticere (syfilitisk Anamnese, hurtig og dybt- 
gaaende Ulcerationsdannelse, Substanstab af Septum osseum, 
o. s. V.). De syfilitiske Antecedentia ere imidlertid undertiden 
ikke tydelige, særlig ved den hereditære Form, og Lupus 
og Tuberkulose kunne fremkalde Forandringer, der ligne de 
ved Syfilis hidførte. Tuberculosis cavi nasi er dog en meget 
sjælden Sygdom, og den intranasale Lupus optræder næsten 
altid sekundært efter Lupus faciei, ligesom der ved denne 
Sygdom oftest ses tydelige lupøse Knuder. Lupus har 

endeligt meget ringe Tilbøjelighed til at fremkalde Destruk- 
tion af Septum osseum og er torpid og altid smertefri i sit 
Forløb. 

Behandling. Behandlingen af den tertiære Syfilis i Næse- 
hulen bestaar væsentlig i Anvendelsen af Jodkalium og In- 
unktioner af Ungventum hydrarg>Ti; i Reglen staar man sig 
bedst ved at give begge Medikamenter samtidigt. En om- 
hyggelig Rensning af Næsehulen ved Udskylninger, Indblæs- 
ning af Aristol eller Borsyre, Fjernelse af eventuelt tilstede- 
værende løse Sekvestre, Polyper eller polypøse Granulationer 
o. s. V. supplere den medikamentelle Behandling. 

XVII. Rhinoscleroma. 

Denne meget sjældne Næselidelse bestaar i diffus eller 
knudeformet Infiltration i Næseslimhinden med Dannelse af 
ildelugtende Skorper. Den breder sig ofte over store Par- 
tier af de øverste Luftvejes Slimhinder. Lidelsen benævnes 
ogsaa Stoerk's Blennorhoe^ hvilken Betegnelse dog rigtigst 
kun bør anvendes til Betegnelse af Skleromet i Larynx og 
Trachea. 

XVIII. Malleus humidus cavi nasi. 

Næseslimhinden er som bekendt det Sted, hvor Snive- 
giften hyppigst lokaliserer sig hos Mennesket, idet dog Symp- 
tomerne langtfra ere saa fremtrædende, som hos Hesten. 
Sygdommen, der er overordentlig sjælden, viser sig fortrinsvis 
ved Pustel- og Knudedannelse i Næseslimhinden med paa- 
følgende Saar, og er ledsaget af alvorlige generelle og andre 
Symptomer (Feber, Kirtelsvulster, Svulster i Musklerne, Milt- 
svulst, Blødninger, Exanthem). 



Mygind: Øverste Luftveje. 

E. Svulster, 
a. Godartede Svulster. 

XIX. Polypus nasi. 

(Polypus ge latinosus nasi s, Fibroma oedematosnm nasi). 

Den ægte Næsepolyp er en fra Næseslimhinden ud- 
gaaende, stilket, godartet Svulst af en ejendommelig slim- 
agtig Konsistens. 

Ætiologi. Er en ret hyppig Næselidelse, der optræder 
langt hyppigere hos mandlige, end hos kvindelige Individer. 
Forekommer sjældent hos mindre Børn, men optræder sær- 
ligt i Alderen 20 — 50 Aar. Rhinitis chronica hypertrophica, 
Suppurationer i Næsens Bihuler samt lokaliserede Betændelses- 
tilstande i Næsehulen, og særligt Caries, afgive en gunstig 
Jordbund for Udviklingen af Næsepolyper. 

Pathologisk Anatomi. Næseslimpolypen er i Følge sin 
histologiske Bygning et oedematøst Fibrom, idet den bestaar 
af Bindevævsbundter, der omslutte talrige Hulrum, hvori 
findes en ved Stase og Betændelse produceret albuminholdig 
Vædske. De vædskefyldte Hulrum danne ofte ligefremme 
Cyster, hvis Vægge kunne være meget tynde. Naar Kirt- 
lerne i Slimhinden i særlig Grad findes forøgede i Antal og 
udvidede af Sekret, kan Polypen betegnes som et Adeno- 
fibroma oedematosum. 

Symptomer. Tilstedeværelsen af en eller flere mindre 
Næsepolyper giver oftest ingen særlige Symptomer. Ved 
store Polyper har Patienten Fornemmelsen af et fremmed 
Legeme, der ved forcerede Respirationsbevægelser kan be- 
* væges lidt frem og tilbage. Anosmi findes ofte. Forøget 
Sekretion fra Næseslimhinden, Tryk over Næseroden 
og Panden samt Næseblødninger forekomme ikke sjæl- 
dent. Desuden kunne de S. 37 nævnte nasale Reflexneu- 
roser optræde, og blandt disse med paafaldende Hyppighed 
Asthma og asthmalignende Anfald. 



Polypus nasi. 



99 



Objektiv Undersøgelse. Næseslimpolypen kan undtagelses- 
vis naa en saadan Størrelse og samtidig brede sig saa stærkt 
fortil, at Svulsten ses i den forreste Næseaabning. Ved Rhino- 
scopia anterior ses den typiske Næsepolyp som en rund- 
agtig, bærformet Svulst, hvis Overflade, der er glat, spændt, 




Fig. 36. Frontalt Snit af Cavum nasi ; bageste Snitflade. Rhinitis chronica 

hypertrophica med ægte Slimpolyper, udgaaende paa højre Side fra Concha 

media, paa venstre fra Meatus medius. 



samt graalig, gullig eller blaalig, er dannet af et tyndt Over- 
træk, hvorigennem det klare Indhold skinner. Ved Sondering 
viser den sig stærkt kompressibel og elastisk. Den er for- ^ 
synet med en tydelig indsnøret Basis, der ofte danner en 
lang Stilk (Fig. 36), saa at Polypen kan bevæges ved Sonden 
i større Udstrækning. Kokainisering (se S. 43) fremkalder 
ikke nogen synderlig Forandring af Svulstens Udseende og 
Størrelse. Næseslimpolypen kan være ensidig (hvilket ofte 

7* 

tyder paa en mere lokalt virkende Aarsag) og solitær, op- 
naaende ikke sjældent en betydelig Størrelse. Hyppigere 
findes der paa begge Sider flere mindre Polyper, og under- 
tiden ere de tilstede i et meget stort Antal. Dens Udsprings- 
sted er fortrinsvis den laterale Væg af Meatus nasi medius, 
og da særligt Begrænsningen af Hiatus semilunaris og dennes 
Omegn, samt selve Concha media, og kun yderst sjældent 

udspringer den ægte Polyp 
fra andre Steder. Under- 
tiden udgaar den fra Næse- 
hulens bageste Afsnit og 
voxer da ud igennem Cho- 
ana og ned i Næsesvælget 
(»Choanalpolyp« , Fig. 37). 
Paa forreste, nederste Del 
af Septum findes undertiden, 
særligt paa venstre Side, og 
fortrinsvis hos Kvinder, en 
ejendommelig, med Blød- 
ninger forløbende Polypform, 
den blødende Septumpolyp 
(V. Lange), der histologisk 
ligner saavel den ægte Polyp som et Granulom. 

Den øvrige Undersøgelse viser ofte Tilstedeværelsen af 
en kronisk hypertrofisk Rhinitis og undertiden Suppuration 
i en eller flere Bihuler, Caries, særligt af os ethmoideum o. s. v. 
Diagnose. Den typiske Næsepolyp er en saa karak- 
teristisk Svulst, at den ikke let forvexles med andre. Under- 
tiden træffer man dog, særligt paa Operculum, Svulstformer, 
om hvilke det er vanskeligt at træffe en Afgørelse med Hensyn 
til, om de ere ægte Polyper eller Hypertrofier af Slimhinden 
med noget Oedem. Polyplignende Svulster, der udgaa fra 
Concha inferiør, ere saa godt som aldrig ægte Polyper. 

Prognose. Den ægte Næseslimpolyp er en godartet 
Svulst, der dog har Tilbøjelighed til, naar den overlades til 




Fig. 37. Postrhinoskopisk Billede. Fra 
bageste Ende af Concha media sin. ud- 
gaar en Choanalpolyp. I Rhinopharynx 
adenoide Vegetationer. 

sig selv, stadig at voxe, og til at recidivere, naar den 
fjernes, selv om Operationen er udført med Grundighed. 
Grunden til Recidiv maa ofte søges i, at Polypen skyldes en 
kariøs Proces eller en Bihulelidelse. 

Behandling. Næseslimpolyper fjernes bedst ved Hjælp 
af »Kold Slynge« (se S. 56). Det er dog af Betydning 
umiddelbart efter denne Operation at fjerne selve Insertions- 
stedet af Polypen. Dette gøres bedst ved Hjælp af en al- 
mindelig Polyptang eller ved den saakaldte »Sketang«, hvis 
kraftige Brancher ende i Form af en skarp Ske, eller ved 
galvanokaustisk Behandling. Er Polypen foraarsaget ved 
Caries og Nekrose af den ossøse Næsevæg, bør de nekro- 
tiske Partier fjernes, og det resterende Væv udskrabes med 
skarp Ske under Bromæthylnarkose. Ved Polyper, der udgaa 
fra Concha media, bør man fjerne med »Sketangen« det 
nærmest Polypens Insertionssted liggende Parti af Conchaen. 
Til Fjernelse af Choanalpolyper anvendes et af V. Lange 
konstrueret Instrument, der bestaar af en paa et langt og 
slankt Skaft anbragt Hage, der føres ind i Næsehulen gennem 
Naris og fatter Polypen, som samtidigt tvinges fremad af 
en i Næsesvælget anbragt Pegefinger. 

XX. Fibroangioma cavi nasi. 

Medens ægte Fibromer ere yderst sjældne i Næsehulen, 
forekommer der af og til, fortrinsvis paa Concha media, Fi- 
bromer med talrige Ektasier saavel af Venerne, som af Ar- 
terierne; undertiden have disse Svulster ogsaa en oedematøs 
Karakter. 

XXI. Papilloma cavi nasi. 

Haarde, med et mægtigt Epithellag forsynede ægte 
Papillomer — Papillomata dura — optræde meget sjældent 
i Næsehulen og væsentligst kun i Nærheden af Vestibulum. 
Derimod træffer man af og til, særligt paa Concha inferior^ 

Fibromer, med en »papillomatøs« Overflade: Papillomata 
mollia s. Fibromata papillaria. Disse sidste forekomme sæxlig^ 
paa Concha inferior og nærme sig i Bygning og Udseende 
de S. 8 1 omtalte brombærlignende Hypertrofier. 

b. Maligne Svulster. 
XXII. Sarcoma cavi nasi. 

Sarkomet optræder' i Næsehulen hyppigst som Rund- 
cellesarkom og udgaar fortrinsvis fra øverste Del af Septum. 
Det angriber særligt yngre Individer, voxer meget hurtigt, 
givende betydelig Nasalstenose , og ledsages ofte af heftige 
Næseblødninger. 

Denne i Næsehulen sjældne Svulstform er meget ond- 
artet og recidiverer oftest, selv efter indgribende operativ 
Behandling. 

XXIII. Carcinoma cavi nasi. 

Carcinomet er en sjælden Svulstform i Næsehulen, op- 
trædende fortrinsvis i den øverste Del af samme og væsent- 
ligst angribende ældre Individer. Svulsten ulcererer i Reglen 
hurtigt og giver derved et stinkende, purulent, blodblandet 
Sekret. Ogsaa denne Svulsts Prognose er meget slet. 



F. Fremmede Legemer og Konkrementer. 

XXIV. Corpora aliena cavi nasi. 

De i Næsehulen forekommende fremmede Legemer ere 
næsten altid indbragte gennem de forreste Næseaabninger. 
Patienterne ere i Reglen mindre Børn, der som bekendt have 
stor Tilbøjelighed til at bringe smaa Genstande op i Næse- 
hulen (Kirsebærstene, Bærfrugter, Knapper, Papirstumper o. s. v.). 

Diagnosen er ofte vanskelig, dels paa Grund af, at 
Symptomerne oftest ere vage, og dels fordi der i Reglen 
mangler sikre anamnestiske Oplysninger, selv hos Voxne, 
fordi Indbringelsen af det fremmede Legeme har fundet 
Sted i Barnealderen. Det Symptom, der hyppigst henleder 
Patientens eller Omgivelsernes Opmærksomhed paa den ved 
det fremmede Legeme fremkaldte Betændelse i Næsehulen, 
er ensidigt, purulent Næseudflod, som oftest er ilde- 
lugtende. Smerter, der kunne antage en neuralgisk Ka- 
rakter, samt forskellige Reflexneuroser kunne ogsaa 
optræde. 

Det fremmede Legemes Tilstedeværelse konstat-eres ved 
Rhinoscopia anterior. Svulsten af Næseslimhinden hindrer 
imidlertid ofte Inspektionen, hvorfor Brugen af Sonden er 
uundværlig. Ved dennes Hjælp finder man en eller flere af 
Næsehulens Gange, hyppigst Meatus medius og den til- 
svarende Del af Meatus communis, opfyldt fuldstændigt eller 
delvist af et fremmed Legeme, der ofte kan bevæges lidt 
frem og tilbage. 

Behandlingen bestaar i at fjerne — efter Kokainisering 
og hos Børn eventuelt under Narkose — det fremmede 
Legeme ved Hjælp af en kraftig, vinkelbøjet Tang, der under 
Ledelse af Spejlet føres ind i Næsehulen. Undertiden kan 
det blive nødvendigt at partere det fremmede Legeme, før 
man er i Stand til at fjerne det. Ved større, faste fremmede 
Legemer fordres der ofte en vis Kraft, for at faa disse accou- 
cherede ud af Næsehulen. Udskylninger, som man ofte ser 
anbefalede til Fjernelse af fremmede Legemer i Næsehulen, 
bør man undgaa paat Grund af, at den betydelige Slimhinde- 
svulst ofte hindrer Gennemskylningen fra den ene Side til 
den anden. En saadan bør ialfald foretages med største 
Forsigtighed. Mindre fremmede Legemer, der kun have 
siddet en kort Tid i Næsehulen, kunne undertiden fjernes 
ved at fremkalde Nysen eller ved vilkaarlige exspiratoriske 
Bevægelser. 

Concrementa cavi nasi. 



XXV. Concrementa cavi nasi. 



De i Næsehulen optrædende Konkrementdannelser antage 
hyppigst Karakteren af haarde, stenagtige Legemer, der be- 
nævnes Næsesten, Rhinolither. 

Næsesten ere meget sjældne. De skyldes oftest mindre 
fremmede Legemer, saasom Kirsebærstene, Papirstumper 
o. s. V., uden om hvilke der i Tidernes Løb aflejrer sig det 
ene Lag efter det andet af forskellige Salte, navnlig fosforsur 
Kalk og Magnesia, der ere udfældede af Næseslimen. Under- 
tiden kunne dog ogsaa Blodkoagler, Slimmasser, ja endog 
Leptothrixmasser danne Kærnen. 

En Rhinolith kan langsomt naa en betydelig Størrelse, 
idet den skaffer sig Plads ved at fremkalde Usur af Næse- 
hulens Vægge, og da særligt af Septum, og det kan komme 
til udbredt Nekrosedannelse. 

Den giver samme Symptomer som et fremmed Legeme 
og behandles paa samme Maade. Det er ikke sjældent nød- 
vendigt at knuse Næsestenen, for at faa den ud af Næse- 
hulen. 



FJERDE DEL. 

Næsebihulernes Sygdomme. 



Næsebihulernes Sygdomme ere af samme Art som Næse- 
hulens, men ere langt sjældnere. 

A. Formanomalier. 
I. Formanomalier af Kæbehulen. 

Formanomalierne af Sinus maxillaris ere næsten altid 
medfødte. De hyppigste ere: (i) Abnorm Forøgelse af Hulens 
Omfang paa Grund af Udbugtninger af Væggene, særligt mod 
Processus alveolares og mod Fossa canina, (2) stærk For- 
mindskelse af Kaviteten, særligt fremkaldt ved Indbugtning 
af den faciale Væg (se Fig. 4) og ved mangelfuld Resorption 
af det spongiøse Væv i og ovenfor Processus alveolares, 
(3) Dannelsen af ossøse Septa i Hulheden, udgaaende for- 
trinsvis fra Bunden, hvorved der kan dannes flere, til de 
forskellige Alveoler svarende Fordybninger, eller hvorved 
Hulen endog kan adskilles i flere Rum. Disse Formanoma- 
lier er det af Betydning at have i Erindring ved operative 
Indgreb i Sinus maxillaris, og enkelte af dem, f. Ex. Ind- 
og Udbugtninger af den faciale Væg kunne ogsaa erkendes 
ved den udvendige Undersøgelse. 

II. Formanomalier af Pandehulen. 

Ogsaa disse ere næsten altid medfødte. De bestaa væsent- 
ligst i stærk Udvidelse eller i abnorm Formindskelse af Hul- 
heden, samt i total Mangel af denne. Tilstedeværelsen af en 
af de to sidstnævnte Abnormiteter kan man formode, naar 
Regio supraorbitalis er stærkt affladet, medens derimod en 
stærk Fremtræden af denne Region, og navnlig af Arcus 
supraciliaris, tyder paa en rummelig Sinus frontalis. Ogsaa 
i Sinus frontalis træffes ofte kamformige ossøse Fremspring- 
ninger. 

III. Formanomalier af Kllebenshulen. 

Kilebenshulen mangler forholdsvis ofte fuldstændigt. Dens 
Yæ^ge kunne være meget tykke, og Hulheden som Følge 
heraf meget lille, ligesom man ogsaa kan træffe det omvendte 
Forhold. Ossøse Septa findes ofte. 

IV. Formanomalier af Sibenscellerne. 

De hyppigste Formanomalier ere blæreformede Udvid- 
ninger af Sibenscellerne, der kunne voxe ind i de nærliggende 
Bihuler samt i Næsehulen og endeligt ind i selve Concha 
media (Concha bullosa, se Fig. 32). 



B. Betændelser. 

De i Næsebihulerne optrædende Betændelser ere hyp- 
pigst begrænsede til den udklædende Slimhinde, men de 
kunne ogsaa lokalisere sig, særligt i Sibenscellerne, til de 
ossøse \?Rggt. 

I. Sinuitis maxillaris acuta. 

Den akute Betændelse af Kæbehulens Slimhinde giver, 
naar den er mindre intens, kun Anledning til Dannelsen af 
et serøst Sekret (Sinuitis maxillaris acuta sérosa). Den op- 

træder sikkert meget hyppigt ved akute Betændelser i Næse- 
slimhinden, men er meget lidt klinisk kendt, paa Grund af 
dens Mangel paa fremtrædende Symptomer. Derimod kan 
den til Pusdannelse førende akute Betændelse, Sinuitis maxil- 
laris acuta purulenta s. Empyema aeutum antri Highmori^ sær- 
ligt naar den er fremkaldt ved en akut Infektionssygdom, 
give fremtrædende Symptomer: Feber, Spændings for- 
nemme Ise i Overkæben med Smerter i denne Region, 
der kan vise udvendig Svulst, Rødme og Ømhed. 
Smerterne forøges ved Nysen, Hoste samt Foroverbøjning af 
Hovedet og ophøre pludseligt, samtidigt med at der optræder 
et kortvarigt, ensidigt, purulent Næseudflod, der kan 
gentage sig flere Gange. Sygdommen helbredes ofte spontant. 

II. Sinuitis maxillaris chronica purulenta. 

(Empyema sinus maxillaris s. Empyema antri Highmori). 

Den kroniske Betændelse af Kæbehulens Slimhinde kan 
være serøs (Sinuitis maxillaris chronica serosa), men forløber 
da med meget lidet fremtrædende Symptomer. Den puru- 
lente B'orm, der er en ret hyppig Sygdom, kan have saavel 
svage, som stærkt udtalte subjektive og objektive Symptomer; 
den kan være (i) af nasal Oprindelse, opstaaet ved, at en 
Betændelse forplanter sig fra Næseslimhinden gennem Ostium 
maxillare (Rhinitis paa Grund af en Infektionssygdom, genuin 
Ozaena, syfilitiske, lupøse, tuberkuløse Lidelser i Næsen o. s. v.), 
eller ved at Ostiet tillukkes (ved Svulst af Slimhinden, ved 
Polyper, Nydannelser o. s. v.). Aarsagen er maaske ligesaa 
hyppig (2) dental (Periostitis paa Grund af Caries dentium, 
Plombering o. s. v.), ligesom Sygdommen i en Del Tilfælde 
er (3) fuldstændig selvstændig i Oprindelse (Infektions- 
sygdomme, Blyforgiftning o. s. v.). 

Pathologisk Anatomi. Slimhinden er opsvulmet, ecchy- 
moseret, gelatinøs, infiltreret af et serøst Exsudat, der ofte 
samler sig i cystiske Hulrum. Desuden findes der ikke 

sjældent Polyp- og Granulationsdannelse i Slimhinden, i hvis 
Dybde der kan træffes periostitiske Aflejringer. Det frie 
purulente Exsudat opfylder oftest Hulheden fuldstændigt. 

Symptomer. De subjektive Symptomer ere hyppigt 
ubestemte og refereres ofte slet ikke til den syge Region; 
Sygdommen kan endog forløbe fuldstændigt uden subjektive 
Symptomer (i hvilke Tilfælde man kan anvende det, iøvrigt 
meget misbrugte Navn » latent Empyem«). De almindeligste 
Symptomer ere: Hovedpine, Døsighed, Fornemmelse 
af Tryk i den tilsvarende Del af Ansigtet, Svimmelhed 
samt Smerter. Disse, der kunne være saavel svage, som 
stærke (i sidste Tilfælde med udpræget neuralgisk Karakter), 
kunne refereres til Ansigtet, til Tænderne, til Øjet, til Regio 
infraorbitalis , Regio supraorbitalis, o. s. v. og forværres eller 
fremkaldes ofte ved Foroverbøjning af Hovedet. Den mest 
konstante Klage, Patienterne fremføre, og ofte det eneste 
subjektive Symptom, der leder Opmærksomheden hen paa, 
at der er en Bihulelidelse, er at der optræder konstant eller 
periodisk et, ofte ildelugtende, ensidigt purulent Næse- 
udflod. Den purulente Afsondring kan imidlertid indtørre 
til Skorper i Næsehulen, eller glide ned i Næsesvælget, og 
derfra atter opbringes som Pus eller Skorper fra Svælget. 
Det purulente Næseudflod viser sig fortrinsvis eller udeluk- 
kende ved visse Bevægelser af Hovedet, særligt ved For- 
overbøjning af dette, og naar det bøjes om til den sunde 
Side. Ikke sjældent er Udfloddet dobbeltsidigt, fordi begge 
Kæbehuler ere lidende, og Opmærksomheden henledes da 
vanskeligere paa Bihulerne som Arnested for Pussekretionen. 

Objektiv Undersøgelse. Ved denne kan dét lykkes at 
paavise: Infiltration af Regio infraorbitalis. Ømhed af Fossa 
canina, af Processus alveolares eller af Molarerne, mat Per- 
kussion af Fossa canina, og endeligt ved den elektriske 
Gennemlysning, hvis Resultater dog ere usikre: manglende 
subjektivt Lysindtryk, mørk Pupil og mangelfuld Gennem- 
skinnen af den syge Kavitets Vægge. Konstante ere dog 

kun visse Fænomener, paaviselige ved den objektive Under- 
søgelse af Næsehulen. Det mest karakteristiske af disse er 
Tilstedeværelsen af en ikke ubetydelig Mængde gulligt, gul- 
grønt eller let blodfarvet Pus, hvis Udspringskilde kan føres 
tilbage til den midterste eller bageste Del af Meatus nasi 
medius, men som ofte glider ned over Midten af Concha in- 
ferior, eller bagtil ned i Næsesvælget. Da imidlertid Pus fra 
Cellulæ ethmoidales anteriores et mediæ samt fra Sinus 
fontalis ogsaa baner sig Vej til Meatus medius (se Fig. 5), 
er det af største Vigtighed at lokalisere nøje Puskildens Ud- 
springssted i Meatus medius, samt overhovedet at undersøge 
denne Region omhyggeligt. Dette sker bedst ved, efter for- 
udgaaende omhyggelig Rensning af Regionen ved Udskyl- 
ning og Tørring, at indlægge i Meatus medius en til dennes 
Størrelse og Form svarende Tampon af hygroskopisk Bom- 
uld, der bør gøres svagt fugtig af en 2 Vo Kokainopløsning, 
saafremt der er Irritation og Svulst, der hindre Sondering 
og Inspektion. Efter V* — ^h Times Forløb fjernes Tamponen, 
idef man nøje tager Mærke paa, hvorledes den har ligget; 
ved Sinuitis maxillaris vil man da ofte finde Pusset udeluk- 
kende, eller fortrinsvis, i dens bageste Del, der har ligget 
op mod bageste Del af Hiatus semilunaris og mod det bag 
denne liggende Parti af den laterale Væg af Næsehulen, og 
ofte er der tillige her Blodmærker af de hyppigt her fore- 
kommende Granulationer eller svulne Slimhindepartier. Pus 
fra Cellulæ ethmoidales ant. & med. træffes fortrinsvis, eller 
udelukkende, i Midten af Tamponen, medens Pus fra Sinus 
frontalis fortrinsvis, eller udelukkende, optages i Tamponens 
forreste og øverste Ende. Ved den purulente Sinuitis maxil- 
laris findes der tillige ofte i eller i Omegnen af bageste Del 
af Hiatus semilunaris Granulationer, Polyper eller en irrita- 
tivt rød, svullen og let blødende Slimhinde, og denne irrita- 
tivt røde Svulst strækker sig ofte ret skarpt begrænset ned, 
hvor Pusstrømmen glider hen over Concha inferior, hvis 
øvrige Slimhinde ofte viser en paafaldende ringe Rødme og 

Svulst, der tydeligt angiver, at Pusset paa Concha inferior 
ikke stammer fra en Betændelse af dennes Slimhinde. Har 
man et tydeligt Overblik over den laterale Væg af Meatus 
medius, kan man se Pusset komme frem i dennes bageste 
Del, særligt efter Bøjning af Hovedet forover og til den 
sunde Side. Desuden kan der undertiden konstateres en 
Fremhvælvning af Overkæbehulens nasale Væg i Meatus in- 
ferior. Endelig kan Pussets Tilstedeværelse i Sinus maxil- 
laris konstateres ved Katheterisation (med et almindeligt 
Tubakatheter med kort Snabel) af Ostiet med paafølgende 
Udskylning. Katheteret indføres under Rhinoscopia anterior 
med Spidsen nedad, idet denne følger den konvexe Flade 
af Concha media; naar Spidsen har naaet Midten af Concha 
media, svinges den lateralt ind under denne og føres med 
et fast Tryk opad, ind i Hiatus semilunaris. 

Behandling, (i) Udskylning af Sinus maxillaris 
gennem Ostium maxillare daglig ved Hjælp af et Tu- 
bakatheter og med en steriliseret Saltopløsning (Formel i), 
eller en 2 Vo Borsyreopløsning, fører jævnligt til en fuld- 
stændig Helbredelse eller betydelig Bedring, naar Sygdommen 
ikke er af altfor gammel Dato. Efter hver Udskylning bør 
det i Hulheden resterende Skyllevand Qernes ved Luftind- 
blæsning ved Hjælp af en Richardsons Dobbeltballon eller 
en Politzers Ballon. Det er dog tillige af Vigtighed at fjerne 
alt, hvad der tillukker den naturlige Aabning (Slimhinde- 
hypertrofier. Granulationer og Polyper), samt at hæve even- 
tuelle primære Lidelser af Næsehulen. Methodens svage 
Punkt er dens Uudførlighed i en Del Tilfælde, fordi Kathe- 
teret ikke kan indføres i Ostiet, samt dens Langvarighed og 
Patientens Afhængighed af den behandlende Læge. 

(2) Udskylning af Sinus maxillaris gennem en 
Al ve ol, i hvis Bund der med et Rosenbor er dannet en 
Perforation (Cowper's Methode) er en ikke mindre lang- 
varig Behandlingsmethode. Patienten kan imidlertid selv 
foretage Udskylningerne, enten gennem Fistlen eller gennem 

en i denne indlagt, til en nærliggende Tand befæstet Sølv- 
kanyle, der kan holdes lukket i Mellemtiden. Udskylningerne 
(Formel i eller 2) foretages i — 3 Gange daglig. Daglig 
Indsprøjtning i Hulheden af 50 Cb.-cntm. af en 5 Vo Protargol- 
opløsning (Formel 31) er nylig anbefalet som et særdeles 
virksomt Middel. Denne Behandling foretrækkes navnlig, 
naar Patienten uden Skade kan ofre en Molartand, eller har 
mistet en saadan. Kan Operatøren selv vælge den Tand^ 
der skal fjernes, bør 2den Præmolar foretrækkes. En for- 
bedret Modifikation af denne Methode bestaar i at gøre 
Borekanalen videre og derigennem at indføre en skarp Ske,, 
hvormed Kæbehulens Wægge i størst mulig Udstrækning 
udskrabes, hvorpaa Skylningen foretages. 

(3) Udskylning af Sinus maxillaris gennem en 
Aabning i Meatus nasi inferior, fremkaldt ved Hjælp 
af en, ikke for langt fortil, under Concha inferior indført 
kraftig, let bøjet Troikart (MiKULlCZ- Krause' s Methode), 
kan give de samme gode Resultater, som foregaaende, men 
den lille Operation kan være vanskelig at udføre, uden at et 
Stykke af forreste Ende af Concha inferior fjernes. 

(4) Aabning af Sinus maxillaris gennem Fossa 
c an in a (DesaULT's Methode) udføres (helst under generel 
Narkose) ved at gennemskære Sulcus alveololabialis, bort- 
ruginere Periostet og med lette Mejselslag fjerne et Stykke 
af den tynde faciale Væg af Sinus i saa stor Udstrækning,, 
at en Finger med Lethed kan indføres. Denne Methode 
giver den største Adgang til Kæbehulen, og egner sig særligt 
til Tilfælde, hvor der er udbredt Granulations- og Polypdan- 
nelse i Slimhinden, som da kan udskrabes i sin Helhed^ 
hvorefter der indlægges en Jodoform- eller Xeroformgaze- 
tampon, der skiftes, indtil Suppurationen er ophørt. Selv 
denne radikale Fremgangsmaade, der ofte fordrer en Efter- 
behandling af Maaneders Varighed, fører dog ikke altid til 
Helbredelse af Sygdommen i Sinus maxillaris. 

III. Sinuitis frontalis acuta. 



En akut, med Dannelsen af et serøst Exsudat forløbende 
Betændelse af Pandehulens Slimhinde (Sinuitis frontalis acuta 
serosaj optræder ofte ved intense katarrhalske eller andre 
Betændelser af Næsens Slimhinde, givende spændende For- 
nemmelse eller Smerter i Regio frontalis. Af og til gaar 
det dannede Exsudat over til at blive purulent (Sinuitis fron- 
talis acuta purulenta s. Empyema acutum sinus frontalis). Ved 
denne Form ere Smerterne i Regio frontalis i Reglen 
meget intense og antage ofte en neuralgisk Karakter samt 
ere forbundne med betydelig Ømhed, og ofte ogsaa med 
Rødme og Svulst af Regio frontalis. Saasnart Sekretet 
er blevet purulent, kan man ved den objektive Undersøgelse 
konstatere dets Tilstedeværelse i forreste Del af Meatus nasi 
medius, hvis Slimhinde er særligt irritativ rød og svullen, 
hvilket ogsaa er Tilfældet med Slimhinden paa Operculum. 
Indlæggelse af Kokaintampons her letter ofte Patienten, i alt 
Fald for en Tid, for de heftige Pandesmerter, der ofte kræve 
Anvendelsen af Antipyrin eller Morfin samt varme Omslag i 
Regio frontalis. Sengeleje er undertiden nødvendigt, paa 
Grund af den med Sygdommen forbundne Feber og Lidelse 
af Almenbefindendet. 

IV. Sinuitis frontalis chronica purulenta. 

(Empyema sinus frontalis). 

Denne Sygdom ligner i ætiologisk og pathologisk-ana- 
tomisk Henseende i mange Retninger det kroniske Antrum- 
empyem. 

Symptomer. Disse ere: Ensidigt purulent Næseudflod, 
særligt ved oprejst Stilling, Smerter, ofte af neuralgisk Ka- 
rakter, i Regio frontalis, der ofte er Sæde for Hyperæsthesi 
af Huden, der viser konstant Rødme eller længe varende 
Rødme ved Fingertryk, Svulst og Oedem. Forskellige 

Symptomer fra Øjets Side (Conjunctivitis, Keratitis, Iritis, 
funktionelle Forstyrrelser o. s. v.) optræde hyppigt. Diagnosen 
støtter sig navnlig til Tilstedeværelsen af Pus i Nærheden af 
Ostium frontale (se S. 109), samt til den lokale Ømhed af Pande- 
hulens forreste Væg samt af Bunden. 

Behandling. Denne bør først gaa ud paa at sørge for 
fri Passage af Pusset fra Pandehulen til Næsehulen ved Fjernelse 
af Hypertrofier af Slimhinden paa forreste Ende af Concha 
media eller ved Bortfjernelse af det svulne Operculum med 
kold Slynge eller en særligt dertil konstrueret Tang, o. s. v. 
Udskylninger af Hulheden med et bøjet Rør paa samme Maade, 
som beskrevet ved Empyem af Sinus maxillaris, fører under- 
tiden til Helbredelse, men kunne være vanskelige eller umulige 
at udføre. I haardnakkede Tilfælde skrider man til Aabning 
af Hulheden ved at lægge et Hudsnit langs Margo supra- 
orbitalis, hvorpaa man efter forudgaaende Afskrabning af 
Periostet fjerner et stort Parti af Hulens forreste Væg. Herved 
faar man rigelig Adgang til at behandle Slimhinden og til 
at dilatere Aabningen til Næsehulen. 

V. Sinuitis sphenoidalis. 

Af Betændelserne i Slimhinden i Kilebenshulen kendes 
klinisk kun den purulente Form. Den er karakteriseret ved 
Hovedsmerter, hyppigst lokaliserede til Baghovedet eller 
til Øjets Dybde, og purulent Afsondring, der dels hæfter 
sig til den bageste Del af Septum nasi i Højde med Concha 
media, og dels glider ned i Næsesvælget. Ret ofte er der 
tillige Pusafsondring fra de bageste Sibensceller. Diagnosen 
og Behandlingen ere oftest vanskelige, undtagen hvor der er 
meget rummelige Forhold i Næsehulen. Behandlingen be- 
staar i at udskylle Kaviteten, enten gennem den naturlige 
Aabning eller gennem en ved Hjælp af en Troicart frem- 
bragt Perfo ration af forreste Væg. 

Mygind : Øverste Luftveje. 8 

IV. Ethmoiditis. 

Under Navnet Ethmoiditis indbefattes betændelsesagtige 
Lidelser saavel af Sibenscellernes Slimhinde som af selve 
Sibenet (incl. Concha media). Begge Arter af Betændelse 
ere ofte samtidigt tilstede, ligesom enhver af dem eller begge 
tilsammen ofte ledsage Betændelser i andre Bihuler, særligt 
i Sinus maxillaris. Den kroniske purulente Betændelse af 
Sibenscellernes Slimhinde (Empyema cellularum ethmoidalium) 
giver oftest meget ubestemte subjektive Symptomer, der og- 
saa fuldstændigt kunne ligne Pandehuleempyemets, og det 
er først ved at opsøge Puskilden ved Hjælp af Vattampons 
(se S. 109), at man finder de forreste, midterste eller de bageste 
Sibensceller som Udgangspunkt for Suppurationen i Næse- 
hulen. De forskellige Former af Ethmoiditis give ofte An- 
ledning til Dannelsen af Granulationsmasser og Polyper i 
Meatus medius og paa Concha media. Hovedbehandlingen 
er Fjernelsen af Granulations- og Polypmasser, saafremt saa- 
danne ere tilstede, samt Udskrabning af de lidende Hulheder 
med skarp Ske. 



FEMTE DEL. 

Næsesvælgets Sygdomme. 



A. Formanomalier. 

Medfødte ossøse og fibrøse Tillukninger af den ene eller 
begge Choanæ forekomme af og til; de fordre, saafremt de 
ere dobbeltsidige, en operativ Behandling, der imidlertid er 
meget kompliceret. En ret hyppig Anomali er en Forlængelse 
af Næseskillevæggen bagtil henimod Fornix; denne giver 
imidlertid aldeles ingen Besværligheder. Erhvervede Form- 
anomalier forekomme ret hyppigt i mindre udtalt Grad 
som Følge af Dannelsen af Arstrænge, der kunne spænde 
sig, saavel fra et Sted af Næsesvælgets Væg til et andet, 
som ogsaa fra Kavitetens Yægge til Næsehulens bageste Del, 
særligt til Conchæ inferiores. Sammenvoxninger mellem den 
bløde Ganes Bagflade og Næsesvælgets Yægge som Følge 
af Ulcerationer ses af og til og kunne blive saa fuldstændige, 
at Næsesvælget aldeles aflukkes fra Mundsvælget. 



B. Slimhindebetændelser. 

I. Rhinopharyngltls acuta catarrhalis. 

Den akute katarrhalske Betændelse af Næsesvælgets Slim- 
hinde er en ret almindelig Sygdom, der kan optræde saavel 
sekundært ved Udbredelse af akute Katarrher i Næsen og i 



Svæ!g^., v>m primært: i sidste Tilfælde breder den s:g oftest 
til Xæv::hulen e'Ier til Svælget, eiler ti! begge Regioner. E>eiis 
Ætiologi falder ganske sammen med den akute katarrhalske 
KKiriitis, se S. 72 , som den ogsaa ligner i pathologisk-ana- 
tomisk Henseende; ofte finder man Exsudatproppe i s^nildne 
Svælgtorisih Lakuner af ganske samme Beskattenhed og 
l/dseende, som de ved Tonsilhtis acuta optrædende Phary-n- 
^^oton'Jllitis lacunaris. Dens Symptomer skjule sig ofte under 
de Famomener, som fremkaldes af den primært eller sekun- 
dært optrædende akute Katarrh af Næsen og S\'ælget, idet 
de dog ofte forøge de subjektive Besværligheders Intensitet 
samt give en forøget, særligt til Baghovedet eller Nakken 
lokaliseret Smerte. Den akute rhinophanngeale Katarrhs sik 
reste Symptom er dog de ved Okklusionen af Tubæ audi- 
tivæ optrædende Fænomener: Tillukningsfomemmelse i Øret, 
Øresusen, Øresmerter og Tunghørighed. Dens Behandling 
falder sammen med den for den akute katarrhalske Rhinitis 
omtalte ^se S. 74.) 

II. Rhinopharyngitis chronica hypertrophica. 

Ætiologi Denne Sygdom bestaar i en kronisk forløbende 
katarrhalsk Slimhindebetændelse, der fører til Volumenforøgelse 
af Slimhinden og særligt af dennes adenoide Væv. Den har 
den samme Ætiologi, som den kroniske hypertrofiske Rhi- 
nitis ^e S. ^(i), men er dog, naar disse to Sygdomme fore- 
komme samtidigt, ofte sekundær efter denne, ligesom den 
ofte fremkaldes ved de forskellige Næselidelser, der ere for- 
bundne med Nasalstenose eller med purulent Afsondring. 
Den forekommer fortrinsvis hos Voxne og er mere hyppig 
hos mandlige, end hos kvindelige Individer; den optræder 
med sa*rlig Hyppighed hos Tobaksrygere og Alkoholister. 

Pathologisk Anatomi. Slimhindens Volumenforøgelse skyl- 
des fortrinsvis en Hyperplasi af det adenoide Væv; dette viser 
sig særligt ved, at Pharynxtonsillen tiltager i Størrelse, lige- 

som der ogsaa ofte optræder Hyperplasi af det adenoide Væv 
i Plicæ salpingopharyngeæ, hvis nederste Del da kan ses i 
Pharynx som to, bag de bageste Ganebuer liggende pølse- 
formede eller perlesnoragtige Strænge (»svulne Side- 
strænge«, ^ Pharyngitis lateralis<). 

Symptomer. Den kroniske hypertrofiske Næsesvælgka- 
tarrhs Hovedsymptomer opstaa fra de ved Sygdommen frem- 
kaldte Forstyrrelser af Sekretionen. Denne er sædvanlig 
af mukopurulent Beskaffenhed og temmelig rigelig, hvorfor 
den flyder ned i Pharynx, fremkaldende forskellige Fornem- 
melser her eller i Larynx (Sammensnøring, Tørhed, Følelse 
af fremmed Legeme o. s. v.). Hyppigt har Sekretet Tilbøje- 
lighed til at blive sejgt og til at tørre ind til Skorper, der 
først løsnes efter stort Besvær ved forskellige forcerede, su- 
gende, inspiratoriske samt exspiratoriske Bevægelser i For- 
bindelse med Synknings- eller Brækningsbevægelser, hvorved 
tilsigtes at faa Sekretet enten ud af Næsen eller — og dette 
er meget hyppigere Tilfældet — ned i Svælget. Herved 
opstaar der ikke sjældent smaa Blødninger, der kunne, 
eftersom de ere forbundne med hosteagtig Rømmen, for- 
vexles med Lungeblødninger. Sekretet dannes ofte særligt i 
eller omkring Recessus pharyngeus medius og kommer da 
ofte ned i Svælget som en c. 10 Øre stor mukopurulent, 
sejg Klat, der i Bygning minder om en Østersskal. Lettere 
Former af Nasalstenose og afRhinolalia clausa kunne 
undertiden optræde. Komplikationer fra Mellemørets Side 
af forskellig Art (Occlusio tubarum, Otitis media catarrhalis 
chronica, Otitis media suppurativa) ere ret hyppige. 

Objektiv Undersøgelse. Ved Inspektion af Pharynx kan 
man ofte kende Tilstedeværelse af en kronisk hypertrofisk 
Rhinopharyngitis paa, at den øverste Del af Mundsvælgets 
Slimhinde er særlig rød og svullen samt delvis eller fuld- 
stændig bedækket med et Lag sammenhængende Mukopus. 
Ved Rhinoscopia posterior ses Slimhinden abnormt rød og 
svullen, særligt i Fornix; Pharynxtonsillen ses forøget i Stør- 

relse, stærkt rød, og paa Overfladen af hele Slimhinden ses 
spredte eller sammenhængende Partier af fastsiddende, ofte 
delvist indtørret Mukopus. Istedetfor Recessus medius, ses 
undertiden en af et Sekret opfyldt, cysteagtig Fremhvælving 
(»den TORNWALDTske Cyste«). Ved Digitalexplorationen 
af Kaviteten, føles dennes Vægge svulne, Pharynxtonsillen 
forstørret, og ofte føler man tillige det ret fastsiddende, til 
Skorpe indtørrede Sekret. Karakteristisk er ogsaa den ved 
Explorationen let optrædende Blødning fra Slimhinden. 

Behandling. Den kroniske hypertrofiske Rhinopharyn- 
gitis yder ofte stor Modstand mod Behandling. Denne bør 
altid indledes med at behandle eventuelt tilstedeværende, 
med Nasalstenose eller purulent Afsondring forbundne Næse- 
lidelser. Hovedmomentet i den lokale Behandling af Næse- 
svælget er Penslingen af Slimhinden med adstringerende Midler. 
Hertil kan benyttes Opløsninger af Helvedessten (Formel 17 — 
18), der appliceres hver 2den — 5te Dag. Disse egne sig dog 
ikke til Afifektioner med Sekret, der er tilbøjeligt til Ind- 
tørring; saadanne kunne behandles med Held med Penslinger 
af spirituøse Opløsninger af Extractum fluidum Yerbæ Rheumæ 
(Formel 27 og 28) hver 2den — 5te Dag. Noget kraftigere 
virkende, men ogsaa mere ubehagelige, ere Penslinger med 
Jod-Jodkalium-Glycerin (Formel 24 — 26), der anvendes hver 
2den — 5te Dag. Samtidig Anvendelse af et af de S. 145 om- 
talte Gurglemidler understøtte Behandlingen ved at hjælpe paa 
den næsten altid tillige tilstedeværende kroniske Pharyngitis. 
Udskylning af Næsesvælget (se S. 52 og Formel 3 og 4) 
letter ofte Patientens Besværligheder, ialfald for en Tid, 
medens Udskylninger af Næsen paa sædvanlig Maade i Reg- 
len ere mindre effektive. En operativ Fjernelse af den hyper- 
trofierede Pharynxtonsil (se S. 127) kan undertiden være nød- 
vendig. Generel Behandling er ofte indiceret (frisk Luft, 
Behandling af Klorose, etc), ligesom det altid er af Vigtighed 
at Qerne de til Grund liggende Aarsager (se S. 76). 

III. Rhinopharyngitis chronica atrophica. 

En af Atrofi af Slimhinden ledsaget kronisk Ka- 
tarrh af Næsesvælget er en ingenlunde sjælden Sygdom. 
Den træffes fortrinsvis hos Voxne, hos hvem den ofte op- 
træder sammen med en af purulent Afsondring ledsaget 
Næselidelse, særligt Ozaena, ligesom den ogsaa kan staa i 
Forbindelse med Klorose, Phthisis pulmonum o. s. v. Endeligt 
kan den optræde selvstændigt. Slimhinden ses ved Rhinoscopia 
posterior som en glat, bleg Hinde, der ved Digitalexplora- 
tionen kan føles saa udtalt fibrøs, at man ikke har mindste 
Følelse af at berøre en Slimhinde. Ofte træffes spredte Øer 
af mørt, ved Berøring let blødende adenoidt Væv i Form af 
smaa Fremragninger. Sekretionen fra Slimhinden er oftest 
saa sejg, og saa tilbøjelig til at danne Skorper, at Patienten 
generes overordentlig meget heraf samt af Tørhedsfornem- 
melse i Pharynx, hvis Slimhindes øverste Parti ved direkte 
Inspektion kan ses tør og dækket af et tyndt, sammenhængende 
Lag indtørret Slim, der giver Slimhinden et ferniseret Ud- 
seende (T^Pharyngitis sicca<s). Behandles med Penslinger med 
spirituøse Opløsninger af Yerba Rheuma (Formel 2^ og 28) 
hver 2den Dag, eller Jod-Jodkalium-Glycerin (Formel 24 og 25) 
hver 2den — 5te Dag, eller Indblæsning af Benzoesurt Natron 
(Formel 40) hver 2den Dag samt daglige Udskylninger af 
Næsesvælget (Formel 3. og 4). Ved meget stærk Tørhed 
kan det anbefales at lade Pat. bruge Tabletter med Pilocar- 
pin (Formel 60). Af største Vigtighed er det altid at be- 
handle eventuelt tilstedeværende Lidelser i Næsehulen eller 
dennes Bihuler samt at rette Behandlingen mod de til Grund 
liggende Aarsager (se S. ^6). 

C. Infektiøse Nydannelser. 

IV. Tuberculosis rhinopharyngis. 

Tuberkuløse Aflejringer i Næsesvælget overses let, dels 
paa Grund af, at de ikke give fremtrædende lokale Symp- 
tomer, og dels fordi Regionen oftest er vanskelig at under- 
søge hos tuberkuløse Individer formedelst den store Irritabilitet, 
der i Reglen findes i de øverste Luftvejes Slimhinder hos 
disse. Hyppigst findes tuberkuløse Ulce ration er, der have 
samme Oprindelse som og ganske ligne de i Pharynx forekom- 
mende (se Tuberculosis pharyngis), og som ofte danne en 
direkte Fortsættelse af disse. Sjældnere findes tuberkuløse 
Svulster samt adenoide Vegetationer med tuberkuløse De- 
posita. 

V. Lupus rhinopharyngis. 

Ogsaa Lupus skjuler sig let i Næsesvælget paa Grund 
af, at dens Lokalisation her ikke fremkalder særlige lokale 
Symptomer, og fordi Regionen er mindre let tilgængelig for 
Undersøgelse, -men er ingenlunde sjælden her. Hyppigst 
træfies lupøse Ulcerationer, som ganske ligne de i Pharynx 
optrædende (se Lupus pharyngis), ligesom man ofte finder 
Cicatricer efter disse; disse ere mindre fibrøse af Udseende 
og mindre fremtrædende, end de ved Syfilis fremkaldte, men 
ere ligesom disse ofte stjerneformede. De fremkalde kun 
undtagelsesvis betydeligere Sammenvoxninger. 

VI. Syphilis rhinopharyngis. 

Syfilitiske Gummata og tertiære Ulcerationer brede 
sig ofte fra Svælgets Bag- og Sidevægge op i Rhinopharynx, 
hvor de ganske ligne de i Pharynx optrædende (se Syphilis 
pharyngis). Ogsaa de Ar, de efterlade, ligne de i Pharynx 
optrædende, idet de ofte danne opad divergerende Straale- 

bundter af en Arstjerne, hvis Centrum ligger i øverste Del 
af Mundsvælgets Bagflade. De syfilitiske Gummata og 
Ulcerationer kunne imidlertid ogsaa optræde selvstændigt i 
Rhinopharynx ; i saa Tilfælde træffes de oftest paa Bagfladen 
af den bløde Gane. Ulcerationerne efterlade ofte Sammen- 
voxninger (se Syphilis pharyngis). 

Den rhinopharyngeale Syfilis overses, naar dens Aflej- 
ringer ikke ere en direkte Fortsættelse af saadanne i Svælget, 
meget let, fordi de lokale Symptomer ere mindre frem- 
trædende, om end de i Reglen ere tydelige, naar Patien- 
tens og Lægens Opmærksomhed henledes derpaa. Om 
Behandlingen se under Syphilis pharyngis. 



D. Svulster i Næsesvælget. 

a. Godartede Svulster. 
VII. Vegetationes adenoides. 

Naar den S. 117 omtalte Hyperplasi af Pharynxtonsillen 
er saa betydelig, at den explorerende Finger ikke formaar 
at trænge frit op mellem den og den bløde Ganes Bagflade, 
betegnes en saadan Svulst som: adenoide Vegetationer. 
Oftest henregnes imidlertid ogsaa mindre Hyperplasier til 
Begrebet adenoide Vegetationer. Disse repræsentere ikke 
alene en pathologisk-anatomisk Enhed, men ogsaa et bestemt 
klinisk Sygdomsbegreb, der blev opstillet med et genialt 
Blik af vor Landsmand WiLH. Meyer i 1868 paa en saa 
fuldendt Maade, at senere Undersøgere kun have været i 
Stand til i meget ringe Grad at supplere W. Meyer's Iagt- 
tagelse og Beskrivelse af Sygdommen. 

Ætiologi. Adenoide Vegetationer ere iagttagne i en 
saa tidlig Livsperiode, .at man maa antage, at de kunne 
være medfødte. De kunne undtagelsesvis forekomme hos 
Voxne, men komme hyppigst til Iagttagelse i Aldersperioden 

fra henimod den 2den Dentition og til Pubertetsalderen, idet 
de blive sjældnere med den fremskridende Alder, eftersom 
det adenoide Væv i Næsesvælget har Tilbøjelighed til at 
atrofiere efter Pubertetsalderen. De adenoide Vegetationer 
ere saaledes i udtalt Grad en »Børnesygdom«. Deres Ætiologi 
er iøvrigt temmelig ukendt, naar und- 
tages, at Hereditet utvivlsomt gør sig 
gældende; navnlig kunne de hyppigt 
paavises hos flere Børn af samme Af- 
stamning. 

Pathologisk Anatomi. Adenoide Ve- 
getationer, der ere fjernede in toto, danne 
en hasselnød- til en valnøddestor, blød 
Svulst, i hvilken man oftest tydeligt er- 
kender Pharynxtonsillens normale bladede 
eller kamformede Bygning (Fig. 38). 
Man ser ogsaa tydeligt i saadann^ Til- 
fælde, at Svulsten er højere paa det til 
Næsesvælgets Loft svarende Parti, og at 
Recessus pharyngeus medius skærer sig 
som en spalteformet Aabning helt ind 
til Svulstens afskaarne Bagflade. Undertiden ere Vegetatio- 
nerne mere vorte- eller klumpformede (som Drypstensforma- 
tioner). Ved Undersøgelse med Mikroskop, ser man Vege- 
tationerne byggede af et retikulært Bindevæv, hvis Maskerum 
ere opfyldte af prægløse Celler, der paa mange Steder samle 
sig til Follikler. I Slimhindens Submucosa findes talrige Slim- 
kirtler, og under Submucosa optræder en sammenhængende 
Bindevævsmembran, Fascia pharyngo-basilaris (Fig. 9, 3). 

Symptomer. Den ved Næsesvælgets Tillukning af de 
adenoide Vegetationer fremkaldte Nasalstenose (se S. 29) 
er det mest udprægede og hyppigst forekommende Symptom. 
Den udvikler sig ofte til en saadan Grad, at den bliver to- 
tal og konstant, saa at Patienten altid benytter Mundrespi- 
ration; naar denne er indtraadt tidligt i Barnets Liv og har 



Fig. 38. Adenoide Ve- 
getationer, fjernede in 
toto med Beckmanns 
Adenotom. I Recessus 
medius et Blodkoagel. 
Naturlig Størrelse. 

varet i længere Tid, faar Patientens Ansigt et ejendommeligt 
Udtryk: Munden staar altid aaben, Ansigtets Muskler ere 
slappe, saaledes at Ansigtsfurerne udviskes og Minespillet 
indskrænkes; den ydre Næse er uudviklet, ofte tillige smal. 

Fig. 39. Habitus adenoides, fremkaldt af adenoide Vegetationer i Forbindelse 
med Næseslimpolyper. 



Næsevingerne indknebne, Nares ere spalteformede forsnæv- 
rede, og Øjelaagene ere vidt fjernede fra hinanden (^^Habitus 
adenoides«, se Fig. 39). Den ved betydelige adenoide Vege- 
tationer ikke sjældent tilstedeværende Sløvhedstilstand og 
mangelfulde Udvikling af Aandsevnerne kan yderligere bi- 

drage til at karakterisere det beskrevne Ansigtsudtryk. I en 
Del Tilfælde er Nasalstenosen kun total ved visse Lejlig- 
heder, f. Ex. ved akute Katarrher i Næsehulen og Næsesvælget, 
ved forceret Aandedræt, i liggende Stilling, under Søvnen, 
under hvilken der ofte optræder Snorken, o. s. v. — Rhi- 
nolalia clausa (se S. 34) er oftest tilstede paa Grund af 
Lydbølgernes hindrede Passage gennem Næsesvælget; de 
nasale Bogstavlyde m, n og ng ere særligt modificerede, og 
i udtalte Tilfælde erstattes de af andre Lyde, idet m ofte bliver 
til b og n til 1 (>Tøbberbald« istedetfor >Tømniermand« o.s.v.). 
Talestemmen faar tillige i udprægede Tilfælde en ejendom- 
melig y>dødi< Klang. — Sekretions forstyrrelser i Form af 
rigelig mukøs eller mukopurulent Afsondring fra Næsesvælgets 
Slimhinde, visende sig ved Nedgliden af Sekret i Pars oralis 
pharyngis, og givende Anledning til Rømmen o. s. v., fore- 
komme ret hyppigt, dels paa Grund af den ofte tilstede- 
værende Rhinopharyngitis chronica, og dels paa Grund af 
de hyppigt recidiverende akute Katarrher i Næsesvælget, lige- 
som ogsaa katarrhalske Tilstande i Næsehulen ofte fremkalde 
Mukopus, der glider ned i Næsesvælget. — Blødning iagt- 
tages af og til, visende sig dels derved, at den i Svælget 
nedglidende SHm er blodfarvet, og dels derved, at der kom- 
mer Blødning fra Næsen, paa Grund af den her ofte tilstede- 
værende kroniske Rhinitis og paa Grund af Cirkulationsfor- 
styrrelser. — Hovedpine, Uoplagthed, Sløvhed, Apro- 
sexi (se S. 40), tør Hoste samt Enuresis nocturna ere 
Symptomer, der ingenlunde ere sjældne. 

Komplikationer og Følgetilstande. Lidelser af Mel- 
lemøret af forskellig Art (Occlusio tubarum, Otitis media 
acuta catarrhalis, Otitis media acuta suppurativa, Otitis 
media chronica catarrhalis, Otitis media chronica suppurativa) 
optræde meget hyppigt som direkte Følge af adenoide Vege- 
tationer, ytrende sig som vexlende eller stabil Tunghørig- 
hed, Øresmerter, Øreflod o. s. v. Det er ofte disse sekundære 
Symptomer, der foranledige, at Patienten bringes til Lægen, 

ligesom det ofte er disse, der bevirke, at de aderioide Vege- 
tationer blive en Sygdom af største Betydning. — Kroniske 
samt ofte sig gentagende akute katarrhalske Affek- 
tioner af de øvrige Afsnit af Luftvejene optræde 
meget hyppigt som Følge af adenoide Vegetationer og svinde 
ofte, naar disse fjernes. — Som andre Følgetilstande kunne 
nævnes: mangelfuld Udvikling af Aandsevnerne, 
mangelfuld Væxt af Legemet, Affladning af Bryst- 
kassen, Digestionsforstyrrelser og muligen ogsaa Klo- 
rose og Skrofulose. Ikke sjældent træffes Udviklingsano- 
malier af Overkæbens Ben særligt i Form af høj, smal Gane, 
abnorm Tandstilling o. s. v. 

Objektiv Undersøgelse. Patientens hele Ansigtsudtryk, 
'og særligt den under Aandedrættet aabenstaaende Mund, 
leder ofte Undersøgeren hen til Diagnosen adenoide Vege- 
tationer. Deres Tilstedeværelse kan dog først konstateres 
gennem Rhinoscopia posterior (se S. 44) eller ved Di- 
gitalexploration af Næsesvælget (se S. 50), undtagelsesvist 
ogsaa ved Rhinoscopia anterior, ved hvilke Undersøgelses - 
methoder man da let opdager den S. 122 beskrevne Svulst 
af Pharynxtonsillen. Rhinoscopia posterior strander dog oftest 
paa Patientens Modstand og paa Vanskeligheden for denne 
i at holde Ganesejlet slapt ned, og man faar i det Hele 
paalideligere Resultater ved Digitalexplorationen. Et konstant 
Fund ved adenoide Vegetationer er Tilstedeværelsen i Svælget 
af Granulationer eller Granulationspuder (se under Pharyngitis 
granulosa), hvis Størrelse ofte staa i direkte Forhold til 
Vegetationernes. I Næsehulen træffes ofte paafaldende kort Dia- 
meter fra Side til Side samt Deviationes, Cristæ et Spinæ 
septi. Den haarde Gane er ofte paafaldende høj og stærkt 
hvælvet. 

Diagnose. De adenoide Vegetationer kunne ved Digi- 
talexplorationen skelnes fra andre Svulster i Næsesvælget 
derved, at de ere bløde, kamformede, klumpformede eller 
lappede, og ved at de fortrinsvis udgaa fra Fornix. De 

fleste andre Svulster i Næsesvælget ere derimod faste og have 
en glat Overflade samt en større Tilhæftningsflade. 

Prognose. Fra 6 Aars Alderen og indtil Pubertetsperi- 
odens Afslutning have de adenoide Vegetationer stor Til- 
bøjelighed til at voxe, medens de senere oftest atrofiere. 
Under en operativ Behandling, der ikke finder Sted for sent, 
høre de adenoide Vegetationer til en af Lægens taknemme- 
ligste Opgaver, og selv de alvorligste og mest udtalte 
Følgesygdomme hæves ofte ved Vegetationernes Fjernelse. 

Behandling. Tilstedeværelsen af adenoide Vegetationer 
i Næsesvælget indicere i og for sig ikke nogen operativ 
Behandling, ligesaa lidt som deres absolute Størrelse afgiver 
en saadan Indikation, der udelukkende bør stilles efter Be- 
tydningen af de Symptomer de fremkalde. I saa Henseende 
er det af Vigtighed at erindre, at smaa, og samtidigt bløde 
Vegetationer, kunne fremkalde alvorlige Symptomer og Følge- 
tilstande, medens omvendt store, og da navnlig samtidigt 
mere faste Vegetationer kunne være tilstede, særligt i et 
rummeligt Næsesvælg, uden at den paagældende Patient i 
mindste Maade lider derunder. De væsentligste Indikationer 
for en operativ Behandling ere: Betydelig Nasalstenose og 
Rhinolalia clausa, kronisk Katarrh af Mellemørets og af Luft- 
vejenes Slimhinder, hyppigt sig gentagende akute Katarrher 
af disse Regioner, oftere (o: hyppigere end 2 Gange) Op- 
træden af Øresmerter og Tunghørighed paa Grund af Occlusio 
tubarum, Optræden af Otitis media acuta suppurativa, af Otitis 
media chronica suppurativa. Tilstedeværelsen af Aprosexi, 
mangelfuld Udvikling af Aandsevnerne samt maaske mangel- 
fuld Væxt af Legemet. Kontraindikationer ere: akute Ka- 
tarrher af Næsesvælget og Svælget, stærkt udtalt anæmisk 
Tilstand, samt Hæmofili. 

Da generel eller anden lokal Behandling, end den ope- 
rative, erfaringsmæssigt ingen Virkning har, er man udeluk- 
kende henvist til at Qerne de adenoide Vegetationer ad 
blodig Vej. Dette sker bedst med den af BECKMANN kon- 

Struerede Adenotom, der helst bør benyttes i forskellige 
Størrelser efter Patientens Alder. Generel Narkose er i Reglen 
unødvendig, og lokal Bedøvelse er uden synderlig Virkning. 
Til nieget genstridige eller frygtsomme Børn kan man an- 
vende Bromæthylnarkose, eller en Kloroformnarkose, der er 
rent overfladisk, saa at Reflexerne endnu ikke ere ophævede; 
men begge Former af Narkose synes at medføre særlig Risiko 
ved denne Operation. Operationen uden Narkose udføres 
paa følgende Maade. En paalidelig Assistent anbringer Barnet 
paa sit Skød, idet Assistentens højre Haand omfatter Pa- 
tientens begge Haandled, medens den venstre anbringes paa 
Patientens Pande, idet Hovedet trykkes ind mod Assistentens 
venstre Side af Brystet, og idet dennes Ben omslutter Barnets. 
Operatøren stiller sig nu foran og noget tilhøjre for Patienten, 
anbringer sin venstre Haand fast om dennes Nakke, og fører 
Adenotomen op bag Velum palatinum, benyttende enten 
direkte Belysning eller Lys, reflekteret paa den S. 41 o. flg. 
fremstillede Maade. Det er af Vigtighed at bringe Adeno- 
tomens øverste, stumpe Rand saa højt op. at denne staar 
fast mod den bageste Rand af Septum nasi. Operatøren 
har nu den Region, hvori der skal opereres, mellem sine to 
Hænder, hvis Bevægelser saaledes kunne følge hinanden 
under Patientens eventuelle Bevægelser, der imidlertid i 
Reglen ikke ere stærke paa dette eller det følgende Stadium 
af Operationen (se Fig. 40, hvor imidlertid Assistenten har 
drejet sin venstre Skulder tilbage og fjernet venstre Haand 
fra Patientens Hoved, for ikke at skjule de ovenfor omtalte 
Stillinger af Operatøren og Patienten). Operatøren bringer 
nu med sin venstre Haand Patientens Hoved i en saadan 
Stilling, at det er lige oprejst eller svagt foroverbøjet, mod- 
arbejdende herved den uvilkaarlige Tilbøjelighed til at bøje 
Hovedet tilbage, hvorved Næsesvælgets bageste Væg, og da 
særligt Arcus anterior atlantis, bringes til at hvælve sig frem paa 
en for Operationen uheldig Maade. Er Patienten meget urolig, 
kan den opererende Læge stille sig helt om paa den Patien- 

tens højre Side, trykkende dennes Hoved fast ind imod 
sig; dette er da fuldstændig sikkert fixeret. Instrumentet, 
der aldrig bør benyttes altfor skarpt slebent, føres nu med 
et fast og bestemt Tryk ned langs Næsesvælgets Loft, Fornix 




Fig. 40. operation for adenoide Vegetationer. 

Og Bagvæg (se Fig. 8), idet Trykkets Kraft formindskes, efter- 
haanden som man nærmer sig Pars oralis pharyngis; man 
undgaar herved, at den skærende Kant af Adenotomen en- 
gageres i denne Regions Slimhinde. Den ved Operationen 
fremkaldte Blødning er i Reglen betydelig, men standser efter 
faa Sekunders Forløb, og Efterblødninger ere yderst sjældne. 

Den forstørrede Pharynxtonsil bringes i Reglen ud som en 
samlet Masse liggende i Instrumentet (se Fig. 38). Sker 
dette ikke, bør man foretage Digitalexploration af Næsesvæl- 
get, efter at have renset den explorerende Finger omhygge- 
ligt, og kan da fjerne eventuelle Rester enten med Neglen 
eller ved — naar de ere større — at bringe Instrumentet 
op en Gang til; men en enkelt Snitføring er som Regel 
fuldstændig tilstrækkelig. Af og til hænder det, at hele 
Vegetationsmassen, eller Dele af denne, hænge fast ved 
Slimhindebroer til nederste Del af Pars nasalis eller øverste 
Del af Pars oralis pharyngis; man bør derfor altid inspicere 
Pars oralis omhyggeligt efter Operationen og eventuelt over- 
klippe de omtalte Slimhindebroer ved Hjælp af en Sax, idet 
man fatter Vegetationsmasserne med en Tang, og disse to 
Instrumenter bør derfor altid holdes parate ved Operationen. 
Patienten maa efter Operationen ikke udsættes for ublidt 
Vejrlig og bør hurtigst muligt bringes i Seng, samt holdes 
til den følgende Dag paa flydende og kold Ernæring. Den 
3die og efterfølgende Dage kan man med Forsigtighed ud- 
skylle Næsen med en c. 2 ^/o Borsyreopløsning, saafremt der er 
rigelig purulent Afsondring fra Saarfladen. Digitalexploration 
af Næsesvælget, for at konstatere Operationens Resultat, bør 
først foretages tidligst fulde 8 Dage efter Operationen; det 
er ikke sjældent først paa dette Tidspunkt, at Nasalstenosen 
hæves, da der ofte er betydelig Reaktionssvulst efter Ope- 
rationen. Selv efter omhyggeligt udførte Operationer ind- 
træder der af og til en fornyet Fremvæxt af det adenoide Væv. 

I Tilfælde, hvor der samtidigt er Indikation for Tonsil- 
lotomi, kan denne gøres i samme Seance, men forud. Hos 
svagelige Børn bør dog de to Operationer udføres med et 
Mellemrum af nogle Uger. 

Under Efterbehandlingen have Patienterne ofte Fordel af 
i dertil egnede Tilfælde at bruge Jernpræparater og Levertran. 

Mygind: Øverste Luftveje. 9 

VIII. Fibroma rhinopharyngis. 

Det typiske Næsesvælgfibrom eller, som denne Svulstform 
ogsaa ofte kaldes, »Næsesvcelgpolypi<, udgaar fra Fibrocartilago 
basilaris i eller i Omegnen af Pars basilaris ossis occipitis. 
Det optræder fortrinsvis hos mandlige Individer i og omkring 
Pubertetsalderen og viser Tilbøjelighed til at svinde efter 
denne Periode. Næsesvælgfibromet voxer ofte til betydelige 
Størrelser, saa at ikke alene Næsesvælget, men ogsaa nær- 
liggende Kaviteter maa give Plads for Svulsten. Dets 
Overflade er glat. Formen i Reglen rundagtig og Konsisten- 
sen meget fast, men dog noget elastisk. Symptomerne ere: 
betydelig Nasalstenose, stærk Rhinolalia clausa sam- 
men med andre Forstyrrelser af Stemmens Resonans, Synke- 
besvær, purulent Næseudflod, Hovedpine, Tunghø- 
righed, Øresusen, Øresmerter samt Blødninger, der 
ofte kunne være af meget alvorlig Natur. Næsesvælgfibromet 
er, trods sin godartede histologiske Bygning, nærmest at 
betragte som en ondartet Svulstform, der ofte trodser selv 
den mest radikale Behandling. Denne bestaar væsentlig i 
Elektrolyse, Galvanokaustik samt i forskellige indgribende 
Operationsmethoder, hvorom de kirurgiske Haandbøger give 
udførlige Oplysninger. 



IX. Tumores cystici rhinopharyngis. 

I Næsesvælget træfles af og til, udgaaende særligt fra 
Fornix, en med et slimet Indhold fyldt Svulst, der ved 
Undersøgelsen præsenterer sig som en glat, spændt, rund- 
agtig, fluktuerende Svulst. Den er hyppigst dannet ved Sam- 
menvoxning af Randene af Recessus pharyngeus medius 
(se S. 13) og paafølgende Retention af Slimhindesekret (»TORN- 
WALDT's Cyste«). Den behandles med Spaltning og Ud- 
skrabning af Kaviteten. 

b. Ondartede Nydannelser. 

X. Sarcoma rhinopharyngis. 

Næsesvælgfibromet antager ofte, særligt naar det recidi- 
verer efter Operationer, eller naar det voxer til en betydelig 
Størrelse, Karakteren af et Fibrosarkom. Desuden optræder 
der af og til i Epipharynx ægte Sarkomer. Disse Svulsters 
Optræden, og de Symptomer de fremkalde, ligne ganske 
Næsesvælgfibromets, fra hvilke de adskille sig ved den 
hurtigere Væxt, den større Udbredelse ud i Naborummene, 
den større Tilbøjelighed til Blødninger og endeligt ved deres 
Tilbøjelighed til at ulcerere og til at fremkalde Kakeksi. 

XI. Carcinoma rhinopharyngis. 

Carcinomet er en meget sjælden Svulstform i Rhino- 
pharynx. 



9*^ 



SJETTE DEL 

Mund- Og Strubesvælgets Sygdomme. 



A. Formanomalier. 

I. Medfødte Formanomalier. 

Medfødte Formanomalier af Pars oralis & Pars lar>'ngea 
phsLtyngis træffes sjældent, afset fra saadanne, der staa i For- 
bindelse med Spaltningsdannelse af Overkæben. Af og til 
træffes smaa spalteformede eller runde Aabninger i Ganebueme. 

II. Erhvervede Formanomalier. 

De efter Fødslen erhvervede Formanomalier af Svælget*) 
skyldes næsten udelukkende Sammenvoxninger efter Ul- 
cerationer, der hyppigst ere fremkaldte ved Syfilis, Lupus, 
Difteri og Skarlagensfeber. Sammenvoxningeme sidde ofte 
saaledes, at de lodde den bløde Gane eller Ganebuerne til 
Svælgets Bagvæg, og de ere ofte saa betydelige, at den 
bløde Gane løftes i Vejret, dannende et permanent Gulv i 
Næsesvælget — et Gulv, der i extreme Tilfælde kan aflukke 
fuldstændigt Pars nasalis fra Pars oralis pharyngis. Medens 



•) Her og overalt i det Følgende vil Ordet »Svælg« eller »Pharynxc blive 
benyttet, hvor intet Andet er tilføjet, til at betegne: Pars oralis et 
laryngea pharyngis. 

de lettere Grader af Sammenvoxning af denne Art ikke give 
synderlige Symptomer, kunne de betydeligere Grader være 
meget ubehagelige for Patienten. Sammenvoxningerne i den 
nederste Del af Svælget forekomme sjældnere. De medind- 
drage ofte Basis lingvæ, og kunne foruden de nævnte Aar- 
sager ogsaa skyldes Ætsninger, fremkaldte ved Ulykkestil- 
fælde eller ved Tentamen suicidii. De fremkalde ofte betydelige 
Vanskeligheder ved Synkningen. Hvad Behandlingen af 
Sammenvoxninger i Svælget angaar, da er denne oftest 
meget vanskelig, langvarig og utilfredsstillende for Patient 
og Læge. Hyppigst anvendes Dilatation ved Laminariastifter 
eller ved Hjælp af særligt dertil konstruerede Instrumenter. 



B. Slimhindebetændelser. 

i. Pharyngitis acuta catarrhaiis. 

(Angina catarrhaiis). 

Den simple akute katarrhalske Betændelse af Svælgets 
Slimhinde er en meget hyppig Sygdom. Den har ganske 
den samme Ætiologi som Rhinitis acuta catarrhaiis (s. S. 72) 
og optræder hyppigt sammen med denne, ligesom ogsaa Næse- 
svælgets Slimhinde i Reglen samtidigt er afficeret. Den opstaar 
hyppigt ved Forplantelse af en Betændelse af Næsens eller Næse- 
svælgets Slimhinde, ligesom den kan opstaa som Følge af 
operative Indgreb paa disse Regioner. Den kan endelig 
forekomme som et Symptom paa en ved Morbilli- og Variola- 
giften fremkaldt Infektion. Den akute katarrhalske Pharyn- 
gitis optræder ofte, særligt i Foraars- og Efteraarsmaaneder, 
med en saadan Udbredelse, at man kun kan forklare denne 
som Udslaget af en epidemisk Optræden, der ogsaa kan 
vise sig i Kaserner, Hospitaler o. s. v. [>-> Angina nosocomialis-*). 

Symptomer. Den akute katarrhalske Pharyngitis forløber 
ofte med meget svage Symptomer og overses derfor let. I 
en Del Tilfælde ere dog de lokale Symptomer ret udtalte, 
ligesom der ogsaa kan optræde Feber og Liden af Almen- 
befindendet. De lokale Symptomer ere :Tørhed eller andre 
Fornemmelser i Halsen med formindsket eller forøget 
Sekretion, samt Synkebesvær. 

Objektiv Undersøgelse. Slimhinden i Pars oralis pha- 
ryngis er Sæde for Rødme og en Del Svulst, der hyppigst 
er diffus, men dog ofte er særlig udtalt i Sideregionerne, 
hvor navnlig Plicæ salpingopharyngeæ ses svulne [Pharyngitis 
acuta lateralis\ ligesom ogsaa Svulsten kan være stærkere 
udtalt omkring eventuelt tilstedeværende Granulationer [Pha- 
ryngitis acuta follicularis). Ogsaa Isthmus faucium ses at være 
Sæde for Rødme og Svulst, og denne sidste kan undertiden 
antage en ødematøs Karakter i de bageste Ganebuer samt i 
Uvula. 

Den lokale Behandling bestaar i Gurglinger af Svælget 
med et af de under Formel 5 — 7 nævnte Midler. Til Pens- 
ling af Slimhinden kan anvendes Menthol- vaseline (Formel 29) 
eller en 4V0 Lapisopløsning. Til Lindring af Tørheds- 
fornemmelsen kan anvendes Tabletter med klorsurt Kali 
(Formel 61) eller med Benzoesyre (Formel 62)^ og ved Dys- 
phagi hjælpe Tabletter med Menthol (Formel 63). 

II. Pharyngitis acuta phiegmonosa. 

(Angina phiegmonosa) . 

Denne, fortrinsvis til Svælgslimhindens Submukosa lokali- 
serede. Betændelse er karakteriseret ved den betydelige 
Svulst af Slimhinden og ved de øvrige stærke Betændelses- 
fænomener, den fremkalder. Den er altid af infektiøs Karakter 
og skyldes særligt ofte en primær eller fra andre Regioner 
forplantet Erysipelas [»Angina erysipelatosa^). Saavel de 
lokale Symptomer (Smerter, Dysphagi, Slimsekretion, Kirtel- 

svulst O. S. V.) som de generelle (Feber, Liden af Almen- 
befindendet o. s. V.) ere oftest meget intense, og Sygdommen 
er ofte meget farlig paa Grund af dens Tilbøjelighed, dels 
til Abscesdannelse i Submukosa med Sænkning nedad o. s. v., og 
dels til Ødem, der særligt lokaliserer sig til Epiglottis og Plicæ 
aryepiglotticæ og let fremkalder Suffokation. Endelig kan Syg- 
dommen medføre Exitus letalis ved at give en almindelig Infek- 
tion. Behandlingen bør altid være meget energisk: Sengeleje, Is- 
piller, Is udvendig, og eventuelt tidlig Incision, eller Skari- 
fikation af de ødematøse Partier, ligesom man altid maa 
være forberedt paa i Tide at udføre Tracheotomi. 



III. Pharyngitis scarlatinosa. 

De ved Scarlatinainfektion fremkaldte akute, forskellig- 
artede Betændelser af Pharynx, omtales udførligt i de medi- 
cinske Haandbøger og skal derfor forbigaas her. 



IV. Pharyngitis diphtherica. 

Denne, fortrinsvis til Isthmus faucium begrænsede. Be- 
tændelse af Svælgslimhinden skænkes en saa udførlig Om- 
tale i de medicinske Haandbøger, at der kan henvises til disse. 

V. Tonsillitis acuta. 

(Amygdalitis acuta s. Angina tonsillaris) , 

Den akute Betændelse af Ganetonsillens Parenkym ad- 
skiller sig ved de lokale og almindelige Symptomer, som 
den fremkalder, bestemt fra den overfladiske Betændelse af 
Tonsillen, som findes ved den akute katarrhalske Pharyngitis, 
ligesom den ogsaa har flere fra denne Sygdom forskellige 
ætiologiske Ejendommeligheder. 

I sidste Henseende kan det navnlig fremhæves, at Ton- 
sillitis acuta optræder med paafaldende Hyppighed hos yngre 

Individer i Perioden fra henimod Pubertetsalderen og indtil 
30 — 40 Aarsalderen, idet mandlige Individer angribes oftere 
end kvindelige. Den har fremdeles en meget mere udtalt 
Tilbøjelighed til epidemisk Optræden og staar endelig i en 
hidtil ikke fuldstændigt opklaret ætiologisk Forbindelse med 
Febris rheumatica. Disse to sidste Omstændigheder, samt 
den, at den i symptomatologisk Henseende har stor Lighed 
med en akut Infektionssygdom, og at man har paavist forskel- 
lige Bakterieformer, og da navnlig Streptokokker,* Stafylo- 
kokker og Pneumokokker, ved Tonsillitis acuta, tyde paa, 
at dennes egentlige Aarsag er bakteriel Invasion. 

Symptomer. Dens Symptomer optræde ofte efter et 
forudgaaende Prodromalstadium. De første Symptomer ere 
oftest af almindelig Karakter: pludseligt indtrædende høj 
Temperatur (indtil 41^ C.) med Kuldegysninger, Hoved- 
pine, Mathed o, s. v. De lokale Symptomer indfinde sig ikke 
sjældent paafaldende sent; de vise sig navnlig ved Hy per- 
sekretion og Synkebesvær, der kan naa de højeste 
Grader. 

Objektiv Undersøgelse. Begge Tonsiller, undtagelsesvis 
kun den ene af disse, ses stærkt svulne og med intens høj- 
rød Overflade. Svulsten kan — navnlig naar Tonsillerne ere 
Sædet for en kronisk Svulst, hvad der ofte er Tilfældet ved 
Tonsillitis acuta — naa saa betydelig en Grad, at de to 
Tonsillers Overflader møde hinanden. Omgivelserne, og da 
særligt de bageste Ganebuer og Uvula, ere ligeledes stærkt 
svulne og røde, og ofte tillige ødematøse. De i Tonsillernes 
Lakuner dannede, hvide eller hvidgule Sekretmasser, der 
væsentligst bestaa af afstødte Epithelceller og prægløse Celler, 
og som sidde i Fordybningerne som Proppe, ere ofte meget 
fremtrædende, saa at man har opstillet en særlig Form: 
Tonsillitis s. Angina lacunaris. Disse Sekretmasser brede 
sig ikke sjældent fra Lakunernes Rand ud paa den frie Over- 
flade og kunne smelte sammen, dannende en sammenhæn- 
gende Pseudomembran , der i den Grad kan ligne en difte- 

ritisk Membran, at denne Form af Tonsillitis acuta kun kan 
adskilles fra den difteriske ved en bakteriologisk Under- 
søgelse paa Tilstedeværelsen af LøfFLER's Difteribaciller. 
Glandelsvulst i Fossa retromaxillaris er et ret konstant sekun- 
dært Fænomen. Betændelsen af Tonsillens Parenkym kan 
blive saa intens, at den faar fuldstændig Karakter af en 
Phlegmone, Tonsillitis phlegmonosa, der oftest ender i Absces- 
dannelse, Abscessus tonsillaris. De fleste under Navnet 
Abscessus tonsillaris gaaende Afifektioner ere dog peritonsil- 
lære Abscesser (se nedenfor). 

Sygdommen ender oftest med Resolution efter nogle 
Dages Forløb, efterladende en betydelig Mathed og under- 
tiden en Konvalescensperiode af indtil 8 Dages Varighed. 
Den har stor Tilbøjelighed til at recidivere med ^A — ^/2 Aars 
Mellemrum. 

Behandling. Denne bestaar væsentligt i Sengeleje, Nydelsen 
af isafkølet, flydende Føde og Gurgling af Svælget med et 
af de under Formel 5 — 7 nævnte Midler. Til Lindring af Synke- 
besværet kan anvendes Kokain- eller Mentholtabletter (Formel 
64 og 63). Kommer det til Abscesdannelse, foretages Inci- 
sion. Ere Tonsillerne Sæde for kronisk Svulst, bør der fore- 
tages Tonsillotomi nogen Tid efter, at den akute Betændelse 
er hævet. Efter denne Operation blive Anfaldene af akut 
Tonsillitis ofte sjældnere og mindre intense. Ogsaa daglige 
Gurglinger med Borsyreopløsning virke ofte palliativt. 

VI. Abscessus peritonsillaris. 

(Peritonsillitis s. Peritonsillitis palatina). 

De under Forløbet af Angina tonsillaris optrædende 
Abscesser sidde undtagelsesvis i de bageste Ganebuer, hyp- 
pigere have de deres Udgangspunkt i selve Tonsillen, men 
med langt større Hyppighed have de deres Sæde i Binde- 
vævet i Bunden af Fossa supratonsillaris (s. S. 15), hvorfor 
Abscessen ofte rigtigst bør htn'æsw^s Absces sus supratonsillaris. 

Symptomer. Sygdommen begynder ganske som en Ton- 
sillitis acuta. At en saadan vil ende med en peritonsillær 
Absces, eller at denne allerede er dannet, har man Grund 
til at antage særligt i de Tilfælde, hvor Patienten er et yngre 
Individ, der angiver tidligere at have haft Abscesdannelse i 
Halsen, og hvor Sygdommen er begyndt med høj Tempe- 
ratur og med udtalte Kuldegysninger eller Kulde- 
rystelser; fremdeles, naar der er saa betydeligt Synke- 
besvær, at Synkningen er umulig, eller kun kan finde Sted 
under de største Smerter, der tydeligt vise sig i Patientens 
Ansigt ved Forsøg paa at synke, samt endelig, naar Talen 
er smertefuld. Og Stemmens Klang er afficeret paa en 
ejendommelig Maade, der er en Følge, dels af, at Patienten 
ikke kan aabne Munden synderligt, dels af Okklusionen af 
Næsesvælget, og dels endelig af den af ødematøs Svulst 
fremkaldte Parese af Ganen, som bl. a. ogsaa viser sig ved, 
at flydende Fødemidler under Synkningen komme ud af 
Næsen. 

Objektiv Undersøgelse. De objektive Tegn paa Absces 
ere: Vanskelighed ved at Qerne Tandrækkerne fra hinanden, 
betydelig ensidig, spændt Svulst af Tonsillen og Omgivelser 
med stærkt Ødem af Ganebuerne og af Uvula, med en stærkere 
Fremtræden af Svulsten og en mere venøs Hyperæmi af 
Slimhinden paa et begrænset Punkt ovenfor og lateralt for 
Tonsillens øvre Pol. Den stærke Svulst og Ødemet frem- 
kalde imidlertid ofte en saa betydelig Forskydning af Ton- 
sillen og Udslettelse af dennes og Ganebuernes Konturer, 
at det kan være vanskeligt at orientere sig. Fluktuation er 
ofte tydelig, men kan paa den anden Side ikke sjældent 
mangle eller være meget utydelig, ligesom den kan være 
vanskelig at finde, fordi Patienten ikke formaar at aabne 
Munden højt nok. Endelig findes der ved peritonsillær 
Abscesdannelse en meget betydelig Infiltration og Glandel- 
svulst af Regio retromaxillaris. 

Behandling. Uagtet den peritonsillære Absces som 

Regel aabner sig selv, og Sygdommen tager et gunstigt 
Forløb, er den dog saa smertefuld en Affektion, at man bør 
aabne Abscessen tidligt for at forkorte Sygdommens Varighed. 
Ved en tidlig Aabning er man ogsaa muligen i Stand til at 
hindre en Udbredelse af Processen ned mod Larynx (Larynx- 
oedem), hvilken Komplikation af og til indtræder. Abscessen 
aabnes sikrest, og paa den mindst smertefulde Maade, ved 
at støde Spidsen af en Listers Tang c. i Cntm. ind i Fossa 
supratonsillaris og dernæst at trække Tangen langsomt ud, 
idet man aabner dens Brancher stærkt. Spidsen af Tangen 
bør som Regel ikke føres ind parallelt med Legemets Midt- 
linie, men noget skraat fra den sunde Side i Retningen 
udad og opad. Sygdommen behandles iøvrigt som Ton- 
sillitis acuta. 

VII. Pharyngitis chronica. 

(Pharyngitis chronica catarrhalis). 

Under Betegnelsen Pharyngitis chronica sammenfattes 
flere Former af kronisk katarrhalsk Betændelse af Slimhinden 
i Pharynx, og særligt dennes Pars oralis, medens Pars laryngea 
er mindre impliceret. 

Ætiologi. Denne Sygdom er en af de hyppigste Lidelser 
af de øverste Luftvejes Slimhinde. Den forekommer i alle 
Aldre, dog hyppigst i 20—50 Aars Alderen, og med be- 
tydelig større Hyppighed hos mandlige, end hos kvindelige 
Individer. En enkelt Form af den, Pharyngitis sicca, op- 
træder dog hyppigere hos Kvinder end hos Mænd. Hereditet 
spiller utvivlsomt en Rolle, ligesom visse Konstitutionsano- 
malier og Sygdomme, navnlig Arthritis urica. Skrofulose, 
Klorose og kronisk Rheumatisme. Den forekommer hyppigt 
hos overernærede Individer, samt hos saadanne, der ere tilbøje- 
lige til Fedme, til Kongestioner til Hovedet, til Fordøjelses- 
besværligheder o. s. V. Misbrug af Spirituosa giver temmelig 
konstant Anledning til Optræden af Pharyngitis chronica, 
der ogsaa kan vise sig som Følge af andre kroniske Forgift- 

ninger. Fremdeles kunne de forskellige Sygdomme af Re- 
spirations- og Cirkulationsorganerne samt af Nyrerne nævnes. 
De mere direkte virkende Aarsager ere: Indaanding af daarlig, 
særligt af støvfuld Luft, Tobaksrygning (»Tobakskatarrh«), 
Mundrespiration paa Grund af Nasalstenose , Forplantelse af 
Betændelser i Næsehulen og Næsesvælget, Nedgliden af Pus 
fra Pars nasalis pharyngis og Overanstrængelse i Forbindelse 
med urigtig Brug af Stemmen (»Præstesyge«). 

Pathologisk Anatomi. Epithelet i Slimhinden i Pars 
oralis pharyngis kan være saavel tykkere, som pletvis tyn- 
dere end normalt, og er oftest infiltreret med talrige Rund- 
celler. I Slimhindens Tunica propria, ofte ogsaa i dens 
Submukosa, træffes ogsaa en stærkt udtalt Rundcelleinfiltra- 
tion samt en rigelig Udvikling af Bindevæv, hvorved Slim- 
hindens Tykkelse kan tiltage ret betydeligt. Undertiden kan 
der ogsaa optræde Bindevævsfortykkelse samt Degeneration i 
Svælgets muskuløse Væg. De i Mukosa og Submukosa værende 
Kirtler ere temmelig konstant hypertrofierede, og omkring deres 
Acini er Rundcelleinfiltrationen særligt stærkt udtalt. Endelig 
træffer man Dilatation af Kirtlernes Udførselsgange samt af 
Slimhindens Kar. De her beskrevne Forandringer ere karak- 
teristiske for den Form af kronisk Svælgkatarrh, der benævnes 
Pharyngitis chronica simplex s. hypertrophica diffusa; ved 
Pharyngitis granulosa optræder der tillige i Slimhinden en, 
særligt omkring Kirtlernes Udførselsgange lokaliseret, adenoid 
Infiltration med Follikeldannelse, som hæver Slimhinden frem 
til begrænsede, smaa Fremragninger, de saakaldte Granula, 
Disse findes hyppigst i den øverste Del af Mundsvælgets 
Bagvæg, men ikke sjældent ogsaa særlig stærkt udtalt i 
Plicæ salpingopharyngeæ (Pharyngitis lateralis) , \ tå Pharyn- 
gitis sicca er Hypertrofien af Slimhinden mindre udtalt, eller 
Slimhinden er endog atrofisk. Atrofien begynder i Kirtlerne, 
men angriber ogsaa selve Slimhinden, saa at denne bliver 
tyndere end normalt. 

Symptomer. Det mest fremtrædende Symptom er S e k r e - 

tions forstyrrelser af forskellig Art. Hyppigst er der 
Hypersekretion, hvad der foranlediger Patienten til at frigøre 
sig for den dannede, rigelige Slimmængde ved at rømme 
sig. Ofte er Slimen tillige af abnorm sejg Beskaffenhed, 
saa at der fordres stærkere exspiratoriske Bevægelser i For- 
bindelse med aktive Kontraktioner af Svælgets Muskulatur 
for at befri Svælget for Slimen (Harken, Kløgningsbevægelser 
o. s. V.) Disse Bevægelser kunne ogsaa erstattes af Hoste, 
der tillige kan opstaa ved den fra Katarrhen i Svælget udgaaende 
Irritation (»Halshoste«). De nævnte Symptomer ere ofte 
stærkest udtalte om Morgenen, og de kunne saavel til denne, 
som til andre Tider, ledsages af mindre Blødninger fra 
Svælgslimhinden, paa Grund af de forcerede Bevægelser. Des- 
uden optræder der oftest forskellige Dysæsthesier, særligt 
Tørhedsfornemmelse (der ofte ledsager ogsaa Hypersekre- 
tionen). Fornemmelse af Irritation i Svælget og af Tilstede- 
værelse af et fremmed Legeme, hvilken sidste Fornemmelse 
ofte beskrives som lignende den, der fremkaldes ved et 
Haar, en Brødkrumme, et Fiskeben, o. s. v. De sidstnævnte 
Dysæsthesier kunne, særligt hos nervøse og hypokondre 
Mennesker, danne et meget stærkt fremtrædende Symptom, 
og give Anledning til, at Patienten søger Lægehjælp for at 
blive det indbildte fremmede Legeme kvit, og det kan ofte 
være vanskeligt for Lægen at overbevise Patienten om, at 
der intet saadant findes i Svælget. Stemme forstyrrelser 
ere ret hyppige, visende sig ved Tilbøjelighed til let Hæshed 
i Forbindelse med Træthedsfølelse ved Brugen saavel af 
Tale- som af Sangstemmen, hvorved der ogsaa kan optræde 
Smerter. Disse kunne undtagelsesvis optræde spontant; 
undertiden fornemmes de fortrinsvis ved Synkningsbevægelser 
udenfor Maaltiderne, medens egentlig Dysphagi ved Synkning 
af Føde optræder meget sjældent. Smerterne ved Pharyn- 
gitis chronica ere dog meget sjælden af stærkere Intensitet. 
Neuralgier samt andre Reflexneuroser (se S. 37 og flg.) 

forekomme kun undtagelsesvis, fraregnet den ovenfor om- 
talte Hoste. 

Komplikationer. Den kroniske Katarrh af Pars oralis 
pharyngis er meget ofte kompliceret med kronisk Katarrh af 
Næsesvælget og af Næsen, ligesom der ret hyppigt træffes 
en kronisk Katarrh af Larynxslimhinden. 

Objektiv Undersøgelse. Ved denne kan man i Reglen 
skelne mellem de tre ovenfor nævnte Hovedformer. Ved 
Pharyngitis chronica simplex s. hypertrophica diffusa er der 
i de lettere Former kun en meget ringe Svulst af Slimhinden 
i Pars oralis pharyngis, men væsentlig en diffus, ofte ret 
betydelig Hyperæmi — en Tilstand, der imidlertid kan give 
meget stærkt fremtrædende subjektive Symptomer. I mere 
udtalte Grader er der tillige en diffus Fortykkelse af Slim- 
hinden, i hvilken de stærkt udvidede Vener ofte tegne sig 
tydeligt. Slimhinden er tillige delvis dækket af et slimet 
Sekret, der ved den rene Pharyngitis aldrig antager en puru- 
lent Karakter; findes der mukøst Sekret med stærk Tilblan- 
ding af Pus, eller ren purulent Afsondring paa Overfladen 
af Slimhinden, tør man temmelig sikkert gaa ud fra, at dette 
Sekret stammer fra de ovenfor liggende Dele af de øverste 
Respirationsveje. Uvula, og ofte ogsaa de bageste Gane- 
buer, ere saavel ved denne Form, som ved Pharyngitis granu- 
losa, ofte implicerede i den hypertrofiske Proces, der i de 
nævnte Dele aflsthmus faucium ofte er af ødematøs Karakter 
('i>relaxed throat«). Saavel ved Pharyngitis chronica simplex 
som ved Pharyngitis granulosa, og undertiden ogsaa uafnængig 
af disse to Former, kunne Plicæ salpingopharyngeæ være 
svulne (Pharyngitis lateralisj, og denne Svulst kan være meget 
stærkt fremtrædende samt antage et perlesnoragtigt Udseende 
paa Grund af Aflejring af adenoidt Væv omkring de svulne 
Slimkirtler. Ved Pharyngitis granulosa s. follicularis ses paa 
Bagvæggen af Pars oralis, og da særligt paa den øverste 
Del af samme, spredte hirsekorn- til linsestore, højrøde 
Knuder, de saakaldte Granula, der kunne være tilstede i 

meget stort Antal, men af hvilke der jævnligt dog kun findes 
nogle faa, hvoraf de opadtil liggende hyppigst ere større, 
end de lavere liggende. De ere i Reglen af Form som en 
Halvkugle, men de kunne ogsaa optræde som mere aflange 
Ophøjninger, hvis længste Diameter gaar ovenfra nedad. 
Imellem Granula ses Slimhinden oftest meget lidt svullen, 
eller endog noget atrofisk, og ofte iagttages talrige udvidede 
Vener. Tilstedeværelsen af Granula hos Børn er et sikkert 
Tegn paa, at der er adenoide Vegetationer i Næsesvælget, 
og er maaske ofte mere at betragte som en ren adenoid 
Omdannelse af Slimhinden end som et Produkt af en kronisk 
Betændelse. Pharyngitis sicca udmærker sig ved, at Slim- 
hinden i Mundsvælget er tør, særligt opadtil, med en »ferni- 
seret« Overflade, som faar sit Udseende af, at den sparsomt 
dannede, sejge, klare Slim indtørrer og danner et tyndt Over- 
træk over Slimhinden. Ved denne Form kan Slimhinden 
træffes saavel let hypertrofisk, som atrofisk (Pharyngitis atro- 
phica). x^trofien er dog ofte kun tilsyneladende, og det atrofiske 
Udseende svinder ofte umiddelbart efter en Pensling eller 
ved andre Forhold, der medføre en rigeligere Blodtilstrøm- 
ning til Slimhinden. 

Prognosen. Under passende lokal Behandling, samt ved 
Hensyntagen til eventuelt virkende fjernere og nærmere 
Aarsager, frembyder den kroniske Svælgkatarrh en god 
Prognose; ialfald lykkes det ofte at hæve de generende 
Symptomer. Den tørre Form., og da særligt den af virkelig 
Atrofi ledsagede, frembyder en mindre god Prognose. 

Diagnose. Diagnosen af den kroniske Pharynxkatarrh 
er altid let at stille i Henhold til de S. 142 beskrevne objek- 
tive Fænomener. De enkelte Former kan det undertiden være 
vanskeligt at skille ud fra hinanden, fordi der samtidigt er 
de for hver enkelt Form karakteristiske Forandringer til- 
stede. Diagnosen Pharyngitis sicca stilles ofte, hvor der i 
Virkeligheden kun er en Rhinopharyngitis, som giver Anled- 

ning til Dannelsen af et til Indtørring tilbøjeligt Sekret, der 
glider ned over Bagvæggen af Pars oralis. 

Behandling. En kausal Behandling, rettet imod at 
Qerne eventuelt paaviselige, fjernere og nærmere Aarsager 
(se S. 139), er ikke sjældent i Stand til alene at hæve de 
Symptomer, den kroniske Pharyngitis fremkalder. Af særlig 
Betydning i saa Henseende er en grundig Behandling af 
eventuelt tilstedeværende Næse- og Næsesvælglidelser og da 
særligt af saadanne, der medføre en rigeligere mukopurulent 
eller purulent Afsondring, eller som fremkalde Nasalstenose, 
samt af eventuelt tilstedeværende adenoide Vegetationer. I 
Tilfælde ,• hvor den kroniske Pharyngitis har fremkaldt Symp- 
tomer af nervøs Art (Hoste, Smerter, Fornemmelse af frem- 
mede Legemer o. s. v.), er der næsten altid en almindelig 
nervøs Tilstand tilstede, der fordrer Behandling. 

Pharyngitis chronica simplex behandles lokalt bedst med 
Penslinger med et adstringerende Middel. Er der stærk 
Hyperæmi og Hypersekretion, ere Lapisopløsninger at anbefale 
til Pensling; man benytter Opløsninger af Styrke i — 25, stigende 
eventuelt til i — 10 hver 2den — 5te Dag, idet man bruger de 
svagere Opløsninger hyppigere, de stærkere sjældnere. Ved 
mindre udtalt Hyperæmi og mere fremtrædende diffus Hyper- 
trofi, samt i Tilfælde, hvor Sekretionen er sej g og sparsom, 
anvendes Penslinger med Jod - Jodkaliumglycerin (Formel 
24 — 26) hver 2den — 5te Dag. Disse kunne anvendes med 
særlig Fordel ved Pharyngitis sicca, idet man samtidigt ogsaa 
pensler Næsesvælget. Er der Granula tilstede, behandles 
disse punktuelt bedst med Galvanokaustik, med en glødende 
Sonde eller lign., idet man iagttager, at Instrumentet kun er 
rødglødende; en Lapisstift eller Trikloreddikesyre kan ogsaa 
benyttes, men virker svagere. Ved Pharyngitis lateralis be- 
handles de svulne Plicæ salpingopharyngeæ bedst med Pens- 
ling med Lapis mitigatus eller bis mitigatus (Formel 34 og 33), 
smeltet paa en Sondespids, eller med en Lapisstift. Til 
Hjemmebehandling kan benyttes Gurgling 2 — 5 Gange daglig 

med ^A Teskefuld Menthol-Borsyre (Formel 5), opløst i V« 
Pægl lunkent Vand. Ved stærk Hyperæsthesi af Slimhinden 
kan benyttes Gurgling med en Opløsning af Bromkalium 
(Formel 8). Ved Tørhedsfornemmelse kan Patienten benytte 
Tabletter med Benzoesyre eller klorsurt Kali (Formel 62 og 61), 
idet længere Tids Anvendelse af dette sidste Middel dog 
bør bestemt fraraades, da det let paavirker Slimhindens 
Epithel. Mentholtabletter (Formel 63) kunne anvendes ved 
Dysæsthesier. 

VIII. Tonsillitis chronica. 

(Hypertrophia s. Hyperplasia tonsillarum) , 

Ved den kroniske Betændelse af Ganetonsillen, samt 
ofte ogsaa ved de sig hyppigt gentagende akute Betændelser, 
indtræder der en Volumenforøgelse, der skyldes Hyperplasi, 
dels af det adenoide Væv og dels af Bindevævet. Den 
førstnævnte Form af Hyperplasi træffes hos mindre Børn, 
og er fuldstændig identisk med den i Pharynxtonsillen op- 
trædende (se S. 122); den forstørrede Tonsil er da blød af 
Konsistens og dækket af naturlig Slimhinde samt forsynet 
med ret normalt udseende Lakuner. Hos større Børn og 
hos yngre voxne Individer træder derimod Bindevævshyper- 
plasien stærkere i Forgrunden; Ganetonsillen er af mere 
fibrøs Beskaffenhed, Epithelet er stærkt fortykket, og man ser 
talrige Kar paa Overfladen, hvis Lakuner ofte ere brede og 
stærkt fordybede. 

Symptomer og objektiv Undersøgelse. Tonsillitis chronica 
forekommer fortrinsvis hos Børn og yngre voxne Individer, 
uden at der kan paavises nogen Aarsag. Den deraf resul- 
terende Volumenforøgelse er næsten altid dobbeltsidig, idet 
den dog oftest er ulige udtalt paa de to Sider. Den kan 
blive saa betydelig, at de to Ganetonsiller mødes i Midt- 
linien. Tonsillernes Lakuner ere ofte abnormt vide og dybe, 
og den kroniske Betændelse kan give Anledning til Dan- 
nelsen af hvide eller gullige, osteagtige, ofte ildelugtende 

Mygind: Øverste Luftveje. ^O 

»Proppe«, der udstøbe de tonsillære Lakuner. Disse »Proppe« 
bestaa af indtørrede Sekretmasser med iblandede Epithel- 
celler og kunne ogsaa sidde i Fossa supratonsillaris samt 
bag Plica triangularis. De give ofte Anledning til betyde- 
lig Irritation med stærke subjektive Symptomer (Fornem- 
melse af fremmed Legeme, Synkebesvær, spontane Smerter 
o. s. V.). Undertiden træfifer man hele Tonsillen gennemtrængt 
af en flødeagtig Masse, der siver ud af Lakunerne ved Tryk 
paa Tonsillen. Er Tonsillernes Volumenforøgelse betydelig, 
kan Stemmen og særlig Sangstemmen lide (se S. 34), lige- 
som der ogsaa kan opstaa Symptomer fra Ørenes Side paa 
Grund af Tryk paa Tubamundingerne (Occlusio tubarum, 
Catarrhus tubarum etc). 

Behandling. Behandlingen af den kroniske Tonsillitis 
bestaar, naar denne fortrinsvis ytrer sig ved Tilbøjelighed til 
Dannelsen af »Proppe«, deri, at disse stadig fjernes, idet man 
pensler Lakunerne, hvori de have siddet, med Lapisopløs- 
ning I — 25; Gurglingen med et af de i Formel 5 og 6 givne 
Midler understøtter denne Behandling. Ere Lakunerne dybe, 
er Spaltning af deres Vægge ved Hjælp af en Kniv, saaledes 
at de omdannes til flade Gruber, ofte til Nytte. Tonsillar- 
hypertrofier, der give Anledning til hyppigt sig gentagende 
Anfald af Tonsillitis acuta eller til Sygdomme i Mellemøret, 
bør amputeres saaledes, at det udenfor Ganebuerne ragende 
Parti af samme fjernes. Efter 20—25 Aars Alderen er der 
dog sjældnere Anledning til at foretage denne Operation, 
undtagen for at forbedre Sangstemmens Klang. Operationen 
foretages bedst med en Tonsillotom uden Gaffel, f. Ex. 
Mackenzie's med V. Klein's Modifikation; den trykkes fast 
ind mod Væggen af Isthmus faucium, for at faa den forstørrede 
Tonsil presset frem i Instrumentets Fenestra; lykkes dette 
sidste ikke paa denne Maade, bør en Assistent udøve et 
jævnt Tryk udvendigt fra med 3 Fingre ind i Regio retro- 
maxillaris. Ogsaa ved Anlæggelse af en kold Slynge kunne 
Tonsilhypertrofier let afsnøres. Undertiden er det nødvendigt 

at løsne de forreste Ganebuers og Plica triangularis' Sammen- 
lodning med Tonsillens Forflade ved et stumpt Instrument. 
Efter Tonsillotomi er der altid Fare for Efterblødning, sær- 
ligt hos Voxnei og naar de amputerede Tonsiller ere af 
stærkt fibrøs Beskaffenhed. Den opererede Patient bør 
derfor i de første 24 Timer kun nyde isafkølede og flydende 
Fødemidler, i det næste Døgn kun lunkne og halvflydende, 
samt holde sig i fuldstændig Ro de første 2 Døgn efter 
Operationen. Operationssaaret overtrækkes ofte den følgende 
Dag med fibrinøse Belægninger, der ere uden Betydning. 
Om Behandling af eventuelle Efterblødninger se S. 58. 



C, Infektiøse Nydannelser. 
IX. Tuberculosis pharyngis. 

Hos Patienter med fremskreden Lungetuberkulose op- 
træder der ofte tuberkuløse Infiltrater og Saar i Pharynx, og 
da særligt paa Bagfladen af Oropharynx og paa Tonsillerne. 
Den primære Pharynxtuberkulose er derimod yderst sjælden. 

Sygdommens Symptomer ere : stikkende Smerter i Halsen, 
betydelige Smerter ved Synkningen, der ofte bliver saa 
vanskelig, at Ernæringen Hder derved, Tilbøjelighed til at 
faa flydende Fødemidler op i Næsen paa Grund af mangel- 
fuld Funktion af Uvula, der ofte er angrebet, og endelig 
Foetor ex ore. 

Objektivt ses diff'us Svulst af Slimhinden med ringe Rødme 
eller endog Iskæmi, og spredte, ca. hirsekornstore Knuder, 
der meget hurtigt ulcerere, hvorved der dannes spredte, til- 
dels sammenflydende, overfladiske Saar med udgnavede Rande, 
i hvilke der ofte ses Granulationer og Mukopus. 

De tuberkuløse Ulcerationer kunne frembyde stor Lighed 
med de ved Lupus og Syfilis fremkaldte. Vedrørende 
Differentialdiagnosen se Skemaet S. 156. 

Behandlingen bestaar i Galvanokaustik, Udskrabning, 
eller Pensling med Mælkesyreopløsning (50 — 75 Vo). Smer- 
terne ved Synkningen lindres bedst ved Penslinger med 
10 Vo Kokainopløsning eller Orthoformemulsion (Formel 50 
og 51), ligesom ogsaa Kokaintabletter kunne yde Nytte i 
saa Henseende (Formel 64). 



X. Lupus vulgaris pharyngis. 

De lupøse Knuder lokalisere sig ofte til Pharynx, hvor 
de fortrinsvis sidde paa Bagvæggen af Pars oralis, og særligt 
paa dennes øverste, nærmest Næsesvælget liggende Del, lige- 
som de ogsaa meget ofte sidde paa Uvula og den bløde 
Gane, men meget sjældent paa Tonsillerne. Den lupøse Pha- 
rynxlidelse er næsten altid sekundær og optræder fortrinsvis 
ved Lupus faciei. 

Den pharyngeale Lupus er i Reglen fuldstændig symp- 
tomløs, selv i Tilfælde, hvor der er udbredte Ulcerationer. 

Ved den objektive Undersøgelse ses spredte eller grup- 
perede, hifsekornstore Knuder, der i Begyndelsen ere højrøde 
og ikke skarpt afgrænsede fra den omgivende Reaktions- 
svulst, men som senere afbleges og afgrænses fra den øvrige 
Slimhinde, der viser et paafaldende reaktionsløst, torpidt Ud- 
seende. De lupøse Knuder ulcerere meget langsomt, dan- 
nende ca. hirsekornstore Saar, der ofte flyde delvis sammen. 
De gaa ofte noget i Dybden af Slimhinden og fremkalde, 
naar de hele, ret stærkt fremtrædende, fibrøse Ar, som 
ofte danne Striber, der samle sig stjerneformet paa den 
øverste Del af Bagfladen af Pars oralis eller i den nederste 
Del af Pars nasalis pharyngis. Paa Uvula fremkalde de ofte 
betydelige Substanstab. De lupøse Saar kunne frembyde stor 
Lighed med de tuberkuløse og syfilitiske Ulcerationer (angaa- 
ende Differentialdiagnosen se Skemaet S. 156). 

Behandlingen bestaar i hyppige Penslinger med Mælke- 
syreopløsninger (50 — 100%) og Galvanokaustik. 

XI. Lepra pharyngis. 

Leprøse Knuder og Saar forekomme ret hyppigt i Pha- 
rynx, paa Uvula og den bløde Gane hos Leprapatienter. 

XII. Syphilis pharyngis. 

Primære Affektioner. I Svælgets Slimhinde, særligt paa 
Tonsillerne, er der enkelte Gange iagttaget et primært syfi- 
litisk Ulcus. 

Sekundære Affektioner. Hele Svælgets Slimhinde, samt 
den bløde Gane, er ofte Sæde for en, tidligt efter den pri- 
mære Affektion optrædende, diff'us Rødme (Erythema syphili- 
tica), der dog intet karakteristisk frembyder. 

Paa Tonsillerne forekomme ofte Slimpapler, der hyppigt 
sidde paa begge Sider. Slimpaplerne ere ikke sjældent 
Sæde for overfladiske Ulcerationer, der kunne frembyde Lighed 
med tertiære Ulcerationer. 

Tertiære Affektioner. De tertiære Lidelser af Svælget 
opstaa oftest nogle faa Aar efter Infektionen, men ikke sjæl- 
dent dog langt senere; ved den hereditære Syfilis optræde 
de endog ofte først i Pubertetsalderen, eller endnu senere. 
Paafaldende ofte lykkes det ikke at paavise syfilitiske Ante- 
cedentia eller Stigmata. Den hyppigste Form af tertiær 
pharyngeal Syfilis er Ulcerationsdannelsen, der imidlertid altid 
udvikler sig paa Grundlag af en Gummiknude i Slimhinden 
eller — for Svælgets Bagvægs Vedkommende i de dybere 
liggende Dele. Paa Grund af det hurtige Henfald af Gummata 
i Svælget — og ofte ogsaa, fordi de subjektive Symptomer 
ere svage — komme disse Tumores ofte ikke til Iagttagelse. 

Symptomer. De tertiære syfilitiske Ulcerationer kunne 
forløbe temmelig symptomløst; oftest er der dog nogen 
Dysphagi og ikke sjældent lettere Øresymptomer, paa 
Grund af den reaktive Slimhindesvulsts Udbredelse til Tubæ 
auditivæ. Naar det kommer til Perforation af den bløde 

Gane, opstaar der Rhinolalia aperta (se S. 34), og flydende 
Fødemidler naa let op i Næsehulen under Synkningen. 

Objektiv Undersøgelse. Ved denne træfifes de ter- 
tiære syfilitiske Ulcerationer fortrinsvis paa den bløde Gane, 
Ganebuerne og Tonsillerne; de forekomme dog af og til 
ogsaa andre Steder i Pars oralis pharyngis, særligt paa Side- 
væggene, paa eller tæt ved Plicæ salpingopharyngeæ. Man 
træffer i Reglen en enkelt eller ganske faa Ulcerationer. 
Ulcerationen er linsestor eller større, har skarpe, regelmæs- 
sige, kredsrunde Rande, der ere svulne og undermi- 
nerede og delvis dækkede af graalige, smudsige Belægninger 
eller Tjavser, ved hvis Borttørring der kommer lettere Blød- 
ning, Bunden har et flæsket Udseende, og Ulcerationen 
gaar ofte stærkt i Dybden, saa at der i den bløde Gane 
hyppigt fremkaldes Perforation. Ulcerationen sidder paa en 
ophøjet, men ikke skarpt begrænset Basis, der, ligesom de 
øvrige Omgivelser i Slimhinden, er af en irritativ, mørkerød 
Farve. 

De tertiære syfilitiske Ulcerationer føre ofte til udbredte 
Destruktioner, og navnlig til Tab af Uvula, samt fremkalde 
ofte Arstrænge og Adhærencer. Disse vise sig enten i Form 
af Sammenvoxninger mellem den bløde Gane og Svælgets 
Bag- og Sidevægge med deraf følgende formindsket Adgang 
til Næsesvælget, medens Arstrængene fortrinsvis optræde 
paa Svælgets Bagvæg, hvor de ofte danne et opad konver- 
gerende Straalebundt. 

Diagnose. Med Hensyn til Differentialdiagnosen mellem 
syfilitiske og andre Ulcerationer se Skemaet S. 156. 

Behandling. Behandlingen af de sekundære og ter- 
tiære syfilitiske Svælglidelser bestaar væsentligst i Anven- 
delsen af Jodkalium, eventuelt i Forbindelse med Inunktioner. 
Ved rettidig Behandling svinde de ofte meget hurtigt. 

D. Svulster. 

Godartede Svulster forekomme ret sjældent i Pars oralis 
og Pars laryngea pharyngis. De ere oftest Fibromer eller 
Papillomer med en tydelig Stilk. 

Ondartede Svulster optræde derimod af og til, og* da 
særligt forskellige Former af Sarkom samt Carcinom. 

XIII. Sarcoma pharyngis. 

De egentlige pharyngeale Sarkomer ere meget sjældne, 
hvorimod tonsillære Sarkomer forekomme af og til. De ere 
enten Lymfosarkomer eller Rundcellesarkomer; andre Former 
ere yderst sjældne. 

Det fra Tonsillen udgaaende Sarkom er hyppigst en- 
sidigt. Symptomerne ere: den, ogsaa for store Tonsilhyper- 
trofier ejendommelige, »grødede« Klang af Stemmen, Synke- 
besvær, Smerter i den tilsvarende Del af Halsen og i det 
tilsvarende Øre, Blødninger og Katarrh. Tonsilsarkomet ligner 
i Begyndelsen meget en hypertrofieret Tonsil, men adskiller 
sig fra en saadan ved Slimhindens mere intense røde Farve, 
ved Svulstens mere elastiske og faste Konsistens og ved den 
jævnt fremadskridende Væxt. Paa et senere Stadium bliver 
Sarkomet ofte stærkt kløftet paa Overfladen og ulcererer. 

De fra Tonsillen udgaaende Sarkomer ere højst ondartede 
og recidivere næsten altid, selv efter indgribende Operationer. 
Arsenik i meget store Dosis og brugt i længere Tid, har 
undertiden en kendelig Evne til at formindske Svulsten, sær- 
ligt naar denne er et Lymfosarkom. 

XIV. Carcinoma pharyngis. 

Carcinomet optræder undertiden i Tonsillen ; noget oftere 
udgaar det fra nederste Del af Pars oralis pharyngis, men 
optræder dog langt hyppigere i Pars laryngea pharyngis. 

Denne sidste Form af Pharynxcarcinom miskendes ofte i 
en lang Periode af sit Forløb, dels fordi Symptomerne ere 
ubestemte og vildledende, idet f. Ex. Øresmerterne, der oftest 
forekomme ved denne Svulstform, bortlede Opmærksomheden 
fra Svulstens Udgangspunkt, og dels fordi dette sidste ikke 
kan ses ved direkte Pharyngoskopi , paa Grund af Svulstens 
dybe Sæde i Pharynx. Smerter eller Vanskelighed ved 
Synkningen mangle ogsaa ofte i Begyndelsen, men aldrig 
senere. Blødninger forekomme jævnligt, Hypersekretion ret 
hyppigt. Kakexi indtræder ofte først sent. 

Det dybe Pharynxcarcinom erkendes oftest kun ved 
Sondering af Oesophagus med en Olivenknop (ved hvilken 
Forsigtighed bør udvises for ikke at fremkalde en Perfora- 
tion), eller ved Anvendelse af Strubespejlet. Man ser da i 
sidste Tilfælde en, oftest med Ulcerationer besat, knudret 
Svulst, hvis omgivende Slimhinde er irritativt rød (»vred«) 
og svullen. 

Prognosen er, selv ved Exstirpation gennem Pharyngo- 
tomi, slet. 



E. Fremmede Legemer og Konkrementer. 

XV. Corpora aliena pharyngis. 

Det hænder ret ofte, at Patienter søge Lægehjælp, an- 
givende, at de have et fremmed Legeme i Pharynx, og 
hyppigst formenes dette at være et Fiskeben, et lille spidst 
Ben fra Fuglevildt, et Haar eller lignende. I mange af saa- 
danne Tilfælde findes der intet fremmed Legeme; men For- 
nemmelsen heraf skyldes enten den Omstændighed, at et 
saadant har været tilstede, men er passeret videre, eller 
— og dette er maaske det hyppigste — den er en ren 
Dysæsthesi eller Paræsthesi. Til Grund for en saadan ligger 

der da atter enten en almindelig nervøs Tilstand eller en 
akut eller kronisk Pharyngitis (særligt en Pharyngitis granu- 
losa, se S. 142), eller en Forbindelse af Nervøsitet med en 
lokal Lidelse. 

Patienter, der klage over et fremmed Legeme i Pharynx, 
fordre altid en omhyggelig objektiv Undersøgelse, fordi det 
Legeme, der antages at være indført, i Reglen er meget 
lille og tillige kan undgaa Opmærksomhed derved, at det 
sidder i en af de mange Fordybninger, der findes i Slim- 
hinden. De Steder, der navnlig bør efterses, ere: Tonsil- 
lernes Lakuner, Fossa supratonsillaris. Furen bag de bageste 
Ganebuer, Pars laryngea pharyngis, Vallecula samt Basis 
lingvæ, hvor Tilstedeværelsen af fremmede Legemer giver 
ganske de samme Fornemmelser. Ved den objektive Under- 
søgelse bør saavel Larynxspejlet som Sonden anvendes; denne 
sidste er navnlig af Nytte til at aabne for Lakunerne, føre 
Ganebuerne til Siden o. s. v. Det er endvidere af Vigtighed 
at undersøge Rhinopharynx, Recessus pyriformis, Plicæ ary- 
epiglotticæ, Epiglottis o. s. v., da •fremmede Legemer her give 
ganske de samme Fornemmelser. Af og til er en Explora- 
tion med Fingeren i Rhinopharynx, i underste Del af Isthmus 
faucium og i Recessus pyriformis til stor Nytte, ligesom ogsaa 
en Detrusor i Oesophagus kan give Oplysninger om Til- 
stedeværelsen af et fremmed Legeme her. Det fremmede 
Legeme fjernes bedst med en kraftig, vinkelbøjet Tang under 
Pharyngoskopi eller Laryngoskopi. 



XVI. Concrementa pharyngis. 

I Tonsillerne, og særligt i Lakunerne, findes af og til 
Konkrementer: Tonsti larsten. De irernes let, eventuelt efter 
Spaltning af det omliggende Væv, med en Kniv. 

F. Mykoser. 



Den hyppigste Mykose i Svælget er den ved de forskel- 
lige Oidiumformer fremkaldte: >Trøske« (»Soor«), der 
kan optræde som en mere akut forløbende Sygdom hos 
ældre og hos svækkede Individer. 

XVII. Pharyngomycosis benigna. 

Denne, hos Ikke-Rygere undertiden optrædende Pharynx- 

mykose, viser sig ved, 
at der ud af de folli- 
kulære Lakuner i Ton- 
sillerne, i Tungeroden, 
i Plicæ salpingopharyn- 
geæ og tildels ogsaa paa 
andre Steder i Oropha- 
rynx og nærliggende Re- 
gioner, voxer hvide, oftest 
noget tilspidsede Tappe 
af c. 2 Mm. Længde. De 
sidde ret fast, saa at der 
maa anvendes en vis 
Kraft for at trække dem 
ud af deres Skeder. Om- 
givelserne ere fuldstæn- 
dig reaktionsløse, og den 
øvrige Slimhinde er enten normal eller frembyder alminde- 
lige katarrhalske Forandringer. Ved den mikroskopiske 
Undersøgelse vise de hvide Fremragninger sig at være 
byggede af Epithelceller og Leptothrixformer. 

De give oftest ingen Symptomer og opdages derfor i 
Reglen rent tilfældigt. 

Behandlingen bestaar i Fjernelsen af de enkelte Tappe 
(der imidlertid hurtigt erstattes af nye), samt i Pensling af 
de angrebne Steder med absolut Alkohol eller Sublimat- 




Fig. 41. Pharyngomycosis benigna. 

Glycerin (Formel 56, forsigtig!), ligesom de Fordybninger, 
hvori Tappene have siddet, kunne galvanokauteriseres eller 
ætses med Kromsyre eller Trikloreddikesyre. Desuden ordi- 
neres et Gurglevand (Formel 5 — 7). 



G. Neuroser. 

Sensibilitets- og Motilitetsneuroser forekomme ofte i 
Svælget. 

1. AnæstheBi. Difteri er den væsentligste Aarsag til op- 
hævet eller nedsat Sensibilitet af Slimhinden. Blandt de 
sjældnere Aarsager kunne nævnes forskellige Sygdomme i 
Centralnervesystemet (Hysteri, Epilepsi, Tabes, Sklerose, Bul- 
bærparalyse, o. a.), visse Ernæringssygdomme (Klorose, Anæmi) 
samt enkelte lokale Lidelser (Lepra, Lupus). 

2. Hyperæsthesi., Forøget Sensibilitet er den hyppigste 
Neurose i Svælget, visende sig fortrinsvis ved forøget Reflex- 
irritabilitet. Den skyldes oftest en, af stærk Hyperæmi led- 
saget Katarrh, og særligt en saadan, der er fremkaldt ved 
Misbrug af Alkohol og Tobak, ved Cirkulations- og Digestions- 
lidelser, eller ved almindelig Piethora. Endelig lide hysteriske 
Patienter samt Ftisikere ofte af Hyperæsthesia pharyngis. Den 
symptomatiske Behandling bestaar i Gurglinger med Opløs- 
ninger af Borsyre-Menthol (Formel 5) eller Bromkalium (For- 
mel 8) eller i Anvendelsen af Mentholtabletter (Formel 63). 

3. Paræsthesi (Dysæsthesi). Pharynx er ofte Sædet for 
de forskelligste Fornemmelser (se S. 37, 141 og 152) \ed 
Katarrher, særligt naar disse optræde hos nervøse eller hypo- 
kondre Patienter. Den symptomatiske Behandling er som 
ved Hyperæsthesien. 

5. Spasme. Toniske Kontraktioner af Svælgets Muskler 
kunne optræde hos nervøse eller hysteriske Patienter, ytrende 
sig hos disse sidste fortrinsvis som Globus hystericus. De 
kunne ogsaa give Synkebesværligheder, der ofte med Held 
behandles med Indførelsen af Bougies. Klonisk Krampe 

er navnlig iagttaget lokaliseret til Muse. tensor veli palatini, 
givende Anledning til subjektive og objektive Lyde. 

6. Paralyse (og Parese). Fuldstændig ophævet eller ind- 
skrænket Bevægelighed af Svælgets, og navnlig af den bløde 
Ganes Muskler, ses af og til, særligt efter Difteri, men kan 
ogsaa være medfødt. Blandt andre Aarsager kunne nævnes: 
Bulbærparalyse, Tabes, Sklerose, Tumores i og omkring 
Foramen jugulare, samt visse Former af Hemiplegi (Tumor 
cerebri, Hæmorhagia cerebri). Lamheden er oftest dobbelt- 
sidig, men kan ogsaa, særligt naar den bløde Gane er ramt, 
være ensidig. Symptomerne paa Paralyse af Ganesejlet ere : 
Rhinolalia aperta (se S. 34) og Udflyden af nedsunken flydende 
Føde gennem Næsen. Objektivt ses hele Velum palatinum, 
eller den ene Side alene, hængende slapt ned under Ansæt- 
ningen af en høj Tone eller ved Pirring af Uvula med Sonde. 

SYVENDE DEL. 

Strubehovedets Sygdomme. 



Strubehovedets Sygdomme ere for største Delen af samme 
Natur, som de i de øvrige øverste Luftveje forekommende. 
Der optræder imidlertid ogsaa i Strubehovedet visse for dette 
Afsnit karakteristiske Lidelser, nemlig de perichondritiske 
Betændelser, samt ejendommelige Spasmer og Paralyser. 

A. Formanomalier. 

Udtalte Formanomalier ere i det Hele højst sjældne i 
Strubehovedet. 

I. Medfødte Formanomalier. 

Medfødte Formanomalier af Strubehovedet ere meget 
sjældne. Abnorm ringe Størrelse findes undertiden hos mand- 
lige Individer, som ere kastrerede, eller som have misdannede 
Kønsorganer. Undertiden ses et medfødt Diaphragma i Stemme- 
ridsens forreste Afsnit, ganske lignende det erhvervede (seFig. 5 1). 

II. Erhvervede Formanomalier. 

De efter Fødslen optrædende Forandringer af Strube- 
hovedets normale Form skyldes fortrinsvis Dannelsen af Ar- 
strænge og af aragtige Sammenvoxninger, samt aragtig De- 

fekt af et eller andet Afsnit, f. Ex. en Del af Epiglottis, af 
Stemmelæberne o. s. v. Aarsagen til disse Anomalier maa 
næsten altid søges i Ulcerationsdannelse, der hyppigst er af 
syfilitisk Natur, sjældnere af difterisk, lupøs eller tuberkuløs 
Oprindelse og sjældnest af anden Natur. De paa Grund af 
Dannelser af aragtige Strænge og Sammenvoxninger opstaaede 
Formanomalier ere i Reglen stærkest udtalte ved Aditus la- 
ryngis og Rima glottidis, og faa navnlig deres Betydning 
paa sidstnævnte Sted, fordi de her fremkalde to fremtrædende 
Symptomer: Hæshed og — saafremt de ere af betydeligere 
Udstrækning — Laryngostenose. Den hyppigste erhvervede 
Misdannelse af Glottis er Diaphragma glottidis, der viser sig 
som en horisontalt stillet, mellem de mediale Rande af 
Stemmelæberne udspændt Bindevævsmembran , der oftest 
kun indtager den forreste Del af Stemmeridsen (Fig. 51), men 
ogsaa kan strække sig helt bagtil til Processus-vocalis. Glottis- 
diaphragmaet skyldes næsten altid Syfilis. 

Forsaavidt Dannelsen af aragtige Strænge og Sammen- 
voxninger fremkalde laryngostenotiske Symptomer (se S. 30), 
bør man anvende Dilatation med Bougier, idet man efter- 
haanden forøger deres Tykkelse, eller ogsaa indlægger 
O. Dwyer's Kanyler. Undertiden bliver det nødvendigt at 
foretage Tracheotomi. 



B. Slimhindebetændelser. 
I. Laryngitls acuta catarrhalis. 

Den akute katarrhalske Betændelse af Larynxslimhinden 
ligner i ætiologisk og pathologisk-anatomisk Henseende ganske 
den akute katarrhalske Betændelse af Slimhinden i de oven- 
for liggende Dele af de øverste Luftveje (se S. T2 og 133). 
Den optræder ogsaa ofte samtidigt med akuc Katarrh i Næse- 
hulen, Næsesvælget og Svælget, hyppigst paa den Maade, 
at Katarrhen er descenderende ; ascenderende Katarrh fra en 

akut Tracheobronchitis er dog ingenlunde sjælden. En for 
Laryngitis acuta særlig ætiologisk Faktor er Overanstrængelse 
af Stemmen ved at synge, kommandere, raabe o. s. v. 

Symptomer. Hovedsymptomet er Hæshed, der kan 
optræde med forskellig Styrke, vexlende fra en let Ruhed 
af Stemmen indtil fuldstændig Aphoni, alt efter den Grad, 
Stemmelæberne ere medinddragne i Sygdommen. Hoste 
optræder ret hyppigt, men er dog i Reglen mindre frem- 
trædende. Udtalte Symptomer paa Laryngostenose ind- 
finde sig yderst sjældent hos Voxne ; dog kan den, fortrinsvis 
til Regio hypoglottica lokaliserede Katarrh, fremkalde en let 
inspiratorisk Stridor. Hos Børn, og navnlig hos Smaabørn, 
giver derimod den akute katarrhalske Laryngitis ret hyppigt 
Laryngostenose, der ved fortrinsvis Lokalisation af Processen 
til Regio hypoglottica kan naa de betydeligste Grader {»Pseudo- 
croupi.), og endog er i Stand til at fremkalde Kvælning. 

Objektiv Undersøgelse. Ved Laryngoskopien ses Larynx- 
slimhinden Sæde for Hyperæmi, hvis Farve kan vexle fra 
rosarød til dyb purpurrød, og som oftest er ulige udtalt i 
Strubehovedets forskellige Afsnit. Stemmelæberne kunne dog 
beholde deres hvide Farve og kun miste noget af deres 
naturlige Glans. Sammen med Hyperæmien findes der kon- 
stant ogsaa Svulst af Slimhinden, og Svulsten kan, ligesom 
Hyperæmien, være ulige fordelt. Den kan saaledes fortrinsvis 
lokalisere sig til Labia vocalia, til Plicæ ventriculares, der da 
kunne dække over større Partier af Stemmelæbernes laterale 
Del, til Plicæ ar}'epiglotticæ, o. s. v. Svulsten af Slimhinden 
kan undertiden naa meget betydelige Grader, særligt i Regio 
hypoglottica og paa Stemmelæbernes Underflade [Laryngitis 
hypoglottica acuta ^ Chorditis vocalis inferior acuta), saa at det 
nederste Larynxrum formindskes betydeligt ; denne Betændelse 
er dog ofte af mere flegmonøs Karakter (se S. i6i). Foruden 
Hyperæmien og Svulsten, ses ofte ogsaa udvidede Kar, der 
hyppigt tegne sig stærkest paa Stemmelæberne. Pareser af 
de forskellige Muskler og Muskelgrupper ses af og til, særligt 

hos nervøse Individer (særligt Adduktoresparese, Intern us- 
parese og Transversusparese). 

Forløb og Prognose. Efter nogle Dages eller Ugers For- 
løb svinder den akute katarrhalske Laryngitis i Reglen, selv 
i Tilfælde, hvor der slet ingen Behandling anvendes. Under 
ugunstige Forhold, f. Ex. naar Stemmen bruges meget, naar 
Patienten udsættes for barsk Vejrlig, ved Tilstedeværelsen af 
Cirkulationsforstyrrelser o. s. v., gaar den dog ikke sjældent 
over i en kronisk Katarrh. 

Behandling. Den akute Larynxkatarrh, der opstaar som 
Følge af >Forkølelsesaarsager«, behandles bedst i sit Be- 
gyndelsesstadium med Svedekur. Indaandinger af Dampe 
af Chamomille-Infus, af Borsyreopløsning, o. lign., virke mild- 
nende paa Symptomerne og afkortende paa Forløbet. Menthol, 
Ichtyol eller Kokain i Opløsning (Formel 9, 11 og 12), og 
applicerede i Sprayform ved Hjælp af en >Pulverisatør« (se 
S. 53), samt Menthol- og Kokain-Tabletter (Formel 63 og 64), 
ere af god Virkning i sværere Tilfælde eller hos Sangere og 
sceniske Kunstnere, der ere tvungne til at bruge Stemmen, 
medens de lide af en akut Larynxkatarrh. Direkte Applikation 
af adstringerende Midler er sjældent nødvendig; hertil egne 
sig bedst Menthol-Vaseline (Formel 29) eller svage Lapis- 
opløsninger (i — 50). Naar Patienten ikke kan skaane Stem- 
men til en vis Grad, ere de nævnte Behandlingsmaader oftest 
uden Nytte. 

II. Laryngitis acuta phlegmonosa. 

(Laryngitis acuta submucosa) . 

Den akute flegmonøse Laryngitis er en Betændelse, der 
ikke alene er begrænset til selve Larynxslimhindens Mem- 
brana propria, men som ogsaa omfatter det submukøse 
Bindevæv, der paa sine Steder er rigeligt udviklet (se S. 18); 
Betændelsen giver Anledning til Dannelsen af et Exsudat, 
der kan være af serøs Beskaffenhed og infiltrere større Partier 

af Slimhinden (Oedema laryngis inflammatoria) *), eller af pu- 
rulent Karakter og danne Ansamlinger (Abscessus laryngis). 

Ætiologi. De samme ætiologiske Faktorer, som frem- 
kalde en katarrhalsk Betændelse, kunne, naar de virke med 
større Intensitet, fremkalde en flegmonøs Betændelse. Denne 
opstaar dog, ligesom Pharyngitis acuta phlegmonosa (se S. 134), 
særligt ved visse akute Infektionssygdomme (Erysipelas, 
Pyæmi, Tyfus, Variolæ o. s. v.), og er da af mere diffus Art, 
samt som en mere begrænset Lidelse omkring fremmede 
Legemer, syfilitiske, tuberkuløse og kankrøse Infiltrater og 
Ulcerationer o. lign. Undertiden opstaar Sygdommen uden 
bekendt Aarsag (»idiopathisk«). 

Symptomer. Disse ere ved de lettere Former af flegmonøs 
Laryngitis, og særligt ved de mere cirkumskripte, undertiden 
svagt udtalte, eller skjule sig under den alvorligere primære 
Sygdom. Hæshed og Hoste ere dog altid tilstede. Ved 
betydeligere Grader af Betændelse, samt ved de til Nær- 
heden af Rima glottidis lokaliserede, optræder der Laryngo- 
stenose, der ofte udvikler sig meget hurtigt og antager 
en faretruende Karakter. 

Objektiv Undersøgelse. I Strubespejlet ses Larynxslim- 
hinden i Reglen intens højrød; ved betydeligere Grader af 
Ødem er Slimhinden dog oftest bleg, og dens overfladiske 
Lag tillige gennemskinneligt, saa at man ser det serøse Ex- 
sudat i Slimhindens dybere Partier. Svulsten af Slimhinden 
er meget betydelig (Fig. 42), og ved mere udtalt Ødem 
tillige spændt, samt elastisk ved Berøring med Sonde. Svul- 
sten er ikke sjældent tydeligt begrænset til, eller fortrinsvis 
udtalt i et enkelt Afsnit af Larynx og da oftest til de Steder, 
hvor det submukøse Væv er rigeligt : Forfladen af Epiglottis 
og Valleculæ (y>Epigiottttisi<jy Plicæ aryepiglotticæ , Regio 



*) Ikke-inflammatorisk Ødem optræder undertiden i Larynx som Følge af 
lokale eller almindelige Kredsløbsforstyrrelser, samt i Form af >angio- 
neurotisk Ødem« paa Grund af vasomotoriske Forstyrrelser, ligesom 
det ogsaa kan optræde som Følge af akut Jodforgiftning (»Jodødem«). 

Mygind : Øverste Luftveje. 1 1 

Fig.42. Oedema laryngis 

inflammatoria. Betydeligt 

Ødem af Epiglottis og af 

Regg. arytæn. 



arytænoidea (T^Arytænoiditis^), Regio interarytænoidea, Plicæ 
ventriculares og Regio hypoglottica (-» Laryngitis hypoglottica 
acuta^, >>Ckorditis vocalis inferior acuta^, Fig. 43). Labia 
vocalia kunne dog ogsaa svulme betydeligt op og blive 
stærkt ødematøse ved Exsudat imellem Bundterne i M. 
thyreo-arytænoideus internus (Oedema 
glottidis). Naar det kommer til Absces- 
dannelse, bliver Svulsten paa et enkelt 
Parti meget stærkt fremragende, og man 
kan undertiden se det purulente Exsudat 
skinne igennem. 

Forløb og PrognoBe. Den flegmo- 
nøse Laryngitis kan undtagelsesvis for- 
løbe som en intens, akut Larynxkatarrh ; 
i de fleste Tilfælde optræder den dog 
som en langt alvorligere Sygdom, da 
den let kan føre til en saa betydelig 
Laryngostenose, at der opstaar Kvæl- 
ningsanfald. Dette er navnlig Tilfældet 
med den, af betydeligt Ødem ledsagede, 
flegmonøse Betændelse, og ved den ved 
Infektion fremkaldte, hvor det ikke sjæl- 
dent bliver nødvendigt at gøre Trache- 
otomi. 

Behandling. Ved stærkt udtalt Ødem 
kunne Skarifikationer af de, ved direkte 
Inspektion synlige, ødematøse Partier af Larynx mindske 
Laryngostenosens Hæftighed, eller endog hæve den. Behand- 
lingen bestaar iøvrigt ofte i at behandle den primære Syg- 
dom (tuberkuløse og syfilitiske Ulcerationer, o. s. v.). Lokalt 
kan anvendes Indaandinger af Dampe af Chamomilla-Infus 
eller af Mentholkrystaller, der bringes til at fordampe ved at 
opvarmes i en Ske, Penslinger med 10 Vo Kokainopløsninger 
eller Kokainopløsning i Spray (Formel 12), og ved stærkere 
Betændelse Ispiller og Ispose udvendigt paa Halsen. Even- 




Fig.43- Laryngitis hypo- 
glottica acuta. 

tuelle Abscesser bør aabnes tidligt med en særligt dertil 
konstrueret, paa et langt vinkelbøjet Skaft anbragt Kniv. 
Tracheotomi er det, som ovenfor omtalt, ikke sjældent nød- 
vendigt at foretage. 

III. Laryngitis crouposa et diphtherica. 

(Croup). 

Denne Sygdom skænkes en saa udførlig Omtale i de 
medicinske og kirurgiske Haandbøger, at der her kan hen- 
vises til disse. 

IV. Laryngitis chronica catarrhalis. 

Den kroniske katarrhalske Betændelse af Larynxslim- 
hinden udvikler sig ofte af en akut katarrhalsk Laryngitis, 
og det kan undertiden være vanskeligt at trække Grænsen 
mellem disse to Sygdomme i konkrete Tilfælde. Man træffer 
saaledes ofte Tilfælde af 2 — 4 Ugers Varighed, som bedst 
rubriceres under Betegnelsen: Laryngitis subacuta; Behand- 
lingen er i saadanne Tilfælde ganske som den kroniske 
Katar rhs. 

Ætiologi. Den kroniske laryngeale Katarrh er en meget hyp- 
pigt forekommende Sygdom, som næsten udelukkende angriber 
Voxne, og blandt disse særligt Mænd. Da den, som ovenfor 
nævnt, ofte udvikler sig af en akut Katarrh, falde dens Aar- 
sager tildels sammen med dem, der fremkalde den akute 
Katarrh af de øverste Luftveje (se S. 72 og 133). Det kroniske 
Forløb betinges da, enten af en mere fortsat Virkning af de 
ætiologiske Faktorer (f. Ex. vedvarende Indaanding af støv- 
blandet Luft, vedvarende Overanstrængelse af Stemmen) eller 
af, at Patienten lever under Forhold, der ere ugunstige med 
Hensyn til en Helbredelse af den akute Katarrh (f. Ex. ved 
at Patienten er udsat for ublidt Vejrlig eller stærkt skiftende 
Temperaturer), eller endelig derved, at visse Sygdomme af 

Cirkulations- og Digestionsorganerne , af Lungerne, o. s. v. 
fremkalde Cirkulationsforstyrrelser i Slimhinden af en for 
Helbredelsen ugunstig Art. To i ætiologisk Henseende vig- 
tige Sygdomme, Klorosen og den kroniske Alkoholisme, 
virke ogsaa gennem de Cirkulationsforstyrrelser, de give 
Anledning til, maaske sammen med de Ernæringsforstyrrelser, 
de frembringe. En vigtig Aarsagsgruppe dannes endelig af 
Sygdomme i de ovenfor Strubehovedet liggende Afsnit af 
Luftvejene, og da særligt saadanne, som ere forbundne med 
Nedgliden af et purulent Sekret i de lavere liggende Afsnit, 
eller med Ophævelsen af det nasale Aandedræt. Samtlige, 
ovenfor nævnte, ætiologiske Faktorer kunne ofte fremkalde 
kronisk Katarrh af Larynxslimhinden, uden at der i Forvejen 
gaar et tydeligt akut katarrhalsk Stadium. Det kan ogsaa 
fremhæves, at Forholdet mellem en kronisk Laryngitis og en 
i Forbindelse dermed optrædende akut Laryngitis kan være 
det, at denne optræder sekundært paa Basis af hin. 

Symptomer. De rent subjektive Symptomer ere i Reglen 
mindre fremtrædende: Følelse af Tørhed eller Irritation 
i Halsen, Tilbøjelighed til Rømmen og Hoste, med 
ringe Expektoration, Træthedsfornæmmelse ved Brugen 
af Stemmen, o. s. v. Hæshed er et konstant Symptom, der 
dog ved lette kroniske Katarrher først optræder ved nogen 
Tids Brug af Tale- eller Sangstemmen, og iøvrigt kan være 
af meget forskellig Intensitet, varierende fra let Ruhed af 
Stemmen til stærk Hæshed, der dog sjældent udvikler sig 
til fuldstændig Aphoni ved ukomplicerede kroniske Katarrher. 
Ved komplicerende Muskelparalyser og Pareser lider Stemmen 
derimod meget betydeligt, selv om Katarrhen er mindre in-, 
tens, og den kan blive fuldstændig aphonisk. Aandedræts- 
forstyrrelser ere meget sjældne. 

Objektiv Undersøgelse (og pathologisk Anatomi). Det 
laryngoskopiske Billede, som den kroniske Larynxkatarrh 
frembyder, er meget ulige i de forskellige Tilfælde. Dette 
hidrører ikke alene fra den ulige Karakter og Udbredelse, 

som Katarrhens to Hovedfænomener, Hyperæmien og Svulsten 
af Slimhinden frembyder, men ogsaa fra de, til enkelte Afsnit 
lokaliserede, ofte meget fremtrædende Forandringer af Epi- 
thelet og svulstagtige Hypertrofier af Slimhinden. Det er 
derfor ogsaa mest formaalstj enligt at afhandle den objektive 
Undersøgelse og den pathologiske Anatomi under Et. 

Hyperæmien af Slimhinden. Hyperæmien er langt- 
fra altid af den Farve, man sædvanligvis træffer ved 
kroniske Katarrher af Luftvejenes Slimhinde, men er hyp- 
pigt af en mere intensiv, irritativ, højrød Farve ligesom 
ved akut Katarrh, paa Grund af den vedvarende Irritation, 
der træffer Slimhinden ved Brugen af Stemmen, Hosten, o. s. v. 
Den er ofte meget ulige fordelt; navnlig kunne Stemme- 
læberne være meget lidt afficerede, eller om.vendt være stærkt 
hyperæmiske med tydelige Kartegninger af de udvidede 
Vener, der ogsaa kunne ses andre Steder, særligt paa Epi- 
glottis. 

Svulsten af Slimhinden. Denne kan ligeledes variere 
stærkt. I lettere Grader er Svulsten af diffus Beskaffenhed, 
men dog i Reglen mindre stærkt udtalt paa Labia vocalia. 
De betydeligere Grader af Slimhindesvulst ere sjældent diffuse, 
men lokalisere sig til et enkelt eller nogle enkelte Afsnit af 
Slimhinden. Medens den svagere udtalte, diffuse Slimhinde- 
svulst væsentligt hidrører fra en med Rundcelleinfiltration 
forbunden Blodoverfyldning, og derfor taber sig stærkt ved 
Pensling med Kokainopløsning, hidrører den betydeligere 
Svulst fortrinsvis fra Hyperplasi af Bindevævet. 

Lokaliseret Slimhindesvulst. En saadan optræder 
ofte i Strubehovedets forskellige Afsnit og fremkalder et 
meget karakteristisk laryngoskopisk Billede. Den til Epiglottis 
lokaliserede Slimhindesvulst kan bevirke, at Epiglottis viser 
sig som et uregelmæssigt, svullent Legeme, der har mistet 
fuldstændig sin Lighed med en normal Epiglottis. Hyppigst 
er dog Svulsten symmetrisk; Epiglottis er da stærkt sammen- 
knebet fra Side til Side og antager ofte Form af en Lyre 

eller en Hestesko. — Svulsten af Regio interarytænoidea frem- 
kalder sagittalt stillede Folder, der pose sig frem mod Larynx- 
rummet (Fig. 46), og kunne hindre en fuldstændig Lukning 
af Stemmeridsen, og derved fremkalde betydelig Hæshed, 
ligesom de kunne give Anledning til stærk Rømmen og 
Hoste. — Plicæ ventriculares danne, naar de ere Sæde for 
lokal Svulst, pølseformede, oftest temmelig røde Fremrag- 
ninger, der delvis skjule de underliggende Stemmelæber; 
ved betydeligere Grader kunne de mødes i Midtlinien under 
Intonationen, og derved hindre en Lukning af Stemmeridsen. 
— Slimhinden ved Indgangen til og i 
selve Ventriculus laryngis er ret ofte 
stærkt hypertrofieret, særligt i den nær- 
mest Commissuren liggende Del. Svul- 
sten lægger sig da frem paa Stemme- 
læbernes øverste Flade som en højrød, 
slap, flad eller pølseformet Fremragning, 
der ofte tydeligt ses at komme frem fra 
Fig. 44. Laryngitis chro- Ventriklen (Fig. 44) ; den benævnes '^Pro- 
nica catarrhalis med »Pro- i^p^^^ ventricuH MorQugnh, fordi man 

lapsus ven triculorum Mor- ^ ^ q o i 

gagni«. tidligere ansaa den for at være et Frem- 

fald af Ventrikelvæggen; den er. imid- 
lertid en ren lokaliseret Hypertrofi af Slimhinden, der be- 
grænser Orificium ventriculi. Dens Tilstedeværelse afdæmper 
Stemmen betydeligt. Undertiden skyder den sig frem i 
Stemmeridsen, og ligner da en Polyp paa Stemmelæben. — 
De til Labia vocalia lokaliserede Hypertrofier af Slimhinden 
faa navnlig Betydning ved deres store Indflydelse paa Stem- 
mens Renhed; navnlig kan Sangstemmen modificeres stærkt, 
selv ved smaa Hypertrofier. Hyppigst optræde de saakaldte 
»Sangerknuder«, som oftest skyldes Overanstrængelse af 
Stemmen ved Sang, Kommanderen, Oplæsning, Prædiken, o. s.v. 
De sidde paa den frie Rand af Labia vocalia, ofte symme- 
trisk, og hyppigst paa Overgangen mellem forreste og mel- 
lemste Trediedel af Stemmeridsen. De variere i Størrelse 

Fig- 45 • * Sangerknuder« 
paa begge Labia vocalia. 



fra et Valmue- til et Hirsekorns, ere runde eller trekantet 
tilspidsede, hvidlige og ofte noget gelatinøse (Fig. 45). »Sanger- 
knuderne« ere væsentligst at betragte som Epithelfortykkelser 
med et Grundlag af Bindevæv. — Paa Slimhinden paa den 
bageste Del af Labia vocalia, og særligt paa Processus vocales, 
findes ofte, særligt hos Alkoholister, og hos Patienter med rigelig 
Pussekretion fra de ovenover Larynx 
liggende Luftveje, stærkt røde, symme- 
triske Fortykkelser af Slimhinden, af 
Form som vorte- eller pudeformede Frem- 
ragninger, der ofte paa den ene Side 
ere fordybede i Midten, fordi Slimhinden 
er nøje forbunden med Perichondriet ved 
Spidsen af Processus vocalis. Naar de 
blive større, ser man ofte, at den ene 
af disse pudeformede Fortykkelser mod- 
tager et varigt, fordybet Indtryk af den 
anden paa den modsatte Side (Fig. 46). 
Under deres yderligere Væxt bliver deres 
Overflade mere og mere ujævn, >papil- 
lomatøs«. Den her beskrevne Slimhinde- 
hypertrofi paa Processus vocalis er den 
typiske Pachydermia laryngis (diffusa)^ 
under hvilken ogsaa de ovenfor omtalte 
Forandringer i Regio interarytænoidea, 
samt de mere udbredte, ujævne For- 
tykkelser af Stemmelæberne henregnes; dens Tilstedeværelse 
paavirker altid Stemmen stærkt paa Grund af, at Stemme- 
ridsens fuldstændige Lukning under Fonation hindres. Mikro- 
skopisk ses den pachydermiske Svulst at bestaa af fortykket 
Epithel med Epidermisering af dettes øverste Celler; under 
Epithelet ses Papillærlegemerne forøgede i Antal og Størrelse, 
og Bindevævet i Mukosa er betydeligt formeret. — Endelig 
kan Slimhinden i Regio hypoglottica være særligt svullen, en 
Tilstand, som benævnes Laryngitis hypoglottica chronica hyper- 




Fig. 46. Pachydermia la- 
ryngis (diffusa). 

trophica s. Chorditis vocalis inferiør chronica, hvis laryngo- 
skopiske Udseende ligner det i Fig. 43 afbildede. 

Atrofi af Slimhinden. En saadan træffes af og til 
særligt paa Labia vocalia. 

Substans tab i Slimhinden. Overfladiske Substans- 
tab i Form af katarrhalske Erosioner forekomme af og 
til; de findes fortrinsvis i Regio interarytænoidea og paa 
Processus vocales, naar disse- Regioner ere Sæde for pachy- 
dermiske Forandringer. 

Sekretet. Ofte viser Slimhinden en paafaldende Tør- 
hed; til anden Tid er der Hypersekretion. I sidste Tilfælde 
er Sekretet oftest mukopurulent, sejgt og har Tilbøjelighed 
til at samle sig omkring Stemmeridsen. Af og til er Sekretet 
meget sejgt og fastsiddende, med Tilbøjelighed til Skorpe- 
dannelse, og Slimhinden er da tør og let blødende. Denne 
Form, der kan ledsages af Atrofi af Slimhinden, benævnes 
Laryngitis sicca s. Ozaena laryngis, og findes oftest sammen 
med Pharyngitis sicca. 

Muskelpareser. Ved Laryngitis catarrhalis chronica 
træffes meget hyppigt en mangelfuld Adduktion af Stemme- 
læberne, samt mangelfuld Spænding af disse paa Grund af 
Muskelparese, enten paa Grund af Overanstrængelse af Musk- 
lerne, eller paa Grund af Infiltrationer i disse. 

Diagnose. En lettere kronisk Katarrh lader sig ofte ikke 
laryngoskopisk adskille fra en protraheret akut, fordi Slim- 
hinden beholder en livlig rød Farve ved den kroniske Form. 
• Da Behandlingen imidlertid er den samme, har Adskillelsen 
ingen praktisk Betydning. Diagnosen af den kroniske Larynx- 
katarrh frembyder iøvrigt i Reglen ingen Vanskeligheder ved 
Anvendelsen af Strubespejlet, og ogsaa de, S. 167 omtalte, 
pachydermiske Dannelser ere i Reglen lette at erkende. Bag 
pachydermiske Folder og Fremragninger, der ere lokaliserede 
til bageste Væg af Larynx, skjuler der sig dog undertiden 
tuberkuløse Ulcerationer, ved hvis Tilstedeværelse Slimhinden 

imidlertid oftest er bleg, ligesom der næsten konstant er 
tuberkuløse Forandringer i Lungerne i saadanne Tilfælde. 

Prognose. Naar en kronisk Larynxkatarrh har varet i 
et Tidsrum, der ikke skal udregnes i Aar, og naar der ikke 
er stærke pachydermiske Forandringer, eller mere udtalte 
Muskelpareser tilstede, ere Udsigterne for en Behandling 
gode, forudsat at denne kan gennemføres konsekvent. Pro- 
gnosen med Hensyn til Restitutionen af Stemmen er derimod 
tvivlsom i Tilfælde, der have varet i aarevis, og hvor der er 
stærkt udtalte, hyperplastiske eller atrofiske Forandringer af 
Slimhinden, eller hvor der er betydeligere Muskelpareser. 

Behandling. Den almindelige Behandling bør først 
og fremmest gaa ud paa at fjerne, hvis dette er muligt, de 
Aarsager, der have fremkaldt, eller have været medvirkende i 
at fremkalde Katarrhen (se Ætiologi). En ganske særlig 
Opmærksomhed fordrer Undersøgelsen af Næsehulen, Næse- 
svælget og Svælget, da man ofte her finder Forandringer, der 
ere den egentlige Aarsag til Larynxkatarrhen (Rhinitis chronica 
hypertrophica og atrophica, Empyem i Bihulerne, adenoide Ve- 
getationer, Rhinopharyngitis chronica, o. s. v.). Desuden er det 
ofte af Vigtighed at bringe Patienten under gunstige hygiejniske 
Forhold, særligt med Hensyn til frisk Luft, Klædedragt, o. s. v. 
Af største Vigtighed er endelig skaansom Brug af Stemmen, 
og hos Sangere, Skuespillere, Lærere, o. s. v. en hensigts- 
mæssig Brug af Sang- og Talestemmen, hvilket ofte kun 
læres ved særlig Anvisning og særlige Øvelser. 

Den lokale Behandling bestaar fortrinsvis i Pens- 
linger af Slimhinden med astringerende Opløsninger. Hertil 
egner Lapis sig bedst, særligt i Tilfælde, hvor der fortrinsvis 
er Rødme og mindre udtalt Svulst af Slimhinden; men 
det er af største Vigtighed, at Penslingen anvendes metho- 
disk med Opløsninger af stigende Styrke. Denne lokale 
Behandling bør i Reglen strække sig ud over 4—6 Uger 
efter følgende Skema: 

iste Uge .... I Gang daglig Lapisopløsning i — 25 

2den - I - - — I — 20 

3die - .... 5 Gange ugentlig — i — 20 

4de - 4 - - — I — 15 

5te - .... 3 - - — I— 15 

6te - 2 - - — I — 10 

Hvor der er betydeligere Svulst af Slimhinden, egne Mælke- 
syreopløsninger sig bedre, idet man begynder med en Styrke 
af 25 Vo (Formel 20), der anvendes daglig, eller hver 2den 
Dag, og stiger til 50%, eventuelt til 75 Vo, der anvendes 
med 4—8 Dages Mellemrum. Ved Anvendelsen af begge 
Midler bør man dog altid individualisere, særligt fordi Larynx- 
slimhinden hos visse Individer, og undertiden ogsaa til visse 
Tider, kan reagere stærkt paa en enkelt Pensling; man ser 
da laryngoskopisk en stærk reaktiv Rødme og Svulst af 
Slimhinden, samtidigt med at Patienten angiver at have 
været mere hæs de første 24 — 48 Timer efter Penslingen. 
En saadan Reaktion er Udtrykket for, enten at Koncentra- 
tionsgraden har været for stærk, eller Mellemrummet mellem 
Penslingerne for kort, og man bør da enten bruge svagere 
Opløsninger, eller pensle med længere Mellemrum. Paa den 
anden Side kan man i enkelte Tilfælde nødes til at bruge 
stærkere Opløsninger end de nævnte. 

Lettere Grader af Sygdommen svinde dog ofte uden 
Anvendelse af Penslinger, f. Ex. ved lokal Behandling af 
eventuelle Lidelser i Næsehulen, Næsesvælget og Svælget i 
Forbindelse med skaansom Brug af Stemmen. Indaanding 
af Dampe af en Borsyreopløsning eller af en Douche af en 
eller anden let astringerende Opløsning, der anbringes i en 
»Pulverisatør« (se S. 53), kan ogsaa yde fortrinlig Nytte. Til 
den sidste Form af Indaanding kan anvendes Menthol (For- 
mel 9), eller Ichtyol (Formel 11), samt svage Mælkesyreop- 
løsninger (Formel 13 — 15), der benyttes hver — hver 3die Dag. 
Disse sidste egne sig særligt til Tilfælde, hvor der er lettere 

Fortykkelser af Slimhinden, og hvor Lægen af en eller anden 
Grund ikke selv kan behandle Sygdommen lokalt. Pachy- 
dermiske Fortykkelser fordre Ætsninger og hertil egner ren 
Mælkesyre eller Lapis mitigatus smeltet paa en Sondespids 
sig bedst (Formel 34). 



C. Infektiøse Nydannelser. 
V. Tuberculosis laryngis. 

Næst efter Lungerne er Larynx det Sted, hvor Tuber- 
kulosen hyppigst manifesterer sig. 

Ætiologi. Tuberkulosen er yderst sjældent primær i 
Larynx, men optræder næsten altid sekundært her efter 
Lungetuberkulose, som i c. ^/s af Tilfældene kompliceres 
paa denne Maade. De objektive Symptomer paa denne sidste 
Sygdom kunne dog undertiden være svagt udtalte; i Reglen 
er Lungeaffektionen dog ret fremskreden, naar den kompli- 
ceres med Larynxtuberkulose. Tuberkulosen i Strubehovedet 
er meget sjælden hos Børn; noget hyppigere optræder den 
efter 50 Aars Alderen; Individer omkring 30 Aars Al- 
deren levere dog det største Kontingent. Mænd angribes 
betydeligt hyppigere end Kvinder. 

Pathologisk Anatomi. Larynxtuberkulosen er en udtalt 
Slimhindetuberkulose. Ved Aflejring af Tuberkelbacillerne i 
Slimhinden optræder der, saavel i Membrana propria, som i 
Tela submucosa, diffus Rundcelleinfiltration, samt spredte 
Tuberkler, der strække sig helt op til Epithelet. Ved kaseøs 
Omdannelse af Tuberklerne brister det ovenover liggende 
Epithel og afstødes, og der dannes et overfladisk, tuberkuløst 
Saar. Ved yderligere tuberkuløs Aflejring og Nekrotisering 
uddybes Saaret efterhaanden og kan blive dybt, strækkende 
sig ned til det underliggende Muskellag og Perichondrium. 
Det tuberkuløse Saar kan, om end undtagelsesvis, hele ved 

Ardannelse. Foruden de her beskrevne, specifike tuberku- 
løse Forandringer, optræder der ved Larynxtuberkulosen en 
Række af andre, ved Aflejringen af de tuberkuløse Deposita 
fremkaldte Fænomener. Disse ere væsentligst af betændelses- 
agtig Natur, visende sig ved en betydelig Tiltagen af Slim- 
hindens Volumen omkring Tuberklerne; denne Svulst er ofte 
af ødematøs Karakter. Ogsaa Periohondriet kan blive Sæde 
for Betændelse ved Ulcerationernes Udbredelse i Dybden, 
med sekundær Nekrose af den underliggende Brusk. Som 
sekundære Forandringer som Følge af Betændelsen kan der 
endvidere opstaa papillomatøse Exkrescenser af Slimhinden 
med Proliferation af Epithelet, og de tuberkuløse Ulcerationer 
give konstant Anledning til Granulationsdannelse. Larynx- 
musklerne kunne endelig atrofiere og fedtdegenerere. 

Symptomer. Hæshed er i Reglen det første Symptom, 
og. ved Sygdommens Udbredelse opstaar der ofte fuldstæn- 
dig Aphoni. Stemmetabet kan dels skyldes den ved Tu- 
berkelaflejringen fremkaldte Katarrh, dels specifike tuberkuløse 
Forandringer af Stemmelæberne. — Hosten forværres ofte, 
og ved udbredte Ulcerationer opstaar der tillige Expektoration 
af et rigeligt, mukopurulent Sekret. — Smerter ved Synk- 
ningen samt andre Former af Dysphagi optræde i Reglen, 
naar Omegnen af Aditus laryngis bliver Sædet for tuberkuløs 
Infiltration af Slimhinden, eller for tuberkuløse Ulcerationer, 
og dette Symptom naar ofte betydelige Grader. — Smerter 
ved Hoste og Tale findes af og til ved udbredt Ulcerations- 
dannelse. — Respirationsbesværligheder, særligt i Form 
af Laryngostenose, optræde ofte i ringere Grad ; undtagelses- 
vis kunne de blive saa betydelige og opstaa saa pludseligt, 
at der kommer Suffokationsanfald ; men i Reglen udvikler 
Laryngostenosen sig saa langsomt, at det ikke kommer 
saa vidt. 

Objektiv Undersøgelse. Ved den udvendige Palpation 
af Halsregionen kan der undertiden konstateres Ømhed og 
Svulst af begrænsede Partier af Strubehovedet, fremkaldt ved 

en sekundær Perichondritis; udvendig Ømhed kan dog ogsaa 
skyldes en sympathisk Adenitis. Ved Undersøgelsen af Pars 
oralis pharyngis ses dennes Slimhinde ofte paafaldende isk- 
æmisk, og Slimhindens blege Udseende er ofte ogsaa frem- 
trædende i Larynx. Under de hos Ftisikere ofte let op- 
staaende Kløgningsbevægelser under Undersøgelsen, ser man 
imidlertid hyppigt denne Iskæmi afløses af en pludseligt 
opstaaende Hyperæmi af irritativ, højrød Farve. De ved 
tuberkuløse Aflejringer fremkaldte Forandringer af Slimhinden 
i Larynx vise sig fortrinsvis under to Former: det tuberku- 
løse Infiltrat og den tuberkuløse Ulceration, og kun und- 
tagelsesvis træffes en skarpt begrænset, paa Plica ventricu- 
laris oftest siddende Svulst ( Tuber kulomet)^ eller spredte 
miliære Knuder. Det tuberkuløse Infiltrat er et Produkt 
af de i Slimhinden aflejrede Tuberkler (se S. 170), plus den 
derved fremkaldte Betændelsessvulst, der oftest er afødematøs 
Karakter. Det tuberkuløse Infiltrat er i Reglen ikke skarpt 
afgrænset mod Omgivelserne, men træder dog tydeligt frem 
af disse, paa Grund af den mod Larynxrummet stærkt ud- 
bugtede Overflade, og fordi det i Reglen, naar det ikke er 
stærkt ødematøst, er betydeligt mere rødt end den øvrige 
Slimhinde. Det er i Begyndelsen lokaliseret til en bestemt 
Region, og er da oftest ensidigt, men kan brede sig ud 
over hele Slimhinden. Dets Udstrækning svarer i Begyndel- 
sen oftest til en Linses. Dets Yndlingssted er Regio inter- 
arytænoidea, hvor det ofte holder sig længe uden at forandre 
sig, og hvor det ofte paa sin Overflade viser papillomatøse 
Fremragninger (Fig. 47). Ogsaa Stemmelæberne ere hyppigt 
angrebne, visende sig knudeformet eller pølseformet infiltrerede. 
Paa Epiglottis viser det tuberkuløse Infiltrat sig mere som en 
udbredt, uregelmæssig Svulst, der kan naa en betydelig 
Størrelse (Fig. 48), og paa Plicæ aryepiglotticæ som en pølse- 
formet, ødematøs Svulst af disse. Det stærkeste Ødem op- 
træder dog i Reglen, naar det tuberkuløse Infiltrat lokaliserer 
sig omkring Cart. arytænoidea (Fig. 48). Den tuberkuløse 

Fig. 47. Tuberculosis la- 
ryngis. 
Infiltrat i Plica ventric. sin. og 
i Regio interaryt. med Papil- 
lomdannelse her. Anchylosis 
artic. cricoaryt. sin. Dyb Inspi- 
rationsstilling. 



Ulceration opstaar som et videre Udviklingsstadium af Infil- 
tratet, og viser sig oftest først paa det mest fremstaaende 
Parti af dette. Den er i Begyndelsen lille og overfladisk 
(Fig. 48, Lab. vocale sin.), men breder sig derpaa mere og 
mere, saavel i Fladen, saa at den kan 
indtage hele Larynxrummet, som i 
Dybden. Saarets Rande ere svulne, 
ødematøse, uregelmæssigt udbugtede 
og ofte underminerede; fra disse, saa- 
vel som fra Saarets Bund, ses enten 
Granulationer at skyde frem, eller det 
Hele er bedækket af hvidgraa Detritus- 
masse og Mukopus. Af selve Larynx- 
brusken er væsentlig Epiglottis Sæde 
for tuberkuløs Ulcerationsdannelse, der 
kan medføre Substanstab af denne. 
Blandt sekundære. Forandringer, der 
kunne træffes i Larynx, kunne nævnes : 
diff'us akut og kronisk katarrhalsk 
Rødme og Svulst af Slimhinden, peri- 
chondritisk Svulst (Fig. 48), Ankylose 
af Artic. crico-arytænoidea samt Re- 
currenslamhed. Anchylosis artic. crico- 
arytænoideæ er laryngoskopisk karak- 
teriseret ved, at den ankyloserede 
Stemmelæbe staar fast i en Stilling, 
der i Reglen er midtvejs imellem Fo- 
nations- og dyb Inspirationsstilling 
(se Fig. 47). Under Intonation gaar den sunde Stemmelæbe 
ikke over Midtlinien, saaledes som ved Recurrensparalysen 
(se under denne). 

Prognose. Larynxtuberkulosen maa altid betragtes som 
en alvorlig Komplikation til Lungetuberkulosen, dels fordi 
den er Udtrykket for en sværere Infektion, og dels ogsaa 
fordi Ernæringen ofte lider paa Grund af Synkebesværet og 




Fig. 48. Tuberculosis la- 
ryngis. 
Infiltrat i v. Side af Epiglottis ; 
Perichondritis aryt. sin. Ulcera- 
tion paa Labium vocale sin. 

Smerterne. I de fleste Tilfælde paaskynder derfor Larynx- 
tuberkulosen Exitus letalis. I en Del Tilfælde helbredes dog 
Tuberculosis laryngis ved en passende Behandling, men et 
saadant gunstigt Forløb iagttages kun i de Tilfælde, hvor 
Lungelidelsen helbredes eller bedres væsentligt. 

Diagnose. Diagnosen af Larynxtuberkulosen er oftest 
let, idet de ovenfor beskrevne Infiltrater og Ulcerationer, 
samt deres Lokalisation, i Reglen ere ret karakteristiske. 
Hertil kommer, at Tilstedeværelsen af den primære Tuber- 
culosis pulmon um ofte yder en væsentlig diagnosisk Støtte, 
ligesom den bakteriologiske Undersøgelse af Expektoratet er 
et afgørende Diagnosticum. 1 Tilfælde, hvor den primære 
Lungelidelses objektive Tegn ere svage eller endog mangle, 
og hvor Larynxsygdommen er i sin Begyndelse, kan der be- 
redes Undersøgeren store Vanskeligheder. Det er særligt 
at fremhæve, at Ftisikere kunne lide af Hæshed, uden at 
der foreligger andet i Larynx end en simpel Katarrh, frem- 
kaldt ved Ernærings- og Cirkulationsforstyrrelser paa Grund 
af Lungelidelsen og den af denne afhængige Hoste [Laryngitis 
subacuta et L. chronica in phthist). Denne Katarrh adskiller 
sig fra den tuberkuløse Larynxlidelse i Begyndelsesstadiet 
ved, at der findes en over hele Strubehovedets Indre ligeligt 
udbredt, oftest tydelig venøs Hyperæmi, med ringe diffus 
Svulst, der paa intet Sted er særligt stærkt udtalt. Endnu 
vanskeligere kan det være at adskille det fuberkuløse In- 
filtrat, og navnlig Tuberkulomet, fra et ved Syfilis fremkaldt 
Infiltrat eller fra en begyndende malign Tumor, og for 
længere Tid uovervindelige Vanskeligheder kunne opstaa i 
Tilfælde, hvor der er en Kombination af Tuberkulose med 
Syfilis eller Carcinom. Med Hensyn til Differentialdiagnosen 
mellem de her nævnte Sygdomme henvises til Skemaet 
S. 198. 

Behandling. Ved den lokale Behandling af Larynxtu- 
berkulosen er Mælkesyren Hovedmidlet. Den er fortrinsvis 
indiceret ved Ulcerationer, men virker ogsaa gunstigt paa 

Infiltrater og paa den sekundære Svulst af Slimhinden. Det 
er af største Vigtighed, at Midlet appliceres saa grundigt 
som muligt paa det Sted, hvor det skal virke, og at man 
bruger saa stærke Koncentrationsgrader, som Slimhinden kan 
taale. Man begynder med en 25 ^/o Opløsning (Formel 20), 
hvormed Slimhinden, og da særligt de infiltrerede og ulce- 
ferede Partier, pensles energisk (se S. 54) hver eller hver 
2den Dag. Hvis Penslingerne smerte , anvendes preliminær 
Pensling med en 5 Vo Kokainopløsning. Efterhaanden an- 
vendes stærkere Opløsninger med længere Mellemrum (For- 
mel 21 og 22), og man kan stige til ren Mælkesyre hver 
8de — 14de Dag, naar det gælder om at ætse mindre Ulce- 
rationer. 

I mange Tilfælde ere imidlertid de tuberkuløse Infiltra- 
tioner og Ulcerationer saa udbredte, eller Patientens Tilstand 
saa medtaget, at Mælkesyrebehandlingen maa fuldstændigt 
opgives. Man kan da formindske Slimhindens Irritation ved 
Penslinger med Mentholvaseline (Formel 29). Selv disse 
Penslinger ere dog mange Ftisikere imod paa Grund af 
deres Ømfindtlighed og Tilbøjelighed til Brækning. 1 saa- 
danne Tilfælde kunne Indaandinger af Dampe af Chamomil- 
lainfus eller af Perubalsam (Formel 58, 10 Draaber paa spil- 
kogende Vand) 2 — 3 Gange daglig virke mildnende; endnu 
bedre virker Mentholvaseline i Sprayform (Formel 9) 3 — 5 
Gange daglig. Er der smertefuld Synkning paa Grund af 
Ulcerationsdannelse i Nærheden af Aditus laryngis, give Pens- 
linger I å 2 Gange daglig med Orthoformvaseline (Formel 
50 og 51) udmærkede Resultater, og Saarene rense sig ofte 
ved denne Behandling. 4 — 10% Kokainopløsninger kunne 
ogsaa virke analgeserende, ligesom man endelig kan anvende 
Kokain-Antipyrintabletter (Formel 64) i samme Øjemed. Irri- 
tativ, fra haTynx hidrørende Hoste dæmpes ved Codein eller 
Morfin. Heroin i Doser paa 3 — 5 Milligram synes ifølge nyere 
Erfaringer at være særlig virksomt i saadanne Tilfælde. 

Af største Betydning er det selvfølgeligt, at Patientens 

primære Lungelidelse og hele Almenbefindendet er Genstand 
for Lægens Opmærksomhed og Behandling. Det er endelig 
af Vigtighed, at Patienten skaaner sin Stemme saa meget 
som muligt. 



VI. Lupus vulgaris laryngis. 

Hos omtrent hver lode Patient med Lupus vulgaris af 
Huden lokaliserer Sygdommen sig ogsaa til Larynxslimhinden, 
hvor den yderst sjældent optræder primært. 

Uagtet den lupøse Nydannelse er et Produkt af Tuber- 
kelbacillen, har dog den lupøse Larynxlidelse i sin typiske 
Optræden et Udseende, der er meget forskelligt fra det 
Tuberculosis laryngis frembyder, saavel hvad de subjektive 
som de objektive Tegn angaar. 

Symptomer. wSygdommen, som fortrinsvis angriber yngre 
Kvinder, er meget ofte fuldstændig symptomløs. I c. Halv- 
delen af Tilfældene er der Hæshed, der undertiden stiger 
til Aphoni. Laryngostenotiske Symptomer optræde 
undertiden; Synkebesvær klage Patienterne sjældent over. 

Objektiv Undersøgelse. Ved den objektive Undersøgelse 
træffes næsten konstant Lupus af Huden, meget ofte ogsaa 
Lupus i Næsehulen og ret hyppigt lupøse Knuder og Saar i 
Næsesvælget, Svælget samt i den bløde og haarde Gane. I 
Strubehovedets Slimhinde ses den lupøse Proces i sit første 
Stadium som en uregelmæssig, puklet, i Begyndelsen rød, 
senere bleg Svulst, der repræsenterer den lupøse Infiltration, 
frem af hvilken der efterhaanden voxer hirsekornstore lupøse 
Knuder, der ofte ere paafaldende blege og slappe, ligesom 
Slimhinden i det Hele ved Lupus har et ejendommeligt 
Hvidt, kadaverøst Udseende. Knuderne ulcerere dernæst 
langsomt under Dannelsen af et meget sparsomt mukopuru- 
lent Sekret. Slimhinden kan derefter hele ved Ardannelse, 
der aldrig er stærkt defigurerende eller indvirker stærkt paa 
Strubehovedets normale Funktion. Sygdommen er ofte ude- 

Mygind: Øverste Luftveje. 12 

lukkende lokaliseret til Epiglottis, som kun rent undtagelses- 
vis ikke er medinddraget i Processen; ved den i Dybden 
skridende Ulcerationsdannelse blottes ofte Cartilago epiglottidis, 
der ogsaa ofte selv angribes og destrueres i ret stor Ud- 
strækning. Den lupøse Proces resulterer ofte i Ardannelse, 
der dog i Reglen kun er stærkt udtalt 
paa Epiglottis, og som sjældent — 
saaledes som Tilfældet er ved Syfilis — 
fører til Stenose. 

Behandlingen bestaar i Penslinger 
med Solutio acidi lactici 25 — 80 Vo og 
Brænding med Galvanokaustik. 

Fig.49. Lupus epiglottidis. VII. Leppa laryngis. 

LadTutrP-'^Ba^^^^^^^^^^ Lepra angriber konstant Larynx, 

der. der i MidtHnien ere uice- ^^^ ^j^j^ sekuudært, begyndende paa 

Epiglottis og bredende sig herfra vi- 
dere ned i Larynxrummet som Infiltrationer og Knuder, der 
senere ulcerere. De blege Knuder ligne meget Lupusknuder. 
Sygdommen fører langt hyppigere end Lupus til Laryngo- 
stenose. 

VIII. Syphilis laryngis. 

Medens den hereditære Syfilis temmelig sjældent lokaliserer 
sig i Larynxslimhinden, er denne ret ofte afficeret ved den 
akkvirerede Form. 

Sekundære Affektioner. Disse bestaa hyppigst i et Ery- 
them, der dog ikke i Udseende og Forløb afviger i væsent- 
lig Grad fra en almindelig akut katarrhalsk Laryngitis. Den 
syfilitiske Laryngitis hører til de tidligste sekundære Fæno- 
mener og svinder i Reglen fuldstændig under en almindelig 
antisyfilitisk Behandling. 

Undertiden ser man sekundære syfilitiske Affektioner af 
Strubehovedets Slimhinde i Form af Slimpapler. Disse sidde 
fortrinsvis paa Epiglottis og særligt paa den lingvale Flade, 

Og paa de nærmest Aditus laryngis liggende Dele af Slim- 
hinden og næsten konstant samtidigt med, at der i Mund- 
og Svælghulen er Slimpapler, som de ganske ligne i Ud- 
seende. De kunne ogsaa ligesom disse blive Sædet for 
overfladiske Ulcerationer. 

Tertiære Affektioner. De tertiære Forandringer i Strube- 
hovedet vise sig hyppigst i Form af Gummata, der oftest 
optræde temmelig sent efter de primære Tilfælde. 

Symptomer. Naar den tertiære Larynxlidelse har lo- 
kaliseret sig fjernere fra Rima glottidis, er der i Reglen kun 
lettere Hæshed tilstede, medens denne 
kan være meget betydelig, naar Stem- 
melæberne eller disses Omegn, er 
afficeret. Synkebesvær kan fore- 
komme, naar Sygdommen sidder i 
Nærheden af Aditus laryngis, og S m e r- 
ter i Halsen samt let' Laryn go- 
sten o s e kunne undtagelsesvis optræde. 

Objektiv Undersøgelse. I 
Laryn goskopet viser den laryngeale pig. 50. Gumma epi- 
Gummiknude sig som en, omend ikke glottidis. 

skarpt begrænset, saa dog ret tydelig 

afgrænset halvkugleformet Fremragning, der i Størrelse kan 
variere fra et Hirsekorns til en Hasselnøds. Den er i Reglen 
af en intens, noget mørkerød Farve, er ret fast af Konsistens, 
og sidder paa en rød og svullen Slimhinde. Den optræder 
oftest solitært; men der kan ogsaa vise sig flere samtidigt, 
sjældent dog mere end 2 å 3. Den syfilitiske Gumma op- 
træder paa alle Steder i Strubehovedets Slimhinde, hyppigst 
dog paa Epiglottis, og særligt paa dennes Forflade og frie 
Rand. 

Den laryngeale Gummiknude har stor Tilbøjelighed 
til at blive Sæde for Henfald, og dette sker saa hurtigt, at 
Sygdommen hyppigst ikke præsenterer sig som en Svulst, 
men som en Ulceration. Denne varierer meget i Størrelse, 

idet bl. a. sammenflydende Ulcerationer kunne indtage store 
Flader af Slimhinden. Ulcerationen er i Reglen dyb, Bunden 
brunligfarvet, Randene skarpe, svulne og underminerede, og 
Omgivelserne irritativt røde og svulne, samt ofte ogsaa noget 
ødematøse. 

Undertiden optræde de tertiære syfilitiske Deposita i 
Larynxslimhinden ikke i Form af Gummata, men som mere 
diffuse, svagt afgrænsede Infiltrater, der ogsaa let ulcerere. 
Forløb og Prognose. For den tertiære Strubehoved- 
syfilis er Prognosen god, naar Syg- 
dommen kommer tidligt under Be- 
handling, og særligt paavirker Jodka- 
lium ofte Lidelsen paafaldende hurtigt. 
Indledes en almindelig Behandling ikke 
i Tide, kunne Ulcerationerne brede 
sig stærkt efter Fladen og i Dybden, 
og ad sidst& Vej give Destruktion af 
Fig. 51. Seqvelæ syphilis de underliggende Bruskdele, og da 
Epigiottis l7kTArpiade; i rærligt af Epiglottis, der kan reduceres 
^°"e?*arStUDtiTra^ma'**'* Stærkt i Størrelse og forandres betyde- 
ligt i Form (Fig. 51). Der kan ogsaa 
optræde alvorlige Tilfælde af Perichondritis arytænoidea og 
P, cricoidea med faretruende Stenose, og Sygdommen kan 
endelig efterlade store fibrøse Ar, der ogsaa kunne danne 
Sammenvoxninger af indgribende Betydning for Strubehovedets 
Funktion særligt derved, at Stemmeridsen tillukkes i større 
Udstrækning ved, at Stemmelæberne sammenloddes i deres 
membranøse Afsnit ved et fibrøst Diaphragma (Fig. 51). 

Diagnosen. Den tertiære syfilitiske Larynxlidelse kan 
frembyde diagnostiske Vanskeligheder, særlig naar der mang- 
ler anamnestiske Oplysninger om tidligere syfilitiske Symp- 
tomer. Med Hensyn til Differentialdiagnosen mellem syfilitiske 
og andre Svulster og Ulcerationer se Skemaet S. 198. 

Behandling. Denne bestaar fortrinsvis i Anvendelsen 
af Jodkalium, eventuelt sammen med Inunktioner. Under 




Syphilis laryngis. l8l 

Behandling med Jodkalium bør dog Patienten nøje over- 
vaages, fordi der kan optræde akut Laryngostenose paa Grund 
af Jodødem i Slimhinden. En lokal Behandling er i Reglen 
overflødig. 

XI. Scleroma laryngis. 
(Blennorrhoea chronica Stoerki). 

Skleromet er en sjældnere forekommende, paa Infektion 
beroende kronisk Betændelsestilstand, der fører til Dannelsen 
af et haardt, fibrøst Væv. Den er i Reglen udbredt over 
store Partier af de øverste Luftvejes Slimhinde, men synes 
oftest at begynde i Larynx og da særligt i Regio hypo- 
glottica, hvor den fibrøst degenererede, stærkt svulne Slim- 
hinde ofte fører til betydelig Obliteration af Kaviteten. 

Sygdommens væsentligste Symptomer ere: Hæshed, 
Hoste, Expektoration af et sejgt, purulent Sekret, der 
ofte indtørrer til Skorper, og ofte tillige Laryngostenose. 



D. Svulster. 

Uagtet Larynxsvulsterne i det Hele ere ret sjældne, 
komme de dog jævnligt til Undersøgelse, dels fordi de paavirke 
Stemmen (undertiden dog kun Sangstemmen), og dels fordi 
flere Former fremkalde alvorligere Symptomer. De god- 
artede Svulster optræde med langt større Hyppighed end 
de ondartede. Disse sidste ere fortrinsvis Carcinom og 
Sarkom. Blandt de godartede kunne nævnes: Papillom, 
Fibrom, Lipom, Angiom, Adenom, Myxom og Cyster af 
forskellig Art. Den langt overvejende Del af de godartede 
Larynxtumores ere dog Papillomer eller Fibromer. 

X. Papilloma laryngis. 

Denne godartede, ved papillær Hyperplasi af Slimhin- 
dens overfladiske Lag dannede Svulstform forekommer for- 

trinsvis hos saadanne under 45 Aars Alderen værende mand- 
lige Individer, som bruge deres Tale- og Sangstemme meget; 
den kan imidlertid ogsaa optræde uden paaviselig Aarsag 
samt gennem hele Barnealderen, og undtagelsesvis hos ældre 
Individer. Den optræder baade som en mere selvstændig 
Sygdom, og som en direkte Følge af en kronisk Larynx- 
katarrh, ligesom ogsaa Ulcerationer af forskellig Karakter 
samt andre lokale, irritative Tilstande af Slimhinden kunne 
give Anledning til Papillomdannelse. 

Symptomer. Det væsentligste af disse er Hæshed af 
Tale- og Sangstemmen. Ved mindre, fra Stemmelæbernes 
frie Rand udgaaende Tumores kan Stemmeanomalien vise 
sig kun som Urenhed af enkelte Toner under Sangen, eller 
som Stemmetræthed. Diphtoni (se S. 33) optræder 
ikke sjældent. Ved store Papillomer hos Smaabørn kan der 
opstaa Laryngostenose. 

Objektiv Undersøgelse. De smaa Papillomers Størrelse 
varierer fra et Valmuefrøs til et Hampefrøs. De sidde for- 
trinsvis paa Stemmelæbernes frie Rand, og særligt paa Over- 
gangen mellem forreste og mellemste Trediedel, hvor de 
vise sig som hvidlige eller svagt rødlige Fremragninger, der 
kunne have saavel en bred, som en indkneben Basis, og hvis 
Overflade er temmelig glat. De i Fig. 45 gengivne »Sanger- 
knuder« ere vistnok ofte at henregne til denne Art af Papillomer. 

Papillomer af middel Størrelse præsentere sig linsestore 
og noget større, ere hanekamformede, hvidlige eller svagt 
rødlige eller røde Dannelser, som dels have samme Udsprings- 
sted som de foregaaende (Fig. 52), dels ogsaa udgaa fra 
Slimhinden paa Larynxrummets Bagvæg (Fig. 47), ligesom 
de ogsaa kunne udgaa fra andre Steder. 

De store Papillomer udgaa ogsaa fortrinsvis fra Stemme- 
læberne, visende sig som et Konglomerat af smaa Knuder 
eller Villi, antagende ofte Form og Størrelse som et Hindbær 
eller Brombær. De ere hvidlige eller svagt røde og af ret 
fast Konsistens (Fig. 53). 

Fig. 52. Papilloma Labii 
vocalis sin. 



Behandlingen af Larynxpapillomerne kan, naar disse ere 
meget smaa og opstaaede ved Overanstrængelse af Stemmen, 
indskrænke sig til Stemmero og Pens- 
ling med 4 — 5 % Lapisopløsninger eller 
daglige Inhalationer af svage Mælke- 
syreopløsninger (Formel 13 — 15). Meget 
smaaPapillomer kunne ogsaa behandles 
med Ætsninger af Svulsten med Lapis 
eller Lapis mitigatus (Formel 34) eller 
Kromsyre, smeltet paa en Sondespids. 
Større Papillomer svinde kun ved at 
fjernes med en særligt dertil konstru- 
eret Larynxtang (f. Ex. den af Macken- 
ZIE konstruerede), eller med kold Slynge. 
Er Svulsten vanskelig at naa med et 
saadant Instrument, kan dette under- 
tiden erstattes af Galvanokauterinum. 

XI. Fibroma laryngis. 

Denne ved ren Bindevævshyper- 
plasi opstaaede Svulstform i Larynx- 
slimhinden er sjældnere end Papillomet. 
Den forekommer særlig hos yngre Indi- 
vider, der anvende deres Stemme- 
organer meget og paa urette Maade. 
Ogsaa disse Svulster udgaa fortrinsvis 
fra Stemmelæberne (Fig. 54), og sær- 
ligt fra disses frie Rand, hvor de 
danne glatte, kugleformede, rødlige, 
oftest stilkede Svulster (-»Larynxpoly- 
per^j, der i Størrelse variere fra et 
Hirsekorns og indtil en Mandels. 

Fibromet fremkalder de samme Symptomer, som Papil- 
lomet og fordrer samme Behandling, idet det dog sjældent 
viger for en mere konservativ Behandling. 




F*g- 53- Papilloma Com- 
missuræ. 




Fig. 54. Fibroma Labii 
vocalis dext. 

XII. Sarcoma laryngis. 

Denne temmelig sjældent optrædende Sygdom er for- 
trinsvis knyttet til Alderen 40 — 60 Aar og til det mandlige 
Køn. Den udgaar hyppigst fra Stenimelæberne. 

Dens Symptomer ligne fuldstændig Larynxkarcinomets, 
men de ere i Reglen mindre intense, paa Grund af Sarkomets 
mindre Tilbøjelighed til Henfald. Objektivt ligner denne 
Svulstform ogsaa Karcinomet, men er skarpere begrænset fra 
Omgivelserne, mere glat paa Overfladen og af mindre rød 
Farve. 

Prognosen og Behandlingen falder sammen med Karci- 
nomets. 

XIII. Carcinoma laryngis. 

Ætiologi. Larynxkarcinomet, der i Reglen er et Epithe- 
liom i Bygning, er hyppigst en primær Affektion. Den op- 
træder langt hyppigere hos Mænd end hos Kvinder, fore- 
kommende særligt i Alderen 40 — 70 Aar, og indenfor denne 
Aldersperiode hyppigst i 50 — 65 Aars Alderen. De i social Hen- 
seende mere velstillede Klasser af Befolkningen synes mere 
disponerede til denne Sygdom. 

Symptomer. Hæshed er i Reglen det første Symptom, 
der henleder Opmærksomheden paa Lidelsen. Hæsheden er 
ofte kun ringe og ofte ogsaa det eneste tilstedeværende 
Symptom i Sygdommens første Stadium, der kan vare i 
mange Maaneder. Efterhaanden som Svulsten voxer, tiltager 
Hæsheden i Intensitet og ender tilsidst i fuldstændig Aphon i. 
Hæsheden kan dog ogsaa mangle i en meget lang Periode, 
naar Svulsten er »extralaryngeal«, »extrinsic«, o: naar den 
sidder paa Forfladen af Epiglottis eller paa den laterale 
Flade af Plicæ aryepiglotticæ o. s. v. I saadanne Tilfælde 
pleje Smerter ved Synkningen og spontane Smerter 
i Halsen, ofte udstraalende til Øret, der forekomme ved alle 
ondartede Larynxtumores paa disses senere Stadier, at være 

det første Symptom. Efterhaanden som Svulsten voxer, ind- 
træder der Laryngostenose, der efterhaanden, eller pludse- 
ligt, tiltager saa betydeligt, at der er vital Indikation for 
Tracheotomi, samt Blødninger, fremkaldte ved Ulcerations- 
dannelse i Svulsten. 1 Ulcerationsstadiet optræder der tillige 
purulent, ofte ildelugtende Expektorat. Kakeksi optræder 
ofte sent, særligt ved de intralaryngeale Carcinomer. I nøje 
Forbindelse med dette Forhold staar ogsaa det, at sympathiske 
GI andelsvulster ofte mangle i lange Perioder ved de 
intralaryngeale Svulster. Exitus letalis indtræder oftest paa 
Grund af Komplikationer (Perichondritis, Pneumoni o. s. v.), 
og ikke sjældent først efter i — 1V2 Aars Forløb. 

Objektiv Undersøgelse. Larynx- 
karcinomet viser ofte i Begyndelses- 
stadiet ikke fremtrædende karakteri- 
stiske Egenskaber ved den laryngosko- 
piske Undersøgelse og miskendes derfor 
let. Det begynder nemlig ofte som 
en lille, fra Slimhinden udgaaende, 
vorteformet Excrescens, der ligner en „. ^ . .... 

' ° ^ig- 55- Carcinoma labii 

pachydermisk Svulst (se S. 167), et vocalis sin. (2det Stadium). 
Papillom, eller et Fibrom, saa meget 

mere, som ogsaa Karcinomets Udgangspunkt ofte er en af 
Stemmelæberne, fra hvis forreste Del det dog meget sjæl- 
dent udgaar. Andre loca electa ere: Plicæ ventriculares, 
Bagfladen af Cartilago cricoidea og Epiglottis. De for Karci- 
nomet karakteristiske Forhold, der ofte først fremtræde ved 
dets videre Udvikling (2. Stadium), ere : Ubestemt Afgrænsning 
mod Omgivelserne, en bred Basis, der viser Tilbøjelighed 
til at voxe i Dybden, en mere haard Konsistens, et ejen- 
dommeligt irriteret, »vredt« Udseende af den omgivende 
røde og infiltrerede Slimhinde, samt træg Bevægelighed af den 
afficerede Stemmelæbe. Under Svulstens ofte langsomme 
Væxt, der imidlertid jævnligt ikke sker gradvis, men i Stød, 
træder dens Tilbøjelighed til at gaa i Dybden mere og mere 

frem, ligesom dens maligne Karakter viser sig ved irritative 
Tilstande i Larynxslimhinden i Form af en stærkt udtalt 
Katarrh med betydelig Rødme og Svulst, ligesom der ofte 
opstaar papillomatøse Excrescenser, samt Perichondritis. 
Endelig henfalder en Del af Svulsten (3die Stadium): der 
dannes en Ulceration, der breder sig saavel i Dybden, som 
efter Fladen, og som har svulne Rande og en af Pus og 
nekrotiske Masser dannet Bund. 

Diagnose. Denne frembyder i Sygdommens iste Stadium 
ofte de største Vanskeligheder, idet der her kan ske For- 
vexling med godartede Nydannelser. I saadanne Tilfælde 
tale for Karcinom: Alder over 50 Aar, Kancer i Slægten, 
ingen paaviselige lokale Aarsager (saasom Anstrængelse af 
Stemmen, Indaanding af Støv, Nedgliden af Pus fra Næse- 
svælget, Tilstedeværelsen af en Næselidelse med Pusafsondring 
o. s. V.) samt at Tumor er bredbaset , haard og — saafremt 
den udgaar fra Stemmelæberne — at den udgaar fra disses 
bageste Del. I 2det Stadium tale de nysnævnte Forhold, 
samt Tilstedeværelsen af de under den objektive Under- 
søgelse omtalte, for Larynxkarcinomet i 2det Stadium karak- 
teristiske Fænomener (Tilbøjelighed til at voxe i Dybden, 
»vredt« Udseende af Slimhinden o. s. v.). I Ulcerationsstadiet 
kan Karcinomet meget ligne Syphilis eller Tuberculosis 
laryngis. Med Hensyn til Differentialdiagnosen af disse Syg- 
domme se Skemaet S. 198. Et afgørende differentialdiagno- 
stisk Middel er Jodkalium, hvis Anvendelse aldrig bør for- 
sømmes i noget Tilfælde, hvor der er den mindste Tvivl om 
Diagnosen. Jodkalium bør dog anvendes med Forsigtighed, 
da det undertiden giver et alvorligt Oedema laryngis (se S. 160) ; 
paa den anden Side maa det erindres, at tertiære syfilitiske 
Affektioner undertiden først svinde ved Anvendelsen af store 
Doser af Jodkalium og efter længere Tids Brug. EndeHg 
er den mikroskopiske Undersøgelse af et ved Larynxtangen 
fjernet Stykke af Tumor et diagnostisk Middel af største 
Betydning. Erfaringen har imidlertid lært, at det fjernede 

Stykke undertiden viser en godartet Bygning i Tilfælde af 
Larynxkarcinom, fordi Instrumentet ikke har naaet den egent- 
lige Svulstmasse. I saadanne Tilfælde, samt i enkelte andre, 
er det da først Sygdommens Forløb, der viser dens sande 
Karakter. 

Prognose. Overladt til sig selv skrider Larynxkarcinomet 
frem, medførende tilsidst Exitus letalis. Ved operative Ind- 
greb kunne — særligt naar Sygdommen erkendes og be- 
handles i Tide — en Del Patienter frelses og andre opnaa 
en længere Levetid. 

Behandling. Denne bestaar i en saa tidligt og saa 
radikalt som muligt foretagen Fjernelse af Svulsten. Dette 
kan ske ved endolaryngeale Indgreb, men der fordres hertil 
stor Øvelse. Den Behandling, der maaske giver de bedste 
Chancer, er Thyreotomi med paafølgende Exstirpation af 
Svulsten og dens Omgivelser. Ved stærkt udbredt Svulst- 
dannelse kan halvsidig eller total Exstirpation af Larynx 
være indiceret, men denne Operationsmethode viser en høj 
Mortalitet (ca. 50% for total Exstirpation). 



E. Fremmede Legemer. 
XIV. Corpora aliena laryngis. 

Larynxsiimhindens store Rigdom paa sensitive Nerver 
samt dens betydelige Reflexirritabilitet bevirker, at fremmede 
Legemer, der bringes i Berøring med Larynxrummet, i Reglen 
øjeblikkeligt bemærkes og fjernes ved Hostestød. Undtagel- 
sesvis kan imidlertid Larynxsiimhindens Sensibilitet være 
yderst ringe, saa at det fremmede Legeme kun fremkalder 
ubetydelig Irritation, eller det kan lejres saaledes, at det ikke 
kan fjernes spontant. Dette sidste kan ske, enten fordi det 
fremmede Legeme kiler sig fast paa Grund af sin betydelige 
Størrelse, sine skarpe Kanter o. s. v., eller fordi det har pas- 

seret Stemmeridsen^ under en dyb Inspiration og nu ikke 
kan fjernes ved Hoste, fordi denne Exspirationsmodus be- 
tinges af en Tillukning af Stemmeridsen. 

Symptomen Fremmede Legemer i Larynxrummet frem- 
kalde stærk Hoste, Hæshed, Kvælningsfornemmelse 
og ofte ogsaa Larynxstenose. Dette sidste Symptom 
skyldes ikke altid en ved det fremmede Legeme direkte 
fremkaldt Rumforsnevring, men ofte en ved Irritation frem- 
kaldt Laryngospasme. 

Diagnosen. Denne stilles paa Grundlag af Anamnesen 
i Forbindelse med en laryngoskopisk Undersøgelse, hvilken 
sidste lettes betydeligt ved Pensling af Pharynx med 10—20 ^/o 
Kokainopløsning. 

Behandling. Det er uhensigtsmæssigt at forsøge at 
Qerne det fremmede Legeme ved at fremkalde Hoste eller 
Brækning. De fleste fremmede Legemer kunne fjernes ved 
Hjælp af en Larynxtang under Anvendelse af Strubespejl 
efter forudgaaende Kokainisering af Pharynx. Lykkes dette 
ik-ke, er det indiceret at tjerne Legemet gennem høj Tracheo- 
tomi eller Laryngotomi. Ved store fremmede Legemer er 
Laryngostenosen ofte saa betydelig, at det maa opsættes at 
fjerne Legemet, indtil der er gjort Tracheotomi. 



F. Bruskhindebetændelser. 

XV. Perichondritis laryngea. 

Den Larynxbruskene beklædende Bindevævshinde bliver 
ikke sjældent Sæde for en Betændelse, der hurtigt fører til 
Dannelsen af et purulent Exsudat, som løfter Perichondriet 
ud fra Bruskens Overflade og fører til Nekrose af Brusken. 
Denne Form af Betændelse angriber navnlig Cart. arytænoidea, 
Cart. cricoidea og Cart. thyreoidea, og hvad de to sidst- 

nævnte Larynxbrusk angaar, fortrinsvis den mod Larynx- 
rummet vendende Del af Perichondriet. 

Ætiologi. Sygdommen opstaar enten som Følge af 
en septisk Infektion, eller — hvad der langt hyppigere er 
Tilfældet — ved at ulcerative Processer, og da særligt saa- 
danne, der ere af tuberkuløs, syfilitisk eller kankrøs Natur, 
eller som skyldes Tyfus, brede sig fra Slimhinden ind mod 
den underliggende Brusk. 

Symptomer. Disse skjule sig ofte under den primære 
Sygdoms, idet disse sidste dog tiltage betydeligt i Intensitet, 
særligt derved, at Smerterne ved Synkningen forøges 
og ved, at den perichondritiske Svulst, der rager ind i La- 
rynxrummet, giver Larynxstenose. Ofte er der tillige 
Ømhed ved Tryk udvendig paa den angrebne Brusk, saa- 
fremt denne er tilgængelig for Palpation. Feber er et kon- 
stant Symptom. 

Diagnosen. Sygdommen kan kun erkendes ved Laryngo- 
skopets Hjælp. Ved Perichondritis arytænoidea ses én be- 
tydelig Svulst af Slimhinden i Regio arytænoidea ofte med 
Fixation af den tilsvarende Stemmelæbe (se Fig. 47); senere ses 
en Absces at aabne sig, og undertiden ser man eller føler 
med Sonden den løsrevne, nekrotiserede Brusk. Ved Peri- 
chondritis cricoidea ses den ene eller begge Halvdele af Regio 
hypoglottica stærkt svullen, og oftest er den tilsvarende 
Stemmelæbe immobiliseret (Billedet ligner ganske det i Fig. 
43 fremstillede). Ved Perichondritis thyreoidea kan den peri- 
chondritiske Absces vise sig ved Laryngoskopien enten 
under Commissuren, eller ved betydelig Svulst af hele den 
ene Halvdel af Larynx og af Sinus pyriformis. Alle de 
ovenfor nævnte Former af Svulst frembyde ofte i og for sig 
ikke neget karakteristisk laryngoskopisk Billede. Hovedvægten 
ved Diagnosen maa oftest lægges paa det Forhold, at Svulsten 
udvikler sig meget akut, med pludselig og stærk Forværrelse 
af de, i Reglen i Forvejen tilstedeværende, laryngeale Symp- 
tomer, og da navnlig med en betydelig Forværrelse af 

Smerter ved Synkning, og ofte tillige med Optræden af 
Smerter ved udvendig Palpation. 

Behandling. Denne bestaar i Ispiller, Ispose udvendig 
paa Halsen og Penslinger med lo % Kokainopløsninger eller 
Orthoformemulsion (Formel 51). 

Der vil undertiden være Grund til at incidere Abscessen ; 
hyppigere bliver Tracheotomi nødvendig. Kun i sjældne 
Tilfælde overlever Patienten Sygdommen, da dennes Aarsag 
hyppigst er udbredte Ulcerationer af den alvorligste Natur. 



G. Neuroser. 

De laryngeale Neuroser kunne vise sig i Form af Sensi- 
bilitets- eller Motilitetsforstyrrelser. Sensibilitets forstyr- 
relserne ere: Anæsthesi (som Følge af Difteri, Hysteri og 
forskellige Lidelser af Centralnernesystemet) , Hyperæsthesi 
(der kan forekomme ved Hysteri, Neurasthesi, Ftisis, kronisk 
Alkoholisme, Fordøjelsessygdomme o. s. v.) og Paræsthesi af 
forskellig Natur (Hysteri, Neurasthesi, Hypokondri, Klorose 
o. s. V.). De væsentligste Motilitetsforstyrrelser ere 
Spasmer og Paralyser (og Pareser), 

XVI. Spasmi laryngis. 

1. Spasmas glottidis s. Laryngismus stridulus. Anfaldsvis 
optrædende krampagtig Forsnævring af Stemmeridsen fore- 
kommer kun sjældent hos Voxne som Følge af Hysteri, 
Epilepsi, Tabes (Criscs laryngées) og af andre Aarsager, men er 
en hyppig Sygdom i Alderen ^/2 — 2 Aar. Drengebørn angribes 
langt hyppigere end Pigebørn, og Sygdommen optræder med 
større Frekvens i Vinter- og Foraarsmaanederne. Slet ernærede, 
rakitiske Børn, og særligt saadanne, der lide af Fordøjelses- 
forstyrrelser, angribes fortrinsvis. 

Symptomer. Disse bestaa i en anfaldsvis, uden For- 

løbere optrædende akut Laryngostenose med de for denne 
ejendommelige Fænomener (se S. 31). Anfaldene vare i 
Reglen kun kort, men ere ofte hyppige og kunne optræde 
til alle Tider. Mellem Anfaldene er der hverken Hoste eller 
Hæshed saaledes som ved Croup. Undtagelsesvis kan Ste- 
nosen være saa vedholdende og saa betydelig, at der ind- 
træder Kvælning. . 

Behandling. Under Anfaldet bestaar Behandlingen i 
at incitere Nervesystemet ved kolde Overhældninger, Ind- 
aanding af Salmiak o. s. v.; man har ogsaa anbefalet som et 
godt virkende Middel at anbringe Pegefingeren paa Tunge- 
roden og trykke denne fortil. Den kausale Behandling gaar 
navnlig ud paa at modarbejde den tilstedeværende Rakitis 
eller de eventuelt til Grund liggende Fordøjelsesbesværlig- 
heder, at behandle en tilstedeværende Tabes o. s. v. 

2. Dysphonia s. Aphonia spastica. Ved denne Form 
af Laryngospasme optræder Tillukningen af Stemmeridsen 
kun ved Forsøg paa at tale. Talelydene presses ud, spaltes, 
forkortes o. s. v., eller blive endog helt borte, samtidigt med, 
at man hører den striduløse In- og Exspiration og ser Patien- 
tens Anstrængelser udtrykte i hans Minespil, i Rødme eller 
endog Cyanose af Ansigtet, i Trækninger i Ansigtets Muskler 
o. s. V. Lidelsen, der er meget beslægtet med Stammen, op- 
træder udelukkende hos Mænd, og fortrinsvis hos saadanne, 
der bruge deres Stemme meget. Den trodser i Reglen al 
Behandling. 

3. Vertigo laryngea s. Ictus laryngeus. En meget 
sjældent forekommende Neurose, der viser sig ved anfaldsvis 
optrædende Hoste og striduløst Aandedræt, hvorunder Patienten 
styrter bevidstløs omkuld. 

XVII. Paralyses (et Pareses) laryngis. 

Fuldstændig Lamhed af Musklerne (Paralyse), eller 
indskrænket Bevægelighed af disse (Parese), fremkommer 
ret ofte i Larynx. 

Paralyserne skyldes væsentligst organiske Lidelser af de 
motoriske Nerver. Pareserne — der ere hyppigere end Para- 
lyserne, men som ofte overses — ere fortrinsvis af ren funk- 
tionel Art (Hysteri, Overanstrængelse af Stemmen, almindelig 
Svækkelse) eller af myopathisk Natur (Infiltration af Musk- 
lerne, Tumores o. s. v.), og hidrøre kun undtagelsesvis fra 
organiske Forandringer i Nerverne. T)e forskellige Musklers 
Lamhed har ogsaa en forskellig Ætiologi, idet Erfaringen 
viser, at ved alle funktionelle Lamheder angribes 
udelukkende deMuskler, der lukke Stemmeridsen, 
Adduktorerne, medens Abduktorernes Lamhed kon- 
stant skyldes en organisk Nervelidelse. 

Der er endelig endnu en væsentlig Forskel paa Ad- og 
Abduktionsmusklerne. Ved progressive organiske Læsioner 
af Strubehovedets væsentligste Nerve, N. recurrens, viser 
det sig nemlig ofte, at Ab duktore rne rammes først eller 
udelukkende (Rosenbach-Semons Lov) — et Forhold, 
det er af største Vigtighed at erindre. 

Idet der henvises til den S. 16—17 givne Oversigt over 
Larynxmusklernes Anatomi og Fysiologi, vil der i det føl- 
gende blive givet en Fremstilling af Laryngoplegierne efter 
nedenstaaende Skema: 

I. Paralyse af enkelte Muskler: 

(i) Paralyse af Muse. thyreo-arytant. s. vocalis, Intemus- 
paralyse (ret almindelig); 

(2) Paralyse af Muse. aryt. transv. (& obliqv.); Trans- 

versusparalyse (ikke sjælden); 

(3) Paralyse af Muse. erieo-aryt. post., Posticuspara- 

lyse (ikke sjælden); 

(4) Paralyse af Muse. erieo-thyr. (meget sjælden); 

(5) Paralyse af Muse. erico-aryt. later. {meget sjælden). 

II, Paralyse af Muskelgrupper. 

(i) Paralyse af Adductorerne, Adductoresparalyse (ret 
hyppig); 

(2) Paralyse af samtlige af N. recurrens forsynede 
Muskler, Recurrensparalyse (ret hyppig). 

1. Internusparalyse. Paralyse af Muse, thyreo - arytæ- 
noideus intemus s, vocalis er oftest inkomplet og dobbelt- 
sidig. Dens væsentligste Aarsager ere: Overanstrængelse 
af Stemmen, kronisk Katarrh af Larynxslimhinden , Hysteri, 
Anæmi og svækkende Sygdomme. Endelig optræder den 
som et Led i Recurrensparalysen (se S. 195). 

Symptomer. Disse ere Træthed ved Brug af Stem- 
men, mangelfuld Styrke af denne 
og Hæshed, der kan stige til Aphoni. 

Objektiv Undersøgelse. Da 
Internus normalt har den Funktion at 
spænde Stemmelæben, viser denne sig 
ved Intern usparalysen slap, exkaveret 
og formindsket i Bredde. Ved 

den dobbeltsidige Paralyse antager ^g. 55. Dobbeltsidig In - 
Stemmeridsen under Phonation en oval temusparalyse. 

Form (Fig. 56). Phonationsstilling. 

Prognosen og Behandlingen rette sig efter den til 
Grund liggende Aarsag. 

2. Transversusparalyse. Paralysen af Muse, arytænoi- 
deus transversus (& obliqvus) er selvfølgelig altid dobbelt- 
sidig. Den er oftest ufuldstændig (Parese). Den skyldes de 
samme Aarsager som Internusparalysen. 

Symptomer. Denne Form af Paralyse giver i Reglen 
en betydelig Hæshed (der f. Ex. ved den hysteriske 
Form stiger til komplet Aphoni) samt Stemmetræthed 
og mangelfuld Styrke af Stemmen. 

Objektiv Undersøgelse. Naar de to Muscc. arytæ- 
noidei ere lammede, kunne de to Cartilagines arytænoideæ 
ikke nærme sig til hinanden, og det mellem Processus vocales 
liggende Afsnit af Stemmeridsen kan derfor ikke lukkes, 
hvorfor det danner en Trekant med Basis bagtil (Fig. 57). 

Mygind: Øverste Luftveje. 1 3 

Prognosen og Behandlingen rette sig efter den til 
Grund liggende Sygdom. 

3. Posticusparalyse. Paralysen af Muse. crico-arytænot- 
deus posticus kaldes ogsaa Abductorparalysen, fordi 
denne Muskels Funktion bestaar i at abducere Stemme- 
læben fra Strubehovedets Midtlime. Paralysen er sjældent 
dobbeltsidig og oftest total. 

Ætiologi. Ved progressive organiske Lidelser af N. 
recurrens rammes ofte først, og i mange 
Tilfælde udelukkende, de Traade, der 
innervere Posticus (ROSENBACH- Se- 
MON's Lov), og som i det Hele føre 
en temmelig selvstændig Tilværelse i 
anatomisk og fysiologisk Henseende. 
Posticusparalysens Ætiologi falder 
derfor ganske sammen med Recurrens- 

^ paralysens (se S. 195), idet dog Tabes 

Fig. 57. Trans versuspara- ^ '' n 1 • 

lyse. Phonationstilling. dorsalis Spiller en dommerende Rolle 

som Aarsag til Posticusparalyse. 
. Symptomer. Ensidig Posticusparalyse giver oftest 
ingen Symptomer og navnlig ingen Forandring af Stemmen, 
der ogsaa i Reglen er uforandret ved dobbeltsidig Paralyse. 
Ved denne sidste indtræder der imidlertid let Dyspnoe, 
naar der pludseligt stilles større Fordringer til Aandedrættet. 
Denne Dyspnoe er karakteriseret ved striduløs Inspiration og 
fri Exspiration. Exitus letalis kan indtræde, naar der ikke i 
Tide gøres Tracheotomi. 

Objektiv Undersøgelse. Posticusparalysen viser sig 
i Strubespejlet derved, at den afficerede Stemmelæbe staar 
i »Medianstilling«, o: dets frie Rand ligger i eller tæt ved 
Stemmeridsens Midtlinie, og det indtager denne Stilling saa- 
vel under Inspiration og Exspiration, som under Phonation 
(Fig. 58 og 59). Denne Medianstilling skyldes Kontraktur 
af Antagonisterne, Glottislukkerne, ved hvis Slappelse Stemme- 
læben kan fjerne sig lidt fra den ideale Medianstilling, sær- 

ligt naar der kun er Parese tilstede af Posticus. Ved ensidig 
Posticusparalyse danner Stemmeridsen under dyb Inspiration 
en skæv Trekant (Fig. 59), ved dobbeltsidig Posticusparalyse 
en snæver Sprække. Der er tillige det ejendommelige For- 
hold ved dobbeltsidig Posticusparalyse, at Stemmeridsen er 
snævrest ved Inspirationen, videst ved Exspirationen. 

Prognose. Denne afhænger ganske af Hovedsygdommen; 
da denne imidlertid i Reglen er af alvorlig Natur, ser man 
sjældent en Posticusparalyse sVindc. Den dobbeltsidige Para- 





Figg. 58 og 59. Venstresidig Posticusparalyse. 
Fig. 58 Phonation, Fig. 59 dyb Inspiration. 

lyse truer altid Patientens Liv paa Grund af den ofte plud- 
seligt indtrædende Laryngostenose, der kan opstaa. 

Behandling. Lokal Behandling er uden Nytte. Ved 
dobbeltsidig Paralyse bør man altid være forberedt paa at 
maatte gøre Tracheotomi. 

4. Recurrensparalyse. Som saadan betegnes Paralysen 
af samtlige de af N. laryngeus inferior s. recurrens innerverede 
Muskler, o: samtlige Larynxmuskler , med Undtagelse af 
Muse. cricothyroideus (og aryepiglotticus.?). Paralysen er 
altid total og hyppigst ensidig. Den venstresidige Paralyse 
er langt hyppigere end den højresidige paa Grund af den 
venstre Nerves mere udsatte Beliggenhed og fordi Aorta- 
aneurismer ere en saa hyppig Aarsag. 

Ætiologi. De forskelligste Lidelser kunne fremkalde 
en Læsion af Recurrens ved at angribe denne Nerve i dens 

13* 

perifere Forløb i dens Leje i Vagusskeden og i dens cen- 
trale Forløb i Medulla oblongata. Ogsaa Læsioner i Cere- 
brum kunne fremkalde Recurrensparalyse ved at afficere det 
kortikale Centrum for Larynxmusklerne samt dettes For- 
bindelsestraade med Recurrenskærnen. De hyppigste Aar- 
sager ere: Aneurismer i øverste Del af Thoraxrummet og sær- 
ligt Aortaaneurismer, Strumasvulster, andre Svulster paa Halsen 
og i Mediastinum, særligt tuberkuløse Glandelsvulster, Ny- 
dannelser i Oesophagus, fortrinsvis Carcinoma oesophagi, 





Fig. 60 og 61. Venstresidig Recurrensparalyse. 
Fig. 60 Inspirations-, Fig. 61 Phonationsstilling. 

Sygdomme, og særligt Tuberkulose, i Lungespidsen, Pleuritis, 
Pericarditis; forskellige bulbære og centrale Sygdomme saa- 
som Sclerose en plaques, Tabes dorsalis, Hjernesyfilis o. s. v., 
og endelig forskellige akute Infektionssygdomme, der kunne 
fremkalde Neuritis (Diphtheria, Typhus o. a.). I en Del Til- 
fælde er det ikke muligt at paavise nogen Aarsag. Mænd 
angribes betydeligt hyppigere end Kvinder. 

Symptomer. Det væsentligste Symptom er Hæshed, 
der dog kan være højst ubetydelig ved ensidig Paralyse, 
fordi den sunde Stemmelæbe formaar at naa den paralyserede 
under Phonation. Fistelstemme iagttages undertiden. 

Objektiv Undersøgelse. I Strubespejlet viser den 
paralyserede Stemmelæbe sig at staa ubevægelig, saavel 
under Phonation som under dyb Inspiration, i »Kadaver- 
Stilling«, d: omtrent midtvejs mellem Median- og dyb 

Inspirationsstilling (Fig. 6oog6i); desuden er den lammede 
Stemmelæbe lidt smallere og staar lidt lavere end den sunde, 
som ved Phonation ofte ses at gaa over Midtlinien for at 
nærme sig den syge (Fig. 6i). Herunder skubbes den 
syge Cartilago arytænoidea ofte foran den modsatte Brusk. 
Naar Recurrensparalysen har bestaaet i længere Tid, ind- 
træder der oftest en tydelig Internsparalyse paa samme 
Side, og senere indfinder der sig ofte ogsaa en Transversus- 
paralyse. 

Prognose og Behandling. En Recurrensparalyse ses 
undertiden at svinde igen, naar den 
til Grund liggende Sygdom hæves. 
Mod denne bør ogsaa al Behandling 
rettes. 

5. Adductoresparalyse. Stemme- 
læbernes Adduktorer virke ikke sjæl- 
dent mangelfuldt paa Grund af Over- 
anstrængelse af Stemmen, serøs Infil- 
tration af Musklerne ved Katarrher, Fig. 62. Hysterisk Adduc- 
Nydannelser o. s. v.. Svækkelse af Musk- _J°^^^P*^^^yf,^ 

•^ ' . PhonationsstiUing. 

lerne ved Klorose, Anæmi, tærende 

Sygdomme o s. v. Mest Karakter af en virkelig Paralyse 
antager denne Form af Lamhed ved Hysterien, som kan 
fremkalde fuldstændig Aphoni paa Grund af Lamhed af Adduk- 
tionsmusklerne [Aphonia hysterica), løvrigt viser denne Form 
af Paralyse sig i Strubespejlet derved, at Stemmelæberne 
ikke kunne møde hinanden under Phonation. Prognosen 
og Behandlingen rette sig efter den til Grund liggende 
Sygdom. 




198 



Differentialdiagnotisk Skema. 



Infiltrationes y Tumores (Sr' Ulcerationes laryngis. 





Tnberoulosig. 


Lnpns. 


Syphilis. 


Oaroinoma. 


Køn. 


Mænd (ogsaa Kv.). 


Kvinder 


Mænd. 


Mænd. 


Alder. 


20 — 40 Aar. 


15—25 Aar. 


30 — 50 Aar. 


40 — 65 Aar. 


Anam- 
nese. 


Tubercul. pulm. 


Lupus faciei. 


Antecedent. syph. 


Cancer i Slægten. 


Udvik- 
ling. 


Ret langsom. 


Meget langsom. 


Hurtig. 


Langsom. 


Hæshed. 


Ret betydelig. 


Ringe eller ingen. 


Nogen. 


Betydelig. 


Synke- 
besvær. 


Betydeligt. 


Tngen. 


Ingen eller ringe. 


Ingen eller ringe. 


Lokali- 
sation. 


Reg. interaryt. & 
aryt. Bagfl. af Epi- 
glott.. Plicæ arye- 
pigl., Plicæ ventr., 
Lab. vocale. 


Bagfl. af Epiglott. 
Plicæ aryepigl. 


Forfl. og Randen 
af Epiglott. 


Lab. vocal. 


In filtrat, 

resp. 
Tumor. 


Bleg, ødemat., 
svagt begrænset, 
multipelt, først 
uni- senere bilate- 
ralt Infiltrat. Om- 
givelser blege, 
eller irritativt røde. 


Rødt, ret begræn- 
set, multipelt Infilt- 
rat med puklet 
Overfl. Omgivelser 
blege, af kadave- 
røst Udseende. 


Rød, ret tydelig 
afgrænset, solitær 
Tumor. Omgi- 
velser irritativt 
røde. 


Irritativ rød, ikke 
skarpt begrænset, 
bredbaset i Dybden 

gaaende Tumor 
med »vrede« Om- 
givelser. 


Ulcera- 
tion. 


Multiple, ofte sam- 
menflyd., smaa, 

uregelmæss., over- 
fladiske Ulcerat. 
med svulne ud- 
gnavede Rande, 

Bunden belagt med 
Mukopus. 


Overfladiske, 
blege, ikke skarpt 
afgrænsede , mul- 
tiple Ulcerat. dan- 
nede ved Henfald 
af hirsekornstore 
Knuder. 


Stor, solitær, dyb 
Ulcerat. med 
svulne, under- 
minerede Rande, 
smudsig, flæsket 
Bund. 


Solitær, stor, dyb, 
uregelm. Ulcerat. 
paa Toppen af en 
Tumor. Bunden 
gangrænøs. 


Labia 
vocalia. 


Ret god Bevæge- 
lighed. 


God Bevæge- 
lighed. 


Ret god Bevæge- 
lighed. 


Indskrænket Be- 
vægelighed. 


Glandel- 
svulster. 


Mindre fremtræd. 


Ingen. 


Mindre fremtræd. 


Ret store. 


Varia. 


T. B. i Expekto- 
ratet. 


Lupusknuder i 
Nærheden. 


J.Ka'sVirkn.+ 


J.Ka'sVirkn.=o. 



FORMLER. 



I. Til Udskylning. 

1. Chloreti natrici .... gram 
Aqvæ sterilisatæ 

2. Chloreti natrici . 
Acidi borici cryst. 
Aqvæ sterilisatæ . 

3. Chloreti natrici 

Chloratis kalici . . . . aa gr. 
Aqvæ sterilisatæ. . . . gram 

4. Mentholi cntgr. 

Acidi borici cryst. 

Chloreti natrici . . . . aagr. 

Aqvæ sterilisatæ. 

II. Til Gurgling. 

5. Mentholi gram 

Acidi borici — 

s. En Knivspidsfuld til 

Vi Pgl. Vand. 

6. Acidi borici ... 
Aqvæ sterilisatæ. 

7. Chloratis kalici . 
Aqvæ sterilisatæ 

8. Brometi kalici . . 
Aqvæ Menthæ pip 

Til Spray. 



Mentholi 

Paraffini liqvidi albiss 
Acidi borici cryst. . 
Aqvæ sterilisatæ. 



gram 



5 
500 

5 

10 
500 

5 
500 

20 

5 
250 

I 
50 



10 
250 

10 
250 

20 
250 

I 

I 
50 



Ichtyoli 

Aqvæ destillatæ . 
Ætherolei Menthæ 

Chloreti Cocaici . 
Aqvæ destillatæ . 
Ætherolei Menthæ 



Acidi lactici . . 
Aqvæ destillatæ 

Acidi lactici . . 
Aqvæ destillatæ 

Acidi lactici . . 
Aqvæ destillatæ 



pip. 



pip. 



cntgr. 50 
— 200 
gtt. II 

cntgr. 25 
gram 150 
gtt. II 

. cntgr. 50 
. gram 50 

. — I 
■ - 50 

. cntgr. 150 
. gram 50 



rv. Til Pensling. 

Nitratis argentici 
Aqvæ destillatæ . 

Nitratis argentici 
Aqvæ destillatæ . 

Nitratis argentici 
Aqvæ destillatæ . 

Nitratis argentici 
Aqvæ destillatæ . 

Acidi lactici . . . 
Aqvæ destillatæ . 

Acidi lactici . . . 
Aqvæ destillatæ . 

Acidi lactici gram 

Aqvæ destillatæ 



I 
25 

I 
20 

I 

I 
10 

5 
20 

10 
20 

15 
20 

23. Acidi lactici gram 15 

24. Jodi cntgr. 50 

Jodeti kalici gram i 

Glycerini — 30 

25. Jodi — I 

Jodeti kalici — 2 

Glycerini — 30 

26. Jodi cntgr. 150 

Jodeti kalici gram 5 

Glycerini ....... — 50 

Ætherolei Menthæ pip. gtt. VII 

27. Extracti fluidi Yerbæ 

Rheumæ gram i 

Spiritus tenuis — 9 

28. Extracti fluid. Yerbæ 

Rheumæ — 2 

Spiritus tenuis — 8 

29. Mentholi — 2 

Paraffini liqvidi albiss. — 30 

30. Protargoli cntgr. 50 

Aqvæ destillatæ .... gram 50 

31. Protargoli cntgr. 250 

Aqvæ destillatæ .... gram 50 

V. Til Ætsning. 

32. Nitratis argentici . . . gram 3 

33. Nitratis argentici 
Nitratis kalici. . 



34. Nitratis argentici 
Nitratis kalici . . 



aagr. 
gram 



35. Acidi trichloracetici . 

36. Acidi chromici cryst. 

VI. Til Insufflation. 

37. Acidi borici pulv. . . . gram 10 

38. Aristoli — 3 

39a. Nitratis argentici pulv. cntgr. 25 
Amyli — 5 



39b. Nitratis argentici pulv. cntgr. 50 
Amyli gram 5 

40. Benzoatis natrici. . 
Talci 

41. Chloreti Cocaici . . 
Chloreti morphici . 
Subnitratis bismuthici 
Sacchari pulv. . . 



42. Mentholi pulv. 
Sacchari lactis . 



— 5 
cntgr. 20 
milligr. 3 



aagr. 3 

cntgr. 20 
gram 5 



VII. Til lokal Anæsthesi. 

43. Chloreti cocaici .... cntgr. 20 
Solutionis Resorcini 

cntgr. 10— gram lo 

44. Chloreti cocaici .... cntgr. 50 
Solutionis Resorcini 

cntgr. lo— gram 

45. Chloreti cocaici ..... gram 
Solutionis Resorcini 

cntgr. 10 — gram 

46. Chloreti cocaici . . . . gram 
Solutionis Resorcini 

cntgr. I o — gram 

47. Chloreti eucaici .... cntgr. 
Solutionis Resorcini 

cntgr. lo — gram 



lo 
I 

10 
I 

10 
50 
10 



48. Chloreti holocaici . . . cntgr. 50 
Solutionis Resorcini 

cntgr. lo — gram lO 

49. Chloreti cocaici .... cntgr. 20 

Antipyrini — 50 

Solutionis Resorcini 

cntgr. 10 — gram 10 

50. Orthoformii gram 

Paraffini liqvidi albiss. — 

51. Orthoformii — i 

Paraffini liqvid. albiss. — 5 



I 
10 



Vm. Til forskelligt Brug. 

52. Ungv. oxydi plumb. c. oleo 

vasel.(Ph.n.c. H.87) gram 10 

53. Oxydi hydrargjrrici (via 

humida parati) . . . cntgr. 25 
Vaselini gram lo 

54. Chloreti amido hydrar- 

gyrici 
Subnitratis bismuthici aa cntgr. 50 
Vaselini gram 50 

55. Ichtyoli — I 

Vaselini — lo 

56. Chloreti hydrargyrici 

corr.. . cntgr. 5 

Aqvæ destillatæ 

Glycerini ^^ gi*. 25 

57. Acidi carbolici 
Solutionis ammoniaci aa gr. 5 
Spiritus concentrati . . gram 20 
Aqvæ destillatæ .... — 15 

58. Balsami Peruviani. ... — lo 
Spiritus concentrati ... — 5 



Formler. 2OI 

59. Acidi gallici 
Acidi gallotannici . . . aa gr. 2 

60. Chloreti pilocarpini . . cntgr. 20 
Pastæ Cacao saccharatæ gram lo 
f. trochisci Nr. 10. 

6 1 . Tablettæ chloratis kalici 
a cntgr. 30 

62. Acidi benzoici cntgr. 60 

Tragacanthi pulv. ... — 40 
Sacchari vanillisati — 60 

Sacchari pulv gram 12 

SjTupi sacchari q. s. 

f. trochisci Nr. 20. 

63. Mentholi cntgr. 50 

Biboratis natrici .... — 250 

Sacchari pulv gram i 

Gummi arabici cntgr. 50 

Sjrrupi sacchari q. s. 

f. pilulæ Nr. 25. 

64. Chloreti cocaici .... cntgr. 2 

Antipyrini gram 2 

Sacchari vanillisati. . . — '20 
Sjrrupi sacchari q. s. 

f. trochisci Nr. 10. 

Aandsevner mangelfuld Udvikling af, 

28, 125. 
Abductorparalyse 194. 
Abscessus laryngis 161. 

— peritonsillaris 137. 

— septi nasi 92. 

— supratonsillaris 137. 

— tonsillaris 137. 
Adductoresparalyse 193, 197. 
Adenofibroma oedematosum 98. 
Adenoide Vegetationer, se Vegetationer. 
Adenoma laryngis 181. 

Alkohol og Alkoholisme 27, 51, 76, 

139, I55> 164. 
Amygdalitis, se Tonsillitis. 
Anchylosis artic. cricoarytænoideæ 174, 

189. 
Angina catarrhalis 133. 

— erysipelatosa 134. 

— nosocomialis 133. 

— tonsillaris 135. 
Angioma laryngis 18 1. 
Anosmi 40, 51, 76, 139, 164. 
Anæmi 26, 76, 197. 
Anæsthesi, generel 60. 

— lokal 59. 
Anæsthesia cavi nasi 88. 

— pharyngis'155. 

— laryngis 190. 
Aortaaneurisme 195, 196. 

Aphoni 33, 159, 164, 172, 184, 193. 



Aphonia hysterica 197. 

Aphonia spastica 191. 

Aprosexi 40, 78, 124. 

Arthritis urica 26, 27, 51, 76, 139. 

Arytænoiditis 162. 

Aseptik ved Operationer 6i. 

Asthma 33, 98. 

Autoskopi 49. 

lilennorrhoea, Stoerki 97, i8i. 
Blødning, fra Næsen, se Næseblødning. 

— - Næsesvælg 36, 57, 117, 

124, 130, 131. 

— - Svælg 36, 57, 141, 150, 

151, 152. 

— - Strubehoved 36, 57, 185. 
Bomuldssvulst 81. 
Brombærsvulst 8i. 

Bromæthyl 61. 
Bulbærparalyse 155, 156. 
Bulldognæse 96. 

Oarcinoma cavi nasi 102. 

— laryngis 184 o. flg. 

— pharyngis 149. 

— rhinopharyngis 131. 
Catarrhus æstivus 38. 
Cephalgia, se Migræne. 
Choanalpolyp 100. 

Chorditis vocalis inferior acuta 159, 162. 
— — — chronica 168. 

Concha bullosa 11, 69, 106. 
Concrementa cavi nasi 104. 
— phaiyngis 153. 

Corpora aliena cavi nasi 76, 102. 

— — laryngis 187. 

— — phaiyngis 153. 
Coryza 72. 

Crises laryngées 190. 
Cristæ septi nasi 65, 76. 

Ueviationes septi nasi 65, 76. 
Digitalexploration af Næsesvælg 30. 
Diaphragma glottidis 157, 158, iSo. 
Diphtheria 27, 155, 190, 196. 
Diphtoni 33, 182. 

Dysphagi 41, 134, 136, 138, 147, 149, 
151, 152, 172,, 177, 179, 184, 189. 
Dysæsthesi, se Paræsthesi. 
Dysphonia spastica 191. 

limpyem, latent io8. 

Empyema acutum sinus frontalis 112. 

— — — maxillaris 107. 

— sinus frontalis H2. 

— — maxillaris 117. 

— — sphenoidalis 113. 
Enuresis noctuma 124. 
Epiglottitis 161. 

Epilepsi 155, 190. 
Epistaxis, se Næseblødning. 
Epithelioma lar3mgis 184. 
Erysipelas 91, 134, 161. 
Erythema fugax 39. 

— syphiliticum 149, 178. 
Ethmoiditis 114. 

r* acialiskrampe 38. 

Falkenæse 68. 

Febris typhoidea 27, i6o, 189, 196. 

Fibroangioma cavi nasi loi. 

Fibroma laryngis 183. 

— oedematosum cavi nasi 98. 



Fibroma rhinopharyngis 130. 

— papillare cavi nasi 102. 
Fistelstemme 33, 1 96. 
Forkølelsesaarsager 27, 72. 
Fremmede Legemer, se Corpora aliena. 

Oalvanokaustik 50. 
Gennemlysning, elektrisk 49. 
Globus hysteri cus 155. 
Glottiskrampe, se Spasmus glottidis. 
Glottisødem 161. 
Gottsteins Tamponade 89. 

iiabitus adenoides 30, 123. 

Halshoste 31, 141. 

Hereditet 24. 

Herpes labialis 73. 

Hoste 31, 38, 124, 141, 161, 164, 

172, 181, i88. 
Hovedpine 28, 39, 78, 86, 108, 113, 

124, 130. 
Hydrorrhoea nasalis 35, 39, 78. 
Hyperosmi 40, 78. 
Hyperplasia tonsillæ 145. 
Hypertrophia — 145. 
Hyperæsthesi 36, 155, 190. 
Hysteri 27, 33, 155, 190, 197. 
Høfeber 38. 
Hærdning 50. 
Hæshed 33, 141, i6i, 164, 172, 177, 

179, 181, 182, i88, 193 o. flg. 

Ictus laryngeus 191. 
Inhalationer 53. 
Influenza 72. 
Internusparalyse 193, 197. 

iVakosmi 40. 

Kadaverstilling af Stemmelæben 196. 
Katarrhalsk Disposition 26, 27, 76. 
Kikkertnæse 68, 92, 96. 
Kloroformnarkose 60. 

Klorose 26, 76, 125, 139, 164, 190, 197. 
Kløverbladsnæse 96. 
Kokainforgiftning 44. 
Kokainisering af Slimhinde 43. 
Kold Slynge 56, 82, loi, 146. 
Krampe i Larynx 190 o. flg. 

— - Pharynx 155. 

— - Velum palatinum 155. 

Laryngismus stridulus 36, 38, 190. 
Laryngitis acuta catarrhalis 157 o. flg. 

— — phlegmonosa i6oo.flg. 

— — submucosa 160 o. flg. 

— chronica catarrhalis 1 63 o. flg. 

— crouposa 163. 
^- diphterica 163. 

— hypoglottica acuta 159, 162. 

— — chronica 169. 

— sicca 168. 

— subacuta catarrhalis 163. 
Laryngoskopi 47, 49. 

— direkte 49. 

Laryngospasmus 36, 38, i88. 
Laryngostenose 23, 30, 158, 159, 161, 

162, 172, 177, 179, 181, 182. 

188, 189, 190, 195. 
Larynxpolyp 183, 185. 
Larynxsvimmelhed 40, 191. 
Lateralisparalyse 
Lepra 41, 149, 178. 
Leptorhini 63, 76. 
Leptothrix 154. 
Lipoma laryngis i8i. 
I^cus Kieselbachi 38. 
Lorgnetnæse, se Kikkertnæse. 
Luftpudesvulst 8i. 
Lupoma 93. 
Lupus cavi nasi 92. 

— laryngis 177. 

— pharyngis 148. 

— rhinopharyngis 120. 
Luxatio septi 66. 



Malleus humidus 97. 

Mareridt 38. 

Massage 59, 89. 

Medianstilling af Stemmelæben 194. 

Migræne 39. 

Morbilli 27, 72. 

Mundrespiration 23, 29, 122. 

Mutatio vocis 33. 

Myxoma laryngis i8i. 

Nasalstenose 23, 29, 73, 77, 85, 95, 

117, 122, 130. 
Nervøs Snue 74, 76. 
Nysen 32, 38, 73. 
Næseblødning 37, 57, 78, 85, 98. 
Næsehoste 32. 

Næsepol3rp, se Polypus nasi. 
Næseslimpolyp, se Pol)rpus nasi. 
Næsesten 104. 
Næseudflod 51, 95, 103, 107, 108, 

112, 130. 
Næseudskylning 51, 22, 88. 
Næsevinger, Indsugen af 30. 

Uedema glottidis 162. 

— laryngis 161, l8l, 186. 
Oideum, pharyngis 154. 
Overgang, Stemmens 33. 

Ozaena, se Rhinitis atrophica foetida. 
Ozaena laryngis 168. 
Ozaenococcus 84. 

1 achydermia laryngis 167. 
Papegøjenæse, se Falkenæse. 
Papilloma cavi nasi 10 1. 

— laryngis 173, 181, 186. 
Paralyse af Muse. arytænoideus 192, 193. 

— — constrictor pharyngis 

155- 

— - — cricoarytænoideus post. 

192, 194. 

— - — cricothyreoideus 192. 

Paralyse af Muse. thyreoarjrtænoideus 

int. 192, 193. 
Paralyse af Muse. thyreoarytænoideus 

lateral is 192, 
Paralyse af N. laryngeus inf. 174, 192, 

194. 
Paralyse af Velum palatinum 156. 
Parosmi 40, 78. 
Paræsthesi 37. 
Paræsthesia pharyngis 141, 152, 155. 

— laryngis 190. 

Pharyngitis acuta catarrhalis 133. 

— — follicularis 134. 

— — lateralis 134. 

— — phlegmonosa 134. 

— atrophica 143. 

— chronica 139 o. flg. 

— — catarrhalis 139. 

— — hypertrophica dif- 

fusa 140. 

— — simplex 140. 

— diphtherica 135. 

— erysipelatosa 134. 

-- granulosa 140 o. flg. 

— lateralis 117, 140 o. flg. 

— scarlatinosa 135. 

— sicca88, 119, 139, 1400. flg. 
Pharyngomycosis benigna 154. 
Pharyngoskopi 46. 
Pharyngotonsillitis lacunaris 116. 
Pensling af Slimhinde 54. 
Perforatio septi nasi 67, 83, 95. 

— veli palatini 150. 
Perichondritis laryngea 180, 185, 188, 

o. flg. 
Peritonsillitis palatina 137. 
Platyrhini 64. 83, 84, 86. 
Piethora 28, 155. 
Polypus laryngis 183. 

— nasi 78, 98 o. flg. 

— gelatinosus nasi, se Polypus 
nasi. 



Posticusparalyse 192, 194. 
Prolapsus ventriculi Morgagni 166. 
Præstesyge 140. 
Pseudocroup 159. 
Pyæmi 160. 

K-akitis 190. 

Recurrensparalyse 174, 193, 195. 

Reflexneuroser37o.flg. 78,98, 103, 141. 

— nasale 37, 78. 

Relaxed throat 142. 
Rhinitis acuta blennorrhoica 75. 

— — catarrhalis 72. 

— — phlegmonosa 91. 

— — simplex 72. 

— atrophica foetida 84 o. flg. 

— — simplex S^. 

— chronica catarrhalis 75. 

— — hyperplastica 75. 

— — hypertrophica 75 o. flg. 

— — simplex 76. 

— caseosa 92. 

— crouposa 90. 

— diphtherica 90. 

— erysipelatosa 91. 

— fibrinosa 90. 

— membranacea 90. 

— polypoides 76. 

— phlegmonosa 91. 

— pseudomembranacea 90. 

— sicca anterior 83. 

— syphilitica erythematosa 94. 

— — papulosa 94. 

— vasomotorica 74, 76, 77, 79, 

80, 82. 
Rhinolalia aperta 34, 150, 155. 

— clausa 34, 78, 117, 124, 130. 

Rhinolith 104. 
Rhinopharyngitis acuta catarrhalis 115. 

— — follicularis II 6. 

— chronica atrophica 119. 

— hypertrophica 1 1 6 o. flg. 

Rhinorrhoea 35, 39, 78. 
Rhinoscleroma 97. 
Rhinoscopia anterior 41. 
— posterior 44. 

Rubeolæ 72. 
Rømmen 32. 

Saddelnæse 68, 86, 96. 
Sangerknude 33, 166, 182. 
Sarcoma cavi i^asi 102. 

— laryngis 184. 

— pharyngis 151. 

— rhinopharyngis 131. 

— tonsillæ 151. 
Scarlatina 27, 135. 
Septumpol3rp, blødende loo. 
Sinuitis frontalis acuta purulenta 112. 

— — — serosa 112. 

— — chronica purulenta 112. 

— maxillaris acuta purulenta 106. 

— — — serosa 107. 

— — chronica purulenta 

107 o. flg. 

— — — serosa 107. 

— sphenoidalis 113. 
Scleroma laryngis i8i. 

Sklerose, dissemineret 27, 156, 196. 
Skrofulose 26, 76, 84, 125, 139. 
Snive, se Malleus humidus. 
Snorken 30, 124. 
Snøvlen, se Rhinolalia. 
Spasmus glottidis 38, 190. 

— laryngis 38, 190. 
Spina septi nasi 65. 
Spray 53. 

Stemmedannelse 23. 
Stemmetræthed 182, 193. 
Stoerk's Blennorrhoe 97, 181. 
Struma 196. 

Svimmelhed 28, 39, 40, 78, 86, 108. 
Svulne Sidestrænge, se Pharyng. later. 
Synkebesvær, se Dysphagi. 



Syphilis 27, 84, 9s*o.% 120, 149, 157. 

— cavi nasi 94 o. flg. 

— laryngis 178 o. flg. 

— pharyngis 149 o. flg. 

— rhinopharyngis 120. 

1 abes dorsalis 27, 190, 194, 196. 
Tobak 27, 51, 76, 140, 155. 
Tobakskatarrh 140. 
Tonsillars ten 153. 
Tonsillitis acuta 135. 

— chronica 145. 

— phlegmonosa 137. 
Tonsillotomi 58, 146. 
Tomwaldt's Cyste 118. 
Trachealstenose 23, 31. 
Trans versusparalyse 192, 193. 
Trigeminusneuralgi 39, 108. 
Trøske 154, 

Tuberculosis 26, 27, 93, 120, 155, 171. 

— cavi nasi 93. 

— laryngis 170 o. flg. 

— pharyngis 147. 

— rhinopharyngis 120. 
Tuberkulom 93, 173. 

Udskylning af Mundsvælg 52. 

— - Næsehule 51. 

— - Næsesvælg 52. 

— - Strubehoved 53. 
Ulcus perforans septi 67, 83. 
Urinsur Diatese, se Arthritis urica. 

Vegetationes adenoides 76, 84, I2i 

o. flg. 
Vertigo laryngea 191. 

Æ-tsning af Slimhinden 54. 

Øjensymptomer 78, 88, 113. 
Øresymptomer 73, 78, 88, 116 o. flg. 
124, 146, 149, 151, 152. 

